
Pentru cei mai buni prieteni şi detectivilor adolescenţi de pretutindeni! 


Agatha Christie 


Alias Dame Agatha Mary Clarissa Christie, Lady Mallowan, DBE! 
(născută Miller; 15 septembrie 1890 - 12 ianuarie 1976) 


Scriitoare britanică, renumită pentru 66 de romane polițiste şi 14 
colecţii de nuvele. 


Cea mai vândută autoare din toate timpurile. 


Şi o scorpie. 


1 Dame of the British Empire. ordin cavaleresc în Regatul 
Unit, tradus aproximativ prin Dame Comandant în Ordinul 
Imperiului Britanic in. t.E 


Capitolul 1 
ALICE OGILVIE 
31 OCTOMBRIE 07:50 


„Blondele astea, sir, sunt vinovate pentru o mulţime de 
necazuri.”* - 


AGATHA CHRISTIE, MUNCILE LUI HERCULE 


ALICE OGILVIE E NEBUNĂ. 


Cuvintele sunt scrise cu litere mari pe uşa dulapului meu, cu un 
marker negru şi gros, ca nu cumva să le ratezi. Le văd din 
capătul holului în timp ce mă apropii, înţepătoare ca un ac înfipt 
în ochi. Halal întâmpinare în prima mea zi de şcoală după arestul 
la domiciliu! Dar nu mă miră. 


Rebecca Kennedy chicoteşte din capătul opus al holului, de unde 
mă priveşte împreună cu Helen Park şi Brooke Donovan. Fostele 
mele prietene. Fostele mele cele mai bune prietene. 


Mă întreb dacă nu cumva e opera vreuneia dintre ele. Nu 
Brooke; n-ar face niciodată aşa ceva, dar pe Kennedy o văd în 
stare. E exact stilul ei. Simt o strângere de inimă, dar mă întreb 
în gând: Ce-ar face oare Agatha Christie acum? Le-ar lăsa s-o 
rănească? Ar da bir cu fugiţii? Asta a făcut când a descoperit că 
primul ei soţ o înşela? Nici vorbă! A mers mai departe cu fruntea 
sus şi a devenit o autoare de bestselleruri de talie internaţională. 


Mă răsucesc pe călcâie şi mă uit urât la ele. Lui Kennedy îi piere 
rânjetul de pe buze. 


— Pot să vă ajut cu ceva? le întreb, pe un ton cât mai 
plictisit cu putinţă. 
Ultimul lucru pe care mi-l doresc e să ştie că-mi pasă. 


Aşa cum era de aşteptat, Park se sprijină de dulapuri, 
prefăcându-se că nu e implicată, cu chipul ascuns de şuviţele 
lungi şi strălucitoare ale părului ei negru şi drept. Nu ştie să ţină 
piept confruntărilor. Kennedy îşi dă ochii peste cap. Iar lui 
Brooke... ei bine, îi tremură buzele date cu ruj roşu ca şi cum eu 
sunt cea vinovată. 


— Alice, spune Brooke încet, gata parcă să abordeze 
anumite lucruri pe care 

— sinceră să fiu - aş prefera să nu le abordeze niciodată. 
Mă forțez să-i întâlnesc privirea şi abia atunci observ cu ce e 
îmbrăcată. Mă uit de jur împrejur, la ceilalţi colegi de pe hol, iar 
ţinutele lor îmi confirmă că da - toată lumea e costumată. Toată 
lumea, în afară de mine. 


Şi asta pentru că astăzi e Halloween. Grozav! Revenirea mea la 
viaţa socială de la Castle Cove High e deja un dezastru. 


Brooke, Kennedy şi Park poartă costume însângerate de 
majorete. Ce original! Toate trei sunt îmbrăcate în fuste scurte, 
plisate, alb-albastre, cu părul perfect coafat şi hainele murdare 
de sânge, dar nu şi feţele. Doar nu era să-şi strice machiajul ca 
să fie în ton cu costumele! 


Eu, pe de altă parte, arăt complet aiurea. Sunt singura persoană 
de pe hol - poate din toată şcoala - care nu poartă costum. 


Şi, de parcă aş fi avut nevoie să mi se amintească încă o dată că 
vin de pe altă planetă, universul pare hotărât să facă acest lucru 
explicit. îmi pun o mască lipsită de expresie, îmi arunc părul 
peste umeri şi descui uşa dulapului. Ştiu că toată lumea mă 
priveşte. Aşteaptă să vadă ce am de gând să fac. Dacă o să 


reacţionez. 


Dar nu o fac. 


Şi asta pentru că nu-mi pasă. 


Mă lupt să n-adorm la a treia oră, de matematică, în clipa în care 
uşa clasei se deschide şi un boboc îşi bagă capul înăuntru, 
înroşindu-se la faţă ca racul când toate privirile se întorc 
simultan spre el. 


—Ăăă, bâiguie el, cu glas frânt. îmi cer scuze. Am un bilet... 


Se îndreaptă în grabă spre domnişoara Hollister şi i-l întinde, dar 
ea nu reuşeşte să-l apuce, iar biletul scapă printre degetele 
băiatului şi zboară pe jos. Se face stacojiu la faţă când se aruncă 
să-l prindă înainte să aterizeze pe linoleum. 


— îmi cer scuze. Uitați-1! murmură el şi îl îndeasă în 
mâna profesoarei, apoi iese în fugă din clasă. 


Ce spectacol! Măcar a pus capăt bâzâitului nesfârşit al 
domnişoarei Hollister despre calcule algebrice. 


Desface biletul şi-l citeşte, apoi îşi aţinteşte ochii asupra mea. 
— Alice! mă strigă, cu vocea ei nazală, jucându-se cu 


degetele pe colierul scump de la gât. 


Mă crispez toată. Nici n-au trecut bine trei ore şi am dat deja de 
dracu'? Dumnezeule mare, dar nici la toaletă n-am apucat să mă 
duc! 


— Trebuie să te prezinți în biroul domnişoarei 
Westmacott. Mi se întoarce stomacul pe dos. N-am dat de dracu”. 
E mult, 


mult mai rău de atât. 


Trebuie să mă prezint în biroul consilierei şcolare. 


Bat uşor la uşă, sperând în zadar ca doamna Westmacott să nu 
fie acolo. Dar aud aproape imediat un glas plin de entuziasm: 


— Da? 


N-am avut niciodată „plăcerea” să mă aflu în biroul ei, dar am 
auzit destule zvonuri. Când deschid uşa, îmi dau seama că toate 
sunt adevărate. Chiar are numele scris cu litere imense, 
strălucitoare şi aurii pe peretele din spatele biroului. Chiar există 
un panou numit Panoul Sentimentelor. Şi colţul despre care 
vorbeşte toată lumea? Cel cu fotoliile-puf destinate sesiunilor 
„terapeutice” cu elevii? 


Şi ăsta-i o chestie reală. 

Nu-i de mirare că Brooke nu şi-a dorit ca tatăl ei să se 
căsătorească cu cucoana asta. 

— Bună! strigă ea. Intră! 

îmi face semn să-i trec pragul, iar eu mă supun, în principal 
pentru că n-am încotro. 


— Ne aşezăm acolo? mă întreabă, arătându-mi fotoliile-puf. 
O, nu! 

— Mă dor... genunchii, mint, căci nici prin cap nu-mi 

trece să stau într-un fotoliu-puf. Prefer scaunul, adaug şi mă aşez 
pe el până să apuce să protesteze. 


După un scurt moment de şovăială, alunecă cu graţie pe scaunul 
de la birou, împreunându-şi mâinile şi aplecându-se în faţă. 


— Ne bucurăm că te-ai întors, Alice. 


Poartă o tunică cu tot felul de modele ciudate, lipite de jur 
împrejurul gâtului, şi-şi ţine părul castaniu dat pe spate cu o 
bentiţă. Nu cu una la modă - să ne înţelegem! -, ci cu una din 
alea groase pe care le-am văzut în fotografii cu oameni din anii 
1990. 


— Ştim că lucrurile au fost... destul de dificile în ultimele 
luni, continuă ea, cu o expresie de simpatie pe chip. 


Simt cum mi se întoarce stomacul pe dos. Ştiu ce urmează. 


— Ne-am gândit cu toții că ar fi bine să stăm puțin de 
vorbă. îşi ridică întrebător sprâncenele, dar ştiu prea bine că nu 
e 


o întrebare. Ştiu că n-am de ales. 


— Putem doar să stăm la taclale, să discutăm despre 
cum merg lucrurile. Despre cum mai e pe la şcoală. Chestii de 
genul ăsta, îmi spune zâmbind. 


— Aha, îi răspund, căci numai asta îmi vine în minte. îmi 
ignoră lipsa de entuziasm şi continuă: 


— Pentru început, hai să vorbim despre Brooke şi Steve! 
Despre faptul că sunt împreună. Cum faci faţă situaţiei? Nu ţi-a 
fost uşor, evident... 


Iisuse, chiar abordează subiectul ăsta? E prima persoană care i-a 
menţionat direct pe cei doi de când s-a întâmplat totul. Brooke 
mi-a fost cea mai bună prietenă încă de la naştere, aşa că am 
ştiut mereu că nu-i îngerul perfect, cum vrea să pară (două 
cuvinte: Cole Fielding). Şi apreciam asta; trebuie să 
condimentezi puţin lucrurile ca să le menţii interesante. Dar nu 
m-am aşteptat niciodată să-mi sufle iubitul chiar de sub nas. 


Am început să mă întâlnesc cu Steve când eram în anul doi de 
liceu, iar el, cu un an mai mare decât mine, a devenit starul 
echipei de baschet a liceului. 


Până atunci n-a fost prea vizibil, petrecea foarte mult timp la 
antrenamente, iar mama lui avea două slujbe ca să şi le poată 
permite, dar până la urmă se pare că a meritat, pentru că într- 
o zi am auzit nişte fete vorbind despre el la 


toaletă, despre cât de ciudat era că un băiat despre care nu 
auzise nimeni până atunci căra toată echipa-n spate, şi am ştiut 
că trebuie să fie al meu. Am început să ne întâlnim câteva 
săptămâni mai târziu. l-am oferit popularitate. 

O viaţă socială. Acces în lumea mea. Şi cum m-a răsplătit? M-a 
părăsit. 


Aşadar, în iunie, după ce mi-a spus că vrea să ne despărţim 
pentru că sunt prea autoritară (urât din partea lui!), am plecat 
cu mama în Egipt ca să vizităm platourile unui film la care lucra. 
Tata era şi el plecat din oraş, cu munca, cum e mai tot timpul, şi, 
cum primul nepoţel al Brendei se pregătea să vină pe lume, s-a 
dus la San Diego pentru acest eveniment, aşa că fie mergeam cu 
mama, fie rămâneam singură acasă. M-am gândit că ar putea fi o 
distragere binevenită, că poate Steve îmi va duce dorul şi 
distanţa mă va ajuta să găsesc o cale de împăcare. Pe de altă 
parte, dacă e să fiu complet sinceră, şi de obicei nu sunt când e 
vorba de sentimente, am sperat că poate eu şi mama o să ne 
simţim bine împreună. 


Ei bine, spre surpriza nimănui, a fost încă o călătorie din aceea 
în care mama a muncit 24 de ore pe zi, iar eu am stat singură 
într-o cameră de hotel. Slavă Domnului pentru roomservice-ul 
impecabil şi romanele Agathei Christie pe care le-am găsit la 
recepţie! 


Să spunem doar că, dacă eu şi mama nu ne-am consolidat deloc 
legătura, Brooke şi Steve cu siguranţă asta au făcut. 


Mă înfior şi acum când îmi aduc aminte cum Brooke a venit la 
mine acasă şi mi-a spus printre lacrimi că n-a vrut niciodată să 
se întâmple asta - n-a vrut niciodată să se îndrăgostească de 
Steve. în timpul relaţiei noastre, el şi Brooke s-au înţeles mereu 
foarte bine - lucru pe care, în prostia mea, l-am crezut bun, dar e 
clar că n-a fost deloc aşa. 


— Am putea să nu vorbim despre asta? 
Vocea îmi tremură. Strâng tare din buze. Păstrează-ţi cumpătul, 


Ogilvie! 


— Desigur, îmi răspunde Westmacott, cu o privire 
duioasă. Ce-ar fi să vorbim despre perioada cât ai făcut şcoala 
acasă? Cum a fost? Ce-ai făcut în aceste câteva luni cât ai fost... 


aaa... 


—în arest la domiciliu? închei eu în locul ei. 

—Da. 

—A fost bine, îi răspund, încrucişându-mi braţele pe piept. 
—Cred că te-ai simţit puţin cam singură. 

—A fost bine, repet. 


Dumnezeule, de ce insistă pe subiectul ăsta? 

— Părinţii mi-au luat un cal, adaug, fără alt motiv 
decât s-o reduc câteva clipe la tăcere. De ziua mea, acum 
câteva luni. Cu puţin înainte... 


Las cuvintele suspendate în aer. 


— Un cal! Fantastic! exclamă ea şi se luminează toată. Ce 
rasă? 

Nu e deloc fantastic. Dar asta fac părinții mei - îmi cumpără ceva, ceva ce 
nu suport, doar pentru că e scump. 


—Ăăă... maro? îi răspund, dând din umeri. 
—îl ţii la Grajdurile Frontoanelor Verzi? 


încuviinţez din cap. Un nume de-a dreptul caraghios pentru un 
loc care adăposteşte fiinţe de-a dreptul monstruoase. Deşi se 
pare că părinţii mei nu ştiu asta, urăsc caii încă din vacanţa de 
vară de după clasa a patra, când mama, convinsă că echitaţia se 
va dovedi benefică pentru imaginea ei, m-a înscris la cursuri de 
călărie. Am acceptat să le urmez doar pentru că îi aminteau, 
temporar, de existenţa mea. N-a fost aşa rău... până când a fost... 


în ultima zi de echitație, făceam o paradă cu caii în momentul în 
care Marinda Kelly a căzut din şa şi şi-a rupt şoldul şi picioarele. 
Dacă nici asta nu-i traumă! A venit salvarea. După nebunia aia, 
am jurat să păstrez mereu o distanţă de cel puţin nouă metri faţă 
de orice cal. Un jurământ de care părinţii mei în mod clar nu-şi 


mai aminteau. 


— Ador locul ăla! Şi eu îl ţin pe Oliver acolo! exclamă 
Westmacott, de parcă ne-ar uni vreo dragoste pentru cai. 


Fireşte că adoră caii. Fireşte! 

— Grozav! 

Oliver. Ce nume e ăsta pentru un cal? Dar îmi păstrez gândurile 
pentru mine. Numai asta-mi mai lipseşte acum - să fiu 
suspendată de la şcoală chiar din prima zi în care m-am întors. 
Afişez un zâmbet. 


Turuie despre caii ei preferaţi şi despre programul de echitație, 
dar măcar numi mai pune întrebări personale. 


Sună în sfârşit clopoţelul, anunțând sfârşitul orei şi şansa mea de 
a scăpa. Mă ridic să plec, dar mă opreşte. 


— Aşteaptă, aşteaptă! îmi spune, apoi îşi loveşte fruntea 
cu mâna. Am uitat să-ţi spun unul dintre motivele pentru care te- 
am chemat aici! Cum ai pierdut primele luni de şcoală, ţi-am 
stabilit nişte ore de meditații. Bine, părinţii tăi au stabilit asta, 
adaugă, după o scurtă şovăială. Eu sunt doar intermediarul. 


Meditaţii ? 
—Mă descurc, protestez eu. N-am nevoie de... 


—Alice! mă întrerupe ea, ridicând o sprânceană pe sub ramele 
groase ale ochelarilor. Eforturile depuse acasă la învăţătură... să 
spunem că lasă de dorit. Singura materie la care ai obţinut note 
bune e franceza. Ia-o nu ca pe o sugestie, ci ca pe o cerinţă. 


Zâmbetul îi piere de pe buze şi tonul mult prea jovial devine ceva 
mai tăios. Simt fiori pe şira spinării. 


— Bine? 
Clipesc şi dau din cap. 


— Minunat! 


Pocneşte din palme şi adoptă acelaşi ton strident de vesel, de 
parcă n-ar fi mârâit la mine ceva mai devreme. 


—O să faci meditații cu Iris Adams. 

—Cu cine? 

—Cu Iris Adams. N-o cunoşti? 

Dau din umeri. Sunt mulţi elevi la şcoală. De unde să-i cunosc pe 


toţi? Westmacott ridică din sprâncene. 
— Vă cunoaşteţi de la grădiniță, îmi spune, de parcă asta 
mi-ar împrospăta memoria. 


Clatin din cap. 
Se uită pe foaia de hârtie din mână. 


— Păi, ai aici toate informaţiile. O să treacă astăzi pe la 
tine după ore. Am stabilit cu toții aşa pentru că... 


— Minunat! o întrerup eu şi îi iau hârtia din mână. 
Mulţumesc! 

îi zăresc pe chip o umbră de iritare înainte ca zâmbetul să-i 
reapară pe buze. —Bine. Perfect. încă ceva, Alice! 

—Da? 


—Când viaţa îţi oferă lămâi, poţi face o limonada! O aprob 
ridicând degetele mari. 


Mor de nerăbdare. 


2 Traducere de Monica Nechiti. editura RAO. Bucuresti. 2008 in. 
t.). 


Capitolul 2 


IRIS ADAMS 31 OCTOMBRIE 11:45 


AI MULTE DE CÂŞTIGAT dacă eşti invizibil. 


Adică nu să devii realmente invizibil, aşa cum dispar personajele 
în filme. Mă refer la genul de persoană pe care oamenii pur şi 
simplu nu o văd, pentru că acest gen de persoană (cel pe care ei 
cred că o întruchipezi) nu-i interesează. Şi, pentru că oamenii nu 
te văd, eşti liber să le asculţi discuţiile, să le observi 
comportamentul şi să le înveţi obiceiurile. Toate aceste lucruri 
sunt esenţiale în lupta pentru supravieţuire, mai ales într-un 
liceu. 


De exemplu, astăzi, la ora de biologie, am reuşit să-i distrag 
atenţia lui Kennedy - prenume: Rebecca, dar toţi cei din rândul 
Elitelor de la Castle Cove High se referă unii la alţii pe numele 
de familie, un obicei ciudat şi detestabil, după părerea mea, care- 
i face să semene cu nişte agenţi de bursă cu minţile rătăcite de 
băutură - de la un comportament tipic de fată rea, furnizându-i 
nişte informaţii adunate în timp ce mă îmbrăcam pentru ora de 
educaţie fizică. 


Lui Kennedy nu-i place deloc că-i partenera mea de laborator, 
chiar dacă o trag după mine ca să obţină un zece. în fiecare zi de 
laborator se uită la mine şi oftează, răsucindu-şi gâtul de parcă i- 
aş fi tăiat carotida, apoi spune: „Iar flanelă?” Dacă aş vrea să aud 
critici legate de hainele mele, aş sta la prânz cu Scorpiile cu ac. 
îşi concep singure ţinutele, lucru admirabil, dar discuţiile cu ele 
sunt plictisitoare. Şi, dintre toţi oamenii, Kennedy nu e în măsură 
să-mi critice hainele, cu atât mai puţin astăzi, când e îmbrăcată 
ca un fel de majoretă moartă. E Halloween, dar nici chiar aşa. 


De obicei, toate astea trec pe lângă mine. Reuşesc destul de bine 
să ignor comentariile celor din jur, dar nu şi astăzi, când m-am 
confruntat toată ziua cu întoarcerea dureroasă a lui Alice Ogilvie 
şi cu ce urma să însemne asta pentru mine. 


îmi pare rău, Ogilvie, cum îi spun Elitele. 


Kennedy se pregătea să se lege de părul meu când m-am hotărât 
s-o întrerup, secţionând abdomenul broaştei de disecat, lucru 
care a făcut-o să pălească. 


— Rebecca, i-am spus, am auzit despre Cole. îmi pare rău! 
Trebuie să fi fost o adevărată lovitură pentru tine. 


— Spune-mi Kennedy! mi-a răspuns, făcându-şi aer cu mâna. Şi 
despre ce vorbeşti? 


Mi-am luat o expresie de simpatie, cu buzele uşor ţuguiate, 
bărbia în piept şi capul aplecat într-o parte. 


—O, nu, îmi pare atât de rău! Am crezut că ştii. 
—Ce naiba! a spus ea. Despre ce naiba vorbeşti, Eileen? 


—Iris, i-am reamintit pe un ton ferm. 

Desprind cu grijă pielea broaştei ca să-i arăt interiorul spongios 
şi strălucitor. Interiorul lucrurilor e mult diferit de exterior. Dar 
majoritatea oamenilor nu-şi bat capul să descopere asta. 


— Se duce cu Madison - vreau să spun cu Fletcher - la balul 
regatelor“. N-ar fi trebuit să meargă cu tine? 


E ca şi cum ai avea de-a face cu nişte copii mici, pe bune. 
Trebuie să le distragi atenţia de la un lucru pe care nu vrei să-l 
facă. Le oferi o ciocolată sau un joc viu colorat pe telefon şi ai 
evitat criza. Ştiam că informaţia n-o să-i pice bine lui Kennedy; 
Elitele adoră balul anual al regatelor de la Clubul de Iahting. Au 
ocazia să-şi cumpere rochii obscen de scumpe şi să o facă pe 
capetele încoronate în timp ce dau pe gât sticle de băutură care 
costă atât de mult, încât ar putea plăti taxele de colegiu pe un an 


întreg. 


I-am dat bisturiul lui Kennedy şi m-am rezemat de spătarul 
scaunului. 

M-am bucurat s-o văd pe Kennedy anihilând sărmana broască. 
Bine că era deja moartă! 


La prânz, îmi ocup locul obişnuit din capătul cantinei, alături de 
Spike şi de restul Excluşilor. Aici ne e locul rezervat. La cantina 
din Castle Cove High, delimitările sociale sunt foarte stricte. 
Excluşii stau în spate, la mesele din fund. Punkiştii, în dreapta, 
lângă uşile de la ieşire, în cazul în care vreunul mai atletic din 
Elită se hotărăşte să se ia de ei; au nevoie de o ieşire de urgenţă. 
în stânga stau Scorpiile cu ac, în ţinute lejere de cânepă, cu 
cocuri ciufulite, prinse cu agrafe vintage. Partea din faţă le 
aparţine premianţilor, cu iPad-urile pe masă şi ochelarii plini de 
pete. Dansatorii stau alături, aproape de centru, strălucitori şi 
aroganţi. Mesele din stânga sunt ocupate de sportivii din Elite, 
plini de energie, cu un limbaj colorat şi tricouri cu numele 
echipelor din care fac parte, având fiecare în faţă câte două tăvi 
cu mâncare. lar în centru, chiar în centru, dat fiind că ne 
învârtim cu toţii în jurul acelor minţi sclipitoare, se află cei mai 
importanţi membri ai Elitelor. Fastuoşi şi îngâmfaţi, debordând 
de vitalitate şi de bani, trădează prin toţi porii viaţa uşoară pe 
care o duc. Centrul e locul ideal pentru ei, căci astfel, indiferent 
ce fac, sunt înconjurați de public, dornic (sau nu) să-i vadă. 


Excluşii sunt prietenii mei de la Castle Cove High şi am fost 
împinşi unii în braţele celorlalţi de când ne ştim, în mare parte 
de nevoie. Pentru că - şi pregătiţi-vă pentru asta! - suntem 
săraci. 


Mama lucrează într-un bar. Lucrurile ar sta cu totul altfel dacă 
ar deţine barul - cu atât mai mult dacă ar fi unul drăguţ -, dar nu 
e aşa. La Moon Landing, ea e cea care serveşte băuturile, îţi 
şterge lacrimile şi îţi usucă bancnotele umede şi mototolite la 
ventilator, pentru că avem nevoie de banii ăia. în Castle Cove, 
eşti fie servit, fie servitorul. Tatăl lui Spike e unul dintre 
îngrijitorii de la liceu. Vrei ca vila ta de la malul mării să 


strălucească de curăţenie? Aşa îşi plătesc chiriile cinci dintre 
părinţii Excluşilor. 


Da, unii o duc de azi pe mâine, alţii se descurcă foarte bine, dar, 
în comparaţie cu toţi ceilalţi din acest oraş plăcut de pe coastă şi 
din liceu, noi ne aflăm la baza ierarhiei. 


Spike şi ceilalţi Excluşi sunt prinşi într-o discuţie legată de cine 
va fi următorul Dungeon Maştert. îmi scot sandviciul. în capătul 
mesei, Cole Fielding moţăie, cu capul încadrat de păr blond şi 
răvăşit rezemat pe braţe. Chiar şi când doarme, e îngrozitor de 
atrăgător. 


Zora îmi surprinde privirea şi chicoteşte. 
— îţi plac băieţii îmbrăcaţi în piele, Iris? mă întreabă ea. 
Cole Fielding nu aparţine niciunui grup. Dacă nu le pui la 


socoteală pe unele fete din Elite. Şi-l pasează de la una la alta ca 
pe o bomboană. E renumit pentru anumite talente speciale. 
— Ha! îi răspund. Dar nu, mulțumesc. 


Nu că nu m-aş gândi la el. Mai ales când mă duc la Seaside 
Skate şi îmi dă rolele peste tejghea, spunându-mi: „Bună, Iris” pe 
un ton tărăgănat şi cu un zâmbet pe buze. De vină e felul în care 


sună. 


Clatin din cap. Mă ghidez după politica strictă „Vezi-ţi de treaba 
ta!”, pentru că am învăţat că idilele înseamnă tragedii. 


Dar puţină fantezie nu strică nimănui, deşi ar fi mai uşor să-l 
ignor pe Cole dacă ar fi un ticălos. 


Simt un freamăt în aer în clipa în care toate capetele se întorc 
spre uşa cantinei. 


Ştiţi scenele alea din filme când se aşterne brusc o tăcere 


mormântală? Asta se întâmplă acum. 


Până şi Excluşii îşi ridică privirile. 
Şi-a făcut apariţia cea mai renumită reprezentantă a Elitelor. 


Alice Ogilvie, însăşi fata dispărută de la Castle Cove. 

Sincer acum, înţeleg. Nu poţi... să dispari pur şi simplu. Adică 
poţi şi se întâmplă de multe ori ca fetele să dispară în 
circumstanţe întunecate şi cumplite, orchestrate de bărbaţi cu 
mintea rătăcită. 

Dar nu poţi... să te evapori pur şi simplu. 

Şi apoi... să te întorci. 

Nu cunosc toată povestea, doar frânturi, iar unele cred că au de- 
a face cu o inimă frântă şi gelozii meschine, dar ştiu că 
autorităţile din Castle Cove au irosit o mulţime de timp şi bani 
încercând s-o găsească pe Alice şi că prietenii ei, care-şi spun 
numai pe numele de familie, s-au adunat şi au aprins lumânări 


când ar fi putut să stea pe TikTok sau ce-or face ei în timpul 
liber. Şi acum sunt foarte supăraţi. 


Alice Ogilvie stă încremenită în faţa cantinei. 


în mod normal, s-ar aşeza fără să ezite lângă Henderson, 
Kennedy, Park şi Donovan, dar ei s-au izolat parcă într-un soi de 
cochilie şi refuză s-o privească. 


Ai tinde să crezi că Alice va merge cu fruntea sus şi se va aşeza 
oriunde, dar n-o face. Doar rămâne acolo, nemişcată. 


îi tremură buzele. 

— Măi să fie! murmură Spike. E cam trist. 

Pentru o clipă, mie îmi pare rău pentru Alice Ogilvie. 
Durerea de a şti că nimeni nu te vrea. 


Se aude un foşnet de la masa Elitelor. Brooke Donovan, practic 


echivalentul 


uman al vatei de zahăr, se ridică în picioare şi îi face semn cu 
mâna lui Alice. Kennedy o trage înapoi pe locul ei. 


Dar Alice Ogilvie, căreia îi tremurau buzele doar cu câteva 
clipe în urmă, o ţintuieşte pe Donovan cu privirea şi-şi ridică 
încet degetul mijlociu, apoi se întoarce şi iese cu paşi mari din 
cantină. 


Simt deodată o bruscă admiraţie pentru Alice Ogilvie. Practic 
tocmai a trimis drăgălăşenia la dracu”. 


După ore am întâlnire cu Westmacott. Mulţi îi detestă biroul, dar 
nu şi eu. 

Nu mă deranjează decorul ei strălucitor, fotoliile-puf şi posterele 
cu mesaje motivaţionale agăţate pe pereţi. Sincer acum, la ce să 
te aştepţi din partea unei consiliere şcolare? La afişe cu Thanos? 
Să fim serioşi! 


în plus, are mereu ceva de ronţăit - batoane de cereale, 
bomboane gumate cu fructe, pufuleţi, chipsuri din varză kale, tot 
ce vrei. Mi-a spus odată că ţine toate astea pentru că multe 
dintre eleve nu vor să fie văzute mâncând la liceu (ăsta e un alt 
subiect pe care nu vrem să-l abordăm) şi ştie că, atunci când vin 
să stea de vorbă cu ea, sunt lihnite. Dacă închide uşa în urma 
lor, vor mânca. 


Când intru, îmi aruncă o pungă cu bomboane gumate cu 
căpşuni, pe care o desfac imediat, pentru că nu sunt proastă să 
refuz o gustare gratuită şi am de parcurs un drum lung cu 
bicicleta până acasă la Alice Ogilvie. 


Doamna Westmacott îmi împinge dosarul pe birou. 


— Iată-1! Ce norocoasă eşti! 


Privesc cu lăcomie dosarul albastru. Nu-i un dosar albastru 
oarecare, ci unul care valorează trei mii de dolari. Trei mii de 
dolari care mă vor apropia cu încă un pas de obiectivul meu - să 
plec, împreună cu mama, din Castle Cove, cât mai departe de 


Creatură. Pentru totdeauna. 


îmi fac curaj. N-o să mă gândesc acum la Creatură. în acest 
moment, am o misiune de îndeplinit. 


— Nu cred că a avut parte de o primire prea 
călduroasă în prima ei zi de şcoală, îi spun eu, băgând 
dosarul în rucsac. Toţi cei din gaşcă i-au întors spatele. 


Doamna Westmacott dă din cap. 


— Alice şi-a făcut-o cu mâna ei. Acum trebuie să suporte 
consecinţele, pentru o perioadă. 


Ochii îi zăbovesc pe o cutie din colţul camerei. Deasupra se află 
o pereche de adidaşi imenşi, nişte DVD-uri cu serialul LOST: 
Naufragiaţii şi o colecţie îngrijorător de uriaşă de suvenire cu 
Michael Jordan. 


îşi întoarce ochii spre mine, apoi şi-i aţinteşte pe birou. Opa! 
Consiliera mea e cât pe ce să izbucnească în lacrimi. Ştim cu 
toţii că a avut o relaţie cu antrenorul Donovan anul trecut. Cum 
să ne scape asta? Stătea mereu mult prea aproape de el în 
timpul întrunirilor şcolare şi era, fără îndoială, cea mai vocală 
persoană pe durata meciurilor. 


Nu vreau să fiu insensibilă, dar nu-mi surâde ideea de a-mi 
consilia consiliera. închid iute fermoarul rucsacului şi mi-l arunc 
peste umeri. 


Westmacott ia un şerveţel dintr-o cutie de pe birou şi se uită, în 
sfârşit, la mine. 


— Alergiile îşi cam fac de cap, scuză-mă! 

—Ar cam trebui să plec, îi răspund, şovăitoare. îşi aţinteşte ochii 
înlăcrimaţi într-ai mei. 

—Cum merg lucrurile acasă? mă întreabă direct. 


îmi strâng degetele în jurul curelelor rucsacului. îmi caută 
punctul slab. Deşi e drăguță în general, Westmacott îşi bagă 
uneori nasul unde nu-i fierbe oala. împinge lucrurile mult prea 


departe ca să afle informaţii. Trebuie să fii mereu vigilent. 


în august a avut loc... un incident. N-ar fi trebuit să afle nimeni 
de la şcoală, pentru că eram încă în vacanţă, dar am dat peste 
Westmacott la farmacie în timp ce mama îmi lua reţeta cu 
analgezice. Mi-am dat seama că n-a înghiţit scuza că am căzut 
cu rolele la Seaside Skate. 


Doamna Westmacott a vrut să-mi deseneze feţe nostime pe 
ghips, dar n-am lăsat-o. 


Schimb subiectul. 


— Aşadar o să-i dau meditații doar până la sfârşitul semestrului, 
corect? Şi o să fiu plătită chiar dacă nu obţine zece? O să-mi 
primesc banii chiar dacă pică examenele? 


— Corect. Părinţii ei au fost de acord. E mai deşteaptă decât 
crezi. Am sentimentul că Alice are nevoie de cineva care să aibă 
încredere în ea. Asta e cheia. 


—Doamnă Westmacott, îi răspund, nu vreau să fiu 
nepoliticoasă, dar nu pot să fiu terapeutul ei. îi dau meditații şi 
atât. 


-Poate că o să te ducă la echitație, Iris. Poate că o să vă 
împrieteniţi. Lumea e plină de lucruri improbabile, adaugă 
zâmbind. N-ar fi ceva atât de cumplit - să ai o prietenă. 


—0O! îi răspund, dând să plec. Ar fi, dacă prietena respectivă e Alice 
Ogilvie. 


Până ajung la capătul aleii de cărămidă a lui Alice Ogilvie, 
stomacul îmi chiorăie de foame. îmi pare rău că n-am luat 
mai multe gustări de la Westmacott. 


Casa mă domină cu imensitatea ei. Nu mă miră că e cât un 
mamut; ăsta e standardul în Castle Cove, unde oamenii au 
piscine interioare, cinematografe şi săli de bowling. Numai 
iahturile de la Clubul de Iahting sunt nişte conace plutitoare. 
Dacă ceva nu e revoltător de mare, n-are ce căuta în Castle Cove. 


Clubul de Iahting a fost în renovare de anul trecut; 
reinaugurarea va avea loc 


la balul regatelor de anul ăsta. E un eveniment de amploare 
în oraş. Dacă Steve nu i-ar fi dat papucii lui Alice, probabil că 
acum şi-ar pregăti ţinuta pentru bal. 


îmi las bicicleta în faţa uşilor duble de la intrare, când acestea se 
deschid şi în prag se iveşte o femeie cu o expresie caldă, 
îmbrăcată într-un pulover maro şi nişte pantaloni gri. 


— Trebuie să fii Iris, îmi spune, zâmbind. Intră! Alice 
e sus. Nu asta mi-a fost intenţia, dar nici nu intru bine că 
rămân 


fără suflare. N-am pus niciodată piciorul într-o astfel de casă, le- 
am văzut doar de afară. E cât un hangar de avioane. Tavanele 
sunt înalte de cel puţin 4 metri şi jumătate, iar un perete, format 
doar din ferestre înalte, dă spre marea frumoasă şi liniştită. 


Şi eu stau tot lângă ocean, dar la marginea oraşului, într-un 
apartament cu două camere, împreună cu mama. Plaja, în mare 
parte stâncoasă, scăldată în valurile înspumate ale oceanului, se 
află în apropiere, dar nu avem un perete din sticlă prin care s-o 
admirăm. Avem doar o singură fereastră şi nişte trepte putrezite 
de lemn care duc spre plajă. 


Pentru o clipă, mă las cuprinsă de un crâmpei de dorinţă, lucru 
ce nu-mi stă în fire, căci provoacă suferinţă. îmi iubesc mama şi 
viaţa alături de ea, dar uneori... mi-aş dori să am o fereastră 
frumoasă, cu vedere spre mare. Mi-aş dori să ies din casă şi să 
simt nisipul printre degetele de la picioare, în loc să umblu 
încălţată pe stâncile zgrunţuroase de pe porţiunea noastră de 
plajă. Uneori am senzaţia că navighez de-o viaţă printre stânci 
abrupte şi aş vrea doar să simt din când în când atingerea fină a 
nisipului. 


— E frumos, nu-i aşa? spune femeia. 


— Da, îi răspund, revenind cu picioarele pe pământ. 
Fără doar şi poate. Sunteţi mama lui Alice? 


Sper să nu-mi audă chiorăitul mațelor. Femeia izbucneşte în râs. 


O, nu, nu! Sunt Brenda. Am grijă de Alice. 


— Dar Alice are 17 ani, îi răspund. îmi zâmbeşte. 


— Chiar şi Alice, la 17 ani, are nevoie de cineva care să-i 
poarte de grijă. 

îşi scoate mobilul, tastează ceva pe ecran şi-l duce la ureche. 
Aud un telefon care sună undeva prin casă. 


—A venit prietena ta, spune Brenda la telefon. 
—MEDITATOAREA! ţipă Alice Ogilvie de undeva de la etajul al 
doilea. Brenda îmi arată o scară albă şi şerpuitoare. 


— A cincea uşă pe dreapta. 

De obicei nu mă simt atât de mică, dar acum, în casa lui Alice, 
mă simt la fel de mică precum broasca de la ora de biologie de 
mai devreme. 


Ştiţi cum e când intri în casa cuiva şi vezi pe pereţi fotografii cu 
copii drăgălaşi? Cu feţele murdare de tort, la o zi aniversară, 
jucându-se în nisip cu găletuşe şi lopăţele de plastic, sau la 
şcoală, râzând cu gura până la urechi, cu strungăreaţă la 
vedere? 


Fotografiile frumoase în rame scumpe cu Alice, înşirate pe 
pereţii scării, nu sunt deloc aşa. Chiar şi surprinsă la o vârstă 
fragedă, poate la 3 sau 4 ani, Alice poartă rochii elegante, din 
satin, are părul perfect aranjat şi stă pe perne de catifea. Şi nu e 
nici măcar o poză cu Alice alături de părinţii ei. Doar Alice, 
singură. 


De fapt, toată casa pare stranie şi însingurată, lucru care mă 
face să regret că trebuie să ne întâlnim aici, dar e mai bine decât 
la mine acasă. N-o vreau pe Alice Ogilvie acolo. 


Număr uşile de la al doilea etaj. Şapte cu totul. Bat la a cincea. 


— Intră odată! strigă Alice. 


Deschid uşa. Alice stă întinsă în patul imens. 


— Ticăloşii! murmură, aruncând telefonul lângă ea pe 
pat. Se rostogolește, țintuindu-mă cu privirea. îmi dau seama 


că habar nu are cine sunt, chiar dacă am fost colege la cel puțin 
două materii pe an, încă din gimnaziu. 


Şi-a înlocuit ţinuta ciudată pe care a purtat-o azi la şcoală o 
monstruozitate cu fustă scurtă, mai potrivită pentru o premieră 
cinematografică decât pentru matematică - cu nişte pantaloni de 
yoga şi un tricou. 


—Bine ai venit în iadul meu! îmi spune, pe un ton amar. Cu cât te 
plătesc părinţii mei? 


—întreabă-i personal, îi răspund. îmi iau banii indiferent dacă 
promovezi sau nu, doar ca să ştii. 


—Atunci ai o misiune uşoară, îmi spune, oftând. Ia un loc pe 
undeva ca să ne apucăm de treabă! Sunt destul de ocupată. 


Alice stă întinsă în pat, complet nemişcată. Nu pare să aibă ceva 
de făcut, nici acum, nici mai târziu. 


Mă îndrept spre canapeaua de lângă pat şi dau la o parte cu 
piciorul un teanc de cărţi broşate. Mă aşez şi îmi desfac 
rucsacul. Ea oftează din nou. 


—Hai odată, întreabă-mă! 
— Poftim? 
—întreabă-mă! Doar asta vrei. Ca restul lumii. 


—Ce să te întreb? 

Mă hotărăsc să fac pe proasta. Fireşte că vreau să ştiu pe unde a 
umblat. Dar am totodată senzaţia că Alice seamănă cu o pisică: 
când vrei tu să te joci, nu vrea ea. Preferă să se joace numai 
când are ea chef, mai ales când ştie că te deranjează. 


— Ce s-a întâmplat. Unde am fost. Ce-am făcut. Arzi să afli, 


Irene. 


Alice are nişte ochi foarte frumoşi, albaştri ca gheaţa, şi un 
păr blond incredibil de bogat şi de mătăsos. Genul de păr 
care înseamnă vizite săptămânale la un stilist, la genul de 
salon unde ţi se oferă apă cu lămâie, prosoape calde pe faţă 
şi tot tacâmul. 


—Iris, îi răspund. Mă cheamă Iris. —Nu contează. 


—Ba contează, pentru că aşa mă cheamă. i-ar plăcea să-ţi spun 
Abigail? 

—'Touche, îmi răspunde, cu un zâmbet afectat pe buze. Hai, 
întreabă-mă! 


— Nu e treaba mea, îi spun. 

Da, mor să aflu. Am văzut, fireşte, destule seriale polițiste ca să- 
mi dau seama că nu a fost vătămată în niciun fel; altfel, ar fi 
ajuns la spital. Ştirea ar fi fost pe prima pagină a ziarului Cove 
Gazette sau pe canalul KWB. Dar nu s-a întâmplat nimic din 
toate astea. De fapt, nu s-a întâmplat absolut nimic. Nici urmă 
de vreun articol în ziar. Totul despre Alice Ogilvie pur şi 
simplu... a încetat să mai existe. A fost dusă acasă şi acolo a 
rămas, până astăzi. Bănuiesc că, indiferent pe unde a umblat, n- 
a fost singură. 


Alice mă scrutează într-un fel uşor tulburător. Mă uit în jos şi 
scot dosarul albastru cu teme pentru acasă, însă îmi atrage 
atenţia una dintre cărţile broşate de pe podea. O iau şi citesc 
titlul. 


Moarte pe Nil. Agatha Christie. 
Are paginile ponosite, colţurile îndoite şi multe fraze subliniate. 


— îmi plac misterele, spune Alice. Faptul că afli ce s-a 
întâmplat cu adevărat abia la final. Trebuie să pui singur 
lucrurile cap la cap în timp ce citeşti. 


Clipeşte, apoi se răsuceşte pe o parte. 


— Interesant, îi răspund. Că-ţi place să citeşti astfel de 
cărţi şi că ai devenit, cumva, subiectul celui mai mare mister din 
Castle Cove. Neelucidat încă. 


Dă dintr-un umăr. Oftez. Mă simt obosită şi avem treabă. 
— Cu ce vrei să începem, Alice? Cu literatura sau cu 
istoria? 


— Oricum nu-i ceea ce cred oamenii, îmi spune, cu glas înăbuşit. 
—Nu ştiu ce cred oamenii, îi răspund încet. Poate ai fugit. Poate 
ai fost răpită de liderul vreunei secte sinistre şi ai reuşit să fugi 
înainte să bei poţiuni halucinogene. Poate ai avut amnezie 
temporară. Cine ştie? Personal, eu cred că ai plecat ca să-i dai 
cuiva o lecţie. 


Se răsuceşte pe spate şi se ridică în capul oaselor. 

—Şi de ce crezi asta? mă întreabă pe un ton rece. 

—Unu, îi răspund, ridicând câte un deget pe rând, ai avut parte 
de o despărţire urâtă, corect? lar cea mai bună prietenă a ta e 
acum cu fostul tău iubit, nu? Asta sigur doare. Doi la număr, la 
ştiri s-a spus că s-a găsit o vază spartă la tine acasă. Dar nu s-au 
descoperit şi alte amprente în afară de ale tale, ale părinţilor tăi 
şi ale menajerei. Poate ai spart-o chiar tu? Ca să-i îndrumi pe toţi 
pe o pistă greşită? 


— Amprentele bonei, intervine Alice. Menajera e Bibi. 


—în fine, îi răspund. Ceea ce vreau eu să spun - şi nu te judec - 
este că, dacă ai dispărut de una singură, bravo ţie! Când 
lucrurile devin nasoale pentru tine, cel mai bine e să pleci. 


—Asta ai face şi tu? 


Are acelaşi ton rece, dar şi un licăr în ochi, de parcă i-am stârnit... 
interesul. 


— Toată lumea are dreptul să abandoneze corabia, îi zic, 
cu glas domol, scoțând din dosarul cu teme pentru acasă 


rezumatul lecţiei de mitologie greacă de la ora de literatură. De 
fapt, poate ai zburat prea aproape de soare, Alice, precum Icar. 


îşi înclină capul într-o parte. 
—Precum cine şi ce? 


Asta e tema pentru acasă. Povestea lui Icar. El şi tatăl lui îşi 
confecţionează câte două perechi de aripi ca să evadeze, dar 
pentru că aripile erau făcute din ceară şi pene, tatăl lui l-a 
sfătuit să nu se apropie prea mult de soare, deoarece avea să 
topească repede ceara şi să-i ardă aripile. Icar nu l-a ascultat 
însă, căci era încăpățânat şi mândru, iar profeția tatălui său s-a 
adeverit şi Icar s-a înecat. Ai avut şi tu şansa ta, Alice, dar totul 
s-a prăbuşit. 


Alice îmi cântăreşte spusele. 
— Ia te uită la tine, cum o faci pe micuța detectivă! Dar 
nu cred că ştii de fapt prea multe. 


O să plângă? Pentru că nu m-am înhămat la aşa ceva. După cum 
i-am spus şi lui Westmacott, n-am de gând să joc rolul 
terapeutului. 

Dar nu plânge. Pufăie uşor, apoi mă întreabă: 

— Ce trebuie să mai ştiu despre individul ăsta înaripat? 


în drum spre uşa de la intrare, Brenda îmi oferă o caserolă 
Tupperware plină cu paste. 


— Pentru tine. S-a întunecat deja. O să ţi se facă foame când ajungi 
acasă. 


îmi vine brusc să plâng când iau caserola de plastic din mâinile 
acestei femei cumsecade, care a auzit, fără îndoială, cum îmi 
chiorăia stomacul în casa mult prea mare şi însingurată. 


Uneori uit că oamenii pot fi cumsecade. Că nu trebuie să-i rogi. 
Că fac lucrurile de la sine. 


—Vă mulţumesc! îi spun. 


—O! exclamă Brenda. Hai să facem schimb de numere de 
telefon! Pentru orice eventualitate? Am numerele tuturor 
prietenilor lui Alice. L-aş vrea şi pe al tău. 


Clipesc, nedumerită. 


— Dar îi dau doar meditații. N-o să ieşim nicăieri 
împreună şi nici n-o să facem ceva împreună. 


îşi flutură telefonul prin faţa mea. 


— Vreau doar să fiu cu ochii pe ea. Cred că bănuieşti 
motivul. 


Las rucsacul pe podea şi desfac fermoarul, apoi bag caserola 
înăuntru. îmi scot telefonul din buzunar şi îi spun Brendei 
numărul. îmi scrie imediat un mesaj. 


Bună, noua prietenă a lui Alice! 


Caserola mi se loveşte de spate tot drumul spre casă, în timp ce 
vântul aspru al mării îmi biciuieşte faţa. Am mâinile reci. 
Colindătorii au ieşit pe străzi cu feţe de pernă trase peste 
capete, găleți şi măşti. Mama obişnuia să plece de la muncă mai 
devreme, ca să ieşim împreună. Mi-e dor de vremurile alea, de 
mâna ei în a mea. Când eram numai noi două. 


Simt o durere scurtă la încheietură când manevrez ghidonul 
bicicletei. Chiar dacă am scos ghipsul şi îmi fac exerciţiile zilnice 
de recuperare, mă mai doare uneori, amintindu-mi de Creatură. 


Am un nod în stomac. 


După părerea mea, indiferent unde s-a dus şi ce a determinat-o 
să-şi ia zborul, cu aripi sau nu, Alice a făcut o singură greşeală 
fatală. 


S-a întors. 


3 Regata este o probă în competiţiile de iahting, care are mai 
multe etape în cadrul aceluiaşi program (n. t.). 


4 Cel care organizează jocul şi stabileşte detaliile în Dungeons & 


Dragons. 


TELEFONUL LUI R. KENNEDY GRUP DE CHAT 15:22 


Rebecca Kennedy: Să nu mă omorâţi! Mi-a scris tata acum o 
secundă şi mi-a spus că D] Porcini nu poate să cânte la 
petrecerea de diseară... Helen Park: OMG! PE BUNE? 


RK: Da, ştiu, îmi pare rău. Se pare că i s-a propus în ultimul 
moment un concert la Ibiza... Uf! îmi pare rău. E de kkt RK: Dar 
ştiţi CINE vine? 

RK: Vreo băăăăăănuială? 

HP: Steve? 

RK: Poftim? 


HP: Vine Steve? 


RK: ... Ăăă, fireşte. Nu-i aşa, BD? Brooke Donovan: Da. Venim. 
RK: OK, vă spun eu. COLE. HP: Kennedy! Jenant 


RK: De ce? Doar nu-i proprietatea lui Donovan! 
Ashley Henderson: Fugi de-aci! 

BD: Vii şi tu, Henderson? 

AH: Pffff, nu, o să fiu în LA. Tata are o premieră 
RK: bineeeeeee, mulţam pentru info 


BD: Kennedy 


AH: E OK ştiu că e doar gelozică RK: Nici vorbă 


HP: Mai ştiţi pe cineva care poate să facă pe DJ-ul? Feral 
Bunny cumva? întreabă-l pe taică-tu, Kennedy RK: Susţine că 
nu 


RK: Brookie, pare rău pentru ce-am zis de Cole. M-am gândit că 
o să fii OK de vreme ce eşti cu Steve acum. BD: Nu-mi pasă 


RK: Bun. nu poţi să-i revendici pe TOŢI băieţii de la şcoală, 

lol 

HP: Poate vine D] UnderCeej? Mama ta l-a cunoscut pe când era 
cu Trevor Pennington, nu-i aşa, Brookie? BD: Ce vrei să spui cu 
asta, Kennedy? RK: LOL, nimic. Ziceam şi eu, nu trebuie să te 
superi, pt că-l ai pe steve acum. Nu poţi să-i ai pe toţi, brookie, 
lol BD: ŞTIU asta, kennedy 

HP: Va trebui să ascultăm muzică pe Bluetooth? O să fie un 
dezastru. 


RK: OMG, PARK! Las-o baltă! Tata m-a asigurat că Frank Sea o 
să vină la balul regatelor, k? AH: Frank Sea cântă la premieră! 
HP: PE BUNE? 


RK: Măcar acel chef al tău o să ne pregătească cocktailurile lui 
speciale, nu? HP: Cred că da 


RK: După vreo câteva pahare nici n-o să-ţi mai dai sm cine cântă 
HP: Uf, bine 


Capitolul 3 


ALICE 31 OCTOMBRIE 20:50 
„Şi de ce n-aş urî-o? Mi-a făcut cel mai mare rău posibil.”5 
- AGATHA CHRISTIE, OGLINDA SPARTĂ 


CÂND IRIS ŞI-A FĂCUT APARIŢIA în camera mea, am 
recunoscut-o imediat şi - nu-mi place s-o mărturisesc - m-am 
simţit prost că nu mi-am bătut niciodată capul să aflu cum o 
cheamă. Adică, na, dacă ar fi să-mi petrec timpul aflând numele 
tuturor elevilor de la şcoală, n-aş avea timp să mai fac mare 
lucru în rest, dar... Presupun că aş fi putut să mă străduiesc ceva 
mai mult. 


Nu arăta chiar atât de rău pe cât mă aşteptam. Avea un păr 
destul de fain - cam ciufulit şi rebel, genul acela de 
proaspătsculat-din-somn care nu le iese multora, dar ei îi stă 
bine. Şi, ciudat, nu purta o ţinută demodată - avea elementele- 
cheie, hainele de flanelă şi bascheţii Chucks, dar îi lipsea acel 
ceva care să lege totul la un loc. Aş putea s-o ajut la capitolul 
ăsta. Am apreciat faptul că n-a făcut paradă cu inteligenţa ei, ca 
mulţi dintre colegii de la Castle Cove High. Ştiu că nu sunt 
proastă; doar că şcoala nu m-a interesat niciodată prea tare. 


Acum, c-a plecat, în cameră s-a aşternut tăcerea. O tăcere mult 
prea adâncă. Nu mă gândesc decât că e seara de Halloween şi toţi 
vechii mei prieteni sunt 


la petrecerea anuală de la Castelul Levy, pe când eu stau singură 
aici. 

Sunt convinsă că şi Brooke e acolo, elegantă şi strălucitoare, 
colindând holurile castelului împreună cu Steve, în timp ce îi 
aminteşte că a aparţinut cândva familiei sale, iar bunica ei a 
locuit acolo pe vremuri. îi văd mergând cu capetele aplecate unul 
spre altul, râzând şi ţinându-se de mână, de parcă nu au nicio 
grijă pe lume. De parcă au uitat că se cunosc numai datorită mie. 
De parcă eu nici măcar nu exist. 


Imaginile mi se derulează neîncetat prin minte. îmi iau iPad-ul şi 
mă uit la ceva ales la întâmplare pe Netflix, dar nici măcar asta 
nu-mi distrage atenţia. Nu mă gândesc decât la petrecere, la 
Steve şi la Brooke, la tot ce s-a întâmplat astăvară şi la cât de 
nedrept e totul... 


Nu mai suport. Se distrează cu toţii la petrecere, în timp ce eu 
stau singură aici. Merit să fiu acolo la fel de mult ca oricare 
dintre ei. Brooke mi-a furat iubitul şi tot eu sunt personajul 
negativ? 


Sar din pat, deschid larg şifonierul şi-mi trag nişte haine pe mine. 


Odată îmbrăcată, cobor pe furiş la parter. Brenda e în camera ei, 
aşa că reuşesc să ies din casă şi să mă urc în maşină - un alt 
cadou făcut de părinţii mei sub imperiul vinovăţiei - fără să mai 
dau explicaţii. în depărtare, valurile mânioase, stârnite de vânt, 
lovesc stâncile de la baza casei. Aş spune că în seara asta e ceva 
în aer, ceva înspăimântător, dar nu sunt genul care să creadă în 
astfel de lucruri. 


Dau muzica la maximum, înăbuşindu-mi gândurile ameţitoare, şi 
ies de pe alee pe Autostrada 1. 


Drumul e aglomerat în seara asta. Şerpuieşte de-a lungul 
stâncilor, între ocean şi dealuri, străjuit doar de câteva case la 
vest de autostradă. Centrul oraşului e la est, ridicat la poalele 
dealurilor. 


Trec de aleea din faţa casei lui Park, aflată pe partea stâncoasă, 


la fel ca a mea, dar împrejmuită de garduri înalte. Tatăl ei e om 
de afaceri internaţional - ce-o fi însemnând şi asta şi e 
superparanoic în toate privinţele. Kennedy şi Donovan locuiesc la 
câteva minute distanţă, în direcţia opusă faţă de cea spre 


care mă, indrept; casele lor sunt 

Dar, până în centru, ajung la destinaţie - castelul. Poziţionat în 
partea de vest a autostrăzii, pe o suprafaţă de patru hectare, 
este cea mai întinsă parcelă de pământ de pe partea stâncoasă a 
autostrăzii. A fost construit de străbunicul lui Brooke cu vreo 80 
de ani în urmă, ca reşedinţă pentru familia lui. 


Se înalţă pe partea cu oceanul a Autostrăzii 1, având o terasă 
imensă, cu piscină exterioară şi o privelişte de vis spre Oceanul 
Pacific. Publicul are acces doar în anumite camere din castel, 
dar, datorită petrecerilor organizate de-a lungul anilor, l-am 
văzut pe tot - şi e realmente impresionant. Ca, de pildă, vitraliile 
înalte, piscina interioară, frumos decorată cu fântâni arteziene în 
formă de sirene, sau dormitoarele al căror număr l-am pierdut de 
mult. 


în trecut, străbunicul lui Brooke organiza în weekenduri 
petreceri elaborate, unde invita oameni din industria de 
divertisment din LA. Numeroase staruri de cinema s-au perindat 
pe aici şi cel puţin una dintre ele a murit în circumstanţe 
misterioase. 


Se înalţă în aceste locuri cu mult înainte de înfiinţarea oraşului 
Castle Cove şi toate proprietăţile de pe partea stâncoasă a 
drumului i-au aparţinut cândva - din ce am aflat de la Kennedy, 
deţinea la un moment dat patruzeci de hectare. Se spune că 
străbunica lui Brooke a avut şi o grădină zoologică, populată cu 


lame, tigri şi tot tacâmul. 


De-a lungul anilor, dezvoltatorii imobiliari au cumpărat o mare 
parte din pământ şi au ridicat case imense ca a mea şi cea a lui 
Park. Bănuiesc că acest lucru a adus foarte mulţi bani în oraş, 
transformând Castle Cove într-o zonă rezidenţială, nu doar într-o 
destinaţie turistică. Recent, şi-au îndreptat atenţia spre 
renovarea Clubului de Iahting. Cred că şi tatăl lui Kennedy a fost 
implicat în această afacere, pentru că în urmă cu câteva luni s-a 
plâns o săptămână întreagă de faptul că şi-a anulat vacanţa de 
vară din Barcelona, fiind nevoit să rămână în oraş pentru 
lucrările de renovare a clubului. 


les de pe autostradă şi intru în parcarea castelului, apoi opresc 
maşina lângă 


cea a lui Park, un Porche Cayenne verde, pe care părinţii i l-au 
cumpărat pentru simplul motiv că există şi o iubesc. 


Când mă dau jos, aud voci zgomotoase în depărtare şi un hohot de 
râs. Al lui Brooke. îmi provoacă fiori şi o strângere de inimă şi, 
pentru o clipă, mă gândesc să mă urc înapoi în maşină şi să plec. 
Să plec cum am făcut acum trei luni. 


în noaptea aia, astă-vară, după ce m-am întors din Egipt şi Brooke 
a venit să- mi spună ce s-a întâmplat între ea şi Steve... am simţit 
că inima mi-a stat în loc. Că am suferit un scurtcircuit cerebral. Nu 
m-am putut gândi decât la reacţia Agathei Christie după ce şi-a dat 
seama că soţul ei o înşela. La faptul că a dispărut unsprezece zile şi 
jumătate şi că jumătate din populaţia Angliei era convinsă că el o 
omorâse. Cât de tare ar fi să fac şi eu la fel? Sincer, nu voiam ca 
Steve să fie arestat, dar îmi surâdea ideea ca oamenii să mă caute. 
Să-şi facă griji pentru mine. Să se gândească la mine. 


Prin urmare, m-am urcat în maşină şi am pornit la drum. Mi-am 
lăsat telefonul acasă împreună cu vaza pe care o răsturnasem din 
greşeală în foaier în drum spre ieşire... de aici a apărut povestea că 
am fost răpită, iar Steve a trebuit să se prezinte la secţie pentru 
interogatoriu, în timp ce oamenii din oraş au organizat operaţiuni 
de căutare... 


Oricum, când m-am întors, cinci zile mai târziu, toţi erau ai naibii 

de supăraţi. Atât de tare încât, după negocieri între părinţii mei şi 
autorităţile din oraş, s-a ajuns la concluzia că arestul la domiciliu 

era o pedeapsă corespunzătoare pentru ce am făcut. 


Alte râsete străpung tăcerea nopţii. Am început să organizăm 
petreceri la castel acum trei ani, pe când eram boboci de liceu, 
mulţumită legăturilor lui Brooke. în primul an au participat numai 
elevi de la şcoala noastră, dar vestea s-a răspândit cu repeziciune 
şi acum vin şi din oraşele învecinate. Tatăl lui Kennedy, care e 
impresar muzical în LA, îşi aduce clienţii să cânte la petrecerile 
noastre. Toată lumea îşi alege ţinute cât mai elaborate cu putinţă. 
Evenimentele au căpătat amploare. 


Când cotesc spre intrarea castelului, unde amenajăm de obicei 
petrecerea, aud muzică, dar nu văd niciun DJ. Asta înseamnă că 
tatăl lui Kennedy n-a găsit 

Probabil că sunt cel puţin vreo două sute de oameni aici, 
răspândiţi peste tot, care râd, vorbesc şi ţipă. Toată lumea se 
distrează de minune fără mine. 


Puțin mai încolo pe peluză, pe o terasă întinsă de piatră, dincolo 
de intrarea din spate în castel, e amenajat un bar, unde se află un 
barman costumat în pinguin. în faţa tejghelei îl zăresc pe Cole 
Fielding, care stă de vorbă cu Kennedy, încă îmbrăcată ca o 
majoretă moartă. Are părul blond prins în creştetul capului într- 
un coc răvăşit, însă sunt convinsă că a petrecut mai bine de o oră 
până i-a ieşit perfect, şi îşi ţine o mână cu o manichiură îngrijită 
pe braţul lui Cole. 


Până şi Cole e aici? Aici e mâna lui Kennedy. Vrea de ani întregi 
să fie cu el. Mă întreb dacă Brooke a fost de acord cu asta. 


Pe peluza cu vedere spre mare, cineva - probabil administratorul 
familiei lui Kennedy - a aprins un foc de tabără şi a pus de jur 
împrejur perne, pături din imitație de blană şi alte accesorii de 
lux. îi văd imediat pe Park, pe Donovan şi pe Steve. Stau întinşi 
pe o pernă imensă. Brooke stă practic peste Steve, iar Park se 
află, ca de obicei, stânjenitor de aproape de cei doi. Nu cunoaşte 
graniţele intimităţii. Amândouă încă poartă aceleaşi costume de 
majorete pătate de sânge, iar Steve are doar o mască verde pusă 
pe creştetul capului, peste părul des şi castaniu. Nu i-a plăcut 
niciodată să se costumeze, lucru care mă scotea din sărite când 
eram împreună. 


Inima începe să-mi bată tot mai tare în timp ce privesc scena. lar 
Kennedy alege exact acest moment ca să-mi observe prezenţa. 


— O, Doamne! Câh! exclamă ea. 


Muzica se opreşte brusc cu un sunet ascuţit şi toată lumea se 
întoarce spre mine, ţintuindu-mă cu privirea. Merde!€ Nu-i chiar 
intrarea în scenă pe care mi-am imaginat-o. în mintea mea, 


lucrurile s-au desfăşurat cam aşa: îmi fac apariţia, Brooke mă 
vede şi izbucneşte în lacrimi, mistuită de vinovăţie, iar toţi 
ceilalţi îşi cer iertare pentru cât de bădărani au fost. Chiar dacă 
ne-am întâlnit la şcoală mai devreme şi nu s-a întâmplat nimic 
din toate astea, am crezut cumva că se va întâmpla acum. Pe 
cuvântul meu, uneori nu ştiu ce-i în 


capul meu! 


în schimb, o voce îmi strigă încontinuu în minte fugi fugi fugi fugi 
fugi. Dar nu pot să plec acum. Cât de jalnic ar fi asta? îmi strâng 
pumnii şi îmi reamintesc că sunt la fel de îndreptăţită să fiu aici 
ca toţi ceilalţi. 

îmi continui drumul pe peluză spre focul de tabără. 


Când mă vede apropiindu-mă, Steve începe să se ridice în 
picioare, iar Brooke alunecă din poala lui, ceea ce îmi dă un mic 
sentiment de satisfacţie. Se uită la el, apoi se ridică fără tragere 
de inimă, aranjându-şi fusta scurtă şi plisată şi ţintuindu-mă cu o 
privire mânioasă. 


însă cel care spulberă primul tăcerea e Steve. 

—Ce cauţi aici, Alice? mă întreabă încet. Mă opresc în faţa lor. 
—Eu doar... 

Las cuvintele suspendate în aer, iar inima mi-a luat-o la galop. 
Brooke vrea să se bage între noi, dar Steve o opreşte, ridicând o 
mână. 

— Mă ocup eu, îi spune, apoi mi se adresează: Hai cu 
mine! Mă apucă de cot şi mă conduce prin mulțimea care s-a 


strâns în jur. îmi las capul în pământ, încercând să evit orice 
contact vizual. 


Suntem cât pe ce să cotim pe lângă castel, când o voce din spate 
ne face să ne oprim pe loc. Brooke. 


— Unde vă duceţi? Pare supărată. 
Ne întoarcem amândoi spre ea, iar Steve îi răspunde: 


— Brookie, lasă-mă o clipă, bine? îi pică faţa. 


— Ai de gând să dispari în întuneric? Cu ea? se 
smiorcăie Brooke, râzând amar. 


Pentru o clipă, un sentiment cu totul străin pune stăpânire pe 
mine - ceva înrudit cu vinovăția, dar apoi Kennedy îşi face 
apariţia în spatele lui Brooke. 


— Eşti sigur că e o idee bună, Steve? întreabă ea. Doar 
ştii ce a făcut astă- vară. 


— Doamne, Kennedy! ripostează Brooke, apoi se întoarce spre 
mine şi spre Steve, cu colţurile gurii în jos. Ce cauţi aici, Alice? N-ai făcut 
destul rău? De ce nu poţi să ne laşi pur şi simplu în pace? 


Glumeşte, fără doar şi poate! Doar nu face pe victima? 
—Eu v-am făcut rău? Dar tu eşti cea care mi-a furat iubitul... 


—Nu ţi l-am furat, mă întrerupe. Iisuse, Alice! Ce-ţi mai place să 
dramatizezi! Ai plecat în Egipt. Şi eraţi despărțiți. Apoi ai 
dispărut - de ce- aifăcut asta? Ne-ai speriat de moarte... 


— Gata! strigă Steve, punând capăt discuţiei noastre. 
Acum vocea nu-i mai este joasă. Sau împăciuitoare. Pare 


furios. 


Brooke se face roşie la faţă. îşi spune, probabil, ce-mi spun şi eu 
- nu l-am auzit niciodată pe Steve vorbind cuiva în felul ăsta. 
Astă-vară, după ce-am revenit fără vreo explicaţie, toată lumea 
era extrem supărată pe mine, dar Steve m-a ignorat pur şi simplu 
- de fapt, aceasta e cea mai lungă discuţie pe care am purtat-o de 
când mi-a dat papucii. Pur şi simplu nu e genul care se 
enervează. 


Trage adânc aer în piept, apoi se întoarce spre Brooke. 


— O conduc pe Alice la maşină. E întuneric şi e 
Halloween. Cine ştie ce perverşi or mai umbla pe aici. Trebuie s- 
o însoțesc, Brooke. 


Ea îşi încrucişează braţele pe piept. 


— Fie! Dar întoarce-te repede, bine? 


Are vocea încordată, dar reuşeşte să schiţeze un zâmbet. Simt un 
nod în stomac. Dumnezeule mare, sunt ca două boabe de mazăre 
în aceeaşi păstaie. O umbră de regret mi se strecoară în suflet, 
dar o zdrobesc înainte să pună stăpânire pe mine. 


— Bine. 


îi zâmbeşte şi se duce la ea. Se apleacă s-o sărute pe obraz şi 
deodată sunt invizibilă. 


Până ajungem în parcare, Steve mă târăşte practic de braţ. De 
fiecare dată când am încercat să mă opresc şi să-i spun ceva, mi- 
a aruncat o privire şi m-a obligat să merg mai departe. Acum, în 
lumina felinarelor, îi văd pentru prima oară chipul limpede şi nu 
pare deloc fericit. 


Ne oprim la câţiva paşi depărtare de maşina mea şi îmi eliberează 
braţul. 
—De ce-ai venit aici, Alice? mă întreabă din nou. 


—Eu... 


Ce caut aici? Fanteziile în care colegii mei îşi cer iertare îmi par 
acum ridicole. Furia mi se stinge. M-am săturat. M-am săturat să- 
mi ţin capul sus. M-am săturat de toate astea. 


— O să plec. 

E evident că, indiferent ce voiam, nu voi găsi aici. Expresia lui 
Steve se îmblânzeşte - fireşte, căci e vorba de Steve, un tip 
drăguţ, chiar şi cu mine. 

— Alice, te simți bine? 


îmi pune mâna pe braţ, cu blândeţe de această dată. îşi ţine 
chipul aproape de al meu şi mă priveşte cu tandreţe. 


Cuvintele lui îmi străpung inima, iar căldura mâinii sale pe braţul 
meu devine aproape copleşitoare. Mi-e dor de el, dar mi-e şi mai 
dor de viaţa mea. De prietenii mei. De... Brooke. îmi vine să 
plâng, chiar dacă nu plâng de obicei. Trag cu greu aer în piept. 


— Steve! 

O voce şuieră în întuneric. Vocea lui Brooke Donovan, mai exact. 
Care se pare că a venit după noi, împreună cu Kennedy şi cu 

Park. Kennedy înregistrează scena cu telefonul, în timp ce Park 
ţopăie de colo-colo în spatele lor, încântată. 

Steve îşi desprinde mâna de pe braţul meu. îmi încleştez maxilarul. 
— Alice, e timpul să pleci, zice Brooke. 

Deschid gura să-i răspund, dar nu mai am nimic de spus. îmi 


adun toate puterile rămase şi, fără să mai arunc vreo privire în 
urmă, mă urc în maşină şi pornesc la drum. 


5 Traducere de Ionela Chirilă. editura RAO. Bucureşti. 
6 Rahat! (lb. fr.) 


Capitolul 4 


IRIS 
31 OCTOMBRIE 21:20 


PASTELE PE CARE - BONA? menajera? îngrijitoarea? lui Alice - 
mi le-a dat au fost calde şi asezonate cu brânză, roşii uscate, 
broccoli şi nuci picante. Spăl caserola Tupperware goală în 
chiuvetă şi o las să se usuce în suportul de vase. 


Casa lui Alice mirosea bine. A flori proaspete şi mâncare gătită 
într-un loc ascuns vederii, aromele plutind prin camera enormă 
din faţă. 


Apartamentul nostru miroase a gunoi care trebuie aruncat. A 
rufe spălate, pe care n-am apucat încă să le ducem în subsolul 
întunecat, unde va trebui să scoatem rufele altora din spălător, 
stătute şi deja pe jumătate uscate pentru că au fost lăsate prea 
mult acolo. 


Becul din tavan pâlpâie şi se stinge, apoi se aprinde din nou. 
Proprietarul ne tot promite că o să-l repare. 


Deschid geamul de deasupra chiuvetei ca să las briza 
oceanului, rece şi sărată, să pătrundă înăuntru. Poate că o 
să-mi îngheţe lacrimile din ochi. 


Când eşti mic, oamenii îţi spun ce viaţă frumoasă o să ai într-o 
bună zi. Că o să ajungi ce-ţi doreşti atât timp cât o să munceşti 
din greu, eşti bun şi nu te dai niciodată bătut. 


Dar fac toate astea şi sunt tot o fată singură, într-un apartament 
mizerabil de la malul mării, cu instalaţia electrică defectă. 


Mă întorc la masa din bucătărie şi deschid iPad-ul. Am două 
teme de făcut pentru mâine şi de învăţat pentru un test la 
analiză matematică. Corect? Nu ăsta ar trebui să fie biletul meu 
spre o altă viaţă? Obţinerea unei burse universitare? Sunt în 
penultimul an de liceu. Numai de asta ar trebui să-mi pese. 


Aud paşi în faţa uşii. Ştiu că e cineva care locuieşte în clădire, 
pentru că el nu se poate întoarce aici. Nu are voie s-o facă. 


Totuşi. 


încep să tremur. Nu te gândi la el! Nu o face! 

Dar e prea târziu. îi simt mâinile pe piept, împingându-mă. 
încercasem să-i despart după ce se năpustise asupra ei. Aud 
trosnetul încheieturii când cad pe linoleum. 


Bătrânul de la apartamentul Cil bate la uşă. Ce se petrece acolo? 


Creatura mă priveşte de sus, cu faţa roşie, apoi se duce cu paşi 
împleticiţi la uşă şi trece pe lângă bătrân. 


Fireşte că ne-a sunat câteva zile mai târziu, plângând şi cerându- 
şi iertare, aşa cum face mereu. Mama şi-a schimbat numărul de 
telefon. Iar. 


Apartamentul, becul care pâlpâie. Aerul devine tot mai 
înăbuşitor, mă apasă şi mă fac din ce în ce mai mică, apoi sunt 
redusă la nimic şi totul din interiorul meu dispare. 


îmi iau jacheta, telefonul, cheile şi căştile şi fug din propria casă. 


Trag adânc aer în piept în timp ce străbat Autostrada 1, 
ştergându-mă pe faţă în aerul rece, pe când inima îmi bate cu 
putere în piept. 


Inspiră, expiră, inspiră, expiră! 


Mă opresc când ajung la punctul de belvedere. îmi place să stau 
aici, să mă uit în jos la valuri şi să le aud cum se lovesc de baza 
stâncilor. Există ceva fascinant în felul în care apa capătă forma 
unor unde sinuoase, înspumate, şi apoi se retrage din nou. 


Nu mă gândesc la nimic înspăimântător. Mă bucur doar de 
atmosfera liniştită, atâta tot. 


Când observ că stau prea aproape de margine, fac un pas înapoi. 
Trebuie să fii atent. în fiecare an are loc câte un referendum sau 
ceva asemănător pentru ridicarea unui parapet, dar iniţiativa nu 
se concretizează niciodată. în schimb, locul e presărat cu 
indicatoare înfăţişând figurine în cădere şi e înconjurat de un 
strat de pietriş, de alte semne pe care scrie Atenţie pe unde 
mergeţi! şi de un gard rupt. 


O să duc dorul mării când eu şi mama vom pleca în cele din urmă 
de aici. Nu ştiu unde ne vom duce, dar trebuie să fie undeva cât 
mai departe de locul ăsta. Undeva unde el să nu ne mai 
deranjeze vreodată. 


îmi pun iar căştile în urechi, mă întorc şi mă uit cu atenţie în 
stânga şi în dreapta înainte să traversez autostrada. Drumul are 
numeroase curbe în zona asta şi cine ştie ce vitezoman o mai 
circula în noaptea de Halloween. Trebuie să merg pe lângă 
liziera pădurii dacă vreau să fiu în siguranţă. 


Aud un claxon şi tresar, cu inima bătându-mi năvalnic în piept. 


O maşină argintie zboară pe lângă mine, îndreptându-se spre 
sud. Alice Ogilvie conduce în halul ăsta? Am văzut doar unduirile 
unui păr blond, dar părea maşina ei. 


Unde s-o fi ducând? Prietenii ei o urăsc. Şi ar cam trebui să 
citească despre Icar. Asta e! Nu e vina mea dacă nu învaţă, îmi 
spun în gând. Mă bucur că îmi iau banii, indiferent ce note 
obţine. 


După vreo cincisprezece minute de mers, aud ritmurile 


răsunătoare ale unei bas de undeva din vârful dealului. Şi zăresc 
un foc de tabără pe pajiştea 


castelului, în jurul căruia se clatină numeroase siluete în culori 
strălucitoare. 


Fireşte! Castelul Levy. Petrecerea de Halloween pe care Elitele o 
organizează în fiecare an. La care vin până şi copii din oraşele 
învecinate, aranjaţi şi dornici să se îmbete. 


îmi continui drumul, aplecându-mă uşor ca să nu mă vadă, când 
două siluete îşi fac apariţia din luminişul de dinaintea mea. Se 
împing una pe alta. Minunat! Acum trebuie să evit şi o ceartă. 
îmi ţin căştile în urechi şi mă ascund în spatele unui copac ca să 
aştept sfârşitul conflictului, când îi recunosc pe cei implicaţi - 
Steve Anderson, cu o mască verde trasă pe creştetul capului, şi 
Brooke Donovan, într-o fustă scurtă. Mai mult ca sigur că a 
îngheţat. 


Au încetat să se mai îmbrâncească. Steve pare... nu cum e de 
obicei, genul vesel şi drăguţ. Sinceră să fiu, probabil că e cel 
mai drăguţ dintre membrii Elitelor. 


Dar acum nu zâmbeşte. Pare mai degrabă supărat. Şi puţin... 
ameţit? Parcă se clatină dintr-o parte în alta. Nu credeam că 
Steve obişnuieşte să bea. Duce o viaţă disciplinată datorită 
baschetului. 


Brooke plânge şi are părul dat peste faţă. A fost mereu o tipă de 
gaşcă, deşi nici măcar nu trebuie să fie. E practic cea mai 
renumită şi mai bogată fată din oraş. Vreau să spun că s-au scris 
cărţi întregi despre istoria familiei sale, care se pare că include 
nişte morţi misterioase pe mare, o avere făcută, pierdută şi 
refăcută şi o luptă infamă pentru custodie, în care i-a fost 
implicată bunica, poveşti care au ţinut primele pagini ale ziarelor 
din întreaga lume. Asta înseamnă că Brooke ar putea să fie 
scorpia principală a oraşului, dar nu-i deloc aşa. 


îmi vine în minte maşina argintie de mai devreme şi îmi pică fisa. 
Da, Alice era, fără îndoială! Dar de ce ar veni aici după cele 
întâmplate? Ştiam, de la Spike şi Zora, că Steve îi dăduse papucii 
astă-vară lui Alice ca să fie cu Brooke. Apoi, când Alice a 
dispărut, Zora a emis ipoteza că, poate, Steve îi făcuse ceva, una 


aparent împărtăşită şi de poliţie, căci a fost chemat la secţie şi 
interogat. S-a format o echipă de căutare, s-a emis o Alertă 
Amber”, s-au luat toate măsurile necesare şi apoi... Alice a 


reapărut în curtea casei ei, 


complet nevătămată, fără vreo zgârietură. 


Steve o apucă pe Brooke de umeri, făcându-mă să tresar. Mă 
crispez şi îmi scot căştile din urechi. 


Mă ascund şi mai bine printre copaci când Brooke se răsuceşte 
cu putere, eliberându-se din mâinile lui. 


— Ştiam eu! strigă ea. Ştiam că o să te întorci la ea. Toată lumea 
mă părăseşte mereu. 


—Nu te părăsesc, linişteşte-te! strigă şi Steve, apucând-o de braţ. 
Fac un pas înainte şi mă opresc. Unde sunt prietenii ei? 
—Dă-mi drumul! Fasă-mă-n pace, acum! ţipă Brooke. 


—N-am de gând să te las să fugi de mine, îi răspunde Steve. 


Deodată, o armată de Elite, cu pahare roşii de plastic în mâini, 
coboară treptele lungi de la castel spre parcare. îşi ţin cu toţii 
telefoanele în aer, filmându-i pe Brooke şi pe Steve, dar nici 

măcar unul dintre ei nu intervine ca să pună capăt conflictului. 


Brooke îl îmbrânceşte pe Steve, iar el se împleticeşte înapoi. 
Apoi o îmbrânceşte la rândul lui, iar ea se împiedică şi cade. 


— Hei, omule, calmează-te! 


E Cole Fielding. Pare că vrea să intervină, dar Nelson şi Gerber, 
coechipierii lui Steve din echipa de baschet, îl ţin pe loc. 


— Brookie! strigă Kennedy, care aleargă spre ea şi o 
ajută să se ridice în picioare. 


— Ce dracu” te-a apucat? strigă şi Park, lovindu-l pe Steve peste 
braţ. 


Brooke îşi aranjează fusta. Apoi se întoarce şi o ia la fugă. Spre 
mine. 


Steve încearcă s-o urmeze, dar Park îl împiedică, punându-i mâinile 


pe piept. 


— Brooke! strigă el. Nu poți să-mi faci asta, Brooke! 


Mă retrag şi mai mult printre copaci, ca să mă ascund de 
prietenii ei. Ştiu că nu s-ar bucura să vadă că sunt aici. 


Brooke trece în fugă pe lângă mine, cu obrajii brăzdaţi de 
lacrimi, cu telefonul într-o mână şi chipul răvăşit. Aşa arăta 
mama după o ceartă cu Creatura când eram mică. Disperată şi 
pierdută în lumea ei. 


Din instinct, încremenesc. E înspăimântător să văd că Brooke 
seamănă atât de mult cu mama cea de altădată. 


Abia după ce trece pe lângă mine ies dintre copaci. Prietenii ei 
stau încă în parcare. Kennedy strigă pe un ton şovăitor: 


— Brookie! Hai, vino înapoi! 


Apoi ridică din umeri şi se întoarce. Park îl ia pe Steve de braţ şi- 
l trage după ea. Bănuiesc că Brooke e pentru ei doar o pacoste 
ameţită de alcool, ceea ce nu mi se pare că aduce a prietenie. 


Dacă prietenii ei n-au de gând s-o ajute, o s-o fac eu. Pornesc pe 
urmele ei. O fată n-ar trebui lăsată să fugă singură în întuneric. 


Dar, când ajung la prima cotitură, nu văd pe nimeni aud doar 
valurile care se lovesc de baza stâncilor. Străbat Autostrada 1 şio 
strig pe nume, dar nu primesc niciun răspuns. 


Brooke Donovan a dispărut fără urmă. 


7 Mesaj de alertă emis pentru a cere ajutor publicului în găsirea 


copiilor răpiți. 


Capitolul 5 


ALICE 1 NOIEMBRIE 07:52 


„Nu există mare calmă. întotdeauna, absolut întotdeauna, e în 
mişcare.” 


- AGATHA CHRISTIE, RĂUL SUB SOARE 


SUNT OBOSITĂ ÎN DIMINEAŢA ASTA. După ce am plecat de la 
petrecere, am condus un timp spre sud, încercând să-mi alung 
toate gândurile din minte. Când am ajuns acasă, mi-a luat o 
veşnicie să adorm şi, când am reuşit în cele din urmă, am avut 
tot felul de vise ciudate cu valuri care se loveau de stânci şi cu 
Brooke care plângea în nenorocitul ăla de castel. 


Sunt cât pe ce să ajung la dulapul de pe hol când o mână 
împodobită cu inele de firmă mă apucă de braţ. Mă smucesc 
înapoi, uimită, şi ripostez: 

— Lasă-mă-n pace! 

Kennedy ridică mâinile în aer, cu rânjetu-i caracteristic pe buze. 
— Scuze! Iisuse, Ogilvie! Nu mi-am dat seama că eşti atât 


de agitată, îmi dau ochii peste cap. 


— în fine. Ce vrei, Rebecca? 


îi rostesc prenumele pe un ton dispreţuitor. Ştiu că urăşte asta. 
Şi, aşa cum m- am aşteptat, pentru o clipă se face roşie la faţă. 
Bun! 


— Ei bine, Alice, îmi răspunde, de parcă şi eu îmi 
urăsc prenumele, lucru deloc adevărat, apropo. Datorită ţie, 
Brooke şi Steve s-au certat rău de tot aseară, după ce ai 
plecat. Dar sunt convinsă că ai aflat. Bine lucrat! 


Mă uit urât la ea. Am dormit doar patru ore azi-noapte şi chiar n- 
am energia necesară pentru Kennedy şi figurile ei. 


— Şi cum e asta vina mea? Face o grimasă. 


-— Pfff, dar cum nu e vina ta? Ai venit pe nepusă masă la 
petrecere. Să ştii că Brooke a fost extrem de supărată. Iar după 
ceartă, a plecat. Nici măcar n-a mai dormit la mine aşa cum 
stabiliserăm. 


îmi încleştez maxilarul şi dau încet aerul afară din plămâni. Ce 
bucurie s-o înfrunt pe Kennedy cu noaptea-n cap! 


— în primul rând, îi răspund, eu nu am niciun cuvânt de 
spus în relaţia dintre Steve şi Brooke. îi priveşte dacă se ceartă. 
Şi-n al doilea rând, de ce nu vorbeşti cu Brooke, dacă eşti atât de 
preocupată de soarta ei? 


Flutur o mână înspre elevii de pe hol. 
— Apropo, unde e? De ce n-o scoţi pe ea din sărite în locul 
meu? 


Pe chipul lui Kennedy apare o umbră întunecată. 

— N-am văzut-o încă. l-am scris de câteva ori de 
dimineaţă, dar nu mi-a răspuns. Bănuiesc că nu i-a trecut 
supărarea după ce a avut de-a face cu tine aseară. 

îmi dau ochii peste cap. 

— Mersi că m-ai pus la curent! 


îmi arunc geanta înapoi pe umăr şi mă pregătesc să ies din 
această situaţie mai mult decât fermecătoare. 


— Ne vedem..., încep, dar Kennedy mă întrerupe. 
— Domnule antrenor! strigă ea. 


Când mă întorc, îl văd pe antrenorul Donovan venind spre noi. îi 
face semn cu mâna şi se opreşte în faţa noastră. 


— Da, Rebecca? îi răspunde. 


Pare epuizat, cu cearcăne adânci sub ochi şi chipul lipsit de 
zâmbetul familiar înnăscut. Aş zice că nimeni n-a dormit bine azi- 
noapte. 


— N-ar trebui să fiţi deja la oră? 
—Unde e Brooke? îl întreabă brusc mereu-fermecătoarea Kennedy. 


— Brooke? repetă el, privindu-ne când pe una, când pe cealaltă. 


—Da, spune ea. Unde e? O caut de azi-dimineaţă. El se încruntă. 
—N-aţi venit împreună? Doar a dormit la tine. 


—Nu. 

O urmă de iritare apare pe chipul lui Kennedy, dar ştie că nu e 
cazul să fie nepoliticoasă cu un profesor - mai ales cu antrenorul. 
—N-a stat peste noapte la mine. N-a dormit acasă? Antrenorul îşi 
mijeşte ochii. 

—Nu. A dormit la tine. Kennedy oftează. 

—Nu. A dormit la... 


— Dumnezeule! îi întrerup eu. A dormit la tine? 
îi adresez întrebarea mai întâi lui Kennedy, care clatină din cap. 


— Acasă? Îl întreb apoi pe antrenor. 
— Nu, îmi răspunde. S-a dus la petrecerea de la castel şi 
mi-a spus că o să doarmă la Rebecca. 


Se aşterne o tăcere scurtă, amândoi probabil uluiţi de faptul că 
Brooke nu a dormit la celălalt acasă. 


— în regulă. Şi atunci unde e Brooke? îi întreb, mutându- 
mi privirea de la unul la altul. 


Antrenorul îşi scoate telefonul, tastează de câteva ori şi apoi îl 
duce la ureche. 
— O sun. 


După câteva momente, închide. 


— Nu răspunde, zice, oftând. Aş vrea să spun că nu-i stă 
în fire să facă asta, dar... 


Lasă cuvintele suspendate în aer, cu o privire pierdută întipărită 
brusc pe chip. 


— Sunt sigur că o să apară în curând. Probabil că e cu 
Steve. Mă duc la oră acum, dar, dacă o vedeți sau primiți vreo 
veste de la ea, vă rog să-i spuneți să mă caute! 


Eu şi Kennedy îl privim îndepărtându-se, apoi mă întorc spre ea. 
— Ce dracu’ se întâmplă? Kennedy îşi ţuguie buzele. 


— Nu că ar fi treaba ta, Alice, dar antrenorul şi Brooke 
nu s-au înţeles prea bine în ultimul timp. Stă o groază la mine 
şi la Park sau, uneori, cu Steve la Insley Arms ori în altă parte. 


— Nu s-au înţeles prea bine? 

Brooke şi antrenorul au fost mereu apropiaţi, însă ştiu că le-a 
fost greu după moartea mamei lui Brooke: atunci au început să 
apară neînţelegeri între ei, dar le-am pus mereu pe seama 
durerii. 

— De ce? 

Kennedy ridică din umeri. 


— Cine ştie? Probleme cu banii, cred. în fine. Ştii, pun 
pariu că are dreptate. Probabil că Brooke şi Steve s-au găsit 
unul pe altul după petrecere şi s-au împăcat. 


Mă străfulgeră cu ochii, aşteptându-mi reacţia, dar, cum nu 
schiţez niciun gest, pe chip i se aşterne dezamăgirea. 


— Oricum, trebuie să ajung la oră. 

Se îndepărtează câţiva paşi, apoi se opreşte. 

— Steve, o aud murmurând. 

— Poftim? îndrug, confuză pentru o clipă înainte să mă 
întorc. 


Şi îl văd pe Steve, stând în dreptul dulapului său. Singur. 

E complet răvăşit. Părul îi stă în toate direcţiile, iar pantalonii 
sunt pătaţi şi rupţi la un genunchi. Poartă doar un singur adidas 
şi e murdar de noroi pe faţă. Stă agăţat de uşa dulapului de 
parcă l-ar susţine. Mă uit la Kennedy şi ochii îi fug spre mine. 
Ştiu că ne întrebăm acelaşi lucru. 


Ce-a păţit? Nu l-am văzut niciodată în halul ăsta - Chiar şi după meciurile de 
baschet, îşi aranjează ţinuta. Nu iese niciodată în public transpirat şi 
murdar ca unii dintre coechipierii săi. 

Kennedy se îndreaptă spre el, iar eu o urmez. 

— Steve! strigă ea. 


Se întoarce spre noi, tresărind. Când mă apropii, îmi dau seama 
că miroase ca o ghenă de gunoi şi a încălțări vechi. Kennedy 
strâmbă din nas. Simte şi ea duhoarea. Ce a fost în capul lui de-a 
venit la şcoală aşa? 

— Ce e? întreabă el. 


După expresia sa obosită, pare că a depus un efort covârşitor ca 
să rostească două cuvinte. Dacă nu l-aş cunoaşte, aş spune căe 

mahmur sau poate chiar în continuare beat, dar Steve nu bea de 
obicei prea mult, mai ales că se apropie sezonul de baschet. 


— în primul rând, spune ea, ţinându-se de nas, puţi ca un 
tomberon. Trebuie să te duci acasă. 
El clatină din cap. 


— M-am trezit în pădure. Am un examen. O să mă spăl în 
baie. 


Tipic din partea unui tip conştiincios ca Steve. Să vină la un 
examen pe care probabil îl va pica - pare că n-a închis un ochi 
toată noaptea. 


Kennedy clatină la rândul ei din cap. 


— Bine. Dar mai important de atât - unde e Brooke? Ai 
găsit-o după ce ai plecat de la petrecere? 


O expresie ciudată apare pe chipul lui Steve. 
— Brooke? 


— Ştii tu, prietena ta? îl ia Kennedy peste picior, apoi mă priveşte 
şi rânjeşte. Scuze, Alice! 


Nu se poate abţine. 
— Ce vrei să spui cu..., începe el, însă se opreşte brusc. 
Stai puţin! Nu e aici? Simt o strângere de inimă. Kennedy pare 


să-şi piardă răbdarea. 


— Nu. Nu e cu tine? Ar fi trebuit să doarmă la mine, dar 
n-a mai venit, iar antrenorul Donovan a spus că nici acasă n-a 
dormit. 


Pentru prima oară în dimineaţa asta, pare îngrijorată. 


—uUltima oară când am văzut-o a fost după cearta voastră de 
aseară, când a fugit. 


— Poftim? 


Ultima fărâmă de culoare piere de pe chipul lui Steve. Acum i-am 
captat atenţia. 


—N-am văzut-o nici eu de atunci. Unde e? 
— Asta-i problema, îi răspunde Kennedy. Nimeni nu pare să ştie. 
Auzindu-i spusele, Steve ridică un deget şi zice: 


— îmi vine să vărs. 

Şi o ia la fugă pe lângă noi, direct spre toaleta băieţilor, lăsându- 
ne pe amândouă singure acolo. Ne uităm una la alta, cu ochii 
mari cât cepele, şi un fior de spaimă îmi străbate şira spinării. 


Brooke n-a apărut nici până la sfârşitul celei de-a treia ore, dar 
toată lumea ştie acum ce s-a întâmplat aseară. Holul zumzăie de 
zvonuri despre Brooke şi Steve... dar şi despre mine. 


Sunt într-o cabină de toaletă când aud două fete vorbind de 
cealaltă parte a uşii despre cum Steve a venit beat de dimineaţă 
la şcoală şi a fost trimis acasă, dar s-a dus în schimb la Brooke şi 
a bătut la uşă până când vecinii au chemat autorităţile. Se pare 
că poliţiştii l-au dus la secţie, acuzându-l de tulburarea ordinii 
publice, însă acum e acasă. Unde sper că doarme profund şi uită 
de orice o fi păţit. E ciudat; nu-i stă în fire lui Steve să bea atât 
de mult, mai ales în timpul antrenamentelor de baschet de 
dinaintea sezonului. 


— Am auzit că domnul Carpenter l-a întrebat pe 
antrenorul Donovan dacă Brooke e teafără - a răspuns că da... 
poate şi-a luat tălpăşița pentru o noapte, continuă una dintre 
fete. Pun pariu că s-a luat după Ogilvie. 


Poftim!? Ce fel de bârfe aberante sunt astea? De ce spune antrenorul că 
Brooke e bine-mersi? Nu-şi face griji pentru ea? Şi cum adică s-a luat 
după Ogilvie? E un nou termen la modă acum? Uf, şcoala asta! 


Trag apa la toaletă şi deschid uşa cabinei. 
— O, bună! le salut eu, mieroasă. 
Sarah Keller se face albă la faţă, iar prietena ei rămâne cu gura 


căscată. 

— V-aş fi recunoscătoare dacă v-aţi ţine gura în privința 
acestui subiect. Nu ştiţi nimic despre Brooke, despre Steve sau 
despre mine. 


Le zâmbesc cu generozitate, arătându-mi toţi dinţii. 


— Şi nu mă interesează ce spune antrenorul. Brooke nu 
s-ar lua niciodată după Ogilvie, le informez, schiţând ghilimelele 
de rigoare. Aţi înţeles? Vă rog să vă vedeţi de treburile voastre! 

Nu e frumos să răspândiţi zvonuri. 


Dau amândouă din cap, cu ochii mari. 


Mă întorc pe călcâie şi ies din baie cu capul sus, dar un 
presentiment foarte neplăcut mi se cuibăreşte în suflet. Ce 
părinte nu intră imediat în panică atunci când copilul nu-i vine 
acasă? De ce antrenorul nu face nimic? N-are niciun sens. 


Ceva nu e în regulă în toată povestea asta. 


Până sună clopoţelul, abia mai reuşesc să mă concentrez. Plec 
ameţită de la ultima oră şi sunt atât de adâncită în gânduri, 
încercând să dezleg misterul, încât aproape că mă lovesc de 


uşa deschisă a unui dulap. 


Am auzit expresia s-a luat după Ogilvie de nenumărate ori astăzi şi 
jumătate 


din şcoală, inclusiv antrenorul, pare să fi acceptat varianta că 
Brooke a fugit de acasă pentru câteva zile, de parcă aşa fac 
majoritatea adolescentelor. De parcă aşa-i normal. 


Nu cred că ar fi procedat la fel ca mine, dar ce am descoperit 
astă-vară e că oamenii nu sunt întotdeauna ceea ce par. Ce-i 
drept, Kennedy a spus că Brooke avea probleme cu antrenorul. 
Poate că ea chiar a fugit. 


Totuşi, în timp ce mă pregătesc să ies din clădire, îl văd pe 
antrenor. Stă de vorbă pe hol cu o altă profesoară şi pare... 
normal. De parcă n-ar avea nici măcar o grijă pe lume, de parcă 
nu i-ar fi dispărut fata. 


Mă îndrept spre el şi rămân pe loc până când pune capăt 
discuţiei, iar profesoara îşi ia, stânjenită, rămas-bun. 

Nu pierd timpul cu formule de întâmpinare. 

— Aţi primit vreo veste de la ea? îl întreb pe antrenor. 


O expresie de iritare îi traversează scurt chipul. încearcă s-o 
ascundă în spatele celui mai fals zâmbet pe care l-am văzut 
vreodată, dar e doar o încercare lamentabilă. 


— Bună, Alice. 
Face o pauză, de parcă se aşteaptă să-i răspund cu vreo altă 
amabilitate stupidă, ca şi când asta ar conta acum. 


Şi, brusc, mă cuprinde furia. Spumeg practic de furie. Am 
senzaţia că nimeni n-o caută pe Brooke din cauza mea şi poate 
că o parte din mânie este, de fapt, ruşine, prea bine, dar la 
dracu' cu toate astea! 


— De ce nu vă faceţi griji pentru ea? îl întreb eu. Nu-mi 
pasă dacă sunt nepoliticoasă. Chiar nu-mi pasă. Trage adânc 
aer în piept, de parcă încearcă să rămână 

calm. 

— Sunt îngrijorat, Alice, dar, cum ţi-am spus şi mai 


devreme, nu e prima 


oară când Brooke face asta în ultimul timp. Ca să nu mai 


vorbesc de... îşi mijeşte ochii. 

— Tu ar trebui să ştii mai bine decât oricine că, uneori, oamenii 
au nevoie de o pauză. Să-şi limpezească gândurile sau ceva de 
genu'. O să-i spun să ia legătura cu tine imediat cum se întoarce 
acasă; sunt convins că-ţi va aprecia îngrijorarea. Acum du-te 
acasă şi încearcă să te linişteşti! Ne vedem mâine, bine? 


Se întoarce şi împinge uşile duble, ieşind în soarele amiezii şi 
lăsându-mă să spumeg. 


Nu-mi vine să cred că tratează totul cu atâta dezinvoltură. Poate 
că Brooke m- a rănit, dar mi-a fost cea mai bună prietenă. Şi m- 
am săturat de nepăsarea tuturor în ceea ce priveşte siguranţa ei. 


Şi ştiu exact ce o să fac. îmi scot telefonul din geantă, intru în 
agendă şi parcurg lista de contacte până când găsesc persoana 
pe care o caut. Pe Lilian Levy. 


Bunica lui Brooke. 


Mi-ai spus să-ţi scriu dacă Brooke va avea vreodată necazuri, tastez eu. Ştii 
ceva de ea? N-a venit acasă aseară. Sunt îngrijorată. SOS. 


O clipă mai târziu, telefonul începe să sune. 

„— De ce să-ţi faci sânge rău privind partea neplăcută a 
lucrurilor? — ... Pentru că, uneori, e necesar.”? 


AGATHA CHRISTIE, CHIPAROSUL TRIST 


AGATHA CHRISTIE AR FI MÂNDRĂ de mine pentru că am 
încredere în instinctele mele. Din moment ce Brooke n-a apărut 
încă, Lilian Levy a venit val vârtej de la New York, iar lucrurile 
se pun în sfârşit în mişcare. 


începând cu adunarea din dimineaţa asta, ţinută înaintea 
orelor, la care toată lumea trebuie să participe. 


Mă strecor în amfiteatru, unde găsesc un loc în spate. în partea 
din faţă a sălii îl zăresc pe antrenor, cu o expresie morocănoasă 
pe chip; o femeie mai în vârstă şi elegantă, rezemată într-un 
baston, îi ţine prelegeri. Lilian Levy. 


Zâmbesc. Antrenorul seamănă cu un băieţel certat de mama lui 
sau, în acest caz, de soacra lui. Pe vremea când eram prietenă cu 
Brooke, mă duceam cu ea în fiecare an în partea de nord a New 
Yorkului ca să vizităm casa de vacanţă a familiei mamei sale din 
munţii Adirondack. Lilian este o forţă de temut şi ştiu că nu l-a 
avut niciodată la suflet pe antrenor. 


în timp ce colegii mei încep să umple sala, îmi aţintesc ochii în 
telefon, ca să evit orice contact vizual. Ultimul lucru pe care mi-l 
doresc e să aud alte comentarii legate de povestea de astă-vară. 
Toată lumea din oraş trebuie să înveţe să meargă mai departe. 


Draga de Lilian Levy! Ştiam că mă pot baza pe ea. 


Când se aşterne tăcerea în sală, îmi ridic privirea. Steve, Park, 
Kennedy, Henderson şi ceilalţi stau cu toţii în primul rând, pe 
cealaltă parte a culoarului faţă de mine, cu expresii îngrijorate 
pe chipuri. Steve pare că a plâns. 


Lilian Levy îşi croieşte drum spre scenă, urmată de directoarea 
Brown şi de doamna Westmacott. Se sfătuiesc câteva clipe, apoi 
Brown se apropie de microfon. 


— Sa... 
Microfonul scoate un pârâit strident şi ea face un pas înapoi. 


— Exact acolo unde e Brooke! strigă un idiot din față şi 
câțiva oameni pufnesc în râs. 


Brown îi străfulgeră cu privirea înainte să continue: 


— Vă salut pe toți! Ne-am adunat astăzi aici pentru că 
Brooke Donovan a dispărut. Ultima oară a fost văzută în jurul 
orei 22 în noaptea de Halloween, plecând de la castel şi 
îndreptându-se spre sud pe Autostrada 1. îi voi da acum cuvântul 
bunicii ei - şi ne-o arată cu mâna pe Lilian Levy -, dar, dacă 
există vreo persoană în sală care deţine informaţii referitoare la 
locul unde se află Brooke Donovan, o rugăm să ne informeze. 


Se retrage din faţa microfonului şi se aşază lângă Westmacott, 


iar Lilian îi ia locul. 


N-am mai văzut-o de un an şi, chiar dacă acum se sprijină într-un 
baston, arată la fel de impecabil ca de obicei, îmbrăcată cu un 
sacou din tweed de la Chanel şi pantaloni bine croiţi, cu un 


2 Joc intraductibil de cuvinte bazat pe asemănarea fonetică 
dintre Hello ISaluti si Hell (Iad) fn. t.T 

machiaj subtil şi rafinat. Şi Bară, ca 


întotdeauna, ochelarii cu ramă roşie, o carte de vizită pentru ea, 
cei la care am râvnit mereu şi eu, şi Brooke. 


— Bună dimineaţa tuturor! După cum aţi aflat deja, 
nepoata mea, Brooke Donovan - vocea îi tremură uşor şi îşi 
drege glasul înainte să continue -, a dispărut de Halloween. în 
noaptea aceea a participat la petrecerea de la Castelul Levy, dar 
n-a mai ajuns acasă. Mi s-a spus că purta un costum de 
majoretă. O fustă scurtă şi o bustieră. E posibil să fi băut. Am 
înţeles că soţul răposatei mele fiice - Lilian îşi strânge buzele de 
dezgust - a bănuit iniţial că Brooke a fugit de acasă, dar în acest 
moment cred că putem fi cu toţii de acord că nu este cazul. Dacă 
există vreo persoană care deţine informaţii referitoare la locul 
unde se află, continuă ea, o rog să anunţe autorităţile. Ofer o 
recompensă substanţială oricui ne ajută s-o găsim. Primele 72 de 
ore sunt vitale în cazurile de dispariţie. Avem de-a face cu o 
situaţie extrem de serioasă. 


Pentru o clipă, îl priveşte ameninţător pe antrenor, apoi se 
retrage lângă directoarea Brown, iar Westmacott face un pas 
înainte. 


îşi drege glasul la microfon, palidă la faţă. 


— Salutare tuturor! Aşa cum a spus şi doamna Levy, 
dacă vreunul dintre voi ştie unde ar putea fi Brooke, îl rugăm să 
ne informeze. Şi dacă simţiţi nevoia să staţi de vorbă cu cineva, 
vă stau la dispoziţie. Mulţumesc! 


Şi, cu asta, adunarea ia sfârşit. 

SUNT LA CANTINĂ, încercând să-mi fac tema la algebră, 
când simt o uşoară agitaţie în jur meu. 


îmi ridic ochii şi mă trezesc că văd uniforme albastre şi priviri 
tăioase, mai mulţi poliţişti scrutând marea de elevi, însoţiţi de 
directoare. 

îl înghiontesc pe Spike cu cotul. 

— Ce-i cu ăştia? 

—Trăieşti în peşteră, Iris? Se pare că fata aia bogată, Brooke, a 
dispărut, îmi răspunde el, încruntat. 

Zora ronţăie un morcov. 

—N-ai fost la adunarea de dimineaţă, Iris? 

—Ăăă... nu, mă bâlbâi, privind cum poliţiştii se plimbă prin sală. 
Chiulesc la astea. 

Am preferat să mă ascund în cel mai îndepărtat colţ din 
bibliotecă şi să citesc pe podea. Am încheiat o înţelegere cu 
doamna Henley: pot să mă pitesc acolo atât timp cât o ajut să 
aşeze cărţile pe rafturi. Auzisem însă nişte zvonuri că Brooke n-a 
fost ieri la şcoală, dar nu le-am acordat prea multă atenţie. Face 


parte din Elite. Şi Elitele chiulesc tot timpul. în plus, am avut 
alte lucruri pe cap, ca de pildă cum să-ţi schimbi identitatea. 


Simt cum mi se face pielea de găină. 


Spike îşi ronţăie chipsurile cu sare şi oţet, adâncit în gânduri. 


— A fost la petrecerea de Halloween de la castel. Dar nu s- 
a mai întors acasă. 

Nu s-a mai întors acasă. Simt cum sângele îmi îngheaţă în vene în timp ce 
scena din seara de Halloween mi se derulează în minte. Când am pornit 

după ea, dispăruse. Se făcuse târziu şi era foarte întuneric, aşa că m-am dus 
acasă. 


îmi muşc buza. 
— Nu s-a dus deloc acasă? Sau în altă parte? 


Probabil m-am gândit că prietenii ei o vor găsi după petrecere 
sau că ea Îi scrisese cuiva. Nu m-am gândit că... Ce-am făcut? 


Zora scoate o foaie de hârtie din rucsac şi o împinge pe masă spre 
mine. 

— Uite! Cincizeci de miare cui o găseşte. Ni le-au 
împărţit astăzi la adunare. A venit bunica lui Brooke şi ne-a ţinut 
un mic discurs. 


Mă uit la pliant, dar vederea mi se înceţoşează de spaimă. 
Imaginea lui Brooke imprimată pe hârtie, încântător de 
frumoasă, îmi joacă prin faţa ochilor. 


Am văzut-o, am alergat după ea. Dar a dispărut. Aşa că m-am dus 
acasă. 

Unde am ajuns în jurul orei 22:15. Acum e vremea prânzului, iar 
poliţiştii sunt aici, în cantină. De când nu mai ştie nimeni nimic 
de ea? Dimineaţa, în drum spre clasă, l-am văzut pe antrenor. 
Arăta ca de obicei: uşor morocănos, ţinând strâns în mâini 
cataloagele claselor sale şi un clipboard. 


Dacă i-a dispărut fata, ce mai caută la şcoală? 


Mirosul chipsurilor lui Spike îmi provoacă brusc greață. 
împăturesc pliantul şi-l bag în rucsac. 


Privesc cum poliţiştii se plimbă printre mese împreună cu 
directoarea, care arată înspre anumiţi elevi. Aceştia se ridică, 


încet, unul câte unul, în picioare. 


Kennedy, Park, Henderson. Steve Anderson, care arată, apropo, 
ca dracu’. Umflat la faţă şi adus de umeri. 


Park începe să plângă. îmi dau seama după felul în care-şi 
coboară umerii şi- şi lasă părul lung să-i acopere faţa. Membrii 
Elitelor par de obicei plictisiţi, dar acum sunt toţi puţin agitaţi. 
Până şi Kennedy, care se mândreşte cu faptul că rămâne calmă 
în toate situaţiile, îşi ronţăie nervoasă o unghie dată cu o ojă roz- 
deschis. Steve arată ca o căprioară surprinsă de farurile unei 
maşini. 


Brooke a luat-o la fugă şi apoi a dispărut. 


în cantină se aşterne tăcerea în timp ce urmărim cum membrii 
Elitelor îşi iau lucrurile şi pornesc după poliţişti, îndrumați afară 
din cantină. 


— Pun pariu că e vorba de o răpire în stil clasic, urmată de 
răscumpărare, murmură Zora, dându-şi după ureche o şuviţă de 
păr de un portocaliu aprins. Până la urmă, familia ei e putred de 
bogată. Bunica aia e doldora de bani. 


Brooke a fugit pe lângă mine. 


Am alergat după ea şi am strigat-o pe nume, dar... nimic. Şi 
apoi... pur şi simplu m-am dus acasă. De ce nu s-au dus prietenii 
ei s-o caute? 


Abia mai respir. 


— Sunt convins că unul dintre ei e vinovatul, spune Neil, 
arătându-ne cu mâna uşa cantinei prin care Elitele tocmai au 
ieşit. 


— Cine, fetele alea? Nici vorbă! răspunde Spike. N-ar fi în stare 
să omoare pe nimeni. Doar nu vor să-şi rupă vreo unghie. Sunt 
destui perverşi în Castle Cove. Aţi uitat de Remy Jackson? N-au 
găsit niciodată făptaşul. 


— Multe cazuri au rămas neelucidate. Vă mai aduceţi aminte de 
Mona Moody? Starul de cinema care a murit la Castelul Levy în 


anii 1930? intervine Zora, pe un ton grav. Atât de multe mistere 
în frumosul nostru orăşel de coastă! 


Am senzaţia că un nor imens şi întunecat e gata să mă înghită. 


Cu vreo zece ani în urmă, Remy Jackson a fost găsită într-un 
tomberon, înfăşurată în saci de gunoi şi legată cu bandă adezivă. 
Avea 14 ani. Cazul n-a fost niciodată rezolvat. A fost închis în 
cele din urmă. 


Scenele din noaptea aia mi se derulează necontenit prin minte. 
O revăd pe Brooke certându-se cu Steve, care nu părea Steve, 

fugind apoi pe lângă mine, ca, în final, când am ajuns la curba 

din autostradă, să văd doar drumul pustiu. 


— Iris? mă strigă Spike, înghiontindu-mă în braţ. Hei, 
Adams, te simţi bine? 

Cu mâini tremurânde, îmi scot telefonul din buzunarul de la 
spate şi îi scriu mamei. 

Mama, s-a întâmplat ceva rău. Am nevoie de tine. 

Mă ridic şi îmi îndes în rucsac iPad-ul şi pacheţelul de prânz. 
— Probabil că doar o imită pe Ogilvie, cugetă Zora. Dispariţia e 
noul trend al Elitelor. 

— Iris, spune Spike, încet, unde te duci? 


— Eu sunt, îi spun. Cred că eu sunt... ultima care a 
văzut-o. Şi mă îndepărtez iute. îl aud pe Spike strigându-mă, 
Iris! 


Hei, Iris!, dar nu mă întorc. 


Cuvintele Zorei îmi răsună în minte: poate că Brooke, fata 
dulce ca vata de zahăr, a plecat undeva de capul ei după o 
ceartă cu iubitul, dar dacă nu s-a întâmplat aşa? Dacă sunt 
ultima persoană care a văzut-o înainte să dispară? 


14:45 


Numele detectivului e Thompson şi pare iritat de prezenţa mea, 


ceea mi se pare puţin inacceptabil de vreme ce o fată a dispărut. 
Camera în care ne aflăm 

—Aşadar, spune pe un ton morocănos, te plimbai pe 
Autostrada 1 când ai văzut o altercație în luminiş? La 
petrecerea de la castel. între domnişoara Donovan şi 
prietenul ei, corect? 


—Da, cum v-am spus şi la telefon. S-au îmbrâncit unul pe 
altul. Apoi ea a fugit. 


—Ai descrie conflictul ca fiind violent? 


—Ei bine, au fost îmbrânceli. Şi ţipete, îi răspund. Notează ceva 


în agendă. —De ce umblai singură la o oră atât de târzie? 
— Nu..., dar de ce-i asta important? îl întreb. îmi place să mă 
plimb. Mă plimbam. 


Camera video de lângă noi scoate un huruit. 

— Eşti prietenă cu domnişoara Donovan? 

—Nu, nu chiar, îi răspund. 

—La ce oră ai estima că a fugit pe lângă tine? 

—Nu ştiu. Pe la 21:30, 21:45? Nu m-am uitat la ceasul de pe 


telefon. 


—Ţi s-a părut că domnişoara Donovan era supărată la şcoală? Ţi- 
a atras poate ceva atenţia? 


—Nu ştiu. Adică, după cum v-am spus, nu eram prietene. Uneori, 
părea tristă. Poate pentru că mama ei a murit, dar asta s-a 
întâmplat cu ceva timp în urmă. 


Mă fâţâi pe scaun. Nu eram prietene, dar îmi plăcea ce ştiam 
despre ea. Nu cred că o ceartă cu iubitul e un motiv suficient de 
întemeiat ca să fugi pentru mai mult de câteva ore, dar mai pune 
la socoteală şi câteva pahare de alcool, nişte îmbrânceli şi 
crâmpeie de suferinţă şi, ei bine, toate astea ar putea crea o 
poveste cu totul diferită. Dar, pe de altă parte... 


— De ce a venit tatăl ei la şcoală? îl întreb, căci gândul 
încă nu-mi dă pace. Vreau să spun, dumneavoastră n-aţi sta 
acasă sau nu v-aţi căuta copilul dacă ar fi dispărut? Şi cum 
rămâne cu iubitul ei? L-aţi interogat? Doar s-au certat. 


Mă simt puţin vinovată că îl arunc pe Steve în faţă, dar am văzut 
destule filme unde făptaşul e întotdeauna prietenul victimei, 
oricât de drăguţ ar părea la început. 


Thompson îşi ridică privirea din notițele sale şi o aţinteşte asupra 
mea. 

— Cred că e treaba noastră să ne facem griji în privinţa 
asta, nu a ta, domnişoară Adams. Nu te teme, avem totul sub 
control! 


Nu-mi place indiferența din ochii lui. îmi aduce aminte de ziua în 
care au venit poliţiştii la noi acasă, după incidentul cu Creatura. 
De felul în care s-au uitat la mine şi la mama, de parcă era vina 
noastră. De parcă eram o pacoste. De parcă minţeam. De parcă 
nu voiau să fie deranjaţi. 


— Chiar aşa? Am fost cu mama pe Autostrada 1 şi nu era 
nimeni în zonă. Acolo am văzut-o. N-ar trebui să fiţi pe teren? 
Ştiţi voi, să o căutaţi? 


Detectivul Thompson îşi încleştează maxilarul. 


— Ştii, domnişoară Adams, şi eu am fost adolescent 
cândva, dar nu mă vezi dându-ţi sfaturi despre cum să-ţi petreci 
anii adolescenţei. Aşa că, doar pentru că ai văzut nişte seriale 
polițiste la televizor, să n-ai impresia că ştii cum să- mi faci 
treaba, bine? Ca să fiu sincer, suport destule prelegeri din partea 


bunicii fetei. 


A, da! Lilian Levy. Discursul de la adunarea pe care am ratat-o. 
Banii de răscumpărare. Bănuiesc că lui Thompson pur şi simplu 
nu-i place să asculte ce spun femeile. 


Detectivul bagă în gură nişte gumă de mestecat. 


— Să ne întoarcem la oile noastre, domnişoară Adams. 
Aşadar domnişoara Donovan s-a certat cu iubitul ei, apoi a fugit 
pe lângă tine, iar tu te-ai luat după ea, dar a dispărut? Puf şi s-a 
evaporat? 


Tonul cu care rosteşte puf mă scoate din sărite. La fel şi faptul 
că nu mi-a răspuns cu adevărat la întrebarea referitoare la 
căutări. De parcă nici n-ar lua în serios toată povestea asta. 


— După părerea dumneavoastră, toate fetele care dispar 
fac puf? îl întreb, cu iritare în glas. 


Thompson lasă creionul jos. 


— O să fiu cât se poate de direct, domnişoară Adams. Mă 
bucur că ai venit, în momentul de față, discutăm cu câțiva dintre 
prietenii lui Brooke. Urmărim mai multe piste. Şi stăm de vorbă 
cu invitații de la petrecere. Dar trebuie să luăm în calcul şi 
posibilitatea ca domnişoara Donovan să fi plecat pur şi simplu de 
bunăvoie. O adolescentă se ceartă cu iubitul ei, poate puţin 
ameţită, şi se hotărăşte să-i dea o lecţie. Să atragă puţină 
atenţie. Aşa s-a întâmplat şi astă-vară, nu? Şi am înţeles că 
domnişoara Donovan era prietenă cu fata care a dispărut în 
vară. Credem că o imită. Ştii cum sunt fetele. 


îl scrutez cu privirea. 

— Cum sunt fetele? Suntem atât de copleşite de emoţii 
încât ne hotărâm să dispărem ca să ne supărăm iubiții sau ceva 
de genul ăsta? 


Detectivul îmi priveşte mâinile încleştate pe masă. Am încheieturile 
albe. 


Şi apoi zâmbeşte. De parcă mânia mea e cât se poate de amuzantă. 


— Te simți bine, domnişoară Adams? Te preocupă ceva? 
Ţi-am verificat antecedentele. Ai avut nişte necazuri în vară, la 
tine acasă. 


Vorbesc încet, încercând să rămân calmă. 


— Nu cred că are vreo legătură cu povestea asta. Dă din 
umeri. 


— Poate că necazurile te urmăresc la tot pasul. Pari mult prea 
supărată pentru cineva care n-o cunoaşte pe fata dispărută. 


— Sunt supărată pentru că am senzaţia că nu luaţi problema în 
serios. Nu toate fetele sunt la fel. Dacă, să zicem, a căzut de pe 
stânci? A fost la o petrecere. Poate că era beată. O căutaţi 
măcar? 


—După cum am spus deja, stăm de vorbă cu prietenii şi cu 
familia ei. Verificăm şi zona. Să ne întoarcem acum la 
întâmplările din seara cu pricina. Ce au făcut prietenii ei când au 
văzut-o fugind? 


Revăd scenele din noaptea de Halloween. 
—Nu s-au dus după ea, răspund. Dar, ca să fiu sinceră, sunt 
îngrozitori, aşa că nu sunt complet surprinsă. 


—Dar tu te-ai dus după ea. Aşadar, conform datelor certe pe care 
le avem până acum, eşti ultima persoană care a văzut-o. Tu ce ai 
făcut după ce ai realizat că a dispărut? 

—M-am... 


De ce-mi tremură vocea? Mă priveşte atât de stăruitor, încât mă 
nelinişteşte. 


— M-am dus acasă. Mi-am terminat temele, le-am 
încărcat pe platformă şi m-am culcat. 
Detectivul Thompson lasă creionul jos şi se scobeşte sub o unghie. 


— N-ai sunat la poliție? Să raportezi prezența unei fete 
tulburate pe stradă? Nu te-ai dus la petrecere ca să le spui 
prietenilor ei că n-ai putut să o găseşti? Te-ai dus... pur şi simplu 
acasă? Poate că nici tu n-ai luat lucrurile în serios. 


Simt o strângere de inimă. N-ar fi trebuit niciodată să vin aici. E 
evident că tipului ăstuia nu-i pasă nici cât negru sub unghie. 


Camera video bâzâie. Thompson îi arde una şi zgomotul se opreşte. 


— îţi mulţumesc că ai venit, domnişoară Adams, spune el, 


în cele din urmă. 


Acum ştim cu aproximaţie când şi unde a fost văzută ultima dată 
domnişoara Donovan. Ne-ai fost de mare ajutor. Dacă mai avem 
nevoie de ceva, te vom contacta. 


Se ridică în picioare. 
— Asta-i tot? îl întreb uimită. 


— Asta-i tot, îmi răspunde. 
îmi întinde mâna, de parcă ar trebui să ni le strângem sau aşa 
ceva, dar n-o accept. 


îmi iau rucsacul şi mă ridic în picioare, apoi traversez camera 


spre uşă. în prag, îmi întorc privirea. 

— E adevărat că o fată a dispărut astă-vară şi s-a dovedit că nu s- 
a întâmplat nimic, îi spun, dar poate că situaţia e diferită de 
această dată. Nu suntem toate la fel. 

MAMA PORNEŞTE MOTORUL şi aşteaptă, cum facem de 
obicei, ca zgomotul strident să se uniformizeze, apoi 
plecăm din parcarea Departamentului de Poliţie. 


— Ai făcut ce trebuia, îmi spune ea. Biata fată! Poate o fi stând la 
vreun prieten, atâta tot. Sper să nu fie vorba de ceva mai grav 
sau de vreo farsă precum cea jucată de fata aia Ogilvie astă- 
vară. O meditezi, nu-i aşa? 


—O cheamă Alice şi, da, o meditez, dar de ce crede toată lumea 
că Brooke doar o imită? încă nu s-a întors acasă. Şi dacă se 
ascunde la vreunul dintre prietenii ei, atunci au jucat un teatru 
de toată frumuseţea azi la şcoală, dându- se cu toţii de ceasul 
morţii când a venit poliţia la cantină. 


Stai ce stai la un prieten, dar te mai şi întorci acasă după câteva ore sau, 
cel mult, o zi. La un moment dat, Zora s-a certat cu mama ei şi a rămas la 
Spike aproape două zile. Dar mama ei a ştiut unde era. Alice Ogilvie a 
dispărut cinci zile cinci zile lungi în care nimeni n-a ştiut ce s-a ales de ea 
şi-n care maşina i-a fost găsită prafîntr-un oraş complet diferit. Atunci n-a 
fost vorba de „stat la prieteni Atunci a fost vorba de o dispariţie îndeajuns 
de lungă, încât situaţia să devină înspăimântătoare. 


Dar Brooke nu stârneşte valuri aiurea. Nu cred, cel puţin Steve 
chiar părea furios, iar ea, speriată când a fugit. Oare Steve chiar 
poate reprezenta o ameninţare? Şi, din nou, ce căuta antrenorul 
la şcoală dacă fiica lui nu s-a întors acasă? 


în timp ce străbatem Autostrada 1, trecem pe lângă două sau 
poate trei maşini şi nişte poliţişti în uniforme albastre, care 
cercetează liziera pădurii şi punctul 


de belvedere. N-ar trebui să fie zeci de maşini de poliţie în zonă, 
care s-o caute peste tot pe Brooke? N-ar trebui ca locurile să fie 
securizate cu bandă galbenă, de atenţionare, şi să văd oameni în 
costume albe şi cu mănuși speciale scotocind împrejurimile, tot 
tacâmul? Şi unde sunt bărcile? Poate a căzut de pe stânca unde 
se află punctul de belvedere. Se mai întâmplă. Gardul e şubred 
şi era întuneric, iar ea era agitată, poate chiar beată. 


Gândul mă înfioară. Simt cum mama mă priveşte cu atenţie, dar 
îmi ţin ochii aţintiţi asupra oceanului, pe geam. Cerul se 
schimbă deasupra apei, împânzit de nori negri de furtună. 


— Cred că vreau doar să sper că se ascunde undeva, Iris, 
îmi spune mama cu o voce nesigură. Căci alternativa e... 


Atmosfera dintre noi devine apăsătoare. Mă crispez. 


Fetele dispărute apar brusc. în albiile râurilor. Pe marginea 
drumurilor. Sau legate fedeleş, în tomberoane, ca Remy Jackson. 


— Aşa e, Îi răspund domol. 


MESAJE PE TELEFON ÎNTRE R. KENNEDY ŞI H. PARK 

Rebecca Kennedy: Ce te-au întrebat Helen Park: Cine a 
fost la petrecere HP: Ce s-a întâmplat între Brooke şi 
Steve HP: Dacă am vreo veste de la ea RK: Mda, şi pe 


mine tot asta HP: Şi ai primit? 
RK: Nu, tu? HP: Nu 


HP: M-au întrebat şi despre Alice. Despre povestea de astă-vară. 
Cum a plecat RK: Şi pe mine. RK: Ce le-ai spus? 


HP: Doar că nu cred că Brooke ar face la fel 

RK: Mda, dar ai fi crezut-o vreodată pe Alice în stare de 
aşa ceva? 

HP: Sincer, mda. 

RK: OK ai dreptate 

RK: Pun pariu că Brooke o imită. Doar ştii că au fost 


mereu în competiţie HP: Nush poate 


RK: Te-au întrebat şi de mine? 

HP: Adică? 

RK: Gen unde am fost în seara aia RK: Unde am plecat după 
RK: Chestii d- astea HP: Puțin parcă RK: Ce le-ai spus? 


HP: Că ai fost la petrecere şi apoi te-ai dus acasă RK: Asta-i tot ce 
le-ai spus? 

HP: Da. Evident că nu le-am spus despre filmuleţul video, 

dacă la asta te referi 

RK: OK bun 

HP: Tu ce le-ai spus? 

RK: Referitor la unde am fost? 

HP: Nu despre mine 


RK: Ce să le spun despre tine? 


HP: Nush unde am fost în seara aia la petrecere şi altele RK: 
Dar nu-i nimic de spus, nu? Doar ai stat cu brooke şi cu steve ca 
de obicei nu? 


HP: Mda 
RK: De ce te porţi aiurea 
HP: Nu mă port aiurea 


RK: Ah ok Park, mă rog tb să plec 

„Eu nu stau la discuţii contradictorii cu oameni încăpăţânaţi 
acţionez în pofida lor.”!! 


- AGATHA CHRISTIE, MISTERUL TRENULUI ALBASTRU 


DUPĂ ADUNARE, am crezut că lucrurile se vor schimba şi 
oamenii vor începe să ia problema în serios, dar se pare că dragii 
mei colegi nu-s la fel de intimidaţi de Lilian Levy ca poliţiştii din 
Castle Cove. Chiar şi după ce şi-au făcut apariţia la prânz şi i-au 
luat pe câţiva dintre vechii mei prieteni la secţie, sintagma a se 
lua după Ogilvie se aude în continuare pe holuri, ca şi cum 
colegii mei bătuţi în cap cred în continuare că totul e doar o 
glumă. 


Directoarea Brown mă prinde când dau să ies din clădire, 
anunţându-mă că trebuie să mă prezint la secţia de poliţie. 
Ţinând cont de ce s-a petrecut la prânz, această turnură a 
evenimentelor nu mă ia deloc prin surprindere. 


Un minut mai târziu, opresc maşina în parcarea secţiei. E doar la 
câteva străzi distanţă de liceu, dar cerul a căpătat o nuanţă 
amenințătoare gri-închis şi vântul se intensifică. Pentru că locuim 
direct pe coastă, avem parte de furtuni violente, care izbucnesc 
pe neaşteptate. Nu e deloc plăcut să te trezeşti prins în toiul 
stihiilor dezlănţuite. 


Secţia se află în centrul oraşului, înconjurată de palmieri înalţi 
care sunt destul de sigură că nu-s specifici zonei. Ştiu doar că 
tatăl lui Kennedy, care 


este şeful Comisiei de Planificare din Castle Cove, îi importă şi îi 
replantează de fiecare dată când se usucă. Pare un efort cam mare 
pentru nişte copaci, dacă mă-ntrebi pe mine. 


Cobor din maşină, cu capul sus, de parcă inima nu mi-ar bate 
frenetic în piept. Ultima oară când am pus piciorul aici a fost 
imediat după incidentul de astă-vară, iar amintirile ameninţă acum 
să iasă la iveală. 


Când detectivul Thompson apare din spatele clădirii şi mă vede, se 
strâmbă. Nu suntem chiar cei mai buni prieteni. L-am plasat pe 
lista persoanelor cel mai puţin preferate cu care am avut de-a face 
după ce m-am întors, lucru care chiar spune ceva. Erau mulţi 
candidaţi pe listă. 


— Alice, îmi spune, întotdeauna e o plăcere să te văd! E 
interesant cât de des ajungi în secţia mea. Urmează-mă! 


îmi dau ochii peste cap şi el îmi ţine deschisă uşa, permiţându-mi 
să intru după ghişeu. îl urmez în capătul clădirii, unde intrăm într- 
o sală mică de interogatoriu, desprinsă parcă direct din serialul 
Lege şi ordine: Brigada specială. E la fel ca ultima oară când am 
fost aici. Urâtă. 


în toate cărţile Agathei Christie, interogatoriile martorilor şi ale 
suspecţilor se desfăşoară într-o manieră mult mai elegantă, în 
saloane fastuoase şi la bordul vapoarelor de lux. Data viitoare când 
voi mai fi implicată într-un mister, aş prefera un loc mult mai 
interesant decât Castle Cove. 


Thompson mă ia imediat în primire. 


— Alice, sunt convins că ştii de ce te afli aici. Ni s-a spus că 
ai fost la petrecerea de la castel în noaptea de Halloween în care 
Brooke Donovan a dispărut. Corect? 


— Da, îi răspund. Detectivul scrie ceva în agendă. 


— Câţiva martori ne-au informat că ai avut o altercaţie 
cu Brooke în seara aia. 


—Altercaţie e un termen mult prea dur, dar, da, ne-am certat. însă trebuie să 


văSspun că... 

— De ce v-aţi certat? mă întrerupe. 

Şovăi. Roşeaţa îmi urcă pe gât, dar încerc să-mi menţin tonul 
neutru. 

—Nu s-a bucurat să mă vadă. Thompson ridică o sprânceană. 
— Serios? De ce? 

—Nu eram chiar bine venită acolo. 

—Mmm... 


Mai scrie ceva în agendă. 


— Deci te duci neinvitată la petrecere. Te cerţi cu Brooke. 
Era şi Steve Anderson acolo? Dacă îmi amintesc bine 
discuţia pe care am avut-o la începutul anului, aţi fost 
împreună, corect? Şi acum este cu domnişoara Donovan? 


—Da, dar... 

—S-a implicat şi Steve în această altercaţie? 
—Puţin. Dar... 

—îţi mai aminteşti dacă era furios când ai plecat? 


Ezit, încercând să găsesc cea mai bună cale de a-i replica. 


—Te rog să răspunzi la întrebare, Alice! încerc să stabilesc starea 
de spirit a lui Steve Anderson în momentul în care ai plecat de la 
petrecere. Te mai întreb o dată: era furios? 


—Da, era supărat, dar... 


— Şi când ai plecat de la petrecere? mă întrerupe din 
nou. Doamne, omul ăsta e îngrozitor de frustrant! Hercule 


Poirot nu şi-a tratat niciodată intervievaţii în halul ăsta şi era atât 
de îngâmfat, încât nici măcar Agatha Christie nu putea să-l sufere. 
Şi ea l-a creat. îmi ţugui buzele. 


— Cred că pe la 21:45. Toți ceilalți au rămas acolo. 
—Te-ai dus direct acasă? Sau ai mai zăbovit? 
—Cum adică? 


Se încruntă, ridicând din umeri. 

— Uneori, oamenii mai zăbovesc. Ştii tu, după o ceartă. 
Vor să aibă ultimul cuvânt. Să taie firu-n patru. Ai mai rămas pe 
acolo? Poate ca să vorbeşti din nou cu Brooke? Să vă certaţi iar, 
de data asta fără martori? 

Rămân cu gura căscată. 

— Poftim? De ce mă întrebaţi asta? 


Ştiu prea bine de ce o face - nu sunt proastă -, dar vreau să mi-o 
spună în faţă. Ei cred că eu am fost implicată. Sunt unul dintre 
suspecți. 

— Te rog, doar răspunde la întrebare! 


Sunt tentată să ripostez, dar trag adânc aer în piept ca să-mi 
păstrez cumpătul. După povestea de astă-vară, am aflat pe pielea 
mea ce înseamnă să te iei în gură cu un poliţist. 


—Nu! N-am rămas acolo. M-am dus acasă. Acasă la mine. 
Thompson face o pauză, cântărindu-mi răspunsul. 


— Te-a văzut cineva? Acasă? 


Brenda dormea când m-am întors şi, evident, nici măcar unul 
dintre părinţii mei nu era acolo. Clatin din cap. 


—Nu. 


— Interesant. 

Mai notează ceva, apoi se uită din nou la mine. 

— Mi se pare ciudată situația. Ai dispărut în urmă cu 
câteva luni, apoi ai apărut ca prin minune, de parcă nu s-ar fi 
întâmplat nimic, iar acum avem de rezolvat cazul unei alte fete 
care nu e de găsit. Şi erai prietenă cu Brooke. I-ai spus cumva ce 
ai făcut când ai plecat? I-ai oferit nişte ponturi despre cum să 
fugă? 


Mă zbârlesc. Aşa carevasăzică! Iată de ce sunt aici! 
— încercaţi să sugeraţi că Brooke doar a fugit. Ca mine? 
Dă din umeri. 


— Trebuie să recunoşti că e o coincidenţă stranie. 

—Uneori se mai întâmplă şi coincidenţe, nu? Ştiu că aţi stat de 
vorbă cu Steve, cu Kennedy, cu Park şi cu toţi ceilalţi. Au primit 
vreo veste de la ea? A primit cineva vreo veste de la ea în 
ultimele două zile? 


—Nu, Alice, dar asta nu înseamnă... 

—N-ar face aşa ceva. Vă asigur de asta! De ce nu... 

—Alice, te rog! mă întrerupe. Cine conduce interviul? Tu sau eu? 
îmi ignoră privirea cruntă, iar scaunul scârţâie când se ridică în 


picioare. 
— îţi mulţumesc pentru cooperare. Deocamdată, nu mai 
avem nevoie de altceva. 


îmi face semn să mă ridic de pe scaun. 


Rămân pe loc. O să spun ce am venit să spun, chiar dacă e 
literalmente ultimul lucru pe care îl fac. Miss Marple n-ar 
accepta prostiile astea şi nici eu n-am de gând să mă las mai 
prejos. Miss Marple e un personaj din cărţile Agathei Christie, o 


femeie mai în vârstă, extrem de şmecheră, care nu este detectiv 
şi nici nu lucrează în poliţie sau ceva de genul, motiv pentru care 
foarte mulţi oameni o ignoră. Dar asta n-o împiedică niciodată să 
caute în 

— Brooke n-ar face niciodată aşa ceva! îi spun, aruncându-i cea 
mai pătrunzătoare privire din arsenal. N-a fugit! Adevărul e că la 
început şi eu am crezut că poate s-a luat după mine. E evident că 
mă cam imita în ultimul timp. Dar, după cum aţi spus şi 
dumneavoastră, nimeni nu mai ştie nimic de ea. Nu vi se pare 
nici măcar puțin ciudat? 


Are tupeul să-şi dea ochii peste cap. Ce bădăran! 


—îţi apreciez foarte mult contribuţia, Alice, dar avem situaţia sub 
control. 


—Dar nu... 
Ignoră faptul că încerc să spun ceva şi vorbeşte peste mine. 


— Nu că-ţi datorez vreo explicaţie, dar noi conducem 
operaţiunile de căutare. Din păcate, începe furtuna, aşa că va 
trebui să o amânăm pe cea de mare anvergură până mâine- 
dimineaţă. încercăm să folosim cât mai bine cu putinţă resursele 
noastre extrem de limitate, pentru ca povestea de astă-vară să 
nu se mai repete. După cum sunt sigur că-ţi aminteşti, căutările 
nu s-au soldat cu succes, nu-i aşa? Prea mult timp şi bani irosiţi. 
Ştii asta mai bine decât oricine. 


Clatin cu vehemenţă din cap. 


— Trebuie să mă ascultați! De data asta, lucrurile stau cu totul 
altfel. Ea nu-i ca mine. E ceva putred în toată povestea asta. 
Brooke ar fi luat legătura cu cineva până acum, dacă ar fi teafără 
şi nevătămată. V-aş sugera să regândiţi modul în care conduceţi 
ancheta. 


— Serios, Alice? spune Thompson, sarcastic. Şi cum ne-ai sugera 
tu să căutăm o fată dispărută? 


—Păi, în primul rând, îi răspund, i-aş lua în considerare 
caracterul. Brooke nu i-ar face niciodată pe cei din jur să se 
îngrijoreze atât de tare din pricina ei, 


poi inyi ridicând yo deget. 

iar dacă. e supăra a pe 
antrenor, Liar. i şuna pe unul 
intre prietenia ei, Faptul că 
1meni,h-a primit nicio veste.de 
a ea însa nā că ace ne azri. 
ar asta inseamna că ar trebut 
sa scotociti chiar acum prin tot 
oraşul. 


Fornăie. Chiar fornăie, de parcă ar fi calul meu sau ceva de genul. 


— Chiar aşa, Alice? Dar tu te-ai obosit astă-vară să suni 
pe cineva şi să anunţi că eşti bine-mersi? Am auzit destul, 
mulţumesc. E timpul să pleci. Ştiu că eşti tânără, dar, într-o bună 
zi, o să descoperi că oamenii te pot lua prin surprindere, adaugă, 
de parcă n-aş şti deja asta. 


De parcă n-aş fi expertă în subiectul ăsta. 


— Aşa o fi, domnule ofițer, spun cu glas mieros. Dar toți 
cei care ştiu câte ceva despre dezlegarea misterelor ştiu, de 
asemenea, că înţelegerea psihologiei şi a caracterului uman 
reprezintă cheia rezolvării unei crime. 


11 Traducere de Monica Nechiti. editura RAO. Bucureşti. 2010 in. 

MĂ STRIGĂ CINEVA. 
— Alice! 


Mă uit prin cameră. E întuneric aici. Draperiile sunt trase la 
ferestre. E o atmosferă cu adevărat deprimantă, de parcă 
persoana dinăuntru a suferit o mare indignare şi se ascunde. 


— Ce-i? 


O voce înăbuşită se aude printre păturile roz şi purpurii de pe patul 
imens. 


— Ăăă... cred că e timpul pentru meditații, îi răspund, 
croindu-mi drum prin cameră spre canapea, atentă să nu calc pe 
hainele sau cărţile împrăştiate pe podea. Atena şi Arachne nu 
aşteaptă pe nimeni. 


Iau o carte de pe jos, broşată şi ponosită, intitulată Cei cinci 
purceluşi. 
Ceva se mişcă sub maldărul de pături. 


— Cine-s astea? 
— Două afurisite care se războiesc în lumea artei, iar una 
dintre ele ajunge să fie transformată într-un păianjen. 


— Interesant. 


încerc un mod de abordare ceva mai blând. 


= Ştiu că Brooke a fost prietena ta şi toate cele. Probabil 
că eşti supaârată. 

-— A încetat să-mi mai fie prietenă în clipa în care s-a 
cuplat cu iubitul meu, dar da. Sunt supărată. Din multe motive. 
Pentru că am fost chemată şi interogată la secția de poliţie, 
pentru că mă acuză că aş avea o legătură cu dispariţia lui 
Brooke... Da, tot tacâmul. 


întorc cu degetul mare paginile cărţii. Pare interesantă. în 
general, prefer thrillerele, ceva mai palpitant. Agatha Christie 
pare o scriitoare demodată şi mult prea tihnită, dar poate că 
mă înşel. 


— Am fost şi eu..., îi spun, şovăitoare. La secție. 

Alice se iveşte de sub pături, cu chipul contorsionat şi părul 
răvăşit. 

— De ce naiba? Ce treabă ai tu cu povestea asta? Nici 
măcar nu sunteţi prietene. Nu eşti prietenă cu nimeni, nu-i aşa? 


îşi aranjează cu grijă şuviţele rebele. 


îi ignor comentariul despre prieteni, căci sunt convinsă că, 
dacă aş fi fost în locul lui Brooke Donovan, Spike, Zora sau unul 
dintre Excluşi ar fi venit după mine sau m-ar fi căutat. Nici unul 
dintre prietenii lui Brooke n-a făcut asta. Se pare că nici Steve 
şi nici tatăl ei. 


Aş vrea să nu fi spus nimic, dar e prea târziu acum. 


— Pentru că am fost acolo, de-aia! Nu la petrecere, ci în 
apropiere. Mă plimbam prin împrejurimi. 


M-am hotărât să nu-i pomenesc faptul că a fost cât pe ce să dea 
cu maşina peste mine, de vreme ce nici nu m-a observat sau 
nici nu-i pasă. 


Alice mă priveşte curioasă, cu ochi strălucitori şi pătrunzători. 
Mă nelinişteşte, aşa că încep să mă bâlbâi. 


— Am văzut cearta. Dintre Brooke şi Steve. S-au 


îmbrâncit reciproc. Apoi ea a luat-o la fugă şi a trecut pe lângă 
mine. Ştii prima curbă a drumului? M-am dus după ea, pentru că 
niciuna dintre Elite n-a făcut-o, dar a dispărut până am 


ajuns acolo. Nu-mi dau seama unde a plecat. Unde e, Alice? 


— „Elite”? întreabă ea. Ce-i ăsta, un fel de cod? Mă fac 
roşie la faţă. 

— Ăăă... aşa vă spune toată lumea. Ţie şi celor ca tine. 
Elitele. Pentru că, ei bine, faceţi legea în şcoală. 


— Cam urât din partea voastră. Doar nu v-am izolat. 


— Nu? Crezi că ne-am autoporeclit Excluşii? Alice îmi 
ignoră întrebarea şi-şi ridică bărbia. 


— Frumos din partea ta. Că te-ai dus după ea. Nu-mi 
vine să cred că nimeni altcineva n-a făcut-o, spune ea, apoi 
continuă după o scurtă ezitare. Sau poate chiar ar trebui s-o 
cred. Nici tatăl ei nu e convins că a păţit ceva. Eu am fost cea 
care a sunat-o pe bunica ei. 


Răsuceşte printre degete marginea păturii. 
—Tu ai sunat-o? întreb eu. 
—Da! Era clar că antrenorul n-avea de gând s-o facă. 


— Alice, murmur eu, şovăitoare. 
—Ce e? mă întreabă uşor supărată, trăgându-se de pieliţele din 
jurul unghiilor. 


Trag adânc aer în piept, căci ce o să spun e destul de 
înspăimântător, ca să fiu sinceră. lar dacă îl rostesc cu glas tare, 
gândul o să devină mult mai real. 


— Alice, chiar crezi că Brooke a fugit pur şi simplu, ca 
tine? N-ar putea fi altceva la mijloc... sau altcineva de vină? Ceva 
de genu' ăsta? 


Alice se crispează. 


— Sunt absolut convinsă că n-a fugit. Nu-i făcută pentru asta, 
crede-mă! îi place prea mult confortul. Dar cealaltă variantă... 
nu poate fi adevărată. E imposibil. 


—Ba e posibil, îi răspund încet. Ce părere ai despre Steve? 
Iubitul... 

—Nu! îmi spune cu glas ferm, ţintuindu-mă cu o privire aspră. 
Se poate şi să fi căzut de pe stânci, continui la fel de încet. Am 
văzut câţiva poliţişti prin zonă când am plecat de la secţie, dar 
nici urmă de vreo barcă. Nu cercetează coasta? Alice nu se uită 
la mine. Stă complet nemişcată. 


— Nu vreau să mă gândesc la asta, îmi răspunde, în cele 
din urmă. Ştiu doar că poliţia dă vina pe mine, ca şi când Brooke 
m-ar imita. 


îmi scot agenda din rucsac şi iau un pix. 
—Bun, hai s-o luăm pas cu pas! 


— Poftim? spune Alice. 

—Hai să notăm toate lucrurile certe pe care le ştim şi toate 
ipotezele! Prietena ta a dispărut. Nu crezi că a fugit. Poate că, 
analizând toate posibilităţile, vei reuşi să-ţi aminteşti ceva 
anume. Unde ar fi putut să se ducă. 


Alice închide ochii şi oftează. 


— M-am dus la petrecere. Brooke a înnebunit când m-a 
văzut. Ne-am certat. Steve m-a condus la maşină. Brooke a venit 
după noi. Am plecat. M-am întors acasă, unde am făcut o baie şi 
am citit o carte. A doua zi de dimineaţă, m-am dus la şcoală şi 
Kennedy mi-a relatat cearta dintre Steve şi Brooke, de parcă ar fi 
avut loc din cauza mea. Kennedy poate fi atât 


de... 


—Concentrează-te! îi spun pe un ton blând. 


—Uf! Kennedy mi-a zis că Brooke ar fi trebuit să petreacă 
noaptea la ea acasă, dar n-a mai venit. A crezut că s-a întors 
acasă, iar antrenorul a crezut că e la Kennedy. 


Notez informaţia în agendă. 


— Kennedy n-ar putea s-o acopere pe Brooke? Poate că e într- 
adevăr la ea acasă şi se relaxează într-o cameră de recreere. 


—Cameră de recreere? Da' ce, suntem în anii 1970? 
— Dar ar minţi pentru Brooke? Alice se gândeşte la asta. 


— Da şi nu. Adică cine nu minte din când în când ca să-şi 
ajute un prieten? Dar părea realmente îngrijorată când 
antrenorul i-a zis că nici el nu ştie unde este. De ce ar juca teatru 
dacă n-ar fi adevărat? 


— Oamenii mint, punctez eu. 


— Kennedy nu ştie să mintă. Se vede totul pe faţa ei imediat, îmi 
răspunde încruntată. Apoi ne-am gândit că poate a găsit-o Steve 
după petrecere. Mi-a trecut o clipă prin minte că poate s-a dus la 
vreun hotel - îi plăcea să stea la Insley Arms, apropo, se ducea 
mereu cu Cole acolo... 


— Stai puţin! Brooke avea o relaţie cu Cole? o întreb, încercând 
să păstrez un ton indiferent. 


Dar chipul mă trădează. 
— Iris Adams! gângureşte Alice. îţi place de Cole Fielding? 
Măi să fie! 


— Ia mai taci! ripostez. Să ne întoarcem la ale noastre! 
— Dar pe urmă ne-am întâlnit cu Steve, care arăta ca 
dracu’. îşi pierduse un adidas, era murdar din cap până în 
picioare şi părea cât se poate de uimit să afle că Brooke a 
dispărut. 


îmi ridic privirea din notițe şi o văd pe Alice adâncită în gânduri. 
— Altceva mă frământă. Tu n-ai fi îngrijorată dacă fiica ta 
n-ar mai fi fost văzută de la o petrecere care a avut loc cu o 
noapte în urmă? N-ai chema imediat poliţia? Asta a făcut Brenda 
când am dispărut. Antrenorul şi-a văzut de treburile lui şi a venit 
să-şi ţină orele de dimineaţă. De-aia i-am dat mesaj lui Lilian. 


îmi recitesc notițele. Antrenorul - comportament suspect? Steve 
- se ceartă cu Brooke, susţine că nu ştie unde e. Kennedy 
pretinde că Brooke n-a mai venit la ea acasă. 


— Sunt destul de sigură că Lilian a fost cea care a sunat la 
poliţie, continuă Alice. 


Bat darabana cu degetul pe pagina agendei. 


—Dacă am văzut-o pe Brooke în jurul orei 22, asta înseamnă că 
au trecut cel puţin unsprezece ore până şi-a dat seama cineva că 
a dispărut. Ipotetic vorbind. 


— Şi? întreabă Alice, nerăbdătoare. 


—Ei bine, îi răspund încet, s-ar fi putut întâmpla foarte multe 
lucruri în acest răstimp. Unu: fuge pe Autostrada 1 şi se 
ascunde, poate, un timp în pădure? Sau se duce la punctul de 
belvedere şi cade de acolo. 


Alice se înfioară. 
—Nu poţi să ignori varianta asta. 


— Continuă! zice Alice. 


— Doi: a venit cineva după ea. Prietena mea, Zora, crede că e 
vorba despre o răpire în scop de răscumpărare, dar are tendinţa 
să exagereze. 


Alice îmi ia agenda din mână. 
—O să notez asta, pentru că... cine ştie? Ce naiba, doar e 
moştenitoarea unui imperiu! 


— Trei: Brooke a scris cuiva să vină s-o ia şi se ascunde undeva. 
Sau a chemat un Uber şi te imită şi a plecat într-un alt oraş, 
lucru care mă face să mă întreb... 


Alice pocneşte din degete. 


— Unde e telefonul ei? Nimeni n-a pomenit nimic de 
vreun telefon. Nu-l pot localiza sau ceva de genul? N-ar renunța 
niciodată la telefon fără luptă. Dar te contrazic în privința 
plecării din oraş. N-a folosit în viața ei mijloace de transport în 
comun şi îi place confortul. Crede-mă, o cunosc foarte bine! Şi- 
ar face bagajele înainte să fugă. Eu? Am plecat cu hainele de pe 
mine. 


îmi recuperez agenda. 


— Patru: e cea mai înspăimântătoare variantă, dar trebuie s-o 
luăm în calcul. Cineva i-a făcut rău. 


—O, asta chiar sună de rău augur, Iris! ripostează Alice. Mii de 
mulţumiri! 

— Nu poți să ignori varianta asta, îi răspund, 
cercetându-mi din nou notițele. Fie a fugit, fie a avut un 
accident, fie cineva i-a făcut rău. Au fost o groază de oameni la 
petrecere; cine ştie cine o fi trecut pe Autostrada 1 şi a văzut-o? 
Şi cine ştie când vom afla ce s-a întâmplat, din moment ce 
nimeni nu pare să-şi bată capul ca să afle adevărul? 


Alice se ridică iute din pat şi începe să se plimbe prin cameră. 


îţi vine să crezi că poliţia întrerupe azi căutările? Din 
cauza furtunii, mi-a spus detectivul. O ploicică îi împiedică să 
caute o fată dispărută?! 


Mă ia durerea de cap când mă gândesc la incompetenţa 
Departamentului de Poliţie din Castle Cove şi la temele de care 
nici nu ne-am apucat încă. închid agenda şi o las jos. 


— Cred că trebuie să ne apucăm de treabă, îi spun, 
scoţându-mi iPad-ul din rucsac. 


Câteva hârtii îmi zboară pe podea şi, când mă aplec să le adun, 
ochii îmi cad pe pliantul cu „Dispărută” pe care mi l-a dat Zora 
la cantină. 


Scrutez fotografia lui Brooke, făcută în al doilea an de liceu, cu 


chipul încadrat de părul ei lung, castaniu şi strălucitor şi ochii 
de un albastru intens. Stă ghemuită în scorbura unui copac, 
perfectă şi frumoasă. M-aţi văzut? scrie pe pliant. Am dispărut 
de pe 31 octombrie, la ora 22, pe Autostrada 1 sau în 


ja ceai atita dili 
dnțbas: 08, de.Ruloaane. pan 


E atât de trist să vezi o fată cunoscută, fie şi doar din vedere, 
redusă la o fotografie imprimată pe o foaie de hârtie şi la un 
strigăt de ajutor. 


în partea de jos a pliantului scrie: 50 000 de dolari recompensă 
pentru informaţii legate de locul unde se află Brooke Donovan. 


— Apropo, e mâna lui Lilian, spune Alice, făcând un 
semn spre pliant. Antrenorul are venituri modeste. Când s-a 
însurat cu Victoria, a trebuit să semneze un acord prenupţial sau 
ceva asemănător. Presupun că există un mandatar care se ocupă 
de cheltuielile de trai ale lui Brooke şi de întreţinerea casei. 
Antrenorul primeşte un stipendiu lunar, dar acesta se va încheia 
când Brooke va împlini 18 ani în decembrie. Vorbea despre asta 
uneori. După moartea mamei sale. 


Pun pliantul înapoi în rucsac, atentă să nu se mototolească. Ce 
bine o fi pentru Brooke, Alice şi pentru celelalte fete ca ele să... 
aibă bani! 


50 000 de dolari! 


în minte mi se strecoară anumite gânduri referitoare la ce ar 
însemna banii de răscumpărare pentru mine şi la cum aş putea 
să-i obţin, dar sunt puţin ruşinată de ele. O fată a dispărut. De 
asta ar trebui să-mi pese, nu de notițele din agendă despre 
Steve, antrenor şi Kennedy. Dar 50 000 de dolari ne-ar ajuta pe 
mine şi pe mama să plecăm din Castle Cove, cât mai departe de 
Creatură. 


în fine. 
îmi aţintesc ochii în iPad 
— Ai prefera să trecem la istorie? Devlin a vorbit despre 


perioada monarhiei, îi place să dea teme uşoare. Trebuie doar să 
alegi patru dintre soțiile regelui Henric al VUl-lea al Angliei, să 
le citeşti biografiile şi să faci un rezumat. Asta-i 


tot. 


— Iris! mă strigă Alice, cu un glas deodată tăios, şi îmi 
ridic privirea. De ce stăm aici? 


— Pentru că avem teme de făcut? 


— Prietena mea a dispărut. Poliția trenează ancheta, iar 
acum au anulat căutările de pe stânci, ultimul loc unde a fost 
văzută, speriaţi de o ploicică? Ţin la Brooke. Adică nu-mi place 
de ea, dar tot o iubesc, dacă are sens. Şi sunt îngrijorată. Şi 
vreau să fac ceva, nu doar să stau cu mâinile în sân şi să citesc 
despre o brută dezgustătoare care şi-a decapitat nevestele. 


— Nu le-a decapitat pe toate... 
— Iris! spune Alice, oftând, apoi mă ia de mână şi mă ridică în 
picioare. Nu pot să stau de pomană. Şi îmi dau seama că situaţia 


nu te lasă indiferentă nici pe tine, doar ai luat notițe. Te 
preocupă. 


—Ce anume? o întreb, suspicioasă, eliberându-mi braţul din 
mâna ei. Mă preocupă temele, de asta să fii sigură. Şi să nu pic... 


—Te preocupă dispariţia lui Brooke. Şi m-am plictisit, aşa că hai 
să mergem! îmi spune, cu ochi strălucitori. 


— Unde să mergem ? 


— Pe stânci. La castel. Să verificăm ultimul loc în care 
credem că a fost Brooke. Să investigăm. Dacă poliţia n-are de 
gând să facă nimic, ce ne împiedică pe noi să acţionăm? Crezi că 
Miss Marple şi-ar bate capul cu nevestele lui Henric? Mă 
îndoiesc. 


îşi pune deja pantofii şi se duce să-şi ia o haină. 
— Dar asta Înseamnă perturbarea dovezilor. Alice mă 
priveşte cu un licăr în ochi. 


— Iris Adams, mi-am imaginat că eşti exact genul care n- 
ar ezita să perturbe lucrurile. Sau m-am înşelat? 


Mă uit la iPad, cu gândul la temele noastre. Brooke Donovan a 
dispărut şi toată lumea crede că e doar o farsă pusă la cale de o 
adolescentă prostuţă. 


Alice are dreptate. O să aruncăm doar o privire în jur. Probabil 
că nu se va întâmpla nimic. Nu vom găsi nimic. Mai bine 
investigăm decât să citim despre un rege îngrozitor care a 
obţinut ce a vrut ucigându-şi soțiile. 


Capitolul 
11 ALICE 


2 NOIEMBRIE 16:54 


„Intuiţia e ca şi cum ai citi un cuvânt, fără să-l iei literă cu 
literă.” 


- AGATHA CHRISTIE, CRIMĂ LA VICARIAT 


DOUĂZECI DE MINUTE MAI TÂRZIU, când ajungem în parcarea 
goală a castelului, ploaia cade cu furie pe parbrizul maşinii mele. 
în orice altă împrejurare, aş sugera să mergem acasă şi să bem o 
cană de ceai fierbinte în loc să umblăm aiurea pe vremea asta, 
dar au trecut două zile şi nimeni nu ştie nimic de Brooke. 
Absolut nimeni. Şi trebuie să facem ceva, acum. 


Dacă Lilian n-ar fi venit de urgenţă în oraş, poliţia ar fi demarat 
oare căutările? în prima zi, antrenorul a susţinut cu tărie că a 
fugit; de ce nu i s-a părut ciudat faptul că n-a luat legătura cu 
nimeni? Ce părinte nu-şi caută imediat copilul dispărut? Ştiu că 
dispariţia mea de astă-vară le-a lăsat tuturor un gust amar, dar 
mai ştiu şi că eu şi Brooke nu suntem la fel. 


Parchez maşina, apoi iau din consola centrală lanterna mare şi 
grea adusă de acasă. Se va întuneca peste vreo oră şi cine ştie 
cât vor dura căutările. Nu ştim cât a mers Brooke în seara aceea. 
Iris ia de pe bancheta din spate umbrelele luate de acasă. 

— Gata? mă întreabă, întinzându-mi una. 


încuviinţez din cap şi ies din maşină în ploaia rece, încercând să- 
mi dau seama ce să facem şi încotro s-o luăm mai întâi. Ce ar 
face Agatha Christie? încerc să gândesc ca regina. Doar nu 
investighez dispariţii de fete în fiecare zi. Mai ales dacă le 
cunosc. 


— Am văzut-o fugind în partea aia, rupe Iris tăcerea de 
cealaltă parte a maşinii. 


Ocoleşte maşina prin față, ținând umbrela cât mai bine cu 
putință ca să se ferească de ploaie, şi îmi arată drumul. 


— S-a certat cu Steve aici, continuă, indicându-mi zona 
din preajma aleii principale care duce spre castel, apoi Brooke a 
luat-o la fugă. S-a îndreptat spre curba autostrăzii. Acum, dacă 
stau să mă gândesc bine, bănuiesc că a intrat în pădure. Până la 
urmă, cine ar fugi încontinuu pe marginea drumului? Aş evita 
autostrada ca să mă liniştesc puţin în timp ce... 


Telefonul începe să-i sune, întrerupându-i explicaţiile. 


— Stai puţin! îmi spune, scoţându-şi mobilul din buzunarul 
de la spate. 


Dau să protestez, revoltată că cel care o sună e mai important 
decât ancheta noastră, dar începe deja să vorbească. 


— Poftim? Nu, Spike, nu sunt... sunt plecată. Cu cine? 
Cu... Mă priveşte şi coboară glasul. 


— Cu Alice, spune apoi şi face o pauză. Da, Ogilvie. Ştii 
că o meditez - a vrut să mergem la castel ca s-o căutăm pe... da. 
Pe ploaia asta. Exact. Da. Ce? Nu, Spike, să nu... Alo? Alo? 

O clipă mai târziu, lasă telefonul în jos. 

—Vreun prieten? o întreb, ridicând dintr-o sprânceană. 

—O, era doar Spike, îmi răspunde, de parcă numele ar trebui să- 
mi spună ceva. 


— Spike? repet eu. 


—Da. Prietenul meu. Spike. E cu câţiva dintre prietenii noştri. 
Fac cu toţii parte din clubul de criminalistică şi sunt fascinaţi de 
astfel de lucruri, mai ales Neil. Vin aici. Ca să ne ajute. 


— Să ne ajute? 


Ce-i drept, nu ştiu exact ce fac, dar nici n-am nevoie să apară 
alţii pe aici ca să strice tot înainte ca măcar să fi început. 


— Da, răspunde Iris, oftând. Când lui Spike îi intră ceva 
în cap, nu-i mai iese. însă chiar cred că ne-ar prinde bine 
ajutorul lor acum. La urma urmei, nici eu nu ştiu ce fac. Tu ştii? 


îmi strâng buzele şi dau din umeri. 
-— Poate că ştiu. 
—Pe de altă parte, adaugă Iris, şovăitoare, nu că aş crede asta..., 


dar, dacă chiar vom găsi ceva important, nu m-ar deranja să mai 
avem pe cineva alături. 


Se înfioară şi îşi freacă braţul cu mâna liberă. 

— Sunt ultima persoană care a văzut-o, murmură, în 
timp ce vântul aprig îi înăbuşă cuvintele. Ar fi trebuit să fac mai 
mult. Să alerg mai repede, să rămân prin preajmă. Să chem 
poliţia pe loc. 


îşi muşcă buza de jos şi se face roşie la faţă. O să plângă? Nu 
sunt bună la şters lacrimi. Mama mi-a spus cu ani în urmă că 
plânsul face o persoană neatrăgătoare, motiv pentru care am 
încetat să mai plâng vreodată. 


O bat cu stângăcie pe umăr. 
— Gata, gata! 


Mă priveşte cu un zâmbet timid pe buze. 
— Am auzit bine? Tocmai mi-ai spus „gata, gata”? E 
rândul meu să mă fac roşie la faţă. 


— îmi pare rău, am..., încep eu, dar las cuvintele 
suspendate în aer, căci o maşină intră cu un scrâşnet în parcare 
şi mă întrerupe. 


Trece printr-o baltă mare şi ne stropeşte pe amândouă înainte să 
se oprească. 


— Ce dracu'? 


— Am ajuns aici în timp-record, spune un tip, coborând 
de pe locul şoferului şi ridicând pumnul victorios. 


E scund, îndesat şi are una dintre acele bărbi neîngrijite şi 
penibile care par să le placă băieţilor de liceu. Suflă în mâini. E 
foarte frig aici, vântul bate tot mai puternic dinspre ocean, iar 
ploaia se înteţeşte. 


— Te-a ajutat şi faptul că eram deja în maşină, dar fie ca 
tine, Neil! murmură o fată în timp ce dă la o parte scaunul 
şoferului ca să iasă din vehiculul cu două uşi. 


Are părul scurt şi portocaliu, tuns bob, şi ochii conturați strident 
cu un creion dermatograf negru. Ţinându-şi o mână deasupra 
capului, un gest de-a dreptul inutil, se îndreaptă iute spre 
portbagajul maşinii şi deschide capota. 


—Bine că aveam astea la noi! spune ea, scoțând o geantă mică şi 
neagră, de voiaj, şi câteva umbrele. 


—Ce e în geanta aia? o întreb pe Iris, dar îmi răspunde al treilea 
membru din trio, ieşind pe uşa din dreapta. 


E înalt şi deşirat, cu părul ondulat şi castaniu până la umeri, şi 
poartă o geacă militară verde, mult prea largă, care pare să-l 
înghită cu totul. 


— E trusa noastră cu echipamente de la clubul de 
criminalistică. Bună, Iris! 

îi face cu mâna şi schiţează un zâmbet timid. Recunosc acel 
zâmbet. E cel pe care îl vedeam pe chipul lui Steve de fiecare 
dată când Brooke se afla prin preajmă în săptămânile de 


dinainte de a pune capăt relaţiei noastre. Atunci nu mi-am dat 
seama ce se ascundea în spatele lui, dar acum ştiu prea bine ce 
înseamnă. Cineva e îndrăgostit. Interesant! 


— Bună, Spike! îi răspunde Iris, trecând pe lângă 
mine ca să-şi întâmpine prietenii. 


îi recunosc pentru că stau la masa din fundul cantinei, locul 
ciudaților; e posibil ca anul trecut eu şi Spikeîndrăgostitul să fi 
fost colegi la ora de geometrie, dar nu sunt sută la sută sigură. 
Pe atunci, atenţia mi-era cu totul absorbită de Steve şi făceam 
tot ce-mi stătea în putinţă ca să ne întâlnim după fiecare oră, 
obligându-l astfel să mă conducă la următoarea. 


— Aşadar, spune primul băiat, trecându-şi o mână prin 
părul ud şi țopăind de pe un picior pe altul, încântat. De unde 
începem? Refacem traseul lui Brooke din seara aia, corect? O să 
fie puțin mai greu din cauza ploii, dar ai spus că ai văzut-o, Iris. 
Poţi să ne arăţi drumul? Chiar dacă urmele de paşi s-au şters, tot 
s-ar putea să mai găsim... 


— Scuzaţi-mă! intervin eu, cu buzele ţuguiate. 

Ştiu că au venit, chipurile, să ne ajute, dar cine sunt la urma 
urmei? 

— Eu sunt Alice, le spun, atingându-mi pieptul cu mâna. 
Voi? 


Se opresc cu toţii pe loc şi mă ațintesc cu privirea. 

— Ştim cine eşti, Alice, răspunde băiatul-care-o- 
iubeştepe-lris, cu o expresie amuzată pe chip. Toată lumea ştie 
cine eşti. 


în trecut, replica asta mi-ar fi provocat un mic fior de plăcere, 
însă acum mă încearcă un sentiment complet diferit. 
— Minunat! Bine. Dar voi cine sunteţi? 


Teoretic, ştiu cine e el, pentru că Iris l-a salutat, dar aş aprecia o 
introducere formală, dacă nu cer prea mult. 


— Spike, îmi răspunde. 
El e cel care a sunat-o pe Iris şi a insistat să vină aici. Are sens 
acum. 


—lIar ei sunt Zora şi Neil. Amândoi îmi fac cu mâna. 


— Apreciez! Acum ne putem apuca de treabă. 
—Grozav! spune Neil. 


Fără să mai stea vreo clipă pe gânduri, ia geanta de pe umărul 
Zorei, iar ea îl străfulgeră cu o privire mânioasă, pe care el fie n- 
o observă, fie o ignoră. O trânteşte pe capota maşinii sale şi 
începe să scoată tot felul de lucruri din ea: pungi ziplock”, 
mănuşi de plastic şi o chestie mică şi rotundă. 


—Aia e o busolă? întreb. 


—Da, îmi răspunde pe un ton grav. S-ar putea să ne rătăcim în 
pădure. Siguranţa înainte de toate, adaugă, punând lucrurile 
înapoi în geantă. 


Deschid gura ca să spun că ne putem folosi busolele de pe 
telefoane dacă va fi nevoie, dar Iris îmi dă de înţeles din priviri s- 
o las baltă, aşa că nu mai zic nimic. în fine. Aduceţi o busolă, nici 
că-mi pasă! Mă uit la ceasul de pe telefon. 


—Putem să ne grăbim, vă rog? Plouă din ce în ce mai tare şi se 
va întuneca în curând, le spun, înfiorată. Iris a văzut-o pe Brooke 
fugind de acolo - le arăt intrarea spre domeniul castelului, unde 
s-a ţinut petrecerea de Halloween - şi luând-o într-acolo, 
continui, cu braţul îndreptat spre Autostrada 1 şi pădurea de 
vizavi. Corect, Iris? 


—Da. 


Acum, după sosirea prietenilor ei, Iris pare uşor diferită. Mai 
relaxată. Ochii îi strălucesc de încântare. 


—Bun. Ce ziceţi, n-ar fi mai bine să ne despărţim? 

—Să ne despărţim? repetă Neil, parcă jignit de propunerea mea. 
Nu, nu, nici vorbă! Rămânem împreună. Se lasă întunericul şi 
vremea asta... în plus, mai sunt şi pume prin zonă. Unde-s doi 
puterea creşte, Iris. Să nu mai zic că ucigaşul ar putea da 
târcoale pe aici. Le place să revină la locul crimei şi să retrăiască 
momentul. 


La auzul cuvântului ucigaş, o spaimă cumplită mi se cuibăreşte în 


suflet. Cu 


puţin timp în urmă, împreună cu Iris, am luat în calcul şi 
varianta asta. Singura rămasă dacă n-a fugit sau n-a fost 
răpită. Chiar şi aşa, e cu totul altceva s-o aud rostită cu glas 
tare. 


— Nu e moartă! îi răspunde Iris, cu glas nesigur. N-aş 
putea spune dacă-şi crede propriile cuvinte. El ridică din umeri. 


— Eşti sigură? Au trecut două zile. Aproape 48 de ore. Şi 
am citit puțin mai devreme astăzi că, în 88,5 la sută din cazuri, 
copiii răpiți îşi pierd viaţa în primele 24 de ore... 


Mă crispez. Iris se apropie de mine şi îmi pune o mână caldă pe 
braţ. îmi pare rău, îmi şopteşte, aproape imperceptibil. îi fac semn 
cu mâna s-o lase baltă. Ştiu mai bine decât oricine că nu-ţi poţi 
controla prietenii. Neil străbate parcarea spre locul unde Iris a 
văzut-o pe Brooke dispărând. 


Ajunşi acolo, urcăm panta alunecoasă de pe marginea autostrăzii 
şi ne îndreptăm spre pădurea de sequoia de pe deal. Copacii sunt 
atât de înalţi încât acoperă cerul. După câţiva metri, coronamentul 
ne fereşte aproape complet de ploaie, dar aerul devine tot mai 
rece. Mă înfior. Brooke trebuie să fi fost cumplit de supărată ca să 
alerge până aici. Ştie că noaptea nu mai vezi nici la doi paşi. 


Neil şi Iris, care sunt în fruntea grupului, se opresc brusc când el 
alunecă pe o fâşie de pământ şi se agaţă de trunchiul celui mai 
apropiat copac. 


— Nu ştiu unde s-a dus de aici, spune Iris, frustrată. 
Sincer, ar fi putut s-o ia în orice direcţie. 


Neil ne arată cu mâna drumul din faţă, unde panta devine mai 
abruptă, mai stâncoasă şi mai îngustă. 


— Dacă n-avea la ea echipament de alpinism, mă îndoiesc 
că a luat-o pe acolo. Tind să cred că a rămas pe marginea 
drumului, îndreptându-se probabil în direcția spre care ai văzut că 


a luat-o. în bătaia farurilor de maşini. 


Iris încuviinţează din cap şi, după o clipă, fac şi eu la fel. De 
acord, se pricepe la astfel de lucruri. Poate că implicarea 
prietenilor lui Iris în anchetă nu e o idee chiar atât de rea. 


Auzim nişte mormăieli în spate când Zora şi Spike, codaşii 
grupului, ne ajung din urmă. Ea îşi pune mâna liberă pe 
genunchi şi trage adânc aer în piept. 


—N-am realizat că activităţile din seara asta implică exerciţii de 
cardio. 


—Zora, pufneşte Spike, urma să ne dăm cu rolele. Acolo exerciţii 
cardio. 

— Hai, fii serios! îi spune ea, oftând. Ştii doar că merg mai mult 
ca să casc gura. Şi să admir priveliştea, adaugă, făcându-i cu 
ochiul lui Iris, care se înroşeşte la faţă. 


Priveliştea? Şi-mi pică fisa - se referă la Cole Fielding. Lucrează 
acolo de când îl ştiu. Când au fost împreună, Brooke mă obliga 
să mergem să ne dăm cu rolele ca să se întâlnească cu el. 


Dumnezeule mare, dar chiar toată lumea din oraş e îndrăgostită 
de puştiul ăsta? Săracul Spike! 


Neil le ignoră. Ajung iute să realizez că în niciun caz nu se 
află aici ca să vorbească vrute şi nevrute. Scotoceşte prin 
geanta de voiaj, pe care o ţine petrecută peste piept, şi 
scoate mănuşile de latex şi pungile ziplock. 


—Puneţi-vă toţi mănuşi! ne spune el, dându-ne fiecăruia câte o 
pereche. Nu vrem să contaminăm scena crimei, cel puţin nu mai 
mult decât a făcut-o deja ploaia, adaugă şi se întoarce apoi spre 
mine. înainte de a ne apuca de treabă, poţi să ne spui ceva legat 
de seara aia, Alice? Ştiu că te-ai certat destul de rău cu Donovan 
la petrecerea de Halloween şi ai ameninţat-o că... 


— Poftim? îl întrerup, arcuindu-mi o sprânceană. Ce-am făcut? 


Asta se zvoneşte acum? lisuse, nu-i de mirare că poliţia m-a 
chemat ieri la secţie. 


Neil are decenţa să pară stânjenit. 


= O, scuze, n-am vrut să sune aşa... Spike se bagă între 
noi. 

— Cred că Neil - îl înghionteşte în braţ - vrea să te 
întrebe dacă îţi aminteşti ceva din discuţia cu Brooke care ne-ar 
putea fi de folos. Ar fi bine să ştim. 


Clatin din cap. 
—Nu. Era doar supărată. Pe mine... şi pe Steve. 


—După părerea mea, murmură Zora în spatele meu, cu glas 
sumbru, făptaşul e întotdeauna un apropiat al victimei. Un 
părinte... sau iubitul. 


Mă întorc spre ea. 


— Şi de unde ştii tu asta? o provoc, ridicând dintr-o 
sprânceană. Ţi-ai dat diploma în psihologie şi medicină legală? 


Cine se crede fata asta? Ea dă din umeri. 


— în fine. Oricum, aţi văzut ce sumă oferă bunica ei 
drept recompensă? Un mărunţiş frumuşel. 


Mă strâmb. Nu prea îmi place de ea. 

—Bun, spune Neil, distrăgându-mi atenţia, hai să ne împrăştiem 
pe o rază de vreo 400 de metri sau pe acolo. Nu vă îndepărtați 
prea mult! Iar tu, Spike, pentru că ai cea mai bună încălţăminte 
pentru o vreme ca asta, poţi s-o iei pe cărarea care duce în inima 
pădurii, care e foarte alunecoasă... 


—O, mulţumesc! murmură Spike. 


—Urmezi tu, Zora, apoi venim eu şi Iris, continuă, dând din cap 
spre ea. Şi-n final, tu, Ogilvie. 


Strâng din buze când îmi spune pe numele de familie, dar nu 
comentez. în timp ce îmi croiesc încet drum spre autostradă, o 
aud pe Zora interesându-se cum ne dăm seama dacă acoperim 
suprafaţa de 400 de metri, o întrebare cât se poate de 
pertinentă. Neil, care îşi asumă cu încredere rolul de lider, o 
sfătuieşte să meargă până ne va striga tuturor să ne oprim. 


E ciudat să cauţi ceva când nici nu ştii ce anume speri să găseşti. 
încerc să văd lucrurile prin ochii lui Poirot. Prin ai lui Miss 
Marple. Sau prin ai genialei Agatha Christie. Evident că nu totul 
reprezintă un indiciu. Ca ambalajul argintiu de gumă de 
mestecat pe care îl zăresc îngropat într-o grămăjoară de frunze. 
îl iau şi îl bag în buzunar, pentru orice eventualitate, dar mă 
îndoiesc că astfel de lucruri ne vor ajuta în vreun fel. Mai mult ne 
vor distrage atenţia; trebuie să ne concentrăm asupra celor cu 
adevărat importante, care ne-ar putea duce la ea. Cum ar fi, nu 
ştiu, o armă sau urme de paşi? Ori poate dâre lăsate de o maşină 
ce a demarat în trombă? Nişte semne că cineva a răpit-o. 


în timp ce ne continuăm drumul, mă uit de jur împrejur prin 
pădure. Abia îi disting silueta lui Iris, care merge înaintea mea, 
cu capul plecat, cercetând locurile. Mergem de vreo câteva 
minute bune când zăresc o fâşie mică dintr- un material ud, pe 
jumătate ascunsă sub piciorul de beton al unei bănci. Mă aplec şi 
o iau - o steluţă din denim -, apoi o bag în buzunar lângă 
ambalajul de gumă. 


— Gata, opriți-vă cu toții! strigă Neil câteva minute mai 
târziu. îndreptaţi-vă spre poalele dealului! Alice, rămâi unde eşti! 


îi aştept, înfăşurându-mi strâns pe corp geaca subţire. Nu m-am 
îmbrăcat adecvat pentru ploaia asta. Lumina zilei dispare dincolo 
de stânci şi se face tot mai frig. 


— Aţi găsit ceva demn de interes? ne întreabă Neil când ne 
adunăm cu toții. 

Cu gândul la lucrurile îndesate în buzunar, mă pregătesc să le 
aduc în discuţie când Iris îmi ia vorba din gură. 


—Am văzut nişte gunoaie, dar..., spune ea, dând din umeri. Neil 
îşi dă ochii peste cap. 


Grozav, Iris, dar mă refeream la ceva real. Ca un 
articol de îmbrăcăminte care ştiţi că i-a aparținut lui Brooke. 
Nişte urme de paşi încă neşterse de ploaie. Semne că a avut loco 
înfruntare. Ceva care ar putea să ne ghideze mai departe. 


Evident, puterea de lider i se urcă la cap lui Neil. O, Doamne! 
Iris se înroşeşte. 


— Scuze, Neil. Am... De unde să ştim ce să căutăm? Şi 
cum arată nişte semne care arată ca a avut loc o înfruntare într- 
o pădure? Nu e deloc uşor. 


Şi-a mai pierdut din entuziasmul de mai devreme. Neil îşi 
încleştează maxilarul. 


— O să procedăm la fel şi pe cealaltă parte a drumului, 
bine? Poate că a traversat - e mai dificil de mers pe panta 
înclinată a dealului decât pe stânci. Iar noaptea e mai uşor să 
vedem împrejurimile de sus. 


Lucrurile devin tot mai frustrante, pantalonii îmi sunt uzi 
leoarcă, iar ploaia începe să ne biciuie de cum ieşim de sub 
coronament, dar a fost ideea mea şi vreau s-o ajut pe Brooke, 
aşa că nu pot să dau înapoi. Probabil mi-am imaginat că vom 
găsi ceva important, dar se pare că m-am înşelat. Iris a spus că 
a văzut astăzi în zonă câţiva poliţişti, aşa că e posibil să nu mai 
fie nimic de găsit. 


Traversăm încă o dată autostrada şi ajungem la punctul de 
belvedere, un luminiş larg cu bănci răspândite pretutindeni, 
unde turiştilor le place să oprească în drum spre oraş. Din acest 
punct e uşor să admiri oceanul. Locul e împrejmuit cu un gard 
rupt pe alocuri. Consiliul de administraţie din Castle Cove a cam 
dat chix în întreţinerea locurilor. 


Rămân în urmă. Am fost aici de mii de ori, dar acum simt cum 
mi se face pielea de găină, şi nu doar pentru că sunt udă leoarcă 
şi mi-e frig. Aş vrea să fiu acasă, cuibărită în pat, făcând 
băşcălie de meditaţiile lui Iris şi de Henric al VUl-lea, cu 
nevestele lui cu tot. 


—Ar fi putut să alunece şi să cadă, rupe Zora tăcerea. Nu-i 
imposibil. 


—Nu ştiu, spune Neil. A crescut aici - ştie că nu trebuie să se 


apropie de margine. 


—Dar era beată, murmură Spike. Nu? Aşa am auzit. Poate că a 
luat-o 


m a sau aşa ceva. Şi a 
staal: 3 > 

Iris ridică din umeri. 

— Nu mi s-a părut chiar atât de beată când am văzut-o 


fugind. Dar poate că eram mult prea departe. 


Spike se aşază în patru labe, chiar pe marginea stâncii. Un fior 
îmi străbate trupul din cap până în picioare. 

—Hei! strig eu. Ai grijă! E alunecoasă. Ce cauţi, la urma urmei? 
—Nu ştiu, bombăne Spike. Nişte fire de păr prinse în fisuri? 
Iris se întoarce spre mine. Cred că vrea să vadă dacă mă simt 
bine. îmi îndrept umerii şi dau uşor din cap. 


— Dar, dacă de vină e iubitul ei, nu cred că o găsim aici. 
Ar fi aruncat-o în altă parte, spune Zora cu nonşalanţă. Sau 
poate că e încă în viaţă, închisă în vreun beci, ceva. Nue 
neverosimil. 


Iisuse, fata asta chiar nu se poate abţine! 
—N-ai vrea, te rog, să nu mai faci speculaţii? îi spun, cu o voce 
mai furioasă decât am intenţionat, dar pe bune?! 


— Scuze, îmi răspunde ea. Dar făptaşul e aproape întotdeauna o 
persoană pe care victima o cunoştea foarte bine. 

Iris păşeşte în faţa Zorei. 

— Nu ştim încă ce s-a întâmplat - sau dacă s-a întâmplat 
ceva, spune ea. Hai să mergem mai departe! 


Realizez deodată că mă apără în faţa prietenei sale. Când a mai 
făcut-o vreodată cineva? Poate niciodată. 


Pornim din nou la drum, dar Neil rămâne în urmă, privind 
valurile de pe stâncile de la belvedere. Face o poză cu telefonul. 


—Hai, vii? strigă Spike. 

—Mda! strigă Neil, băgându-şi telefonul în buzunar. Vin imediat. 
Străbatem câţiva metri pe cărare când o dubă se opreşte cu un 
scrâşnet pe autostradă, chiar în faţa noastră. Pe o parte scrie 


KWB. Postul local de ştiri. Minunat! Extraordinar! Fantastic! 
Exact asta ne mai lipsea acum. Reporteri. 


Uşa maşinii glisează în lături şi apare o femeie cu o umbrelă 
deasupra capului, cu un păr roşcat şi ondulat. Ne face cu mâna. 


— Salut, copii! 
Ne oprim toţi pe loc. 
—Nu, la dracu'! murmură Spike în barbă. 


— Copii! spune femeia din nou, ieşind din maşină. 

în spatele ei se iveşte un bărbat cu o înfăţişare răvăşită, care 
încearcă să echilibreze cu o mână o cameră imensă, prevăzută 
cu o umbreluţă deasupra. 


Ce căutaţi aici? Ştiţi că vă aflaţi în apropiere de locul 
ndë Brooke Donovan, fata dispărută, a fost văzută ultima dată? 
O cunoaşteţi? Sunteţi colegi cu ea la CCHS? 


Ochii îi cad asupra mea şi expresia de pe chip i se schimbă 
deodată. 


— O! exclamă ea. Pe tine te cunosc. Eşti Alice Ogilvie. 
Simt o strângere de inimă. Şi eu o cunosc. E Tessa Hopkins 


de la postul local de ştiri. După dispariţia mea de astă-vară, a 
sunat de nenumărate ori acasă, încercând să obţină un interviu 
cu mine. Abia după ce Brenda a trimis-o la dracu' a încetat, în 
cele din urmă, să mai sune, dar nu acceptă prea uşor un refuz. 


— Alice, ai o clipă? 


îi face semn cameramanului, care îşi pune echipamentul pe umăr, 
scăpând 


umbrela pe jos. Ar face bine să spere că aparatura e impermeabilă. 


— Poţi să-mi spui dacă tu şi Brooke Donovan aţi plănuit 
asta împreună? Mai întâi, dispari tu în vară, apoi dispare şi ea 
câteva luni mai târziu. Ca să Îi ţineţi pe toţi pe jar? 


îmi suflă în faţă acum şi mă bombardează cu toate întrebările 
astea stupide, cum o fac cu toţii, de parcă e vina mea. 


Nici măcar nu încerc să mă stăpânesc. îi smulg microfonul din 
mână şi i-l arunc pe autostradă, apoi îi flutur ameninţător 
lanterna grea pe care o am cu mine. 


— Dacă nu ne laşi în pace, o să le cer părinților mei 
să te dea în judecată pentru hărțuire! o avertizez. 


Operatorul lasă camera jos şi fluieră. 


—Nu cred că poţi să faci cu adevărat asta, Alice, răspunde Tessa 
Hopkins, ştergându-şi o picătură de ploaie de pe faţă. Libertatea 
presei. 


—Stai să vezi! ripostez, spumegând de furie. 
Fac un pas spre ea, iar Tessa face un pas foarte mic înapoi. 


— Ia-ți tălpăşiţa, doamna de la ştiri! strigă Spike. 

O expresie de iritare apare pe chipul Tessei. Sunt convinsă că nu 
e obişnuită să fie luată peste picior de un grup de adolescenți, 
dar această adolescentă s-a săturat până peste cap de toată 
tărăşenia asta. După câteva clipe, scoate din buzunarul jachetei 
nişte cărți de vizită. 


— în regulă. Dacă vreţi să stăm de vorbă, spune ea, ştiţi 
unde să mă găsiţi. Zora trece pe lângă mine şi îi smulge cărţile 
de vizită din mână. 


îi privim pe amândoi cum o iau pe autostradă ca să recupereze 


microfonul. 


Ceva mai jos, pe marginea stâncilor, vântul a devenit mai 
violent, iar ploaia ne biciuieşte fără milă feţele, pe când cerul 
se întunecă tot mai tare. Neil se tot opreşte în spatele nostru, 
cu telefonul în mână, tastând fără încetare. 


— Neil, îi spune Zora, exasperată, fii atent! 
—Dar sunt, îi răspunde el. Chiar foarte atent. Verific graficul 
maree... 


Lasă cuvintele suspendate în aer când se uită dincolo de stânci. 


— Hei! 


Vocea îi tremură. Ne strângem în jurul lui. 

— Priviţi într-acolo! ne spune, îndreptând un deget în jos, spre 
mare. 

Lângă mine, Zora scoate un sunet înăbuşit. Mă uit şi eu. 


Şi văd un cadavru pe stâncile abrupte. 

Un cadavru cu faţa în jos, într-o geacă neagră de piele; părul 
lung şi castaniu flutură împrejur, purtat de valuri ca algele de 
mare; de sub fusta scurtă şi plisată, de majoretă, i se ivesc 
picioarele goale şi vineţii. în bătaia ploii nemiloase. 


Timpul se opreşte în loc. 


Brooke. 


—Vedeţi? Chiar dacă a căzut de pe stâncile de la punctul de 
belvedere, mareele şi curenţii ar muta cadavrul, şopteşte Neil. 
Valurile stârnite de nave l- ar purta la rândul lor dintr-o parte în 
alta, odată cu toate lucrurile din adânc. Probabil că a rămas 


blocat într-un smârc sau ceva de genul. Dacă s-ar fi deplasat, nu 
l-am fi găsit în larg. L-am fi găsit... 


—Aici. Sfinte Sisoe! exclamă Spike, scoţându-şi telefonul din 
buzunar. Trebuie să chemăm poliţia. 


Şi-n acel moment se întâmplă două lucruri. 

Zora vomită în boschete, iar eu, fără să mă gândesc, îi iau mâna 
lui Iris într-a mea, tremurând ca varga printre hohote tăcute de 
plâns. 

O voce cunoscută şi şuierătoare spulberă tăcerea apăsătoare. 

— La dracu'! 


Când mă întorc, o văd pe Tessa Hopkins în spatele nostru, cu mâna 


la gură. 


12 Traducere de Cezar Octavian Tabarcea. editura RAO. 


Bucureşti. 2007 (n. LX 


13 Pungi transparente cu sistem de resigilare fn. t.L 


KWB, CANAL 10 2 NOIEMBRIE 18:02 


* BREAKING NEWS e 


Prezentator Ben Perez: Bună seara! Sunt Ben Perez de 
la KWB cu Ştirile de la 18. în această seară vă aducem 
informaţii de ultimă oră despre povestea care ţine de 
două zile primele pagini ale ziarelor din centrul 
Californiei - povestea lui Brooke Donovan, liceana 
dispărută, în vârstă de 17 ani, fiica Victoriei Donovan 
din familia Levy, cea care deţine concernul Levy 
Cosmetics şi care anul trecut s-a aflat pe locul 122 pe 
lista Cei mai bogaţi miliardari ai lumii întocmită de 
revista Forbes. Ni s- a spus că familia se foloseşte de 
influenţa sa politică pentru a face presiuni asupra 
autorităţilor locale în rezolvarea acestui caz. 


Prezentator Valerie Metz: Mulţumesc, Ben! Brooke 
Donovan a dispărut în seara de Halloween acum două 
zile. A fost dată dispărută de bunica ei, Lilian Levy, 
deținătoarea concernului Levy Cosmetics, deşi iniţial s- 
a bănuit că a fugit de acasă. 


Ben Perez: Aşa e, Valerie! Sursele noastre susţin 
că autorităţile au motive să creadă că au găsit 
cadavrul lui Brooke Donovan. Tessa Hopkins se 
află chiar acum la faţa locului. Tessa, eşti acolo? 


Reporter Tessa Hopkins: Mulţumesc, Ben! Deşi 
poliţia a căutat-o pe Brooke Donovan în Castle Cove 
în ultimele 48 de ore, autorităţile au amânat 


derularea celei mai extinse misiuni de cercetare 
pentru mâine- dimineaţă, din cauza ploii. Dar, în 
această seară, câţiva adolescenţi din partea locului 
au descoperit un cadavru în apă, la baza stâncilor 
din 


spatele meu. Să fie oare vorba de Brooke Donovan? Nu 
ştim încă, de vreme ce se aşteaptă identificarea 
cadavrului de către familie, dar, dacă este într-adevăr 
domnişoara Donovan, se vor ridica numeroase 
întrebări care vor necesita răspunsuri. Cum a ajuns în 
apă? A fost un accident? Sau un act criminal? 
Rămâneţi aproape! 


Ben Perez: îmi cer scuze că intervin, dar sursele 
noastre tocmai m-au informat că poliţia a arestat deja 
un suspect - încercăm să obţinem chiar acum mai 
multe informaţii despre acest subiect şi vom reveni cu 
amănunte. 

„Cred că oamenii tind mai degrabă să-i omoare pe cei pe care îi 
iubesc decât pe cei pe care îi urăsc. 


Probabil din cauză că numai cei pe care îi iubeşti pot să-ţi facă 
viaţa mizerabilă.”!4 


- AGATHA CHRISTIE, CASA STRÂMBĂ 


DE CÂND NE AFLAM PE STÂNCI, ceva mai devreme, mâinile 
îmi tremură încontinuu. Nu ştiu când m-am despărţit de Iris - 
ştiu doar că la un moment dat mă ţinea de mână, ca apoi să 
dispară pe neaşteptate. M-am întors acasă de ceva vreme. 
Brenda mi-a pregătit baia şi, în tot acest răstimp, mâinile au 
continuat să-mi tremure. Şi după baie. Şi acum încă îmi tremură. 


Totul din cauza proastei de Brooke Donovan. Care a murit. 


Un geamăt şi un suspin spulberă tăcerea din cameră şi întorc 
capul - chiar întorc capul - ca să văd de unde vine zgomotul 
înainte să realizez că, fireşte, eu sunt cea care l-a scos. Din 
propria gură. 


Brenda ridică privirea din celălalt capăt al camerei, unde citeşte 
o carte într- un fotoliu mic pe care îl am încă din gimnaziu. 


— Te simţi bine, Alice? mă întreabă ea cu glas duios. 


încuviinţez din cap, clipind de mai multe ori. E fotoliul pe care 
obişnuia să stea Brooke când venea la mine, pe vremuri, sub 
pretextul că ne făceam temele împreună, dar în realitate ca să- 
mi ţină companie când mă simţeam singură. N-am vorbit 
niciodată despre asta, dar ştiu că e adevărat. Am preferat mereu 
să mă duc la ea acasă, pentru că mama ei mă primea cu braţele 
deschise. 


Mă întreb ce atmosferă o fi acum în acea casă. Trei au devenit 
doi şi acum din doi a mai rămas... 


Tai firul gândurilor înainte să ajung la capăt şi mă răsucesc pe o 
parte, strângând telefonul în mâini. Iris îmi scrie fără încetare ca 
să vadă ce fac, dar nu i-am răspuns. Nu ştiu ce să-i spun. 


Mă uit fără ţintă pe TikTok, dar nu mă ajută; dau numai peste 
filmuleţe comemorative pentru Brooke şi peste comentarii legate 
de Steve. Se pare că cineva a văzut că a fost adus la secţia de 
poliţie ceva mai devreme şi zvonurile prind aripi. Dacă mai pui la 
socoteală şi cearta din noaptea de Halloween, a devenit deja 
principalul suspect în ochii colegilor mei. 


îmi aduc aminte cum arăta ieri-dimineaţă la şcoală, ciudat şi 
neîngrijit, cu zgârieturi pe faţă. încălţat doar cu un adidas. 
încerc să-mi imaginez scena din seara aia: Steve, mânios, se 
ceartă cu Brooke. Apoi, după petrecere, se duce după ea. Se 
ceartă din nou. Se apropie tot mai mult de marginea stâncilor 
până când... 


Telefonul bâzâie, anunţându-mă că am primit un mesaj de la un 
număr pe care nu-l recunosc. Probabil spam. Când îl deschid, 
văd că are doar două propoziţii, dar nu e spam. 


L-au adus pe Steve pentru interogatoriu. Nu-i a bună. 


Pulsul mi-o ia razna. Cine eşti? scriu eu. 


Un prieten 


Un prieten?? ce prieten? Kennedy, tu eşti? Crezi că e momentul 
să te ţii de farse? Nu ştiu dacă ai aflat, dar eu am avut o NOAPTE 
CUMPLIT DE PROASTĂ. 


Nu sunt kennedy 


începe să mă scoată din sărite. După cum am spus deja, am avut 
o noapte oribilă şi n-am chef de jocuri acum. 


ATUNCI CINE EŞTI? 


Alice, sunt un prieten, bine? îţi promit. 

De unde ştii cum mă cheamă?? ştii cine sunt? Da. Eşti Alice 
Ogilvie. Ştiu că ai fost îngrijorată pentru prietena ta. Pentru că 
nimeni n-o căuta. Ştiu că eşti inteligentă şi încăpăţânată şi că 
vrei să afli ce-a păţit cu adevărat. 


N-ai putea fi mai specific în legătură cu cine eşti? 


Ne cunoaştem? Cum te cheamă? Nu pot să-ţi spun. nu încă. E 
suficient să ştii că vreau să te ajut. Dar n-ai voie să pomeneşti 
nimănui despre mine 


Să mă ajuţi?? Cum? Pot obţine lucruri, informaţii. Ştiu cum sunt 
poliţiştii din oraşul ăsta. 


încep să scriu un mesaj, apoi îl şterg - vreau să ştiu mai multe... 


vreau să ştiu totul, dar e evident că, oricine ar fi, n-o să-mi 
spună. 


Bine, atunci ce poţi să-mi spui Tot ce trebuie să ştii acum e că 
steve se află la secţie şi poliţiştii îi fac zile fripte 


Mă strâmb la telefon. Sincer, chiar nu-mi zice nimic nou. 
Oamenii au tot scris despre asta pe reţelele de socializare. 


Nu mai primesc niciun mesaj şi, o clipă, cred că interlocutorul 
meu a dispărut. Dar apoi: 


Ok. Uite ceva nou! L-au arestat oficial. 


Stai ce? arestat? 


Mă ridic iute în capul oaselor, cu inima bătându-mi năvalnic. 
— Alice? spune Brenda, cu îngrijorare în glas. 
— Sunt bine, îi răspund, încercând să-mi ascund teama 


din voce. Mă aşez din nou pe pernă şi tastez furioasă. HEEEEI?? 


Tb să plec, scuze. Te contactez în curând. 


îi mai las câteva mesaje, cerându-i alte informaţii, dar nu mai 
primesc niciun răspuns. Cum e posibil să-mi arunce o bombă ca 
asta şi pe urmă să dispară? Inima îmi bubuie în piept. Trebuie să 
fie o greşeală, nu-i aşa? E imposibil ca poliţiştii să aibă suficiente 
dovezi cât să-l aresteze pe Steve. îmi trec rapid prin faţa ochilor 
frânturi de imagini: ploaia, trupul plutind pe apă, Brooke... 


Brenda se ridică de pe fotoliu şi abia atunci îmi dau seama că 
scâncesc. Vine la mine şi îmi pune o mână rece pe frunte. A 
făcut-o de atâtea ori - când am fost bolnavă, în noaptea în care 
mi-a venit ciclul prima oară, după cearta pe care am avut-o cu 
Steve în al doilea an, după balul din primăvară, când mi-a spus 
că s-a săturat să fie tratat doar ca o piesă de recuzită -, dar în 
seara asta gestul ei îmi pare cu totul diferit. 


Atingerea mâinii ei descătuşează ceva înlăuntrul meu, ceva 
adânc ferecat de multă, multă vreme şi, în loc să-i spun noapte 
bună, izbucnesc deodată în plâns. 


Apoi, pentru că aşa e Brenda, tot ce face e să încuviinţeze din 
cap şi să se aşeze pe pat lângă mine, luându-mă în braţe. 


MESAJE ÎNTRE R. KENNEDY ŞI H. PARK 3 NOIEMBRIE 13:20 


HP: Nu pot nici să procesez acum. Am mate, dar ne dau drumul. 
Ne vedem la Groapă! 
RK: Nu poate fi adevărat. Şi URĂSC baia aia, dar ok. HP: Am 


auzit că Steve e încă la secţie. De ce-l mai ţin? 


RK: Poate pentru că el e făptaşul 

RK: Nu prea m-ar mira, sincer. Nu l-am văzut NICIODATĂ 
aşa ca de Hween 

RK: îşi pierduse complet controlul RK: Park? 

HP: Crezi că i-au făcut test anti-drog? RK: Test anti-drog?! 


HP: Nu cntz RK: Mmm ok unde eşti am ajuns deja la Groapă 


RK: Crezi că era DROGAT? 


HP: Ce? nu. tocmai ai zis că se purta ciudat RK: Păi am zis 
adevărul 


RK: Pun pariu că ne vor chema din nou pe toţi la secţie RK: Să 
vorbim sau mai ştiu eu ce despre unde am fost RK: Nu le arăt 
filmuleţul HP: Ha ha 


RK: Ha ha?? ce-i cu tine 


HP: Nimic... sunt doar puţin... stai că ajung imediat RK: Ce e 


HP: Brooke 


HP: A murit. A MURIT. Nu asta trebuia să se întâmple HP: La 
dracu' 

RK: Sunt aici. E ok. Sunt aici. HP: Nu pot să fac faţă RK: Sunt 
chiar aici HP: Sunt speriată RK: E ok, sunt aici HP: Nu ştiu ce să 
fac 


RK: Nu, adică SUNT CHIAR AICI. ÎN BAIE. LÂNGĂ TINE. 
IISUSE, HELEN, LASĂ DRACU' TELEFONUL ĂLA! 

POATE CĂ AVEM O INIMĂ DE PIATRĂ. Sau poate că eo 
dovadă de egoism sau cruzime să faci asta după moartea 
unei fete. 


Dar asta facem când nu ştim ce altceva să facem. Ne dăm cu 
rolele. 

Ne-am dat cu rolele când Zora s-a despărţit de fata din Cârmei. 
Când mama lui Neil a primit diagnosticul. Ne-am dat cu rolele 
cât a făcut chimioterapie. Dar şi atunci când boala a intrat în 
remisie. 


Şi acum ne dăm din nou cu rolele. Dăm roată ringului de la 
Seaside Skate, cu pereţii scăldaţi în lumini pâlpâitoare, roz, 
purpurii şi portocalii, unde răsună o muzică disco veche. 


Anunţurile au fost făcute prin interfonul de la şcoală. Că 
trupul de la baza stâncilor îi aparţine lui Brooke Donovan. Că 
doamna Westmacott ne stă la dispoziţie dacă simţim nevoia să 
vorbim cu cineva. Că azi nu se ţin ore. 


Apoi am aflat, dar nu prin interfon, ci prin mesaje, zvonuri şi 
şoapte, că Steve Anderson a fost arestat pentru uciderea lui 
Brooke Donovan. 


I-am scris de trei ori lui Alice, propunându-i să anulăm 
meditaţiile din moment ce s-a întâmplat ce s-a întâmplat cu 
Brooke. Prietena ei. Dar nu mi-a răspuns. l-am spus că mă 
găseşte la ring dacă vrea să stăm de vorbă. 


Sinceră să fiu, sunt puţin îngrijorată pentru Alice. Nu că aş 
cunoaşte-o prea bine, dar circulă tot felul de zvonuri prin liceu. 
Că, de vreme ce n-a venit la şcoală, poate că... a fost şi ea 
implicată în vreun fel. Am văzut destule seriale polițiste ca să 
ştiu că de obicei făptaşul chiar e iubitul victimei, dar din când 


în când se dovedeşte că i-a sărit în ajutor o prietenă. Nu că aş 
crede că Alice ar putea fi acea prietenă, însă... oamenii vorbesc 
despre ea de luni întregi şi zvonurile încep să-şi spună cuvântul. 


lată-ne aşadar dându-ne cu rolele pe patinoar, o mişcare 
nesfârşită, liniştitoare. 


Spike trece în viteză pe lângă mine, încetineşte, mă înconjoară. 


E mult mai bun decât mine, chiar dacă venim amândoi aici de 
când eram mici. 


— Steve Anderson, spune el simplu. 

— Posibil, îi răspund, cu o privire sumbră. Dă din umeri. 

— Părea un tip drăguţ, dar cât de bine poţi cunoaşte pe 
cineva, Iris? 


Şi se îndepărtează în viteză. 
Mă gândesc că ar trebui să-mi verific telefonul lăsat în vestiar, 
dar apoi o văd lângă perete, făcându-mi frenetic cu mâna. 


Şi nu e acea Alice Ogilvie pe care o cunosc. 


Nu e aceeaşi Alice Ogilvie cu care mă tot intersectez de la 
grădiniţă. Acea Alice îngâmfată, cu mentalitate de ce-ofi-o-fi, cu 
părul perfect coafat şi ţinute la fel de perfecte. Impenetrabilă. 


Alice înaintea căreia mă opresc poartă nişte pantaloni de trening 
şi un pulover murdar din tricot, iar părul, de obicei impecabil 
aranjat, e strâns la spate... cu un elastic. 


— Dumnezeule! spune, privind ringul. N-am mai fost aici 
de când Brooke era cu Cole şi mă căra după ea pe post de 
paravan. 


Ochii îmi săgetează spre Cole Fielding, de obicei jovial şi drăguţ, 
care oferă cu o privire sumbră rolele din spatele tejghelei. Era 
prea şocat ca să încerce măcar să flirteze cu mine când mi le-a 


dat, lucru extrem de dezamăgitor. 


— Alice, îi spun, îmi pare atât de rău! Pentru... 


— Trec printr-o fază, zice cu glas domol. Ăsta-i cuvântul 
care mi se învârte întruna prin minte. Nu-i ciudat? O fază. 


— Alice, se numeşte durere. Durere. Vorbeşte cu mine! 
Ochii îi înoată pentru o clipă în lacrimi. 


— Ai auzit, nu? Despre Steve? Fireşte că da. Toată lumea 
a aflat. Dar ai auzit şi celelalte zvonuri? Primesc tot felul de 
mesaje. Gen, Hei, Alice, tu ai făcut- o? L-ai ajutat pe Steve? 

— Oamenii sunt de rahat, Alice. 

O mângâi pe mână. Mă lasă un timp, apoi şi-o retrage. 

— Oricum, n-am închis un ochi toată noaptea, încă de 
când am aflat că l-au arestat pe Steve... 

îşi acoperă gura cu mâna. O privesc stăruitor. 

— Stai puțin! Cum de-ai aflat aseară, când abia astăzi s-a 
anunțat arestarea lui? 

Alice îşi ia mâna de la gură. 

— Nu mă întreba! E mai bine să nu ştii. 


Păstrez tăcerea, cu chipul impasibil, ca să nu-şi da seama ce-mi 
trece prin minte. Pe cine cunoaşte Alice care să deţină asemenea 
informaţii? Şi cum de cunoaşte persoane care deţin asemenea 
informaţii? 


Mă hotărăsc doar să încuviinţez din cap. O să-i dau eu de capăt 
în cele din urmă. 


Alice clipeşte. 
— Oricum, de cum am aflat, m-am gândit toată noaptea 


la... 


Zora se apropie cu viteză şi mă apucă de braţ, trăgându-mă 
spre mijlocul ringului. 


—Hei, Alice, hai şi tu! spune ea. Ia-ţi nişte role! O să te ajute să- 
ţi limpezeşti gândurile. 


—Iris! strigă Alice, încruntată. 


— Hei, stăteam de vorbă! îi spun Zorei. Ştiu că nu-ţi place de ea, 
dar încearcă să poarte o conversaţie cu mine. I-a murit prietena. 


Zora oftează. 


— în regulă. Dar indiferent ce o să-ți spună, nu te 
implica, bine? Doar ştii ce se zvoneşte. Sunt şanse foarte mari să 
fie complice la crimă. 


Mă priveşte cu subînţeles. 
îmi eliberez braţul din strânsoarea ei. 


— Dacă ea e complice, atunci eu ce rol am în toată 
treaba asta? Sunt probabil ultima persoană care a văzut-o pe 
Brooke în viață, nu? Poate că eu am făcut- o. 


Mă opresc din nou în faţa lui Alice. 


— Fata aia e atât de prost-crescută, spune ea, apoi îşi 
râcâie nervoasă oja de pe unghii şi trage adânc aer în piept. Uite 
ce e! Cred că... toată povestea asta s-a întâmplat din vina mea. 
Are sens? Dacă nu m-aş fi încăpățânat să mă duc la petrecere şi 
dacă Steve şi Brooke nu s-ar fi certat, poate că nimic din toate 
astea nu s-ar fi petrecut. Iar Brooke ar fi fost acum în viaţă. 


Simt un junghi în piept. la toată vina asupra ei şi îmi pare 
deodată nespus de rău pentru Alice Ogilvie. 


—Nu, Alice! Dacă a fost Steve, atunci totul cade asupra lui. Şi 
eu mă supăr tot timpul pe o mulţime de oameni, dar înseamnă 
asta că am omo... 


—Ai spus dacă. 


—Aşa, şi? 
—Deci nu crezi că el a făcut-o. 


N-am spus asta. Dar cred că până la proba contrarie nimic nu e 
bătut în cuie. Iar eu n-am auzit nimic de vreo probă concretă. Şi 
cred că nici tu. în plus, n- ai văzut serialul ăla de pe Netflix, cel 
în care poliţia îl obligă practic pe puştiul suspect de crimă să 
mărturisească tot? Că el a ucis-o pe fată? Cine ştie ce s-a 
întâmplat la secţie. Am văzut serialul cu fosta mea dăda... 


—Ador crimele. Adică nu în sensul propriu al cuvântului, ci 
poveştile polițiste. Am citit mult în vara asta. Romane de Agatha 
Christie. Mistere. îmi plac enigmele. 


—Am observat. 
Nu ştiu unde vrea să ajungă. 


—Şi am tot încercat să descâlcesc povestea asta. Dar n-are sens. 
Ce dovezi ar putea avea împotriva lui Steve? 


— Continuă. 


—Vreau să spun... l-au chestionat măcar pe antrenor? Căci mie 
încă mi-e greu să înţeleg de ce n-a luat la rând toate hotelurile şi 
companiile aeriene sau n-a scotocit toate aleile dosnice în 
căutarea lui Brooke. Nu spun că ar trebui să-i facă zile fripte, 
dar, dacă aş investiga eu crima, mi s-ar părea suspect faptul că 
n-a sunat la poliţie ca să anunţe dispariţia fiicei sale. A făcut-o 
bunica ei, şi asta numai după ce am anunţat-o eu. 


Alice îşi răsuceşte pe degete o şuviţă de păr, adâncită în gânduri. 
— Pur şi simplu simt în adâncul sufletului că ceva nu e în regulă 
în povestea asta. 


—Ştiu că l-ai iubit pe Steve, îi răspund, cu blândeţe, dar e foarte 
posibil ca el s-o fi făcut. Oamenii nu sunt întotdeauna ceea ce 
par. 


—Cât urăsc raţionamentul ăsta! spune Alice. îl înţeleg. Dar îl urăsc. 


Ridic din umeri. 

— Chiar şi aşa, tot vreau să fac nişte săpături, continuă 
ea. Să procedăm ca ieri, să luăm notițe şi să investigăm. Dacă 
Steve a făcut-o, vreau să văd dovezi concrete şi atunci o să cred. 
Dar dacă... nu a fost el? Iar Brooke merită ca cineva să 
descopere ce i s-a întâmplat cu adevărat. 


Spike trece pe lângă mine şi mă trage de cămaşă. îl ignor. 

— Şi dacă vreau să aflu ce a păţit Brooke Donovan, 
spune Alice, am nevoie să fii partenera mea în asta. Ştii foarte 
bine că oamenii ca Thompson nu ne cred în stare să-i dăm de 
capăt. La fel cum nimeni n-a crezut că Agatha Christie ar putea 
să scrie o poveste polițistă imposibil de elucidat. Femeile sunt 
mereu subestimate. Şi m-am săturat până peste cap de asta. 


Mă priveşte cu nerăbdare. 
— Lasă-mă să mă gândesc puţin! îi răspund. 


Mă îndepărtez în viteză de ea, cu gândurile răvăşite. Să 
dovedim? Ce anume să dovedim? Şi să-i fiu parteneră? 


Alice Ogilvie e o fată care, în nesăbuinţa ei, a făcut greşeala să 
fugă şi să se întoarcă, o fată care distruge totul în calea ei, 
oriunde se duce, iar acum i-a murit prietena şi vrea ca eu să... să 
ce, mai exact? Să joc rolul Veronicăi Mars şi să rezolv deodată o 
crimă care pare să fie deja aproape complet rezolvată? A fost 
găsit cadavrul unei fete; iar iubitul ei a fost arestat. 


Sunt o persoană care preferă să treacă neobservată. îmi place 
globul de sticlă în care trăiesc, unde e linişte şi sunt în 
siguranţă, iar când se sparge, cum se întâmplă la apariţia 
Creaturii, tot iadul se dezlănţuie şi am nevoie de mult timp ca să- 
mi revin. Mă duc la şcoală, învăţ şi mă dau cu rolele. E suficient. 
E plictisitor şi monoton, dar e tot ce am. 


Trec pe lângă Zora şi Neil, care fandează prin alunecare la unison. 


Dar ceva nu-mi dă pace. Azi-noapte, m-am gândit şi eu mult la 
Brooke, la imaginea trupului ei în apă, cu părul prins între stânci 


şi cu picioarele goale şi 


umflate. La faptul că o fată a murit în felul ăsta, rece şi singură. 


Sper că Steve cunoaşte un avocat bun. O să aibă nevoie de unul, 
fără doar şi poate. 


Ceva mă frământă când trec pe lângă Alice. Mă urmăreşte cu 
privirea şi aşteaptă un răspuns. 


Alice a spus că antrenorul şi-a văzut ca de obicei de program 
după ce a aflat că Brooke nu s-a întors acasă şi n-a venit la 
şcoală. Sigur, poate că a făcut ceva ca s-o găsească şi nu ştim 
noi, dar să nu uităm că nu el a sunat-o pe bunica lui Brooke, ci 
Alice. Ceva e putred în toată povestea asta. 


Ca să nu mai vorbesc de... Kennedy. Brooke ar fi trebuit să 
petreacă noaptea acasă la Kennedy, dar... dacă totuşi s-a dus la 
ea? Poliţia a stat de vorbă cu Elitele, dar dacă interogatoriile n- 
au fost conduse temeinic? 


Posibilităţile sunt nenumărate. înşelătoare. Ca să nu mai pun la 
socoteală şi elementul-surpriză extrem de interesant sursa 
misterioasă a lui Alice. 


Trec prin faţa ei. Ține în mâini pliantul cu imaginea lui Brooke în 
aşa fel încât să văd ceea ce vrea să văd, singurul motiv pentru 
care i-aş accepta propunerea, şi asta pentru că ea are bani, după 
cum singură a spus-o, iar eu n-am. 


50 000 de dolari. 


Ştiu unde vreau să plec. Am salvat locul pe laptop. Whispering 
Pines, sus, în nord. Bine ascuns. Departe de Castle Cove şi de 
oameni ca Alice Ogilvie, care-şi trăiesc viaţa de parcă ar trăi într- 
un glob de aur. 


De parcă nu li s-ar putea întâmpla nimic rău. 


Dar nu-i adevărat. Pentru că lui Alice Ogilvie i s-a întâmplat ceva 
rău. 


îi văd asta pe chip, când mă opresc încet în faţa ei. Văd asta în 
disperarea şi în rugăminţile care i se citesc în ochi. în suferinţa 


provocată de moartea lui Brooke, pe care probabil nu o va 
recunoaşte niciodată, dar nu-i nimic, căci nu trebuie să-i obligi 
pe oameni să-şi dezvăluie vulnerabilitatea. Uneori, trebuie 


să-i laşi să fie mânioşi, impulsivi, răi şi încăpăţânaţi. 

Mai ales dacă vrei, poate, să elucidezi o crimă. 

—Bine, îi spun, luându-i pliantul din mână, apoi îl împăturesc şi îl 
bag în buzunar. Accept. 


— Excelent! exclamă Alice. Primul lucru pe care trebuie să-l 
facem e să vorbim cu Steve. Trebuie să-l văd în carne şi oase şi 
să-l întreb dacă mi-a omorât cea mai bună prietenă. 

„Fiecare criminal este posibil vechiul prieten al cuiva.” 1 


- AGATHA CRISTIE, MISTERIOASA AFACERE DE LA STYLES 


BRENDA INTRĂ CU SEDANUL ei de lux, un Lincoln Town 
Car, în parcarea de la închisoarea districtuală Manzanita. 


— Nu sunt sigură că e o idee bună, Alice, repetă ea. 
Suntem la sud-est de Castle Cove, sus pe deal, lângă un 


orăşel numit Blossom. închisoarea a fost iniţial în centrul 
oraşului, lângă secţia de poliţie, dar Comisia de Planificare a 
hotărât cu vreo zece ani în urmă s-o mute aici, pentru că îi cam 
nemulţumea pe localnici. Schimbarea a provocat numeroase 
proteste în oraşele învecinate. A fost o vară agitată; a fost, de 
asemenea, vara în care Remy Jackson a fost ucisă. 


— E vorba de Steve. Doar îl cunoşti pe Steve. 


Purtăm discuţia asta încă de când eu şi Iris am rugat-o să ne 
însoţească la închisoare ca tutore legal. Joi seară, după ce am 
hotărât că primul şi următorul pas este să vorbim faţă în faţă cu 
Steve, am citit pe site-ul închisorii că, din moment ce suntem 
minore, nu putem pur şi simplu să dăm buzna înăuntru şi să-l 
vizităm. Trebuia să aşteptăm punerea sub acuzare şi pronunţarea 
sentinţei şi abia apoi puteam să-l vedem. 


Regulile sunt atât de frustrante! Nu-mi place să fiu tratată ca un 
copil, dar când am sunat la închisoare ca să protestez, 
interlocutorul meu nu s-a arătat deloc impresionat de argumentele 
mele. 


— O să ne descurcăm. Trebuie doar să ne însoţeşti, să 
semnezi ce e de semnat şi apoi poţi să joci Candy Crush. 


Brenda oftează în timp ce murmură O, Alice!, dar parchează 
maşina într-un loc aflat câteva rânduri mai în spate de clădirea 
scundă, de beton, a închisorii. Sincer, te gândeşti că măcar ar 
încerca s-o facă cât de cât plăcută ochiului pentru cei de dinăuntru. 
Cum se aşteaptă cineva să reabilitezi oameni într-o clădire atât de 
urâtă? 


Coborâm toate trei din maşină. Iris a fost tăcută aproape tot 
drumul, poate pentru că a ascultat ciondăneala dintre mine şi 
Brenda. 


Intrăm în clădire, ne înregistrăm la funcţionara din spatele 
geamului antiglont şi ne aşezăm pe nişte scaune. Câteva minute 
mai târziu, uşile grele care duc spre zona de vizitare se deschid cu 
un bâzâit şi suntem invitate într-o sală cu mese rotunde şi scaune 
înşurubate în podea. Abia în clipa în care apare Steve, într-o 
salopetă portocalie şi cu o expresie istovită pe chip, realizez ce se 
întâmplă. 


Steve e la închisoare! Cum dracu’? 


Ştiam asta, evident, dar văzându-l în faţa mea, într-o salopetă 
portocalie, cu o privire obosită, am senzaţia că primesc o lovitură 
în stomac. Arată ca un... arată ca un criminal. îmi simt gura uscată. 
Tot ce voiam să-l întreb îmi zboară complet din minte când ia un 
loc de cealaltă parte a mesei. 


— Alice, spune el. 
Pare să nu mai fi dormit de zile întregi. 


— Iris Adams? se miră, apoi o observă pe Brenda. Brenda? 


Ce d...? 
Clatină din cap. 


— Nu ştiu ce căutaţi toate trei aici, dar nu prea am chef de 


vizite la ora asta. 


înghit în sec şi încerc să-mi păstrez cumpătul. N-ar ajuta pe 
nimeni să mi-l pierd, ca să nu mai spun cât de stânjenitor m-aş 
simţi. Dar s-o luăm cu începutul! 


— Steve, zic eu. Am venit să te întreb ceva. Mi-ai ucis 
prietena? 


Rămâne cu gura căscată. Lângă mine, Brenda se crispează. îmi 
aruncă o privire de parcă m-ar întreba Alice, ce dracu'faci?, dar 
o ignor. De asta am venit aici. 

Steve îşi apasă mâinile peste ochi. Pare că va claca în orice clipă. 


— Poţi vorbi cu noi, spune Iris, cu o voce blândă. Cred că 
eşti atât de speriat! Povesteşte-ne ce s-a întâmplat. Poate te 
putem ajuta. 


îşi trece mâna prin păr, mijindu-şi ochii în depărtare, de parcă s- 
ar gândi dacă să rămână sau să plece. Tace o perioadă atât de 
lungă, încât îmi pierd răbdarea. Şi încep să bat câmpii. 


— Steve, ai venit la şcoală în dimineaţa aia complet dat peste cap 
şi nu pot să înţeleg ce s-a întâmplat; nu obişnuiai să bei în timpul 
sezonului sportiv. De ce... 


— Alice, mă întrerupe el. Opreşte-te, te rog! Mă aflu aici de două 
zile şi n-aş putea spune că paznicii sunt prea amabili... 


Abia rosteşte următoarele cuvinte. 
—Nu ştiu ce mi se va întâmpla. 


— Poate dacă ne povesteşti ce-ţi aminteşti, vom reuşi să punem 
împreună lucrurile cap la cap, spune Iris. Vrem să auzim şi 
versiunea ta. 


—îţi mulţumesc, Iris, îi răspunde, schiţând un zâmbet 
vag. 


îmi muşc buza de jos ca să-mi ascund încântarea de pe chip. 


Tactica 


poliţistul-bun-poliţistul-rău propusă de Iris pare să dea intr- 
adevăr roade. Steve pufăie şi apoi începe să vorbească. 


—Uite care-i treaba. Nu ştiu ce s-a întâmplat. 


—Ce vrei să.... încep eu, dar Iris mă loveşte cu piciorul pe sub 
masă şi închid gura. 


— Deci am aflat... de Brooke, continuă Steve, şi jur că-n clipa 
următoare m- am trezit cu poliţiştii la uşă, spunându-mi să-i 
însoțesc la secţie. N-am ştiut ce să fac, aşa că m-am dus cu ei. Au 
început să mă întrebe despre noaptea aia, dar nu-mi puteam 
aminti nimic din ce s-a întâmplat după plecarea ta, Alice, îmi 
amintesc doar că am vorbit cu tine - până atunci, băusem doar o 
jumătate de pahar, eram treaz..., apoi ne-am întors la petrecere 
şi... parcă mi s-a rupt filmul. Complet. Mi s-a spus că eu şi Brooke 
ne-am... 


Vocea i se frânge. 


— ... Certat? Iar ea a fugit. Dar nu-mi amintesc nimic din toate 
astea. Ştiu doar că m-am trezit în pădure şi mă simţeam de parcă 
m-ar fi lovit un camion. Am realizat că aveam de dat un test, dar 
mai întâi trebuia să bag ceva în stomac, aşa că m-am oprit la 
Gogoşăria lui Dotty. 


Clatină din cap de frustrare. 

— Toată lumea mă întreabă ce s-a întâmplat - ce-am făcut -, dar 
nu-mi aduc aminte. 

— Poate că ai băut mai mult decât crezi? spune Iris cu glas domol. 
—Nu! 


Cuvântul ţâşneşte ca o săgeată din gura lui Steve, Iris se 
retrage, tresărind vizibil, iar Brenda îşi pune o mână peste ale 
ei. Unul dintre paznicii de la intrare face un pas spre noi. 


— Steve! murmur eu. 


Strânge din dinţi şi trage adânc aer în piept înainte să răspundă: 
— Scuze, Iris! Scuze. Doar că... totul e atât de frustrant! 


Nu fac nimic altceva decât să derulez în minte noaptea aia, 
încercând să umplu golurile, dar parcă-i beznă totală. 


îşi trece mâinile peste faţă. 


—Ai un avocat, Steve? întreabă pe un ton îngrijorat Iris, care îşi 
joacă bine rolul. 


—Da, murmură el, cu faţa ascunsă în mâini. Mi-au dat o avocată 
din oficiu. Ricky şi nu mai ştiu cum. Randall? Ceva de genu'. E 
drăguță, dar... 


Oftează din rărunchi, apoi se uită la noi. 


— Oricum nu mai contează nimic din toate astea. E prea 
târziu. Uitaţi-vă şi voi unde-am ajuns! adaugă şi arată spre sală. 
Sunt terminat. 


îmi las mâna pe masă, între noi. Sinceră să fiu, după cum i-am 
spus şi lui Iris, dacă e vinovat, e vinovat. Dacă asta vom 
descoperi, aşa să fie! Dar am fost acolo în seara aia şi l-am văzut 
pe Steve. Şi era treaz când l-am văzut eu, însă Iris a zis că părea 
beat când a asistat la ceartă. N-are sens, iar eu vreau ca lucrurile 
să aibă sens. 


— Asta trebuie să aflăm. De ce nu-ţi poţi aminti. îşi pune 
capul în mâini. 


— Alice, las-o baltă! Se ocupă avocata mea, bine? N-ai ce să 
faci. 


Strâng din buze. Doar pentru că nu sunt avocată nu înseamnă că 
nu pot să-l ajut. 


— Steve, ştiu că n-am prea vorbit în ultimele luni, dar 
vreau să ştii că mai nou sunt o expertă când vine vorba de 
rezolvat mistere; am citit multe romane de Agatha Christie şi... 
Oftează adânc şi mă întrerupe. 

—Asta e viaţa reală, Alice. Viaţa mea. Nu vreo carte idioată. 


Se întoarce cu spatele la noi, apoi îi face semn cu mâna unuia 
dintre paznicii de lângă uşi, care se îndreaptă imediat spre noi. 


— Trebuie să plec. Ştiu că vrei să mă ajuţi, dar, te rog, nu 
începe să faci din asta o chestie în stilul Alice. 


Când ajungem pe hol, o apuc pe Iris de braţ. Are o expresie 
încântată pe chip şi un licăr în ochi. 

— Alice... 

— Trebuie să aflăm de ce nu-şi mai aminteşte nimic, o 
întrerup eu, deşi susţine că a băut doar o juma’ de pahar. 

— Alice..., spune Iris, dar continui să vorbesc. 

— Când l-am văzut în noaptea aia, părea destul de OK. 
Cum de a ajuns beat criță în doar treizeci de minute? 

Iris dă vehement din cap. 

— Da, ai dreptate. Dar, Alice... ascultă-mă o clipă! Un 
zâmbet larg îi apare pe chip. 

— O cunosc pe avocată. Ricky Randall. O cunosc. A fost 
bona mea. 

Inima Îmi bate mai tare. 

—O, Doamne! E minunat! O cunoşti pe Ricky? Trebuie să vorbim 
cu ea! Ştii unde ar putea fi acum? 

—Cum să nu! îmi răspunde zâmbind. 

—Prea bine atunci, îi spun, împingând uşile închisorii şi ieşind în 
bătaia soarelui. Hai s-o găsim! 


15 Traducere de Doina Topor, editura Excelsior-Multi Press. 


Bucureşti. 1994 (ni). 

ALICE OGILVIE MĂ PRIVEŞTE peste masa separeului din 
spatele barului Moon Landing în timp ce se joacă cu paiul roşu 
din paharul cu apă minerală. 


Cum am ajuns, Brenda s-a dus direct la bar, convinsă că urma să 
ne facem o parte din teme înainte ca eu să-mi încep tura şi să 
spăl vase în spate. Ce-i drept, cu asta mă ocup în după-amiezile 
de sâmbătă, în timp ce mama serveşte clienţii. Ne-am scos 
caietele şi creioanele, însă numai ca să păstrăm aparențele. 
Brenda bea ceai, cu ochii în telefon. 


— Aia e? întreabă Alice. Aia de acolo? 


Se uită la Ricky Randall, care bea tacticos în capătul îndepărtat 
al barului. Pe tejgheaua din faţa ei se află o grămadă de hârtii şi 
o servietă plină de Dumnezeu-ştie-ce. Tastează cu furie pe un 
laptop şi-şi înlătură câteva şuviţe rebele de pe faţă. 

— Da, ea e, îi răspund. 


Sunt obişnuită ca oamenii s-o subestimeze pe Ricky. De fapt, 
sunt destul de sigură că se foloseşte de asta în avantajul ei. 


— Pantalonii de trening şi cămaşa din flanelă nu-mi 
inspiră prea multă încredere, spune Alice. Şi... nu ţi se pare că e 
puţin ameţită? 


Ricky Randall râgâie. 
—Pe bune?! exclamă Alice. 
— Toţi avocaţii buni sunt oarecum dezordonaţi şi nemulţumiţi, 


Alice. în plus, 


e în avantajul nostru că o cunoaştem pe avocata lui Steve. Ne 
poate oferi informaţii despre desfăşurarea cazului şi... ponturi ca 
să ajungem la miezul acestui lucru pe care se pare că încercăm 
să-l rezolvăm. Nu strică să ai parte de puţin ajutor. 


—Ne descurcăm şi singure, răspunde Alice. Suntem candidatele 
perfecte pentru asta, Iris. Nu vezi? Nimeni nu ne va băga în 
seamă. Cui i-ar trece prin cap că punem ceva la cale? Suntem 
doar nişte adolescente prostuţe, nu? 


Sinceră să fiu, cuvintele ei mă dor. într-adevăr, avem de-a face 
cu atitudinea asta în fiecare zi. La şcoală, pe stradă, peste tot. 
Profesori care preferă să le ceară ajutorul băieţilor şi care ne 
critică ţinutele şi machiajul. Bărbaţi care mă urmăresc din priviri 
când vreau să cumpăr o amărâtă de cafea de la Gogoşăria lui 
Dotty. Polițistul ăla de la secţia de poliţie, Thompson. 


— Ia te uită! Studiezi din greu chiar şi sâmbăta 
dupăamiază, Iris! 

Ricky Randall stă în dreptul separeului, privindu-ne pe mine şi pe 
Alice cu ochii puţin înceţoşaţi. îi întinde mâna lui Alice. 

— Ricky Randall, avocată. Noi două avem o cunoştinţă 
comună, nu-i aşa? Alice se încruntă înainte să-i strângă mâna. 


—Alice Ogilvie, îi răspunde pe un ton înţepat. Şi da, cred că da. 


—Pot să iau loc? întreabă Ricky. 

Fără să mai aştepte un răspuns, se strecoară lângă mine şi mă 
împinge în perete. Miroase a gin cu ghimbir, băutura ei 
preferată, şi a sandviciul cu ouă pe care probabil că tocmai l-a 
mâncat la bar. 


Ridic din umeri spre Alice, care mă întreabă din priviri: Pe bune? 
„Ricky Randall dansează după propriul tobar, indiferent cât de 
beat e acesta”, spune mereu mama. 


Ricky ia una dintre cărţile mele de pe masă. Cu sânge rece. 


—Interesantă alegere. 


—Am un eseu de făcut, îi răspund. Şi ştii că îmi plac poveştile 
despre crime adevărate. 


Dă din cap, învârtind o clipă paiul roşu din pahar. 
— Cred că trebuie să punem cărțile pe masă, nu-i aşa, 
fetelor? 


Eu şi Alice ne uităm una la alta. 

—în primul rând, da, îl reprezint pe fostul tău prieten, Alice 
Ogilvie, acuzat de uciderea fostei tale prietene. Şi ştiu deja câte 
ceva despre tine de astă-vară. Crede-mă, faptul că actualul meu 
client a fost considerat, chiar şi pentru scurt timp, posibil 
suspect în cazul dispariţiei tale n-o să-l ajute la proces. 


— Proces? Dar cine a spus ceva de vreun proces? întreabă Alice. 


— Alice, spun eu, probabil că o să pledeze nevinovat. Procurorul 
trebuie să-i dovedească vinovăția. Va avea loc un proces. Şi... 


Las cuvintele suspendate în aer, deoarece continuarea nu e deloc 
plăcută şi nu ştiu dacă Alice s-a gândit şi la varianta asta. 


— Veţi fi chemate amândouă ca martore, încheie Ricky în 
locul meu. Iris - pentru că a fost martora disputei şi a văzut-o pe 
Brooke fugind şi poate astfel s-o plaseze aproape de locul faptei. 
Iar tu, Alice, pentru că eşti fosta iubită şi fosta prietenă, care a 
stârnit în mod deliberat o ceartă cu victima în noaptea petrecerii, 
ai minţit în trecut poliţia şi, îmi pare rău s-o spun, nu ai un alibi 
concret pentru noaptea crimei. 


Alice se îmbujorează. 

— Sunt nevinovată! De câte ori trebuie să mă repet? Nu- 
mi vine să cred că toată lumea dă vina pe mine! 

Ricky zâmbeşte. 


—Nu dă bine nici faptul că tocmai ţi-ai vizitat fostul iubit în 
închisoare. în calitate de avocat bun, aş putea să susţin că ai 


făcut asta ca să te asiguri că nu va aduce în discuţie rolul pe care 
l-ai jucat în comiterea crimei. 


—O, Doamne! strigă Alice. De unde ştii că am fost la închisoare? 
—Sunt avocata lui. Ştiu lucruri. 


—Am terminat! spune Alice, băgându-şi telefonul în geantă. Pe 
bune, Iris?! Cu asta vrei tu să colaborez? 


Ricky Randall izbucneşte în râs. 


— Potoleşte-te, puştoaico! Nu mi-aş face treaba cum 
trebuie dacă n-aş lua în calcul toate perspectivele, aşa-i? Am o 
vagă bănuială că două adolescente care vizitează un suspect în 
închisoare mai urmăresc şi altceva decât să se asigure că are 
bani în contul de deţinut. Aşa că spuneţi tot! De ce aţi fost acolo? 
Şi ce vreţi de la mine? Pentru că ştiu că vreţi ceva. 


Alice spumegă încă de furie. Mă întorc spre Ricky. 

— Alice ţine la Steve, dar ţine şi mai mult la Brooke. Şi 
credem că ar putea exista şi alte persoane care ar fi putut să... o 
ucidă. 

Ricky lasă deoparte exemplarul meu din Cu sânge rece. 

— Oh, serios? 


— Poliția a mai interogat şi pe altcineva? o întreabă 
Alice. îmi scot agenda şi creionul. Ricky le scrutează cu atenţie. 


— Fată deşteaptă! murmură ea. Să iei mereu notițe! E 
important să ţii evidența lucrurilor. 


Apoi o priveşte pe Alice. 
— Pot să vă spun câte ceva, dar nu tot. Poliţiştii au stat de vorbă cu 
mulţi 
dintre cei prezenţi la petrecere, dar cu atât de multă lume, e 
imposibil să 
afli 
exact cine a fost sau nu acolo. 


Au discutat cu prietenii lui Brooke. L-au luat la întrebări pe tatăl 
ei. însă nu le-a atras nimic atenţia. 


Alice îmi aruncă o privire. încuviinţez din cap, un fel de a-i spune: 
Dă-i drumul! 


—Mi se pare îngrijorător faptul că Matt Donovan n-a anunţat 
poliţia în clipa în care a realizat că fiica lui nu s-a întors acasă, 
domnişoară Randall. Dispăruse de zece ore când antrenorul a 
venit la şcoală, de parcă nu s-ar fi întâmplat nimic, ca apoi să 
trateze totul cu superficialitate şi să susţină că probabil a fugit de 
acasă..., spune Alice. 


—Şi Alice e cea care sunat-o pe bunica ei, intervin eu. Pe Lilian 
Levy. Nu antrenorul Donovan. 


—Nu mai spune! exclamă Ricky, rezemându-se de speteaza 
canapelei şi încrucişându-şi braţele pe piept. Da, e într-adevăr un 
motiv de îngrijorare. 

Dar, pe de altă parte, copiii chiar mai fug de acasă. Uneori nu 
doar o singură dată. Se mai întâmplă să aibă probleme în familie 
şi să rămână la prietenii lor, lucru pe care îl făcea şi Brooke, care 
petrecea des nopţile la colega aia a ei cu gura mare, îmi scapă 
numele... 


— Rebecca Kennedy, răspundem eu şi Alice la unison. 
—Aia, da. Abia aştept să stau de vorbă cu ea, spune Ricky. 


—Că tot veni vorba de Kennedy, intervin eu, Brooke ar fi trebuit 
să petreacă noaptea la ea acasă, dar n-a mai ajuns, iar Kennedy 
nu l-a sunat pe antrenor dimineaţa imediat să-i spună asta. E o 
simplă teorie, dar... 


—Exagerezi puţin, Iris, răspunde Ricky. Nu-i o teorie rea, dar e 
cam trasă de păr. 


— Ascultaţi-mă! intervine Alice. O cunosc pe Brooke de-o viaţă. 
Mi-a fost prietenă până mi-a furat iubitul. Acum a murit, iar el e 
arestat pentru crimă. Ceva e putred în toată povestea asta. Poate 
că sună aiurea, dar de ce tocmai Steve? Ce dovezi au de fapt 
împotriva lui? 


Ricky oftează. 


—Au găsit un adidas roşu în pădurea din apropierea Autostrăzii 1, 
peste drum 


de punctul de belvedere, unde se presupune că s-ar fi dus 
Brooke. Au descoperit şi urme de adidaşi lângă gardul de pe 
stânci. De asemenea, nu ştie să spună ce a făcut cel puţin şase 
ore în noaptea aia. Nici măcar nu ştie de ce nu-şi poate aminti... 


—Nu bea de obicei, spune Alice. Susţine că n-a băut mai mult de 
o juma’ de bere, aşa că de ce nu-şi mai aduce aminte nimic? 


Ricky dă din umeri. 

— Greu de spus. Poliţia nu le-a făcut analize toxicologice 
tuturor celor interogaţi. Anderson a fost dus la poliţie imediat 
după anunţarea dispariţiei lui Brooke; era momentul propice să 
fie testat iubitul care s-a certat cu victima doar cu câteva ore 
înainte ca ea să dispară, dar nu s-a întâmplat asta. După cum ai 
aflat-o pe pielea ta, Alice, poliţia din Castle Cove nu se prea 
pricepe să rezolve cazuri de dispariţie. 


îmi ridic privirea din notițe. 

— Aşa e! Cearta! Trebuie să existe Înregistrări video. 
Mulţi v-au filmat pe tine şi pe Brooke, Alice, apoi au surprins pe 
camere şi cearta dintre Steve şi Brooke. 

Lui Alice îi pică faţa. 

— Autorităţile le au deja. Filmuleţe şi declaraţii ale celor de la 
petrecere care atestă faptul că un tânăr foarte mare şi puternic 
bruschează o fată mult mai mică decât el. Sunt dovezi care nu 
vor da bine în faţa juraţilor, asta-i clar. Au mai găsit în pădure şi 
firele lui de păr, alături de cele ale victimei. 


—Dar nimic..., şovăi, căutând cuvântul potrivit. Concret? Cum ar 
fi... arma crimei sau ceva de genu’? 


—Păi, cu dovezile pe care le deţin în acest moment pot pune 
bazele unui caz solid, asta-i clar, răspunde Ricky. Dar 
deocamdată nu există vreo armă a crimei. Şi nici nu ştim exact 
cum a murit, doar că a căzut de pe stânci. Evident, poliţia crede 
că Steve e făptaşul, dar ce anume i-a provocat căderea lui 
Brooke? A împins-o el? A lovit-o şi ea a căzut? S-au îmbrâncit şi 


ea a 


alunecat? S-au certat în pădure şi el a dus-o cu forţa pe 
cealaltă parte a Autostrăzii 1... 


—Gata! spune Alice. Mă doare capu'. 


—îţi prezint toate variantele, Alice. Lucrurile sunt foarte grave. 
Aşteptăm atât raportul medico-legal, cât şi analizele toxicologice 
ale lui Brooke, ca să ne dăm seama cum şi în ce fel a murit, 
deoarece aceste informaţii vor determina acuzaţiile oficiale 
împotriva lui Steve la audierile preliminare. 


Notez în agendă raport medico-legal, analize toxicologice, 
audieri, modul în care s-a produs moartea. 


—Cât durează până sunt gata rapoartele? întreb eu. 


— Depinde, răspunde Ricky. Poate câteva zile sau câteva 
săptămâni. Bănuiesc că vom avea un raport preliminar în câteva 
zile. 


Alice trage adânc aer în piept. 


— Zi-mi direct, dacă se ajunge la proces şi Steve e găsit 
vinovat, ce... ce pedeapsă riscă să primească? 


Ricky o priveşte ferm pe Alice. 

— Aşa cum am spus deja, depinde ce probe mai au 
împotriva lui. S-ar putea să primească patru ani de închisoare 
dacă procurorul încadrează fapta la omucidere involuntară, adică 
un accident care ar fi putut fi evitat. Dacă pot dovedi că el a 
făcut-o, dar n-a încercat să ceară ajutor, fapta ar putea fi 
considerată o crimă de gradul doi, caz în care ar putea să 
primească cincisprezece ani de închisoare. Mai e şi varianta în 
care... 


Ezită. 
— Care anume? întreb, iar mâna îmi amorţeşte de la 
viteza cu care mi-am luat notițe. 


Ricky îşi râcâie oja neagră de pe unghii. 


— Dacă se dovedeşte că Steve a dus-o pe stânci cu 
scopul precis de a o ucide, fapta poate fi încadrată la omor 
calificat, adică o crimă de gradul unu. Aici lucrurile sunt ceva 
mai neclare, pentru că trebuie să ai dovezi solide, ceea ce e mai 
greu. Dar, dacă în urma raportului medico-legal se dovedeşte că 
a suferit leziuni suplimentare înainte să cadă de pe stânci, dacă 
a fost abuzată sau rănită în vreun fel ori există dovezi care atestă 
un conflict fizic... atunci vorbim între 25 de ani şi închisoare pe 
viaţă. 


Faţa lui Alice devine cadaverică. 


— îmi pare rău! spune Ricky. Eu îţi prezint toate 
ipotezele. E datoria mea să găsesc suficiente probe prin care să-i 
dovedesc nevinovăția lui Anderson. Trebuie să-i fac pe jurați să 
aibă îndoieli. Un băiat sărac se trezeşte într-o relație cu 
moştenitoarea unui imperiu financiar, nu face față presiunii, ei 
se ceartă, ea fuge, iar el îşi pierde cunoştinţa în pădure. Când se 
trezeşte, află că ea a murit, iar poliţia îl acuză de uciderea ei. 


— Păi, exact asta susţine şi el, spun eu. 


—întocmai. Şi asta-i problema. Ricky se întoarce spre Alice. 


—îmi pare rău de prietena ta, Brooke, dar trebuie să te întreb 
ceva. Puştiul ăsta, Anderson, e într-adevăr atât de maleabil ca o 
figurină de plastilină? Se pliază practic după orice. Seamănă cu 
un pai flexibil. Da, doamnă. Aşa e, doamnă. Mă mir că aţi rezistat 
atât timp împreună. Aş fi zis că ai nevoie de ceva mai... 
antrenant. 


—S-a purtat frumos cu mine, răspunde Alice, cu glas tăios. Şi 
oricum nu te priveşte. 


—Mă priveşte, domnişoară Oglivie, pentru că, dacă vreau să 
dovedesc nevinovăția clientului meu sau să-i obţin o pedeapsă 
mai uşoară, trebuie să arunc vina asupra altcuiva. Asupra ta, de 
exemplu. O să-l prezint pe Steve ca pe un băiat drăguţ, de 


provenienţă modestă, care s-a îndrăgostit de o fată bogată, adică 
de tine, în caz că nu te-ai prins, şi a făcut câteva alegeri proaste. 


—Bine, spune Alice. Nu-mi pasă. N-am nicio legătură cu toată 
povestea asta. Mi se pare doar că poliţia face o treabă de 
mântuială şi că a deschis ancheta numai pentru că a venit Lilian 
Levy în oraş, iar acum îl transformă pe Steve în ţap ispăşitor. 


—Ofiţerii i-au găsit adidasul în pădure, îi reamintesc eu. 

—Ei bine, îmi răspunde ea, atunci asta e misiunea noastră. Să 
aflăm cum a ajuns acolo. Şi să acţionăm la fel ca tine, adaugă, 
arătând cu degetul spre Ricky. Să creăm o îndoială rezonabilă. Să 
punem bazele unui caz prin care să demonstrăm că altcineva e de 
vină, nu Steve. 


Ricky se uită la Alice, apoi din nou la mine. 


— Ţineţi-mă la curent, fetelor, dar nu uitaţi că lucrez 
pentru Steve, nu pentru voi. lar avocaţii nu-şi întreabă clienţii dacă 
sunt sau nu vinovaţi. încercăm doar să le oferim cel mai bun târg 
cu putinţă. Dar vreau să vă rog ceva. 


Dă paharul pe gât, se ridică în picioare şi ne priveşte de sus. 
— Indiferent ce aveți de gând să faceți, încercați să 
rămâneţi în viaţă. Cei care-şi bagă nasul unde nu le fierbe oala 


sfârşesc adesea morţi. lar Castle Cove nu mai are nevoie de 
alte fete moarte, aţi înţeles? 


Se întoarce la bar, îşi ia servieta, îi spune la revedere mamei şi iese 
din Moon Landing. 


—E o mare figură, spune Alice. N-o să murim. 


—Alice, îi spun, dacă vrei cu adevărat să ne băgăm în povestea 
asta, vreau să fiu sigură c-o faci din motivele corecte. Nu pentru că 
eşti încă îndrăgostită de Steve, bine? Şi nici pentru că ai impresia 
că aşa o să-ţi speli păcatele. 


—Să-mi spăl păcatele? repetă ea, mijind ochii. 


— Ştii la ce mă refer - fata rea face un lucru bun, rezolvă misterul 
morţii prietenei sale, apoi toţi cei din oraş o consideră o eroină. 
Ceva de genu'. 


O privesc cu atenţie. Am propriile motive să mă implic şi, da, sunt 
bani la 


mijloc, dar o fată chiar a murit şi mi se pare corect ca adevăratul 
vinovat să plătească. 


Alice clatină vehement din cap. 


Doamne, nici gând! N-ai auzit ce a spus? îl reprezintă 
pe pe Steve, dar treaba ei este şi să facă să pară că eu am avut ceva 
de-a face cu moartea lui Brooke şi, serios acum, Iris, nu am să 
accept să fiu acuzată pe nedrept! Eram în cadă, cu o carte în 
mână. Nu m-am păruit cu fosta mea cea mai bună prietenă şi 
nici n-am aruncat-o de pe stâncă. Of, îmi scrie Brenda! spune 
apoi, cu ochii în telefon. Vrea să ştie de ce nu învăţăm şi cu cine 
am stat de vorbă. 


O privesc stând la bar. 


— Spune-i că Ricky a fost bona mea. Şi treci la învăţat, 
pentru că, serios, am nevoie să fiu plătită pentru căci 
îmbunătăţesc notele, chiar dacă o să... stai, ce o să facem mai 
exact? 


Alice cade pe gânduri şi-şi deschide ostentativ caietele, de ochii 
Brendei. 

— O să alcătuim o listă cu posibili suspecți. O să facem 
pe detectivii ca să punem lucrurile în mişcare. Şi un panou cu 
datele crimei. Şi, sinceră să fiu, cu tot ce suntem pe cale să 
facem şi cunoştinţele mele vaste în materie de crime mulţumită 
Agathei Christie, ar trebui să primim nişte nenorocite de puncte 
în plus, nu? 


Oftez adânc. Probabil că suntem la un pas să tragem pe noi nişte 
trenciuri, să fumăm ţigări Lucky Strike şi să dăm târcoale prin 
oraş, notând totul într-un carneţel negru. 


Ceea ce, de fapt, chiar nu sună atât de rău, ca să fiu sinceră. 


PAGINA DE INSTAGRAM A LUI STEVE033 COMENTARII LA 
ULTIMA FOTOGRAFIE POSTATĂ 


(O poză cu Steve şi Brooke care zâmbesc, cu feţele lipite. în 
spatele lor se văd plaja şi cerul însorit. Un cuplu perfect într-o 
zi perfectă.) 


CELE MAI APRECIATE COMENTARII: TheRealRKennedy: Steve, 
nu-mi vine să cred că ai făcut asta. Brooke a fost CEA MAI BUNĂ 
PRIETENĂ A MEA!! Sper să arzi în iad. CCFan: CRIMINALULE 


STeveAndersonFan: Hei eşti atât de sexy lasă-mi un msj în prv 
Snub952: nu-mi vine să cred cum eşti în poza asta cu ea. Te 
gândeai încă de pe atunci s-o omori 


JonasBros99: CRIMINALULE 

ItsmarkP23: Steve dece ai făcut-o dk eşti prea sexy ca să omori 
pe cnv Fishybanana: CRIMINALULE 

AngelBlossom2: E evident că nu-l aprecia. Steve, scrie-mi în 


privat TheRealRKennedy: EŞTI BOLNAVĂ 

AngelBlossom2: A da ce-ar fi să mi-o spui în faţă???? Biebs4Pres: 
CRIMINALULE SĂ PUTREZEŞTI ÎN IAD Dono99: Brooke ai fost 
un înger un înger pur ai fost prea bună pentru lumea asta. Acum 
eşti într-un loc mai bun alături de mama ta 


Will 772263: Frăţioare nu-mi vine să cred că spun toate chestile 
astea despre tine! Trebuie să fie numai aiureli, nu? 


JeffersonKingCNN: Eşti prieten cu acuzatul? Dacă da, aş vrea să 
stăm de vorbă. Te rog să mă contactezi la adresa: 
Jefferson.KingOCNN.com 


Will 772263: Ew vezi-ţi de treabă, hienă Ahendo: Am fost prieten 
cu Steve. Te contactez în curând. 


Will 772263: Henderson vezi-ţi de ale tale 


Capitolu 

„De acum înainte, e datoria noastră să suspectăm pe fiecare 
dintre noi. Paza bună trece primejdia rea. Evitaţi orice risc şi fiți 
cu ochii-n patru! Asta-i tot.”* 


- AGATHA CHRISTIE, ZECE NEGRI MITITEI 


CÂND IRIS AJUNGE LA MINE ACASĂ după ce-şi termină tura la 
bar, o conduc în camera căreia mama Îi zice seră. înainte mi se 
părea un nume pompos şi jenant, dar, de când am descoperit 
romanele lui Christie, mi se pare chiar grozav (să nu le spuneți 
părinților mei!). în multe dintre cărțile Agathei Christie acțiunea 
are loc în conace englezeşti vechi, iar unele dintre romanele ei 
conţin scene care se desfăşoară în sere. 


Am amenajat deja camera. Pe măsuţa de cafea din marmură 
tronează un teanc de agende cu spirală alături de o pungă plină 
cu şnururi şi cartonașe. în lateral se află panoul mare pe roţi 
folosit pentru teme în timpul arestului la domiciliu. 


Acum a devenit panoul cu datele crimei. 


Iris se îndreaptă spre masa cu materialele de recuzită şi, după ce 
le trece în revistă, ridică privirea spre mine. 


—Bine lucrat, Ogilvie! 


— Mersi! 


Mă îmbujorez uşor şi mă întorc cu faţa spre panou, ca să nu mă 
vadă. Nu prea sunt obişnuită să primesc complimente din partea 
familiei şi a prietenilor. 


—M-am gândit că ne-ar putea ajuta să sintetizăm lucrurile. Poirot 
vorbeşte mereu despre importanţa ordinii şi a metodei în 
investigaţii şi cred că asta e o modalitate bună de organizare. 


— Poirot? repetă ea, clipind. 

— Hercule Poirot, principalul anchetator al Agathei Christie. E, 
cum ar veni, un detectiv de renume mondial, care elucidează o 
mulţime de mistere aproape-imposibil-de-rezolvat. Susţine mereu 
că se bazează pe ordine, metodă şi „acele mici celule cenuşii” ca 
să-şi dea seama cine e vinovat. 


— Celule cenuşii? întreabă Iris. Adică... te referi la creier? 


—Da! îi răspund, dând din cap. Deci se foloseşte mereu de 
rațiune, logică şi psihologie ca să rezolve cazurile. Asta-i unul 
dintre motivele pentru care trebuie să facem asta singure, 
deoarece e evident că poliţiştii nu folosesc niciunul dintre aceste 
lucruri în anchetă. 


Iris ia un teanc de cartonașe şi le loveşte uşor de masă, adâncită în 
gânduri. 


— E perfect. Mă gândeam că ne-ar prinde bine şi un 
dosar. Cu toate informaţiile pe care le avem. Am început deja să- 
mi iau notițe la bar. Şi adăugăm şi tot ce ştie sursa ta, oricine ar 
fi. 


îmi aruncă o privire. îi zâmbesc şi mimez că trag fermoarul de la 
gură. N-am de gând să-i mărturisesc că nici eu nu ştiu cine e. 


—Şi declaraţiile martorilor - apropo, Alice, ăştia sunt prietenii tăi. 
— Foştii prieteni, murmur eu. 


Iris îşi dă ochii peste cap. 


Foştii. în fine. 


Ia un cartonaş şi mâzgăleşte ceva pe el, apoi ocoleşte masa 
şi îl înfige în mijlocul panoului. BROOKE DONOVAN. Ridic 
dintr-o sprânceană. 


— Putem face un cerc în jurul numelui ei, îmi explică. Ca 
să stabilim legăturile dintre ea şi suspecți. Şi să descoperim ce 
motive ar fi putut să aibă. 


—Da, bine, îi răspund, dând din cap. Are sens. 
— Aşadar, în primul rând, invitaţii de la petrecere. 


Iris ia un alt cartonaş, iar de această dată scrie Steve Anderson. 


Deschid gura să spun ceva, dar continuă până să apuc să rostesc 
vreun cuvânt: 


— Alice, a fost arestat pentru crimă. Fireşte că e suspect. Mă 
gândesc la asta. —în regulă. Mai departe. 


— Mersi. 

Pe acelaşi cartonaş, sub numele lui Steve, scrie Motiv: e 
întotdeauna iubitul/gelozie/ceartă/amnezie. Dovezi: un adidas 
care-ar putea să-i aparţină a fost găsit în pădure în apropiere de 
locul unde a dispărut Brooke, şuviţe de păr, 10 ore fără alibi. 


Ia un şnur şi se îndreaptă spre panou, cu cartonaşul în mână. îl 
înfige în partea de sus, apoi foloseşte şnurul pentru a conecta 
numele lui Brooke de cartonaşul lui Steve. Luând din nou pixul şi 
un alt cartonaş, scrie Helen Park. 


— Hmm! spun eu, îngândurată. Ar putea fi. Park şi 
Kennedy sunt cele mai bune prietene de la naştere, dar după 
povestea de astă-vară - îi ignor privirea lui Iris - Kennedy şi 
Donovan au devenit mult mai apropiate. Poate că Park s-a 
săturat de competiţie. 


Fac o pauză şi iau în considerare teoria. 
— A fost mereu ciudat de geloasă pe Brooke. 


Iris scrie Motiv: gelozie. Dovezi: ?? şi înfige cartonaşul lângă cel 
cu numele lui Steve. 


— Bănuiesc că următoarea trebuie să fie Kennedy, nu? 
întreb, apoi cad pe gânduri. 


Cu toate defectele ei, Kennedy i-a fost mereu o prietenă loială lui 
Brooke - nu că aş spune-o vreodată cu glas tare. 


—A băut - şi toată lumea ştie că nu ţine la băutură, spun. în 
seara aia, Brooke trebuia să doarmă la ea acasă, dar Kennedy 
pretinde că a observat abia dimineaţă că nu era acolo. Cum e 
posibil? Şi se enervează repede. 


— Nu-i un motiv prea bun, Alice, spune Iris, încruntată. 
Dar scrie Motiv: se enervează repede; unde s-a dus Kennedy 


după petrecere, de ce n-a sunat la poliţie când a observat absenţa lui 
Brooke? Dovezi: ?? 

—Bun. Cine urmează? 

— Ashley Henderson? Clatin din cap. 


— Chiar dacă va fi votată Cea Mai Predispusă Să Ucidă Pe Cineva 
în albumul şcolii, n-ar fi putut s-o ucidă. A fost în LA. 


—Eşti sigură? Ar fi putut să mintă. Poate că a spus că pleacă... şi 
a rămas în secret în oraş şi apoi... 


—Nup, scuze, Adams, o întrerup eu. Sigur a fost în LA. A postat 
cam patru milioane de Insta storyuri din călătorie; toate pozele 
astea cu Titi VanBaale, care e vedeta filmului, deci n-ar fi putut 
fi ea... 


Mă opresc când îmi dau seama că mă priveşte ciudat. 
— Ce e? 


Şovăie, apoi clatină uşor din cap. 

— Tocmai mi-ai spus Adams? Aşa am făcut? 
—Ăăă... 

Nu ştiu ce să spun. 

— Poate. 


Mă priveşte cu o expresie uimită. 

— Nimic. Doar... las-o baltă! spune apoi, luând un 
alt cartonaş. Bun, o eliminăm pe Henderson. Deci am 
terminat cu suspecţii din Elite? 


—Cred că da, îi răspund, dând din umeri. 

—O, stai puţin! 

Scrie ceva pe un cartonaş şi îl înfige în panou, fără să se uite la 
mine. 

Când îl citesc, simt cum obrajii îmi iau foc. Alice Ogilvie. 


— Asta e din cauza celor spuse de Ricky la bar? 

Mă ridic în picioare şi mă duc să iau cartonaşul, cu gândul de a-l 
mototoli şi de a-l arunca la gunoi, unde îi e locul, dar Iris mi se 
aşază în cale. 


— Nu eu sunt făptaşul, Iris! 
— Termină, Alice! îmi spune cu glas tăios. încremenesc. 
—lIa un loc! 


îmi arată un scaun şi mă supun, iar ea se aşază pe vine în faţa mea. 
—Da, din cauza celor spuse de Ricky. Ai auzit ce a zis; o să fii 


chemată să depui mărturie, dacă şi când se va ajunge la proces. 
Ai fost acolo în noaptea aia. Şi ne-am dus să-l vizităm pe 
suspectul principal în închisoare. Dacă va fi 


cazul, Ricky le-ar putea sugera juraţilor că ai fost cumva implicată 
ŞI... 
—N-am fost implicată! 


Dumnezeule mare, când vor înceta să dea toţi vina pe mine? 

— Ştiu asta, îmi răspunde Iris cu o voce blândă. Şi tu ştii asta. 
Dar trebuie să ţinem cont de toate aspectele. Nu vrem să fim 
luate prin surprindere. 


Pufăi. 

—Fie! Dar, după părerea mea, există aproximativ un miliard de 
oameni care ar trebui investigaţi mai întâi. De exemplu, oricine 
de pe lista noastră. Şi nici nu am pus încă toate Elitele... Iisuse 
Hristoase, de ce le spun aşa? Mai sunt şi alţii care... 


— Alice, mă întrerupe Iris, am înţeles şi cred că ai înţeles şi tu. 
Trebuie s-o facem. Bine? Hai, sus pe panou cu tine! 


Se întoarce la panou şi scrie sub numele meu Motiv: iubită 
abandonată, tendinţă spre dispariţie. Dovezi: ?? îmi 
încleştez maxilarul. 


— Bine. 

Mă ridic în picioare şi iau un cartonaş şi un pix. 

—Pe următorul îl fac eu. Cinci: Fostul... partener al lui Brooke. 
Cole Fielding. Aşa cum am spus deja, astă-primăvară... a fost 
ceva între ei. Discreţie maximă, dar Cole voia mai mult. Adevărul 
e că nimeni nu ştie despre asta, în afară de mine, de Kennedy şi 
de Park. Kennedy a fost mereu geloasă, pentru că e obsedată 
practic de el de ani buni... Stai puţin! Asta n-ar putea fi un motiv 
pentru Kennedy? 


—Ba da, răspunde Iris, dând din cap. Dar care ar fi motivul lui 


Cole? Dacă ţinea atât de mult la Brooke şi aşa mai departe... 


Ridic din umeri şi scriu ceva pe cartonaşul cu numele lui. 


—0O inimă frântă. 

—A, da, corect! Nu există un motiv mai puternic decât ăsta. 
îi dau cartonaşul lui Iris, iar ea îl înfige pe panou, apoi ia 
altul şi scrie un nume pe el. 

—Cred că ăsta ar putea fi ultimul... Antrenorul Donovan. 
—în sfârşit! îi răspund. Iris încuviinţează din cap. 

— Mi-ai spus că totul e pe numele lui Brooke. Banii îi 
pot împinge pe oameni să facă lucruri nebuneşti, adaugă ea. 


— Nu zău! îi răspund, dând şi eu din cap. După spusele 

lui Kennedy, antrenorul şi Brooke nu prea se mai înțelegeau. Ea 
petrecea nopţile în altă parte. Iar el n-a părut deloc îngrijorat în 
ziua dispariţiei. Toate astea... ridică nişte semne de întrebare. 


îi iau cartonaşul din mână şi scriu Motiv: probleme acasă. Bani. 
Apoi îl înfig pe panou şi mă întorc la Iris. Şovăie. 


— S-ar putea să nu-ți placă varianta asta, Alice. 


îşi muşcă buza şi scrie un singur cuvânt pe cartonaş, apoi mi-l 
arată. 
Accident. Strâng din dinţi. 


— în niciun caz! Brooke cunoştea locurile. 


îmi e greu să accept că totul ar putea fi o simplă... greşeală. 
Moartea celei mai bune prietene nu poate fi doar un simplu 
accident. Trebuie să fie mai mult de- atât. Trebuie. 


Iris mă studiază îndelung. 


—Era beată. Şi era întuneric. Se mai întâmplă ca oamenii să 
alunece de pe stânci. Ştii asta. Iar dacă raportul medico-legal 
atestă faptul că rănile sunt compatibile cu o cădere 
accidentală... 


— Stai puţin! o întrerup, ridicând mâinile în aer. Cum ar putea să 
determine asta? 


—Prin legile fizicii? zice Iris. Dacă a fost împinsă, cel mai 
probabil a fost împinsă spre mare, nu? Şi n-ar avea, să zicem, o 
mulţime de zgârieturi şi răni pe care le-ar fi căpătat după ce s-a 
rostogolit efectiv pe panta abruptă? Dar, dacă ar fi împins-o 
cineva la fel de puternic ca Steve, ar fi căzut direct la baza 
stâncilor, iar rănile i-ar fi fost provocate de impactul prăbuşirii 
pe rocile şi în apa de dedesubt, urmând ca apoi să fi fost luată de 
curenţi. 


Mi se învârte capul. 
— Poate ar fi trebuit să fiu mai atentă la orele de fizică. 


— Poate, îmi răspunde Iris, înclinându-şi capul într-o parte. 
îi iau cartonaşul din mână şi mă îndrept spre panou. îl înfig şi 
ataşez un şnur între el şi cel din mijloc, apoi mă întorc spre Iris. 


—Gata! Cred că am terminat. Are o expresie ciudată pe chip. 


— Tocmai mi-am amintit, îmi spune ea. Ceva ce am uitat. Scrie 
ceva pe un alt cartonaş şi-l ridică astfel încât să-l pot 


citi. 
Autor necunoscut. 


— Autor necunoscut? spun eu, încruntată. 

— Da, îmi răspunde, dând din cap. M-am tot gândit... Am 
luat în considerare toate faptele evidente, tot ceea ce se află 
direct în faţa noastră, pentru că aşa vrem să funcţioneze 
lucrurile. Iubitul e vinovat. Sau tatăl ei. Sau prietenele ei geloase 
au făcut-o. Dar... dacă e altceva la mijloc? Ceva ce ne scapă 
acum? Altceva - sau altcineva? Gândeşte-te la Remy Jackson şi la 
cel... care a ucis- 

o. încă umblă liber pe străzi. 


Expresia de pe faţa ei îmi stârneşte fiori pe şira spinării. 


— Sau - ezită, apoi cuvintele năvălesc deodată - dacă e vorba de 
o persoană complet nouă? Cineva la care nici măcar nu ne-am 
gândit până acum? Au fost foarte mulţi oameni la petrecere. Sunt 
mulţi care s-ar putea... să nu o fi avut la suflet pe Brooke. Sau să 
fi avut ceva împotriva familiei sale. Prin urmare, aşa apare şi 
cartonaşul cu Autor necunoscut. 


Mă înfior, deşi port un pulover peste pijama, iar centrala e dată 
la maximum în casă. 


Iris se duce la panou şi înfige cartonaşul, apoi se întoarce la 
mine. Tăcem amândouă în timp ce examinăm schema. 

Nu reuşesc să-mi dezlipesc ochii de pe ultimul cartonaş. 
Autor necunoscut. 


Pentru prima oară, mi-e puţin teamă de ce am putea descoperi şi 
de ce ni s-ar putea întâmpla când o vom face. 


Capitolu 


raul ÎN iener 21:32 


FACEM CE FAC DETECTIVII - supraveghem. Prima oprire e casa 
lui Brooke, ca să-l spionăm pe antrenorul Donovan. De acord, ar 
fi mai bine dacă ne-am afla într-o maşină mai puţin bătătoare la 
ochi decât un Mercedes SUV argintiu, dar numai atât s-a putut. 


în plus, e plictisitor. Şi puţin sinistru să stăm în maşină, pe strada 
liniştită, supraveghind casa lui Brooke, cu ferestre ca nişte ochi 
întunecaţi. 


Ne uităm după... ceva. Dar totul pare încremenit într-o tăcere 
mormântală. Casa e acoperită de viță-de-vie şi se află în partea 
de nord a străzii. Spre deosebire de cele din jur, are şi suprafeţe 
mari de gazon în lateral şi în faţă. Creasta dealului pe care e 
plasată îi oferă o privelişte superbă asupra oceanului. 


— Mama lui Brooke a construit casa pentru ele două când Brooke 
era doar un bebeluş, spune Alice încet. Câţiva ani mai târziu, s-a 
mutat şi antrenorul. Pare o poveste de dragoste perfectă - exilată 
de familia ei bogată, o mamă singură se întoarce în oraşul natal 
şi-şi întâlneşte marea dragoste, care nu doar că o ia de soţie, dar 
îi adoptă şi fetiţa. 


Are dreptate. Majoritatea mamelor singure s-ar considera 
norocoase dacă ar primi o mână de ajutor. îmi scot telefonul şi 
încep să caut pe Google Matt Donovan, Matthew Donovan, 
antrenorul Donovan, liceul Castle Cove. 


—Nu e acasă, spune Alice, în cele din urmă. Nu e nicio lumină 
aprinsă. 


—Nu ţi se pare suspect? o întreb eu. Adică, dacă fata mea... 
înţelegi tu... n-ar trebui să stau acasă? Să organizez 
înmormântarea? Să dau telefoane? Să fac ceva? Orice. 


— Absolut, îmi răspunde Alice, notând ceva în dosarul nostru. Ce- 
ai găsit pe Google? 


Las telefonul jos. 


— Nimic. Matt Donovan, bla bla bla, antrenorul a zis, a 
făcut, bla bla. Totuşi, nu înţeleg un lucru - de ce s-a căsătorit 
mama lui Brooke cu el? La urma urmei, e un nimeni. Familia 
Levy e putred de bogată. De ce s-a măritat mama lui Brooke cu 
el? 


Alice clatină din cap. 


— Victoria era altfel. Nu cred că mai voia să facă parte 
din lumea aia. Nu îi plăcea stilul de viaţă al familiei. Nu era 
genul ei. Da, era elegantă, dar prefera lucrurile simple. Să facă 
prăjituri. 

Face o pauză, apoi continuă: 

— Ceea ce vreau să spun e că părinții mei mi-au angajat 
un instructor de modelling la vârsta de 7 ani, ca să avem 
fotografiile de familie mai reuşite, iar Brooke ieşea cu afurisitele 


alea de cercetaşe ca să identifice ciuperci şi să împletească 
coroniţe din flori. 


— îmi aduc aminte, spun încet. Era în trupa mea. Alice 
îmi aruncă o privire rapidă. 


— Victoria l-a iubit pe antrenor. Locuia într-o vilă 
imensă, dar ducea o viață modestă. Ştiu că pare ciudat, dar ăsta- 
i adevărul. Singurul lucru pe care l-a acceptat, la insistențele lui 
Lilian, a fost s-o lase pe Brooke să participe anul trecut la balul 
debutantelor. Lilian locuieşte în Manhattan. Iar balurile 
debutantelor încă reprezintă un eveniment de amploare în 
cercurile lor. Antrenorul nu s-a dus. Lilian nu îl are la suflet. 


— Chiar aşa, cursuri de modelling? o tachinez eu. Ridică 
din umeri. 


— N-au fost rele. Aş fi fost campioană la împletirea 
coroniţelor de flori, dar măcar aşa m-am ales cu o ţinută 
perfectă. 


Pare deodată adâncită în gânduri. 


Apoi revine la ale noastre, scrie ceva în dosar şi citeşte cu voce 
tare. 

— Supravegherea casei antrenorului D. se încheie la ora 21:45. 
Nici măcar o lumină aprinsă, aşa că unde e suspectul? Un comportament 
ciudat pentru o persoană în doliu. 


închide dosarul cu hotărâre şi porneşte motorul. 
— Următoarea oprire! spune cu glas ferm. 


Gogoşăria lui Dotty e înghesuită între Taffy Queen şi Shells 
Galore pe Seaside Drive. Ne aflăm în partea de vest din centrul 
oraşului, lângă promenadă, unde sunt toate magazinele turistice. 


Aici a venit Steve după ce s-a trezit confuz în pădure. Ca să-şi ia 
o gogoaşă şi un latte înainte să se ducă la şcoală. Alice 
parchează maşina şi se întoarce spre mine. 


— Conform protocolului detectivilor, avem nevoie de cafea în 
timpul misiunilor de supraveghere. Aşa procedează cei mai buni 
dintre ei. în al doilea rând, Steve a trecut pe aici după ce s-a 
trezit în pădure. Şi cred că asta dovedeşte că e nevinovat, pentru 
că, sincer, cine comite o crimă şi apoi se duce să-şi ia o gogoaşă? 


—Ei bine, îi răspund, am văzut odată un serial cu un individ care 
şi-a ciomăgit mama în bucătărie până a lăsat-o lată şi pe urmă şi- 
a pregătit nişte friptură înăbușită cu piure de cartofi, aşa că 
orice e posibil. 


— Iris, spune Alice pe un ton obosit, pari o persoană atât de 
drăguță, dar ai mintea plină de lucruri îngrozitoare. 


—Lumea e plină de lucruri îngrozitoare, îi răspund înainte să cobor 


din 


maşină. 

De îndată ce deschid uşa cafenelei, ne învăluie aromele de 
zahăr şi cafea proaspăt măcinată. Mă îndrept spre casă şi 
mă pregătesc să-mi scot portofelul, dar Alice mă opreşte. 
— Fac eu cinste, îmi spune ea. 


Dotty aranjează într-o cutie nişte jeleuri pudrate cu zahăr. E o 
femeie trasă la faţă şi adusă de umeri, care frecventează Moon 
Landing. îşi ridică privirea. 


— Doar comenzi la pachet, fetelor, închid în zece minute, 
ne spune ea cu glas răguşit. Sper că nu vreţi ceva prea 
complicat. 


— Doar o cafea, îi răspund eu. Alice îşi lipeşte degetul de 
bărbie. 

— Mmm, poate o cafea mocha cu gheaţă şi migdale şi o 
gheară de urs?! Scuzaţi-mă, dar nu sunteţi... 

Dotty îi aruncă o privire în timp ce pune gheara de urs într-o 
pungă. 

— Poftim? 

—Da, ştiu că sunt o pacoste, dar nu sunteţi... cea care l-a văzut 
pe Steve Anderson în dimineaţa aceea? Ştiţi la ce mă refer. 


Dotty şovăie, uitându-se când la mine, când la Alice. 
— De unde ştii? 
Alice se apleacă spre ea, conspirativ. 


—O cunosc pe sora lui. îmi pare rău, dar e aşa o gură spartă! 
—Cine, Dusty? Spune-i că-mi datorează zece dolari pentru berile 
pe care i le- am luat la Moon Landing! Şi, da, a fost aici. îl 
cunoaşteţi, fetelor? Mare păcat. Biata fată! 


îmi oferă o ceaşcă şi mă întorc ca să pompez cafeaua din 
espressor. 


— Arăta în ultimul hal? o întreb cu grijă, căci nu vreau să-i 
stârnesc suspiciuni. Am auzit că era mort de beat în seara aia. 
Adică, evident, suficient de beat cât să... ei bine... 


Dotty pune nişte gheaţă într-o ceaşcă de plastic. 

—După părerea mea... 

—O, nu, o întrerupe Alice, vă rog să n-o umpleţi cu gheaţă! Vreau 
doar pe jumătate, ca să intre mai multă cafea. Şi doar două degete 
de sirop de migdale, vă rog! 


Dotty o priveşte încruntată. 


— După părerea dumneavoastră..., o îndemn eu să reia 
firul, cu glas domol. 

Iau o înghiţitură de cafea. Ştiu de la mama că Dotty poate să 
vorbească ore în şir. 


—Nu era aşa de rău. Ştiu cum stă treaba cu beţivii, credeţi-mă pe 
cuvânt, şi nu mirosea atât de cumplit cum ar trebui să duhneşti 
după un chef, nu era cum spun ştirile. Am încercat să le zic asta şi 
poliţiştilor, dar ăştia n-ascultă niciodată. Dormea în maşină când 
am ajuns aici, apoi a intrat în cafenea şi s-a dus la baie. Am crezut 
că o să-şi verse maţele. A luat o prăjitură cu scorţişoară şi un latte. 
Părea destul de confuz. 


—Cum adică părea confuz? întreabă Alice. 
Ia cafeaua mocha cu migdale din mâna lui Dotty şi o scutură uşor. 


— Nu ştia cât e ceasul, tot bolborosea că şi-a pierdut 
telefonul. Nu-şi mai amintea cum mă cheamă şi vine aici tot 
timpul. Părea mai degrabă că s-a lovit la cap sau aşa ceva, 
nicidecum mahmur. 


La închisoare, Steve ne-a spus că băuse doar o jumătate de bere. 
Era cam împleticit când l-am văzut certându-se cu Brooke, dar 
suficient de lucid cât să ţipe la ea şi s-o îmbrâncească. Cât de beat 
ar fi putut să fie ca să nu-şi mai amintească absolut nimic, deşi se 
presupune că ar fi băut doar un pahar? Şi cum e posibil să nu-şi 
mai aducă aminte că poate şi-a împins iubita de pe 


stânci? Ceva nu e în regulă în toată povestea asta, pentru că, 
după cum spune mama, când oamenii de la bar sunt atât de beţi 
încât adorm, adorm de tot. Dotty ne face nota de plată. Alice îi dă 
o bancnotă de 20. 


—E păcat, murmură Dotty. îi cunosc familia. Sunt oameni 
modeşti. Cred că i-a terminat povestea asta. Nu obținuse o bursă 
ca să joace baschet? 


—Ba da, răspunde Alice. A muncit din greu ca s-o obţină. Mama 
lui a avut două slujbe pentru a economisi suficient cât să-l trimită 
la antrenamente şi să aibă tot ce are nevoie. 


Dotty clatină din cap. 


—La asta m-am şi gândit când i-am găsit adidasul în baie. Că 
poate are nevoie de el. Părea scump, doar nu vrei să pierzi... 


—Scuzaţi-mă! o întrerup eu. Aţi spus... 


—Că i-am găsit adidasul. în baie. Părea că o să-şi scuipe 
plămânii, aşa că m- am dus să fac curăţenie, dar nici vorbă de 
aşa ceva. Era curat lună, dar îşi uitase adidasul acolo. N-aveai 
cum să nu-l vezi. Mari mai sunt picioarele jucătorilor de baschet, 
nu? N-am dreptate? L-am dat poliţiştilor când au venit aici ceva 
mai târziu în ziua aia, în ideea că poate i-l vor da înapoi. 

—O clipă! spune Alice. Aşadar, când a venit aici, purta ambii 
adidaşi? 

— Ce-am spus adineaori? răspunde Dotty, exasperată. Dacă i-am 
găsit adidasul şi a fost primul şi singurul meu client, logic că era 
al lui, nu? A intrat încălţat cu amândoi. Cui i-ar scăpa asta? Roşii 
ca sângele. 


Eu şi Alice ne uităm una la alta. Cei de la poliţie au spus că i-au 
găsit adidasul în pădure. 
Dar îi purta pe amândoi când a ajuns aici. Şi apoi... i l-au luat? 


— Dotty, spun eu, încercând să-mi păstrez tonul calm, aveţi 
cumva înregistrările video? 


—Nu ştiu la ce v-ar trebui alea, îmi răspunde, strângând din buze. 
Dar ce 


puneţi la cale, fetelor? 

—O, nimic, nimic! spune Alice, cu o voce lină şi duioasă. 
Prietena mea e băgăcioasă. Poate chiar mai băgăcioasă decât 
mine. 

Dotty se încruntă. 

— Oricum nu mai contează. Am dat înregistrările 
poliției, dacă asta vreți să ştiţi. Au spus că sunt probe. Şi acum 
camera nu mai merge. 

Iau restul din mâna lui Dotty şi îl pun în borcanul pentru bacşiş. 
— Ne-aţi fost de mare ajutor. Vă mulţumim! 


De îndată ce ajung în maşină, îmi scot telefonul şi dau să o sun 
pe Ricky Randall. Alice mă vede şi ridică o mână. 


—Ia! îmi spune şi-mi aruncă un obiect în poală. Foloseşte-l pe 
ăsta! M-am gândit că ar fi mai bine să nu fim detectate. 

—E un telefon cu cartelă preplătită? o întreb eu. 

—Da, zice, sorbind din cafea. Am luat câteva azi dupăamiază, 
când am cumpărat materialele pentru anchetă. 


—Mă simt ca într-o investigaţie oficială, îi spun eu. Ca un 
detectiv adevărat. Dacă aş avea probleme cu băutura şi o 
căsnicie ratată, tabloul ar fi complet. 


Scriu numărul lui Ricky, apoi tastez: Eu sunt Care eu? 


— Foloseşte un nume de cod! spune Alice, privind ecranul. 


Eu. Numele meu este Cu Sânge Rece. O, Doamne! E o cartelă 
preplătită? O să daţi de dracu”, fetelor. 


Dotty de la Gogoşăria lui Dotty ne-a spus că Steve purta ambii 
adidaşi când a venit la cafenea, dar pe unul l-a lăsat în baie. Ea l- 
a predat poliţiei. Dar tu ne- ai spus că EI susţin că l-au găsit în 
pădure. Nu mai spune! 


Cum a ajuns adidasul în pădure dacă îi purta pe amândoi când a venit la 
cafenea? îi scriu. 


Asta-i ciudat. N-am la dosar interviul oficial purtat de 

poliţie cu Dotty Schumacher. Interesant. 

Ne-a mai spus că i-au luat şi înregistrările video din seara aia 

Care ar dovedi faptul că era încălţat cu ambii adidaşi când a ajuns 
aici... 

Nu se pomeneşte nicăieri în dosar de vreo 

înregistrare video. 

Trebuie să fac nişte săpături. 


Aveţi grijă! Vorbim mai târziu. Bravo, Cu Sânge Rece! 


îi citesc lui Alice mesajele scrise de Ricky. Alice lasă cafeaua 
în suportul pentru căni. 


—Deci poliţia a luat adidasul şi ce-a făcut cu el? L-a plasat la 


locul crimei? —Cred că termenul corect pe care ar trebui să-l 


folosim e înscenare. Oare 


poliţia i-a înscenat totul lui Steve Anderson? E realmente năucitor. 


Abia mai reuşesc să gândesc clar. Inima îmi bate năvalnic în 
piept. Şi vorbesc mult prea repede. Alice îmi aruncă o privire 
uluită. 


— Năucitor? Cafeaua ţi s-a urcat la cap, Adams. Cred că mai 
putem face ceva în seara asta, căci se pare că tu n-o să dormi. 


Oricât m-ar enerva să recunosc asta, Castle Cove e un oraş 
frumos. Mai ales noaptea, când străbaţi Autostrada 1, cu marea 
liniştită şi întunecată pe o parte, vegheată de luna la fel de 
strălucitoare ca o nestemată. Bărcile cu vele şi iahturile cel se 
leagănă în port creează o atmosferă magică. 

Singurul lucru care o spulberă este moartea lui Brooke. 

Alice parchează maşina. Arată spre o casă bătătoare la ochi, 
luminată ca un pom de Crăciun, de unde muzica răsună strident. 


— E casa lui Gerber. Unul dintre prietenii nerozi ai lui 
Steve, îmi spune ea. Aici se adună toţi sâmbătă seara. 


îmi bâzâie telefonul, cel real, nu cel cu cartela preplătită. Mama. 


Eşti bine? 
Da, îi răspund. Cu Alice. La meditații. Bine. Te iubesc. 


Alice mă priveşte cum strecor telefonul în buzunarul hainei. 


—Cred că e frumos, spune ea, încet. Că mama ta îşi face griji 
pentru tine. 


— Părinţii tăi te lasă să stai până târziu în oraş? o întreb cu 
blândeţe. N-ar trebui să le scrii un mesaj? 


—Nu-i interesează, îmi răspunde, dând din umeri. Abia dacă mai 
trec pe 


acasă. Muncesc mult, aşa că-s mereu plecaţi. Mama lucrează în 
industria cinematografică, iar tata... face ceva complicat cu 
banii, ceva ce implică multe călătorii prin toată lumea. Dar nu-i 
mare lucru. Adică o am pe Brenda. Mi-a instalat un program de 
urmărire pe telefon, după povestea de astă-vară. îţi poţi imagina 
aşa ceva? Aş putea să-l dezinstalez, dar măcar cuiva îi pasă unde 
sunt, nu? 


Se uită pe fereastră. Mă hotărăsc să nu mai insist. Alice îşi drege 
glasul. 

— Bun, deci probabil că toţi cei din Elite sunt aici. 
Kennedy, Park. Pun pariu că până şi Cole. Toţi cei de pe lista 
noastră. 

îmi desfac centura de siguranţă. 


— Bine, hai să punem nişte întrebări! Alice cască ochii 
mari cât cepele. 


—O, nu, nu intru acolo! Ai uitat ce s-a întâmplat ultima oară 
când m-am dus neinvitată la o petrecere? Nu, mulţumesc. 


—Ei bine, doar n-o să stăm toată noaptea în maşină, aşteptând 
să plece unul câte unul, Alice! Care-i planul? 


îşi scoate telefonul cu cartelă preplătită. 


— O să-i fac să vină singuri la mine. în plus, nu vreau să 
ştie ce facem. Hai să începem cu Park! E veriga slabă. 


îmi zâmbeşte, cu un licăr în ochi, apoi începe să scrie ceva pe 
telefonul cu cartelă preplătită. Mă uit peste umărul ei ca să 
citesc mesajul. 


Ştiu totul despre tine 


—O, Doamne! murmur eu. Pe bune? 


—Am văzut asta într-un film, îmi spune Alice. în plus, Poirot spune 
tot felul 


dăevăpeugi tg Gâpbiica să smuloă 


Ecranul telefonului se luminează. 


Cine dracu' eşti 


Ştiu ce-ai făcut ştiu despre Brooke Pe bune, nu-i amuzant leşi 


afară chiar acum, singură, sau chem poliţia Nu 
Alice mormăie în barbă, îi spun totul tatălui tău. 


— E speriată de moarte de el, murmură ea. Conduce totul cu o 
mână de fier. 


Aşteptăm. Peste câteva minute, Park apare din spatele casei, 
într-o rochie roşie şi un palton gri, cu poşeta pe umăr şi telefonul 
în mână, uitându-se în jur. Pare îngrozită. 


Alice îmi face semn să mă las cât pot de jos în scaun, până când 
abia mai vedem peste bord. Park rămâne pe peluză, nesigură. 
Sper să nu recunoască maşina lui Alice dacă o observă. 


Te-am urmărit. Am văzut ce-ai făcut. 


Park îşi duce o mână la gură, cu ochii aţintiţi în telefon. Te 
macină pe dinăuntru? 


—O, Doamne! murmur eu. E un pic 
cam... urât. —Şi ei s-au purtat urât cu 


mine, şopteşte Alice. 


N-am vrut să se întâmple asta. Te rog! Trebuie să mă 
crezi. A fost un accident. 


Lângă mine, Alice face ochii mari. 

— Ei, drăcie! îngaimă ea. 

Stai, Park a omorât-o pe Brooke? N-are sens. Şi totul ar fi mult 
prea simplu, în plus, poliţiştii au interogat-o. Acum, pe peluză, 
pare o fetiţă speriată, care aruncă priviri în toate părţile, 
întrebându-se cine o urmăreşte şi cu cine stă de vorbă. 

Dar ce a făcut mai exact? 


Ea a fost singura dintre Elite care a izbucnit în plâns în ziua aceea la 
cantină, când poliția a venit să-i ia la întrebări, dar... ar fi cedat imediat în 
camera aia de interogatoriu, dacă o astfel de farsă tip Scream o sperie atât 
de tare. 


— Alice, nu cred că... 


Mă întrerupe, ridicând mâna. 


Ce rochie frumoasă ai! Şi Brooke avea una asemănătoare. Ai fost 
mereu geloasă pe ea, nu-i aşa? Ai vrut să fii ca Brooke? 


Park se răsuceşte de jur împrejur şi face câţiva paşi, uitându- 
se peste tot. începe să plângă. 


Am vrut doar ca ea să-şi piardă cunoştinţa, atâta tot, n-am vrut 
ca el s-o bea, te rog 


Un icnet îmi scapă printre buze. Alice mă priveşte cu un zâmbet 
neîncrezător pe faţă. 


Avea lumea la picioare te rog, oricine eşti, lasă-mă-n pace, te rog, 
n-am vrut să moară nimeni 


Park se prăbuşeşte în genunchi pe peluză, cu capul în pământ. 


îl iubesc 


— Stai puţin! exclam eu, uluită. Park... a pus ceva în băutura lui 
Brooke? 

—lar Steve a băut-o, şopteşte Alice. De-aia se purta atât de 
ciudat. A şi băut, e adevărat, dar orice i-a pus Park lui Brooke... l- 
a dat oare şi mai rău peste cap? Nu-i de mirare că nu-şi mai 
aduce aminte nimic. 


îi iau telefonul din mână şi scriu: Ai drogat-o pe Brooke Donovan, 
Helen Park. 


Te rog fac tot ce vrei i-am pus doar nişte Ambien!” 


Ce fată rea eşti, Helen Park, o să stăm cu ochii pe tine 


Uşa de la intrare a casei se deschide şi Kennedy iese afară. 

— Park! strigă ea. Parkie, ce dracu’ faci? Vomiţi? 

Park se ridică ameţită în picioare, ştergându-se pe genunchi 

şi pe faţă. îşi bagă telefonul în geantă şi se îndreaptă 

împleticit spre Kennedy. Dispar amândouă în casă. 

Cu grijă, încă pe jumătate lăsată pe scaun, Alice porneşte 
motorul şi ne îndepărtăm încet. Odată ajunse pe autostradă, ne 
ridicăm, uluite, şi ne holbăm una la alta. 


— Helen Park a încercat s-o drogheze pe Brooke Donovan ca să 
pună mâna pe Steve Anderson, spune Alice, clătinând din cap. 


—Dar apoi Brooke Donovan a fugit şi a dispărut, iar mai târziu a 
fost găsită moartă în apă, îi răspund. 


—Şi Steve Anderson a fost arestat pentru uciderea ei, deşi se 
pare că rătăcea pe tărâmul viselor, continuă Alice, chicotind. N- 
aş fi crezut în veci că Park ar fi putut s-o drogheze pe Brooke. 


Cam pe la jumătatea drumului spre apartamentul meu, telefonul 
cu cartelă preplătită al lui Alice începe să lumineze. 


Te rog nu-i spune nimic tatei te rog te rog te rog 


Ridic telefonul în aşa fel încât Alice să citească mesajul. 


— Asta meriţi, Parkie, spune ea, cu o voce dură şi mulţumită. 
Pentru că te-ai pus cu mine. 


Mai târziu, în camera mea, îi scriu lui Ricky Randall. De pe 
telefonul meu obişnuit, nu de pe cel cu cartelă preplătită, 
pentru că l-am lăsat în rucsac şi sunt prea obosită ca să mă 
ridic din pat şi să-l iau. 


Helen Park a pus somnifere în băutura lui Steve Anderson la 
petrecere. Ambien. Nu ştiu de ce nu dormi, Iris. Ai avut o zi 
lungă. 


Le-a pus în băutura lui Brooke, dar a băut-o Steve. N-a fost beat. 
Doar o combinaţie neferi 


cită de Ambien cu alcool. Hmm! Şi cum ai obţinut informaţia 


asta? ii 


I-am jucat o farsă lui Helen şi a recunoscut totul prin mesaje. 
îmi plac metodele voastre. Nu cred că vor fi acceptate la proces, 
dar pot să o chem la un interviu. Stai o clipă! 

Ce-i 

Ai spus Helen Park? Mda 


O, nu! N-o s-o lase în veci taică-su să-mi calce pragul biroului 
fără un avocat în costum scump pe urme. Ştiai că a avutun 
conflict cu Denny de la Burger Hut pentru un meniu care nu i-a 
plăcut? A spus că burgerul n-a fost bine 


ps Am fist avocata faj pe 
m cast4ga „procesul, da ti 
e 1u manie. 


Asta a spus şi Alice. Că Helen se teme foarte tare 


de el. Iar tu ai biroul în maşină. Sunt mereu în mişcare pentru 
clientela mea. 
Şi dacă tot a venit vorba de taţi. Nici să nu îndrăzneşti! 


Iris. 


Nu l-am mai văzut de la incidentul din august. 
Bine. 


Trebuie să mă culc acum Trimite-mi mesajele cu Helen Park! O 
să văd ce pot să fac. Şi, Iris? 


Mda 
Ai grijă. Cu toate astea. Şi cu Ogilvie aia. 
Pare de treabă. E-n regulă. Noapte bună, Iris. 


Noapte bună, Ricky. 


PANOUL CRIMEI 


Steve Anderson 


Helen Park Rebecca Kennedy Alice Ogilvie Cole Fielding 
Antrenorul 


Donovan Accident Autor necunoscut 

BROOKE DONOVAN, MOȘTENITOAREA UNUI IMPERIU 
FINANCIAR AMERICAN: CINCI LUCRURI PE CARE TREBUIE 
SĂ LE ŞTIŢI 


Vestea morţii lui Brooke Donovan a făcut înconjurul lumii în 
seara de 2 noiembrie. Donovan, moştenitoarea concernului Levy 
Cosmetics, a fost descoperită de colegii de clasă, care i-au văzut 
cadavrul la baza stâncilor de la marginea oraşului Castle Cove. 
Iată cinci lucruri pe care ar trebui să le ştiţi despre Donovan şi 
familia Levy: 


l. Brooke Donovan a locuit în Castle Cove, California, încă 
de la vârsta de cinci ani, când mama ei, moștenitoarea 
concernului Victoria Levy, s-a căsătorit cu antrenorul de baschet 
Matthew Donovan, spre marea dezamăgire a lui Lilian Levy, 
mama Victoriei, fondatoarea companiei multinaționale de 
produse cosmetice Levy Cosmetics. Brooke a fost adoptată în 
mod oficial de Matthew Donovan la vârsta de opt ani, când i-a 
preluat şi numele de familie. Lilian Levy a crescut la Castelul 
Levy din Castle Cove. Dar, când Levy avea 15 ani, tatăl ei, 
proprietarul unui lanț hotelier, a ajuns la închisoare pentru 
delapidare şi şi-a pierdut averea. 


2, Castelul Levy face acum parte din patrimoniul oraşului şi 
este deschis 


pentru turişti şi diverse evenimente. Am aflat că, în seara morţii 
sale, Brooke a fost la o petrecere organizată acolo. 


3. După ce tatăl ei a ajuns la închisoare, Lilian Levy s-a 
mutat Împreună cu mama ei la New York, alături de restul 
familiei. în scurt timp, a început să lucreze în mica prăvălie a 
unui vecin farmacist, creând parfumuri şi produse cosmetice. A 
devenit evident că avea fler pentru afaceri şi, până să 
împlinească 21 de ani, vindea deja propriile produse farmaciilor 
locale. Levy Cosmetics este acum o corporație cotată la bursă, cu 
un profit anual de peste 15 miliarde de dolari. 


4. Victoria Donovan (născută Levy) a murit acum doi ani, 
în urma unui atac de cord subit, în timp ce era în remisie după 
cancer de sân. După moartea ei, Brooke a locuit în continuare cu 
tatăl său în Castle Cove, deşi membrii familiei mamei sale au 
încercat să-l forţeze s-o trimită înapoi în Manhattan, ca să poată 
locui cu Lilian. 


5.Oglindind viaţa amoroasă a mameisale, Brooke Donovan avea, 
în momentul morţii, o relaţie cu un jucător de baschet pe nume 
Steve Anderson. 


6.Nu e prima dată când familia Levy este implicată într-o 
tragedie urmată de un scandal. Prima l-a avut în prim-plan pe 
tatăl lui Lilian, alături de pierderea averii. A urmat apoi căsătoria 
rapidă a Victoriei, naşterea lui Brooke şi divorţul de tatăl fetiţei, 
prinţul Juan Sebastian, văr de-al treilea cu regele Spaniei, care 
şi-a părăsit soţia şi copilul la scurt timp după venirea pe lume a 
lui Brooke. Câţiva ani mai târziu, sora mai mică a Victoriei, 
Francine Levy, a dispărut de pe un vas de croazieră în timpul 
unei călătorii prin Mediterana, iar trupul nu i-a fost găsit 
niciodată. Moartea lui Brooke Donovan e cea mai recentă 
tragedie dintr-un şir lung de drame îndurate de familie, printre 
care şi moartea starului de cinema Mona Moody în împrejurări 
misterioase, survenită la Castelul Levy în anii 1940. Se spune că 
membrii familiei Levy ar fi blestemaţi. 


16 Produs de patiserie umplut cu pastă de migdale sau cu stafide 


în. t.L 


17 Sedativ utilizat în tratamentul insomniilor 


in. t.). 

E NEBUNIE LA ŞCOALĂ. 


Peste tot vezi numai care de transmisie de la ştiri, în timp ce 
poliţia încearcă să ţină reporterii la distanţă, în spatele unui 
cordon. Disperaţi, profesorii se străduiesc să-i convingă pe elevi 
să intre în clădire, împiedicându-i să răspundă la întrebările 
jurnaliştilor. O zăresc pe Tessa Hopkins de la KWB, care a reuşit 
cumva să se strecoare dincolo de cordon şi o ascultă cu mare 
atenţie pe impecabil-machiata-şi-aranjata Kennedy. Mă furişez 
pe lângă un grup de elevi. Nu vreau sub nicio formă ca Tessa să 
mă zărească. 


Alice stă lângă uşa deschisă a dulapului ei, scotocind printre 
hârtii mototolite şi sticluţe de ojă. 


— Eşti pregătită? o întreb cu glas aspru. 
S-a împotrivit ieri planului meu, dar trebuie dus la capăt. 
—Merde, Iris! Fă-o tu! Aveţi o oră împreună. E ultima persoană 


cu care vreau să vorbesc. 


—Nu, eu fac cealaltă chestie. Aşa ne-am înţeles. Tu te ocupi de 
Kennedy. Te- ai descurcat de minune cu Park, dar faza cu 
telefonul cu cartela preplătită nu o să meargă şi a doua oară. 
Trebuie să ai o discuţie faţă în faţă cu Kennedy şi trebuie să o 
înregistrăm. Pentru orice eventualitate. 


Alice zâmbeşte cu un licăr maliţios în ochi. 


— I-am scris din nou lui Park. Nu mă pot abţine! E foarte 
amuzant. 
— Alice! 


— Bine, bine. Dar Kennedy mă urăşte. Habar nu ai 
cum e să vorbeşti cu cineva care te urăşte în halul ăla. 


Mă gândesc la ce a spus. Kennedy pare genul care se hrăneşte 
din slăbiciunile altora. îi dau muniţie, ceva de care să se lege. 
Alice ar putea folosi asta în avantajul ei. 


—Varsă câteva lacrimi! îi spun eu. Mă priveşte printre gene. 
—Vrei să plâng în faţa ticăloasei ăleia? Eu nu plâng, Iris! 

— Hai, fă-o! Spune-i că-ţi pare rău pentru cum te-ai 
purtat! Că te simţi singură fără ea şi acum, după dispariţia lui 
Brooke şi arestarea lui Steve, eşti... eşti... un dezastru. 


— Vrei să par vulnerabilă, îmi spune sec. 


— E singura cale, îi răspund cu blândeţe. Gândeşte-te că 
e o leoaică flămândă, iar tu eşti doar o bucată fragedă de carne, 
gata de devorat! O facem pentru o cauză nobilă, corect? Pentru 
Brooke? Şi ai grijă ca Park să nu fie prin preajmă! Ar putea 
deveni suspicioasă după faza cu telefonul. 


îşi suflă o şuviţă de păr de pe faţă, dar pare nesigură. Sincer, nici 
eu n-aş vrea să vorbesc cu cineva care s-a purtat urât cu mine. 
De fapt, mi-ar face silă. 


Deodată, îmi amintesc ce mi-a spus Westmacott în biroul ei. Despre 
Alice. 

— Alice! spun eu încet. Am încredere în tine. Poţi s-o 

faci. Clipeşte de câteva ori. 

Şi spun singurul lucru care-mi trece prin minte ca s-o conving. 


— „A petrecut o viață observând răul, închipuindu-şi 
răul, bănuind răul şi purtând lupte crâncene împotriva răului.” E 
portretul tău, Alice. Du-te şi luptă-te cu răul! 


Un zâmbet timid îi apare pe chip. 
—Iris, ai citit cărţile cu Miss Marple? E o replică din La hotelul 
Bertram, nu-i aşa? 


—Dumnezeule, nu! Tu te ocupi cu asta, nu eu. Ţi-am răsfoit ieri 
unul dintre romane. 


—Interesant, îmi răspunde. Bine. O s-o fac. Dar n-o să-mi placă. 
O bătălie câştigată. 


îl găsesc pe tatăl lui Spike, îngrijitorul-şef de la Castle Cove 
High, în biroul logistic. A fost mereu un tip de treabă. M-am dus 
de câteva ori acasă la Spike, în rarele nopţi de weekend în care 
încerc să-i fac pe plac mamei şi să am o viaţă socială, şi, în timp 
ce toţi ceilalţi se strâng în colţul sufrageriei lui Spike, jucând o 
altă rundă de D&D, eu stau de obicei cu domnul Flick la televizor 
şi ne uităm împreună la cursele de cai, în timp ce el îmi 
povesteşte despre complexitatea pariurilor ecvestre. 


Bună, Iris! N-ar trebui să fii la ore? mă întreabă, 
Gian se la ceasul de la mână, cu o curea cu modele colorate. 


Spike mi-a povestit odată că tatăl lui obişnuia să străbată ţara în 
lung şi-n lat cu un autobuz şcolar vechi, vânzând suvenire făcute 
de mână la concerte. Spike poartă chiar numele unuia dintre 
albumele preferate ale tatălui său. 


— E-n regulă. Am fost învoită, îi răspund. 


E o minciună, dar n-are de unde să ştie asta. Sunt o elevă de 
nota 10+. De ce aş minţi? 


Când nu ieşi în evidenţă, te bucuri de anumite avantaje când 
investighezi o crimă. 


— Pot să te ajut cu ceva? 


— Da, puteţi, îi răspund. E vorba despre antrenorul 
Donovan. O să lipsească un timp... 

Domnul Flick încuviinţează trist din cap. 

— Da, cumplită poveste! Sincer să fiu, chiar m-a şocat ce 
a făcut băiatul ăla, Anderson. Părea unul dintre ăia buni, ştii ce 
zic? 

— Da, şi pe mine m-a şocat. 

Aştept o perioadă adecvată înainte să continui. 


— Ştiţi, am vrea să facem un soi de altar în memoria lui Brooke. 
Cu poza ei în centru, flori şi lumânări, dar cum nu vrem să-l 
deranjăm pe antrenor acasă, ne-am gândit că poate are vreo 
fotografie la el în birou. 


—Nu puteţi s-o luaţi de pe Instagram sau de pe ce aplicaţii mai 
folosiţi voi, tinerii, în zilele astea? 


—Ha, ha! Ei bine, vedeţi dumneavoastră, pozele de genul acela 
nu sunt, ăăă, tocmai potrivite în acest caz şi vrem ceva drăguţ. 


încuviinţează din cap. 
— M-am prins, îmi răspunde şi lasă clipboardul jos. Vino cu 
mine! 


îl urmez pe hol, apoi pe scara din aripa L. 


Realizez deodată că domnul Flick n-o să mă lase singură în biroul 
antrenorului, ca să scotocesc după dumnezeu-ştie-ce. Poate că eu 
şi Alice ar fi trebuit să stabilim exact ce anume căutăm. Nu-i uşor 
să fii detectiv! 


Trebuie să-l fac pe Flick să iasă din birou măcar pentru câteva 
minute. 


îmi scot telefonul. 


Spike, scriu eu, trimite-i un mesaj tatălui tău! Acum! 


Ce naiba, Iris, sunt cu formaţia acum! 


Fă-o şi nu mai pune întrebări! Spune-i că ai nevoie de el sau ceva 
de genul şi că vrei să vă întâlniți undeva. Nu trebuie să stea 
lângă biroul antrenorului. 


Nu pot să-mi las pur şi simplu formaţia de izbelişte! 


FĂ-O ODATĂ O SĂ-TI EXPLIC MAI TÂRZIU Dacă pui ceva la cale 
cu Ogilvie legat de Brooke, vreau să mă implicaţi şi pe mine! 


Domnul Flick descuie uşa de la biroul antrenorului. 


— Gata! Uite una drăguță, chiar acolo! îmi spune, arătând 
spre perete. 

E o fotografie cu Brooke, frumoasă ca întotdeauna, îmbrăcată 
într-o rochie de seară care pare extrem de scumpă, într-o sală de 
bal somptuoasă, cu candelabre de vis. 


— A fost la evenimentul ăla al ei... cum îi spuneți voi? 
murmură domnul Flick, cu o voce aproape îndepărtată. Unde 
merg fetele cu bani? La un mare bal sau ceva pe acolo. 


Brooke poartă nişte mănuşi lungi şi albe, asortate cu rochia-i 
splendidă, albă ca zăpada. 


— La balul debutantelor, îi răspund încet. Un soi de 
petrecere care marchează intrarea în societate. 


Averea lui Brooke impunea respectarea unui anumit standard şi 
a istoriei familiei, iar printre astfel de obligaţii se numărau şi 
balurile pentru fetele frumoase. Apoi mai era balul anual al 
regatelor de la Clubul de Iahting. Chestii de genul ăsta. 


— O, stai puţin, că-mi scrie Spike! spune domnul Flick. 
Poţi să mă aştepţi aici? Trebuie să încui după ce pleci. Mă întorc 
imediat. 


— Nicio problemă. 


Şi pleacă, fireşte. Pentru că sunt Iris Adams. Şi prin urmare n-o 
să fac ceva ilegal. 
Dar exact asta fac de cum îi aud paşii îndepărtându-se pe hol. 


Pun fotografia înrămată în rucsac, pentru că nu vreau să fiu 
prinsă cu minciuna, apoi mă apropii de biroului antrenorului. 
Sertarele nu sunt încuiate. Ce-i drept, habar n-am ce caut. Ştiu 
doar că... trebuie să caut ceva. Recunosc, mi-e puţin teamă. 
Inima îmi bate frenetic în piept. Mai şi miroase urât aici. Arunc o 
privire în jur. într-un colţ e o cutie cu adidaşi. Rafturile sunt 
ticsite cu fotografii ale echipelor de baschet, premii şi trofee. 


în sertare găsesc doar pixuri, post-it-uri, gumă de mestecat, o 
pereche de şosete şi dosarele elevilor. Care... îmi fac rău de tot 
cu ochiul, dar nu pentru asta am venit aici. 


Trântesc din greşeală un sertar, iar monitorul de pe birou se 
trezeşte la viaţă, un chenar mic cerându-mi parola. 


Hmmm! 


Din câte ştiu despre antrenor, nu-i un tâmpit, dar mă îndoiesc 
că-i vreun geniu. Dacă şi-a pus o parolă, atunci sigur a ales una 
uşor de reţinut. 


Tastez CrystalCoveCougars. 

Nu, îmi spune chenarul, care se mişcă pe ecran. 

Doar n-o fi pus ceva legat de Brooke - ar fi mult prea simplu, nu-i 
aşa? 


Telefonul începe să bâzâie. 


TATA A PLECAT AM ÎNCERCAT AR FI BINE SĂ-MI SPUI CE SE 


PETRECE 


La naiba! 


Şi atunci îl văd, ca o fraieră ce sunt, ivindu-se la baza 
monitorului, pe jumătate ascuns sub o cutie deschisă de 
pepsi fără zahăr. 


Un post-it pe care scrie CCHSHOOPS333. 


Castle Cove High School şi hoops de la baschet. 


Bingo! Tastez parola şi contul lui de e-mail apare imediat pe 
ecran. Probabil că a uitat să se delogheze ultima oară când a fost 
aici. 


Aud un fluierat pe hol şi un zăngănit de chei. Domnul Flick. 


Trec repede prin e-mailuri, dar nu ştiu ce anume trebuie să caut, 
aşa că fac o poză cu telefonul şi bag parola în buzunar. 


Mă aflu din nou în faţa biroului când domnul Flick apare în prag. 
—Gata? mă întreabă el. 


—Da, îi spun. Am luat fotografia de la balul debutantelor. O aduc 
mâine înapoi, bine? 


—Dar nu mai târziu, în regulă? îmi spune, fluturându-şi mâna 
prin faţă. Doamne, ce pute aici! 


— Probabil din cauza adidaşilor, îi răspund. Nu mi-am imaginat 
că cineva ar putea avea atâţia. 


Se uită la încălţămintea din colţ. 


— Nu, nu-s ai lui. Sunt cei rămaşi de la membrii echipei. Rich 
Colson de la Foot Locker le oferă reduceri jucătorilor de baschet, 
iar băieţii cresc atât de repede, încât schimbă adidaşii ca pe 
ciorapi. Antrenorul îi strânge pe cei rămaşi mici şi îi donează 
societăţii de binefacere de pe strada Bristol. îi tot spun să scape 
de ei pentru că put, continuă domnul Flick, dar ştii cum e 


antrenorul. îi e capu' numai la victorii şi la femei, adaugă, râzând. 


Adidaşi. Sunt o grămadă în cutie. Arunc o privire pe furiş. 
Majoritatea sunt Nike. Roşii. Potrivit lui Dotty, Steve purta nişte 
adidaşi roşii. încerc să procesez informaţia când îmi reamintesc 
ultimele cuvinte ale domnului Flick. 


— „La victorii şi la femei?”, spun eu. Se face roşu la faţă. 
— O, vai! Ar fi trebuit să-mi ţin gura. Nu-i frumos din 
partea mea. 


Mă pofteşte cu mâna să ies din birou. 
— Dar, domnule Flick, între noi fie vorba, puteţi să-mi 
spuneţi la ce v-aţi referit? Adică ştiu că antrenorul a fost într-o 
relaţie cu doamna Westmacott, dar... 


— O, povestea aia s-a terminat când a început şcoala. La 
câte lacrimi vărsa, îi schimbam cutiile de şerveţele din birou şi 
de câte patru ori pe săptămână. 


Afişez un zâmbet şiret. 
Domnul Flick schiţează şi el un zâmbet în colţul gurii. 
—Ei bine, Iris, între noi fie vorba, individul ăsta e un armăsar. 


—„Un armăsar”?, repet eu, inocentă. 

Tatăl vitreg al lui Brooke Donovan, un părinte devotat şi un 
antrenor de baschet atât de îndrăgit, e un armăsar? Aşa a fost 
mereu? Sau numai după moartea mamei lui Brooke? E evident că 
antrenorul Donovan nu-i tocmai cine pare a fi. 


— A devenit un afemeiat de curând, domnule Flick? Sau 
aşa a fost şi înainte de moartea mamei lui Brooke? 


Gândurile mi se învălmăşesc. Aş vrea să fi luat dosarul cu mine, 
ca să notez anumite lucruri, pentru că mă gândesc la ce a spus 
Alice legat de conturile lui Brooke şi de certurile cu antrenorul. 


Şi acum încep să mă întreb de ce un tip însurat cu o femeie 
extraordinar de bogată mai lucrează ca antrenor de 


baschet la un liceu. Chiar e cineva atât de bun la suflet? Dar dacă... 


— Iris, spune domnul Flick, pe un ton conspirativ, aş putea să-ţi 
spun atâtea poveşti despre tipul ăsta! 


—O, domnule Flick, vă rog să o faceţi! Vă rog, vă rog, s-o faceţi! 


Capitolu 


ALICE 7 NOIEMBRIE 11:43 


„Ah, înţeleg că sunteţi şi actriţă, Miss Marple, nu numai 
un înger al răzbunării.”!8 


- AGATHA CHRISTIE, NEMESIS 


O ZĂRESC PE KENNEDY îndesându-şi cărţile în dulap înainte de 
prânz. E singură, ceea ce-i bine, pentru că n-am de gând să 
vorbesc cu ea de faţă cu Park sau cu Henderson, dar e şi rău, 
pentru că nu mai am nicio scuză să nu vorbesc cu ea. Nu-mi vine 
să cred că Iris a reuşit să mă convingă să fac asta. Cu o simplă 
referinţă la Miss Marple. îmi cunoaşte deja punctele slabe. Cât 
de nepoliticos! 


Dar am totul sub control. Hercule Poirot a obţinut mereu 
informaţii de la suspecți, minţind cu neruşinare şi pretinzând că 
nu ştie anumite lucruri, ca să le câştige încrederea. Şi se 
întâmplă să am destulă experienţă în ambele cazuri. 


Trag adânc aer în piept şi mă îndrept spre Kennedy. Holul e 
aproape pustiu, în afară de două colege de clasă, care stau de 
vorbă, sprijinite de peretele de vizavi. Amuţesc amândouă când 
trec pe lângă ele. Cu coada ochiului, o văd pe una înghiontind-o 
pe cealaltă. Le ignor. Miss Marple nu s-ar lăsa intimidată de 
părerile altora şi n-o s-o fac nici eu. 


Când ajung la Kennedy, mă opresc şi îmi dreg zgomotos glasul. Stă 
cu capul 


în dulap şi cu ochii aţintiţi în telefon, schiţând un zâmbet. 
Tresare când mă aude. 

— Ogilvie, ce dracu’ faci? 

Se înroşeşte la față şi-şi blochează iute telefonul. 

— Bună, îi spun, deşi trebuie să recunosc că nu e cea mai 
inventivă formă de salut. Aăă... 

Ezit. Hai, Alice, minte! 

Kennedy ridică din sprâncene, apoi trânteşte uşa dulapului, 
aruncându-şi pe umăr geanta Celine. 

—Da? 


—Bună, Kennedy. Ce faci? Mi-am făcut griji pentru tine. Din 
cauza poveştii cu Brooke şi cu toate câte s-au întâmplat... ştii ce 
zic? 


îmi muşc buza, cu capul în pământ, încercând să storc nişte 
lacrimi. îmi tremură buza de jos. 


— E o nebunie! Ce se spune despre Steve. Totul. Nu pot 
să... Am senzaţia că- i numai vina mea. 


Simt un nod în gât. La naiba! Nici măcar nu trebuie să mă 
prefac. Clipesc de câteva ori. 


Când vocea îmi cedează, expresia de iritare dispare de pe chipul 
lui Kennedy. 
— O, Alice! 


Oftează adânc şi mă bate cu stângăcie pe braţ. 

— Ştii, nu totul se învârte în jurul tău. E oribil ce s-a 
întâmplat, dar nu-i ca şi cum tu ai împins-o pe Brooke de pe o 
stâncă. 


Se opreşte, ridicând din sprâncene. 


— Sau ai Împins-o? întreabă şi apoi pufneşte. Am glumit! 
Ştim că Steve e vinovatul. Slavă Domnului că l-au prins atât de 
repede! îţi imaginezi cum ar fi fost să fie aici, gen să umble încă 
liber prin şcoală după ce a ucis pe cineva? Mi se face pielea de 
găină numai când mă gândesc. 


Şi se înfioară. 
— Chiar crezi că Steve a ucis-o? o întreb, încruntată. 


— Trezirea, Alice! exclamă ea, strâmbându-se. E evident că el e 
vinovatul. Poliţia are muntele ăla de dovezi. E un caz clar. M-am întâlnit 
ieri cu antrenorul care mi-a spus ce mult se bucură că s-a terminat; şi că e 
mai bine aşa, pentru că nu se transformă totul într-un circ mediatic. Brooke 
n-ar fi meritat asta, nu-i aşa? 


Gândul îmi zboară la carele de ştiri parcate în faţa şcolii. 
= Ăăă, nu ştiu dacă-i chiar aşa. 


Mi se pare ciudat că antrenorul se bucură că Steve e făptaşul - 
dacă aşa o fi -, pentru că mereu a părut că îl simpatizează, mai 
ales datorită baschetului. 


Kennedy îşi flutură mâna prin aer. 


— Mda, păi, zic şi eu. Părea cam trist. Poate că nici nu 
şi-a dat seama ce spune. Dar cu siguranţă e mult mai bine că 
Steve se află în spatele gratiilor. 

Ar fi trebuit să mergem cu toţii împreună la balul regatelor. îmi 
pare rău, dar nu am chef ca un ucigaş să-mi strice pozele. Ar fi 
trebuit să-l tai din fotografii şi asta ar fi stricat tot farmecul. 


— Corect. 
Dumnezeule mare! Am uitat cum poate fi Kennedy. Discuţia a 
luat-o pe arătură şi am ceva de aflat. 


—Pot să te întreb ceva? Mă tot frământă gândul ăsta. Mă priveşte 
cu atenţie. 


—Mmm... poate. 


Mă lupt să-mi păstrez chipul inexpresiv, deşi îmi vine să-mi dau 
ochii peste cap. 


— în seara aceea, de Halloween. După ce Brooke a plecat de la 
petrecere? Crezi că ar fi putut să dea peste altcineva? în afară de 
Steve? 


Kennedy pare iritată. 


— De ce mă întrebi asta, Alice? De ce totul trebuie să fie 
o problemă pentru tine? Las-o baltă, bine? încercăm toţi să 
trecem peste. Am vorbit deja cu poliţiştii şi le-am spus tot ce ştiu 
şi Steve e la închisoare... Gata, s-a terminat! Slavă Domnului! 
Trag aer în piept. 

— Nu totul e o problemă, bine? O, Doamne! 

Uf, ce mă scoate din sărite! Trebuie să-i aflu alibiul - dacă are 
unul - fără să o întreb propriu-zis, pentru că atunci s-ar putea să 


mintă. Deşi Hercule Poirot chiar susține că minciunile te conduc 
uneori la adevăr. 


Şi-mi pică fisa. Aşa a reuşit şi Iris să mă convingă să vorbesc cu 
Kennedy. îmi cunoaşte punctele slabe şi le-a folosit ca să obţină 
ce vrea. Şi dacă nici eu nu-i cunosc slăbiciunea lui Kennedy, 
atunci nu ştiu cine i-o cunoaşte. 


— A fost şi Cole Fielding acolo în seara aia? o întreb. 
Fireşte că a fost, doar l-am văzut. 


Când îi aude numele, Kennedy se opreşte cu piciorul în aer, iar 
un zâmbet şiret îi apare pe buze. 


— Da, îmi răspunde. Da, chiar a fost. De ce mă întrebi? 


— Am auzit că s-a înfiripat ceva, îi spun, înghiontind-o. 
Aştepţi de ani buni să se întâmple asta. 


Mă prefac că mă bucur pentru ea, chiar dacă povestea îmi dă fiori. 


— Nu-i aşa? mă întreabă, apoi se apleacă spre mine, 
conspirativ. A fost 


= uluitor! 

Bleah! 

—Ce fain! spun cu glas tare. Cum a reacţionat Brooke când a 
aflat că sunteţi împreună? A fost mereu puţin posesivă în 
privinţa lui. I-a păsat? 

—Nu. A spus că nu. 

îşi scoate telefonul din buzunarul lateral al genţii şi-şi trece 
degetul de câteva ori pe ecran. 

— Uite! 

Mi-l împinge în mână, cu o expresie triumfătoare pe chip, apoi 
se uită de jur împrejur pe hol. 

— Ai grijă să nu dai volumul prea tare! 


Apăs Play şi când văd ce - cine - e pe ecran, rămân cu gura 
căscată. 


— O, Doamne, Kennedy! Sunteţi... tu şi Cole? Câh! Ia-l 


de aici! îi arunc telefonul, iar ea îl prinde râzând. 


— E sexy! Nu-mi pare deloc rău! Merit şi eu din când în 
când câte o bunăciune! Aşa că dacă ai impresia că dragul de 
Cole are vreo legătură cu ce i s-a întâmplat lui Brooke, nu, chiar 
nu are. Vezi ora de pe ecran? 


Şi îmi bagă din nou telefonul sub ochi. 


— E afişată acolo. Am fost Împreună în noaptea aia. I-a 
trecut pasiunea pentru ea. După cum bine vezi. 


Aş fi putut să trăiesc bine-mersi toată viaţa fără să văd o 
înregistrare ca aia. Mă strâmb. 
—Acum va trebui să-mi bag capu” într-o găleată cu clor, mersi. 


—N-o mai face pe mironosiţa, Alice! îmi spune ea, cu o expresie 
visătoare pe chip. Ştii că-mi plăcea de Cole încă de când era cu 
Brooke. Majoritatea fetelor îl tratează doar ca pe un tip sexy, dar 
de fapt e foarte... 


—Gata, mersi! Trebuie să plec, zic, întrerupându-i monologul 
despre Cole. 

Ştiu din proprie experienţă că ar putea s-o ţină aşa ore întregi. 
Kennedy închide gura, cu o expresie întunecată pe chip. 


— Bine, Alice. La revedere! O bat uşor pe braţ. 


— Ştii ceva, Kennedy, îi spun apoi, când se va ajunge la 
proces în cazul lui Steve, s-ar putea ca autorităţile să ne 
întrebe pe toţi unde am fost în noaptea aia, după petrecere. Va 
trebui să le arăţi tuturor filmuleţul tău cu Cole. 


Face ochii mari şi se uită la imaginea îngheţată de pe ecranul 
telefonului, apoi din nou la mine, îngrozită. 


— Nu-i palpitant? o întreb, cu un zâmbet mieros pe buze. 
Ne mai vedem! 

Şi o iau la fugă cât de repede mă ţin picioarele ca s-o găsesc pe 
Iris. 

NOIEMBRIE 15:03 


AO: Hei 


RK: Dc îmi scrii, Ogilvie AO: Calmează-te AO: Pot să-ţi mai 
pun 1 întreb RK: OMG vezi-ţi de viaţa ta AO: Iau asta ca pe un 
da 


AO: Imediat după dispariţia lui Brooke, ai spus că nu prea se mai 
înţelegea cu antrenorul AO: Ai spus că e cv legat de bani AO: 
Cum ar fi 


RK: Doamne, băgăcioasă mai eşti! RK: Cred că ea a spus ceva 
cum că el ar vrea să-şi primească stipendiul lunar până când 
avea să termine facultatea 


RK: Voia să-l facă un soi de administrator fiduciar sau 
ceva de genu'. 
AO: Administrator fiduciar? 


RK: NU ŞTIU alice! Ştii doar că nu-mi place să vorbesc de bani. 
AO: Mmm! de când? RK: Nu cntz 


RK: Asta-i tot ce voiai să 
afli? 


AO: Mda 


RK: ATUNCI, PA! 


Capitolu 
120 


IRIS 
7 NOIEMBRIE 16:40 
Unde eşti??? 


CRED CĂ E AL optulea mesaj trimis de Alice. 
Mama mă priveşte lung şi observ că îi tremură buzele. 
— E-n regulă, îmi spune ea. El mi-a scris, eu l-am blocat. 


Şi s-a terminat. Ştie că nu poate să vină aici din cauza ordinului 
de restricţie. 


Am un nod în stomac. Vreau să-i spun că ar trebui pur şi simplu 
să plecăm, chiar acum, cu banii pe care i-am pus deoparte. Să 
fugim. Dar, până să apuc să o rog, cineva bate la uşă. 
încremenim amândouă. 


Mama ridică mâna şi se duce la uşă. 
— Da? strigă ea. 


De cealaltă parte se aude o voce familiară şi veselă. 


— Nu ştiu dacă am nimerit unde trebuie, dar o caut pe 
Iris. Umerii mamei se relaxează vizibil. Răsuflu uşurată. E 


doar Alice. Dar simt imediat o strângere de inimă. Alice e aici. Şi 
n-am vrut niciodată să vină aici. Mă uit în jur. N-am mai făcut 
curăţenie de câteva zile - sunt lucruri împrăştiate peste tot, nu 
ca la conacul lui Alice, unde e mereu 


lună. Mama deschide uşa şi Alice păşeşte înăuntru. 


— Aici erai! Te-am căutat peste tot. Bună ziua, doamnă 
Adams. 

— Alice, îi răspunde mama, cu blândeţe. Bănuiesc că 
aveţi meditații, spune apoi, uitându-se la mine. Te sun de la 
muncă, bine? 


încuviinţez din cap. Alice ne priveşte când pe mine, când pe 
mama, cu o expresie încruntată pe chip. 


Mă întreb la ce s-o fi gândit când a văzut pubela plină de gunoi 
din parcare. Dovleacul uscat aflat încă în faţa uşii de la 312. 
Dacă o deranjează televizorul vecinei de la 316, care urmăreşte 
Real Housewives cu sonorul atât de tare, încât se aude până la 
mine. 


Mama îi face loc lui Alice să intre, apoi pleacă, închizând uşa în 
urma ei. Alice îmi zâmbeşte cu gura până la urechi. 


—Nu mi-ai răspuns la mesaje! Aşa că a trebuit să aflu unde stai. 
Sper că nu te superi. 


—îmi pare rău pentru dezordine, îi spun. Un pic sub nivelul tău, 
probabil. Zâmbetul îi piere de pe buze. 
— Iris... 


— Trebuie să mă duc la toaletă, spun. 

Intru în baie, dau drumul la apă şi mă spăl pe faţă. El i-a scris 
mamei. Deşi n- ar trebui s-o facă. Se apropie cu paşi mici. Mă 
frec tare pe faţă cu un prosop. 


Când ies, o văd pe Alice uitându-se la laptopul de pe masa din 
bucătărie şi citind pagina pe care am lăsat-o deschisă. îşi ridică 
privirea spre mine. 


— Whispering Pines? E undeva în nord, nu? Pleci cu ai tăi 
în vreo excursie? 


închid laptopul, furioasă. Am o grămadă de ferestre deschise. Am 
căutat diverse lucruri. Ca, de pildă, cum să-ţi schimbi 
identitatea. Chestii de genul 


ăşta, Nu vreau D, as pe.Alice 
79 -Si age naşu e.nu-l 
pts e ta d ŞI Să: Uni intulască 
anuri e dispariţie. 
— Stau doar cu mama. Şi, nu, nu plecăm nicăieri. 
—O! Tatăl tău călătoreşte mult, ca al meu...? 
—Nu. Tata a murit. Şi nu e nevoie să-mi spui că-ţi pare rău sau 


aşa ceva. S-a întâmplat înainte să mă nasc. 


E o minciună, dar una pe care o pot spune cu o faţă serioasă şi 
asta sper să-i închidă gura lui Alice. 


—0O! îmi răspunde, cu glas domol. Probabil că ţi-e foarte greu. 
Nu prea îmi văd părinţii, dar nu-mi pot imagina cum ar fi, ştii tu, 
să nu-i mai am. 


—N-are cum să-ţi lipsească ceva ce n-ai avut niciodată, îi 
răspund. în plus, mama-i extraordinară, aşa că nu-mi lipseşte 
nimic. N-ai de ce să-ţi faci griji pentru mine. 


Alice tace. Iau laptopul şi îl pun pe bufet, doar ca să fac ceva şi 
să nu mă uit la ea, pentru că pare... aproape ca şi cum i-ar păsa 
şi n-am nevoie de asta acum. 


E frumos aici la tine, spune apoi, schimbând 
subigctul; pe un ton vesel şi senin. Îmi plac tablourile în 
acuarelă, tu le-ai făcut? mă întreabă, arătând cu mâna spre 
peretele din bucătărie. 


O privesc cu atenţie. O să râdă de mine? Pare ceva ce ar face una 
dintre Elite. 

— Da, eu le-am făcut. îmi place. Să pictez oceanul, vreau să 
zic. 


Se apropie de ele. 


—îmi plac. Sunt atât de... frumoase şi de liniştitoare. Aş vrea să 
am şi eu talent la ceva. Dau camerei o atmosferă aşa de caldă şi 
primitoare... 


—încetează, Alice! Nu-i nevoie să joci teatru. Ştiu că e urât aici. 
N-ar fi trebuit să vii. Data viitoare, zi-mi direct unde să ne 
întâlnim! 


—Dar chiar îmi place aici, îmi răspunde, încruntându-se. Şi îmi 
plac şi tablourile. Te simţi ca acasă aici. E un cămin. 


Face o pauză, apoi continuă: 
— Nu sunt o prințesă înfumurată. Poate că, dintre noi 


două, tu eşti snoaba, Iris. Te-ai gândit la asta? Mă fac roşie ca 
racul. 


—Bine, îi răspund, în cele din urmă. Hai să trecem la treabă! 
—Bine, zice la rândul ei, punându-şi geanta pe masă. Kennedy... 
Cum să spun asta? Era în flagrante delicto cu Cole Fielding după 
fuga lui Brooke şi are un filmuleţ cât se poate de picant ca 
dovadă. Şi se vede şi ora. Poţi să-i ştergi de pe panou. 


—O, Doamne! S-au filmat? o întreb, pufnind în râs. 

Aş cam vrea să văd filmuleţul, dar n-o să-i mărturisesc asta lui 
Alice, îşi flutură mâna prin faţă. 

— Imaginile mi-au rămas întipărite în minte pentru 


totdeauna. 


Ne privim una pe alta şi chicotim la unison, cu gândul la scenele 
picante dintre Cole şi Kennedy. Deşi simt o umbră de gelozie 
când mă gândesc la Cole în braţele lui Kennedy. 


Gata, e mai bine acum. 

— Bun, spun, trăgând adânc aer în piept. Biroul 
antrenorului. Sincer, n-am găsit mare lucru. Nici n-am avut prea 
mult timp la dispoziţie până s-a întors domnul Flick - o, e tatăl lui 
Spike. Ştiai? Aşa că i-am scris lui Spike să-l scoată pe tatăl lui din 
birou ca să rămân singură. Asta-i tot ce am obţinut. 


îmi scot telefonul şi îi arăt fotografia cu e-mailurile antrenorului. 
Unele mesaje par nevinovate, ca de pildă: Olive Garden - Ne este 
dor de tine. Altele sunt însă mult mai interesante. 


Alice îmi ia telefonul şi studiază imaginea. 


— Multe e-mailuri de la Lincoln Life şi Beneficiary şi de 
la o companie Watson, Terwilliger şi Morton. Avocaţi? Sau ăsta e 
administratorul fiduciar? Kennedy mi-a spus că Brooke şi 
antrenorul se certau şi că el voia să fie făcut administrator 
fiduciar, ca să mai primească nişte bani şi după ce ea avea să 
plece la facultate. 


— Le-a primit înainte de moartea lui Brooke? întreb eu. 


— Da. Deci chiar încerca să schimbe lucrurile. Şi... o, 
uau! Măreşte fotografia pe ecranul telefonului. 


— Antrenorul are multe e-mailuri de la profesoarele de la şcoală. E 
normal? 

—Despre asta voiam să-ţi vorbesc şi eu. Flick susţine că 

antrenorul e un afemeiat în toată regula, foarte popular printre 

doamnele de la Castle Cove High. Cu câte femei jongla? 


—Cu destule, după cum se pare, zice, dându-mi telefonul înapoi. 
Oare Brooke ştia de preocupările lui extraşcolare? N-o pun la 
socoteală pe Westmacott. 


—Cum ar putea să nu ştie? Bun, să ne întoarcem la dovezile pe 
care le deţinem! Unu: antrenorul nu pare un bărbat chiar atât de 
devotat. Doi: oare încearcă nişte şmecherii financiare? Nu ştiu. 
Şi cum rămâne cu toate profesoarele? Să zicem că, dintr-un 
motiv sau altul, el e făptaşul. Dacă a avut un complice? Şi poliţia 
a arestat pe cine nu trebuie? Mă gândesc că ne-ar prinde bine o 
mână de ajutor. De la Excluşi. Ancheta presupune multă muncă 
de cercetare şi strângere de informaţii, iar câteva perechi de 
ochi în plus ar putea să accelereze lucrurile. Ce zici? 


Alice mă priveşte cu atenţie. 


— S-ar putea să ai dreptate. 


Răsuflu uşurată. E mult de muncă, dar nu asta-i de fapt problema 
pentru mine. Problema e cu totul alta - obținerea recompensei şi 
fuga din oraş. Cu cât vom rezolva mai iute cazul, cu atât mai 
repede îmi voi atinge scopul. 


Alice îşi ia geanta. 
— Ia-ţi lucrurile! Pentru asta am şi venit aici, ca să 
accelerăm investigaţiile în cazul antrenorului. Avem treabă. 


Se îndreaptă spre uşă până să apuc să-mi iau rucsacul. Mă 
grăbesc după ea. Stăm în maşina lui Alice, pe strada unde se află 


casa lui Brooke. 

— Care-i planul? o întreb. Batem pur şi simplu la uşa 
antrenorului şi îl întrebăm: „Prietene, i-ai făcut cumva de 
petrecanie fetei tale?” Nu cred c-o să meargă. 


Alice îmi aruncă o privire. 

— Gata, nu te enerva! îmi spune ea. M-am gândit serios 
la asta şi există o singură cale de a-i scotoci prin casă fără să ne 
deranjeze sau să-i trezim suspiciuni. Am luat ceva. Caută-mi în 
geantă! 


O iau din consola de la bord şi scotocesc prin ea. Găsesc un 
pachet de prezervative. 


—Pe bune, Alice? îi spun, arătându.-i-l. Cred că vrei să mergi 
puţin prea departe. 


—Nu ăla! Caută mai pe la fund! Şi e scârbos ce ţi-a trecut prin 
minte. E practic un moş, îmi răspunde, înfiorându-se. 


Scot un flacon de medicamente şi citesc ce scrie pe etichetă: 
Ariadne Ogilvie, Xanax, 3 miligrame. 


—Surpriză! exclamă Alice. 
—Alice... nu! mă împotrivesc eu. 


— Park i-a făcut asta lui Steve! îmi răspunde. Iar în Apartamentul 
de la etajul al treilea, Hercule Poirot a adormit un suspect cu 
cloretan, ca să aibă timp să-i caute prin buzunare. N-am avut 
cum să fac rost de cloretan atât de repede, dar dulapul cu 
medicamente al mamei e o adevărată farmacie, aşa că hai la 


treabă! 

Scutur flaconul în mână. 

— Nu-i bine. Nu e deloc bine. Alice oftează. 

— Crezi că o să-mi spună ceva care să-l incrimineze? 
Ceva de genu’: O, da, Alice, îți mulţumesc că m-ai întrebat, şi, 
da, chiar am împins-o pe Brooke de pe o stâncă. N-ai să vezi! Şi 
avem nevoie de timp ca să-i cotrobăim prin birou. Trebuie să 
găsim ceva despre conturile de care tot vorbeşte Kennedy. 


—Să găsim, adică şi eu? 


—îi bat la uşă, intru, stăm puţin de vorbă. Despre înmormântare. 
Mă ofer să-i aduc ceva de băut. îi pun pastilele în băutură. M-am 
documentat. O să adoarmă rapid. îţi scriu un mesaj, dezactivez 
alarma, îţi deschid uşa din spate, mergem sus bla bla bla. 


Există un milion de moduri în care planul ar putea merge prost şi 
încă un milion de motive pentru care este îngrozitor de imoral. 
Să droghezi pe cineva. Dar şi să omori pe cineva este îngrozitor, 
iar dacă făptaşul e antrenorul... 


Oftez. Profesia de detectiv te pune în tot felul de situaţii la limita 
legii. 

— Singurul mod prin care pot justifica această misiune este faptul 
că profesorii ne cer mereu să aplicăm poveşti fictive în viaţa 
noastră reală, aşa că tot ce facem este cercetare aplicată, îi spun 
lui Alice. 


—Şi câteva delicte pe lângă, fireşte, murmură ea. 
Trag adânc aer în piept şi apoi îl elimin încet, încet, încet. 


— Ce-ai făcut din viaţa mea, Alice Ogilvie?! şoptesc eu. 


Alice încetineşte la jumătatea străzii lui Brooke. 
Oprim în faţa clădirii impunătoare, cu trei etaje, în stil spaniol, 


unde am mai 


stat cândva la pândă. 


— Poate că totul a fost regizat. De antrenor, spun eu. 


—Cred că asta urmează să aflăm, îmi răspunde Alice. 


—Nu uita să-ţi deschizi telefonul! Şi să înregistrezi tot ce-ţi 
spune înainte să faci ştii tu ce! 


Apasă pe un buton şi portiera mea se deschide. 
— Succes la spionat! gângureşte ea. 


La naiba! 

Stau ghemuită în spatele unui desiş de tufişuri din capătul aleii 
lui Brooke, privind-o pe Alice cum se îndreaptă spre uşile duble 
şi elegante de la intrare şi apasă pe sonerie. Câteva clipe mai 
târziu, antrenorul Donovan apare în prag şi o invită înăuntru. 


Uşile se închid. 
Broboane de sudoare îmi apar pe frunte. Mă copleşesc regretele. 


Ce dracu' facem? Cum am ajuns noi la concluzia că e o idee bună 
ca Alice să se ducă în casa cuiva despre care credem că ar putea 
fi un criminal? Pentru că, vezi tu, dacă el chiar e unul? Mă 
strecor spre marginea curţii, rămânând aproape de casă, şi 
ajung în spate. 


Curtea de aici seamănă cu o oază tropicală. 


Are o piscină strălucitoare şi îngustă, dotată, probabil, cu sistem 
de încălzire şi jacuzzi. Un bar şi o casă mică de oaspeţi. 
Şezlonguri elegante, mese şi palmieri. Şi apoi, fix în mijlocul unui 
gazon luxuriant şi frumos îngrijit, tronează o trambulină imensă. 


Bogătaşii ăştia! Nici nu termin bine gândul, că mă şi simt ruşinată. Poate că 
Alice are dreptate. Poate că eu sunt snoaba. 


Inima îmi bate asurzitor în piept. Sudoarea mi se adună la 
subraţ, chiar dacă e o zi răcoroasă şi înnorată. îmi verific 
telefonul. Cât a trecut oare? Dacă o strânge de gât? Sau o sufocă 
pe canapea cu o pernă frumoasă şi scumpă? 


Când uşa glisantă de sticlă alunecă într-o parte, tresar speriată. 
Alice îşi scoate capul afară şi îmi face semn să intru. 

— Alarma? o întreb eu. 

îmi arată o cutie pătrată de pe perete. 

— S-a rezolvat. Eu şi Brooke obişnuiam să ne strecurăm 
noaptea afară. N-au schimbat niciodată codul. Hai să mergem! 
Şi Începe să urce nişte scări. 

— Stai puțin! spun eu. Aş vrea să... adică... l-ai scos 


complet din joc, da? Ridică o sprânceană. 


— Du-te să te convingi singură! Mă găseşti sus. 

Urcă în grabă la etaj, iar eu intru încet în camera din față. 
Antrenorul zace prăbuşit pe canapeaua albă, cu gura deschisă 
şi mâinile întinse pe lângă el Să-l înghiontesc? Să-i ascult 
răsuflarea? Dacă i-a dat prea multe pastile? 


Sforăie uşor. Bun! Măcar e în viaţă. 


Mă uit la sticla de bere de pe masă. E inconştient. Dar poate ar 
trebui să ne asigurăm că nu bănuieşte nimic când se trezeşte, 
nu? 


Intru în bucătărie, iau câteva sticle de bere din frigider şi le 
golesc în chiuvetă. Las două pe bufet, iar pe celelalte două le iau 
cu mine în cameră. Pun una lângă el pe canapea, iar pe ultima o 
las pe masa din faţa lui. 


Apoi o iau la fugă după Alice. 
O găsesc într-o cameră de la mijlocul holului. 


Din câte am văzut în biroul antrenorului de la şcoală, nici acasă 
nu stă mai bine cu organizarea, pentru că e un dezastru în toată 
regula în cameră. Alice stă pe scaunul din faţa biroului şi îi caută 
prin e-mailuri. 


Clatină din cap şi îmi arată un post-it pe care scrie: JORDAN6! 


— Oamenii ăştia chiar nu ştiu nimic despre parole? 
spune ea. E lipită, la propriu, de tastatură. 


O imprimantă din colţ se trezeşte la viaţă. Alice printează ceva. 
Biroul e ticsit cu hârtii, pe podea sunt împrăştiaţi adidaşi şi 
tricouri murdare, rafturile sunt pline cu trofee, iar prin colţuri 
stau aruncate diverse cutii vechi de mâncare luată la pachet. 
Restul casei, sau cât am văzut din ea până acum, pare imaculată, 
aproape neatinsă. Poate că numai aici se simte în largul lui. 
Parcă îmi e puţin milă de el. 


Şi apoi nu-mi mai e, pentru că în cutia aflată în colţ se vede un 
sân. O poză cu un sân, care îi aparţine, descopăr în timp ce o 
scot încet din cutie, doamnei Yang de la cantină. 


Doamna Yang! O scap din mână de parcă m-ar fi ars. 


— Grăbeşte-te! şopteşte Alice. Nu ştiu cât o să fie 
inconştient. I-am pus cam trei pastile. 


—Trei? 
—Păi... păreau minuscule. 


Scotocesc prin hârtiile de pe birou, alături de Alice. Majoritatea 
sunt chestii legate de şcoală: teste de la orele lui de istorie, pe 
care trebuie să le noteze (se pare că Park a picat unul), statistici 
şi tabele cu meciurile de baschet, orare. Lucrurile din sertarul 
biroului sunt foarte interesante: gumă cu nicotină (antrenorul a 
fumat?), un pachet de prezervative (ce naiba? dar e bine că 
practici sexul protejat, domnule antrenor Donovan; Dumnezeule, 
se pare că toată lumea are prezervative la îndemână; Castle 
Cove s-ar putea numi Prezervatiland), aţă dentară. Deschid 
sertarul cu dosare. 


Ooo! 


Deci antrenorul chiar poate să-şi ţină lucrurile în ordine, din 
moment ce toate dosarele de aici sunt frumos catalogate, cu 
etichete scrise de mână: Victoria, Brooke, Medicul de familie, 
Asigurare, Reparaţii casă, Taxe, Dosar de sănătate - animale de 
companie (0, Doamne, dacă există vreun câine în casă şi vine 
după mine), şi... 


~. ultimul testament al Victoriei Levy Donovan. 
— Testamentul! strig eu. 


—la-l! strigă la rândul ei Alice. 


Iau o copie a testamentului şi o îndes în rucsac. Taxele par 
treburi complicate, aşa că sar peste ele. Dosarul cu asigurările 
pare bun pentru anchetă, aşa că îl bag şi pe ăsta în rucsac. 


Găsesc pe birou şi câteva extrase de cont, prin urmare le 
şterpelesc şi pe astea. 


Alice mă apucă de braţ. 
— Ai auzit? încremenesc. 
De la parter răzbate o voce puternică, iritată şi stridentă. 


— Ce mai nerod! Uită-te la tine! Doar uită-te la tine! 


— O, Doamne! spune Alice. E Lilian. Bunica lui Brooke. 
O. Doamne. Dumnezeule! 


Aud un zgomot, ca şi cum cineva ar lovi ceva. 

—Ce face? o întreb în şoaptă. O să-l trezească. 

—Adună tot! spune Alice. 

Se îndreaptă spre uşă, iar eu îndes în rucsac toate hârtiile printate. 


Apoi mă 


opresc. 
Telefonul antrenorului e chiar în faţa mea. De pe hol, Alice 
şopteşte: 


— Iris! 
Probabil că sunt atâtea informaţii în telefon! Prea multe ca să mă 
uit pe fugă şi să le fotografiez chiar acum şi... 


îl arunc în rucsac, cu inima cât un purice, şi o urmez pe Alice în 
capul scărilor. 


Un pocnet, precum cel al unui baston lovit de podea, se aude din 
ce în ce mai tare de la parter. 


Lilian merge prin bucătărie, apropiindu-se periculos de mult de 
scările din spate. 

— Stai aici! murmură Alice. 

Rămân în capul scărilor, lipită de perete, cât mai invizibilă cu 
putință. Alice coboară. 

— Bună, Lilian! 

— Ia te uită! spune Lilian, iar vocea nu-i mai pare atât de 
iritată. Alice Ogilvie! O, Doamne, ce frumoasă te-ai făcut! 

O spune pe un ton aproape... trist. 

O, da, Brooke! Alice... îi reamintește de Brooke, fireşte. 


—Bănuiesc că l-ai văzut pe ginerele meu, beat pe canapea. N-aş 
putea spune că sunt prea încântată de asta. Dacă-mi permiţi să 
întreb, cărui fapt datorez prezenţa ta aici? 


—Era treaz când am ajuns aici, răspunde Alice, cu glas lin. Am 
vrut să-mi exprim condoleanţele. Apoi... pur şi simplu a căzut. 
Eram sus, mă uitam prin baie. M-am temut că poate, ştii tu, luase 
ceva. 


— Măcar de-aş fi aşa de norocoasă! E cumplit ce s-a întâmplat, 
dar cel puţin, de data asta, o să scap de el pentru totdeauna. Mi-a 
fost ca un ghimpe în inimă timp de un deceniu. 


Ca un ghimpe în inimă? Pulsul mi-o ia razna. Interesant! 
— Serios? spune Alice, cu glas domol. 


—Nu mă provoca! Acum ajută-mă să urc la etaj! Sora mea, 
Caroline, e la firma de pompe funebre. Am nevoie de nişte 
documente din birou şi de o rochie. O să mă ajuţi să aleg 
ceva. Ştii ce-i plăcea lui Brooke. Aş vrea s-o îmbrăcăm într-o 
ţinută care-i plăcea. 


Vocea i s-a îmblânzit din nou. 


—Da, fireşte, răspunde Alice. Dar nu vrei să stăm jos şi să vorbim 
puţin? A trecut atât de mult timp... şi vreau să-ţi spun că îmi pare 
atât de rău, Lilian! Nespus de rău, mai ales pentru că eu am fost 

cea care te-a anunţat de dispariţia lui Brooke. 


—Slavă Domnului că ai făcut-o, draga mea! Mă întreb cât ar fi 
trecut până ca Matthew să ceară ajutor. Sunt realmente 
dezgustată de comportamentul lui, dar nu mă miră. E fără 
îndoială... 


Lasă cuvintele suspendate în aer. 
— Nu contează. 
Se aşterne tăcerea, apoi Alice întreabă cu grijă: 


—Cum e? 

—Nu mă lua în seamă! Sunt doar o bătrână copleşită de 
sentimente. Familia mea se zbate de mult timp într-un haos fără 
sfârşit. Nenorocirea e aerul pe care sunt obligată să-l respir. 
După un timp, te obişnuieşti. Doar ajută-mă să urc scările ca să 
termin ce-am de făcut! Nu vreau să stau jos. Am suferit o 
artroplastie de şold. Doctorul care m-a operat parcă a lucrat cu 
un satâr, nu cu instrumente chirurgicale, şi am senzaţia că mi-a 


înlocuit osul cu o bucată de lemn. 


O, Doamne! Vin sus. Mă răsucesc pe călcâie, deschid prima uşă 
din capul scărilor şi o închid uşor în urma mea. 


Pocnet. Târşâit. Pocnet. Târşâit. 
— O să mă ajuţi să aleg ceva frumos, da, Alice? 


—Sigur că da, Lilian! Brooke are o grămadă de rochii frumoase. 
Opa, ai grijă unde pui piciorul! spune Alice, cu o voce nefiresc de 
puternică. 


—Nu trebuie să ţipi, draga mea. Cu şoldul am probleme, nu cu 
urechile. 


Au nevoie de o rochie. 


Mă întorc încet, în timp ce inima mi se strânge în piept. Şi 
sângele îmi îngheaţă în vene. 


Poze polaroid prinse de o sfoară de-a lungul pereţilor, un panou 
tip colaj cu aspirații şi citate motivaţionale, o instalaţie de 
luminiţe, un pat cu aspect de pluş cu baldachin, pampoane 
aşezate deasupra oglinzii de pe măsuţa de toaletă, culorile 
Castle Cove High, stacojiu şi auriu, scăldate în razele care 
pătrund pe uşile de la balcon în ultimele ore ale după-amiezii. 


Sunt în camera lui Brooke Donovan. Mă uit cu disperare în jur. 
Văd încă o uşă, dar probabil că e de la dulap, aşa că nu mă pot 
ascunde acolo, pentru că exact acolo vor căuta o rochie. 


Balconul e singura soluţie. N-am nicio altă cale de scăpare. Absolut 
niciuna. 


Deschid uşile duble, fac un pas şi mă uit în jos. 


Aş putea să mă caţăr peste balustradă şi să-mi dau drumul, 
rupându-mi probabil picioarele. Sau poate că o să-mi crească 
aripi şi o să zbor până la piscină şi o să mă înec, o perspectivă 
care devine tot mai atrăgătoare. 


Sau aş putea să acţionez fără să mai stau pe gânduri, pentru că 
abia îmi mai simt trupul din cauza adrenalinei, care m-a 
încărcat cu energie. Până acum, într-o singură zi, am furat 


documente, i-am văzut sânii doamnei de la cantină 


şi l-am drogat pe antrenorul de baschet al liceului. 


Am făcut toate astea; pot s-o fac şi pe asta. 


Mă salt pe balustrada balconului şi pe jumătate mă arunc, pe 
jumătate cad, pe trambulina de dedesubt. 

„Evitaţi orice risc şi fiţi cu ochii-n patru! Asta-i tot.”* - AGATHA 
CHRISTIE, ZECE NEGRI MITITEI 


INIMA ÎMI EXPLODEAZĂ PRACTIC în piept când ajungem în 
faţa uşii lui Brooke. Habar nu am unde s-a dus Iris, dar îmi 
imaginez că s-a ascuns în una dintre camerele dinspre capul 
scărilor. 


Când Lilian deschide uşa, mă aştept s-o văd pe Iris stând 
încremenită în faţa noastră sau să-i zăresc picioarele de sub 
patul lui Brooke. 


Camera e însă goală. Răsuflu uşurată, apoi observ uşile de la 
balcon; sunt deschise şi o adiere de vânt agită draperiile lungi de 
mătase pe care Brooke şi mama ei le-au cumpărat când ea a 
împlinit 13 ani. O, Doamne! Oare Iris a sărit pe geam? 


— Ce ciudat! spune Lilian, trecând pe lângă mine şi închizând 
uşile de la balcon. Matthew şi-a pierdut complet busola, adaugă, 
ţuguindu-şi buzele. Nu că m-aş fi aşteptat la altceva. O să înveţi, 
dragă Alice, continuă ea, întorcându-se spre mine, că, odată cu 
vârsta, oamenii te vor surprinde tot mai puţin. 


Acum, dacă eşti drăguță, ai putea să-mi arăţi unde îşi ţine 
scuze, unde îşi ţinea - Brooke rochiile? 


Zece minute mai târziu, cu rochiile în mână, coborâm la parter. 
Antrenorul zace încă inconştient pe canapea. 


— Cât a băut omul ăsta? spune Lilian, privindu-l cu un 
dispreţ făţiş. N-o să înţeleg niciodată ce a văzut fiica mea la el, 
murmură, clătinând din cap. Ar fi putut să aibă pe oricine, dar 
după ce tatăl lui Brooke a făcut ce a făcut... 

Clatină încă o dată din cap. 


— Nu mai contează. Trecutul e trecut. Mai bine să-l lăsăm 
în urmă. 


Se apropie de trupul inert al antrenorului şi îl înghionteşte cu 
bastonul. Acesta mormăie şi se rostogoleşte pe spate, în timp ce 
saliva i se prelinge pe bărbie. Dezgustător! 


Se pare că Lilian îmi împărtăşeşte părerea, deoarece strâmbă din 
nas şi îl înghionteşte din nou, mult mai tare de această dată. 


— Ooo! 


Antrenorul se trezeşte cu un geamăt, fluturându-şi braţul în 
direcţia bastonului. Are ochii sticloşi şi injectaţi, iar părul îi stă în 
toate direcţiile. Când ne vede pe mine şi pe Lilian în faţa lui, 
clipeşte de câteva ori. 


— Ce..., se bâlbâie, frecându-se la ochi. Ce s-a întâmplat? 
Lilian? Alice? Numi... 


încearcă să se ridice în capul oaselor şi dărâmă sticla de bere de 
lângă el. O priveşte confuz. 


— Am băut... 

Apoi vede şi sticla de pe masă şi se face roşu la față. 

— Am... O, Doamne! 

Aproape că-mi pare rău pentru el; pare complet debusolat şi 


pierdut. Dar apoi 


îmi amintesc că s-ar putea să-mi fi omorât cea mai bună 
prietenă şi compasiunea se duce direct pe apa sâmbetei. 


—Lilian, n-am ştiut că ai de gând să vii aici, spune cu limba 
împleticită. 

— Aveam nevoie de o rochie. Pentru Brooke. Dar nu-ţi face griji, 
m-a ajutat Alice! De vreme ce tu erai... indisponibil. 


—Nu ştiu ce s-a întâmplat..., începe el. 


—Sunt convinsă că nu ştii, îl întrerupe Lilian. Acestea fiind 
spuse, Matthew, cred că trebuie să avem o discuţie. Despre ce 
vom face mai departe. Amândoi ştim prea bine că drumurile 
noastre urmează să se despartă. 


Pare o discuţie extrem de interesantă pe care n-aş vrea s-o 
pierd. Dau să mă aşez pe canapea când realizez că Lilian mă 
priveşte cu subînţeles. 


— Da? spun eu, cu glas mieros, schiţând cel mai inocent zâmbet cu 
putinţă. 


Dar ar fi trebuit să ştiu mai bine decât să mă pun cu maestrul. 


—îţi mulţumesc pentru ajutor, Alice, îmi spune, ridicând o 
sprânceană, dar poţi să pleci acum. 


—Ăăă..., încep eu, încercând să găsesc un motiv ca să rămân, 
dar se mişcă iute pentru o femeie în vârstă, care a suferit de 
curând o operaţie la şold. 


înainte să apuc să mai spun ceva, mă apucă de cot şi mă conduce 
la uşa de la intrare, apoi o închide în urma mea. 


De îndată ce ajung afară, îmi dau seama că trebuie să mă 
grăbesc şi să aflu unde naiba s-a dus Iris. îi trimit un mesaj în 
timp ce mă îndrept iute spre maşină, dar mă opresc pe loc în 
clipa în care o Honda ruginită intră pe aleea în formă de U. 
Parchează lângă un Bentley negru, care trebuie să-i aparţină lui 
Lilian. Şoferul ei stă la volan şi se joacă pe telefon. 


Mijesc ochii în bătaia soarelui la amurg, încercând să-mi dau 
seama cine e nou-venitul, dar portiera se deschide înainte să-l 
recunosc. 


— Bună, Alice! spune doamna Westmacott, cu uimire în 
glas, coborând din maşină. 


Se apleacă din nou înăuntru şi ia de pe scaunul din dreapta o 
cutie mare de carton. 


— Ce cauţi aici? 

Cred că întrebarea mult mai pertinentă ar fi ce dracu' caută ea 
aici? A reluat relaţia cu antrenorul? Brooke ar fi atât de supărată; 
a fost extrem de fericită când antrenorul i-a dat în cele din urmă 
papucii. Spunea mereu că Westmacott era cumplit de posesivă şi 
de enervantă, dar cred că era mai mult geloasă că tatăl ei 
petrecea atât de mult timp cu altcineva decât ea. 


Ridic mâna s-o salut. 


— Bună ziua, îi spun şi îmi continui drumul spre maşină. 
I-am dat o mână de ajutor domnului antrenor. Cu înmormântarea. 
Trebuie să plec. 


Westmacott, în stilul ei caracteristic, începe să vorbească de 
parcă am purta o discuţie în biroul ei, aşa că sunt nevoită să mă 
opresc şi mă întorc încet spre ea. 

— E totul atât de trist, nu-i aşa, Alice? 


încearcă să echilibreze cutia pe care o ţine pe un braţ, ca să-mi 
arate casa din spatele nostru, dar îi cade la picioare şi conţinutul 
se împrăştie pe alee. 

— La naiba! 


Roşie la faţă, se apleacă şi începe să arunce lucrurile înapoi în 
cutie. 


Oftez. Trebuie să mă duc după Iris, dar am senzația că n-ar da 
bine s-o ignor pe consiliera şcolii când are nevoie de ajutor. 
—Pot să vă ajut? o întreb, îndreptându-mă spre ea. 

—Nu, nu, îmi răspunde, fără să mă privească. 


Iau un tricou jerpelit de pe jos, dar mi-l smulge din mână. 

— Am spus nu! 

Tonul vocii ei mă face să încremenesc în timp ce aruncă tricoul 
în cutie, acoperind celelalte lucruri. 

Se întoarce spre mine, cu un zâmbet fals pe buze. 


— îmi cer scuze. A fost o zi nebună. Sunt lucrurile lui 
Matt. De când eram împreună. Uneori... oricât de dureros ar fi, e 
bine să mergi mai departe. Sunt convinsă că înţelegi asta, Alice. 


Dumnezeule, de ce îi aduce lucrurile tocmai acum? Bun moment 
ţi-ai mai ales, cucoană! în fine. Exact asta-mi mai lipsea acum - 
să mă implic într-o melodramă ciudată cu profesorii de la şcoală. 
Schiţez cel mai frumos zâmbet al meu. 


— Drăguţ din partea dumneavoastră. îmi pare rău, dar 
chiar trebuie să plec. Şi, spunând asta, mă întorc şi mă duc 


direct la maşină. 


O găsesc pe Iris după aproape un kilometru, coborând panta 
unui deal înverzit, cu cămaşa murdară de noroi. Semnalizez, 
încetinesc, mă apropii de marginea îngustă a drumului şi opresc 
maşina. Cobor şi îmi flutur mâinile prin aer ca o nebună. 

— Aici! strig când mă vede. 


Mă pregătesc să mai spun ceva, când un camion trece în viteză 
pe lângă noi pe stradă. Ar trebui să plecăm cât mai repede de 
aici. 


Coboară în fugă povârnişul şi trece pe lângă mine, deschizând iute 
portiera. 


— Hai să mergem! îmi spune, aruncându-şi rucsacul la 


picioare. 
Conduc spre casă ca o dementă şi opresc maşina cu un scrâşnet de 


roţi când 


ajung pe alee. 


—Unde ai învăţat să conduci aşa? mă întreabă Iris, puţin verde la 
faţă. 


—Am stat astă-vară un timp în Toscana, unde am condus o 
motoretă. Sinceră să fiu, dealurile din Castle Cove nu se compară 
cu... 

Mă opresc, realizând că mă priveşte amuzată. 

— Sunt o şoferiţă bună, murmur. în fine. Putem să trecem 
la lucrurile importante, te rog? Dă-mi rucsacul! 

îl iau de la picioarele lui Iris şi îl pun în poală. 

— Trebuie să studiem cu atenție toate astea, spun eu, 
scotocind prin el. Stai... telefonul lui! 

îl scot din rucsac şi îl ridic în aer ca pe un trofeu. 

—lĪ-ai luat telefonul? O, Doamne, efantastic, Iris! 


—Chiar e. Cine ştie ce a pus la cale? Telefonul ne-ar putea oferi 
nişte indicii. Dar stai puțin! spune apoi, ridicând mâna. Vreau să 
văd şi eu ce conține, dar avem nevoie de mai mult spațiu. Trebuie 
să răsfirăm totul ca să avem o privire de ansamblu. Şi ne-ar prinde 
bine o mână de ajutor de la prietenii mei. Spike, Neil şi Zora. Eşti 
de acord cu asta? E mult de muncă - şi trebuie să ne mişcăm 
repede. 


Se opreşte, scrutându-mi chipul cu privirea. 
Ne-au fost într-adevăr de ajutor. încuviinţez din cap. 


— Bine. Dar să te asiguri că Neil ştie cine e la conducere! 


De cum intrăm În casă, o salutăm în fugă pe Brenda, care se află în 
bucătărie, şi urcăm în grabă scările ca să-mi iau laptopul din 


dormitor. Apoi ne îndreptăm direct spre biroul nostru de 
investigaţii. E timpul să ne apucăm 


serios de treabă! 


Ajunse în cameră, Iris începe să scoată lucrurile din rucsac. Cu 
grijă, pune pe măsuţa de cafea un telefon, extrasele de cont, e- 
mailurile printate, mapele cu dosare şi testamentul. îl privim 
aproape cu venerație. 


Primul lucru pe care-l iau de pe masă e telefonul. 


— Nu-mi vine să cred că am pus mâna pe telefonul lui! 
Asta-i aur curat. 


îl deschid şi pe ecran apare o fotografie cu Brooke, Victoria şi 
antrenorul. Când o văd, simt un fior din cap până în picioare. 
îmi încleştez maxilarul, ignorând poza, şi tastez cea mai 
evidentă parolă - data de naştere a lui Brooke. îmi vibrează în 
mână. Greşită. Tastez apoi 123456, pentru că antrenorul o fi el 
în multe feluri, dar în niciun caz nu-i un geniu. Telefonul 
vibrează din nou. 


— încearcă 070573! spune Iris. 

Stă aplecată deasupra laptopului ei, deschis acum pe masă, şi 
citeşte ceva pe ecran. 

—Are vreo semnificaţie? 

—E ziua lui de naştere, îmi răspunde, întâlnindu-mi privirea, cu 
zâmbetul pe buze. Am căutat-o pe Google. 


— Bine gândit! Tastez cifrele. 
Şi telefonul se deschide. 


— Uau! şoptesc eu. 

—O, Doamne! exclamă şi Iris, îndreptându-şi umerii şi 
întâlnindu-mi privirea. Bun, bun, uită-te mai întâi la mesaje! 
Sau la e-mailuri? Nu ştiu - cum comunică oamenii în vârstă? 


— Prin mesaje, cred? îi răspund, apoi mi se aprinde un beculeţ 
în minte. La naiba! Trebuie să ne grăbim. Tocmai mi-am dat 
seama că, odată ce îi va 


observa lipsa, va încerca să-l localizeze. 

—O, da, ai dreptate! spune Iris. Hai să ne apucăm iute de treabă, 
că nu vreau să fiu arestată! 

— N-o să fim arestate. O să ne descurcăm. 

Par mai sigură decât mă simt cu adevărat, dar nu avem de ales. 
Accesez mesajele şi trec prin lista de nume. Mă opresc când îl 
văd pe al ei: Brooke. 


Vai! Ultimele mesaje dintre ei au fost trimise de ea... 


Tată, eşti prin preajmă? Poți să vii să mă iei? Mă duc la punctul 
de belvedere. Mă iei de acolo? Hei? 


Brooke i-a scris antrenorului în seara aia? De ce a pretins că nu a 
primit veşti de la ea, a doua zi dimineață, când l-am văzut pe hol? 
Simt un nod în stomac. 


—E ciudat... 
—Ce anume? întreabă Iris. întorc telefonul ca să vadă ecranul. 
—Mesajele de la Brooke sunt ciudate? 


—Da... Adică, nu, nu ele în sine, ci... 


îi povestesc cum a reacţionat antrenorul în dimineaţa de 1 
noiembrie, ca şi când n-ar fi ştiut nimic de ea. 


— Dar, uite, ea chiar i-a scris! După petrecere, între 
momentul în care a plecat şi... 


Mă opresc. încă nu sunt în stare să rostesc cuvintele. Iris citeşte 
din nou mesajele, încruntată. 


—E... într-adevăr dubios din partea antrenorului. De ce să te 
mintă? Doar dacă... 


—Doar dacă nu cumva a avut un motiv să mintă, zic. Trebuie 
neapărat să fotografiem mesajele înainte să-i returnăm telefonul. 
Ca să ne asigurăm că avem copii. 


—Bine gândit, spune Iris, încuviinţând din cap, şi face o poză cu 
telefonul. 

Accesez apoi mesajele trimise de un oarecare Kevin. Unde eşti? 

Ar fi bine să vii de data asta. Primite tot în seara de Halloween - 
la ora 23:56. Antrenorul nu i-a răspuns. O înghiontesc pe Iris. 

— Citeşte-l pe ăsta! 

— De ce l-ar întreba cineva pe antrenor unde e la miezul 
nopţii într-o zi de şcoală? întreabă Iris. 

îmi ia telefonul şi verifică istoricul conversaţiei. 


— Mai e doar un mesaj... Stai! A fost trimis ceva mai 
devreme, în aceeaşi zi. Ne întâlnim la miezul nopţii. Oamenii 
normali nu-şi dau întâlnire în toiul nopţii, adaugă, strâmbând din 
nas. 


—Pe bune?! îi răspund, luându-i telefonul din mână şi citind iar 
mesajele. Ceva e realmente superdubios. 

—Cred că trebuie să aflăm cine e Kevin ăsta. 

Iris mâzgăleşte KEVIN în agendă, cu litere mari, alături de 
numărul de telefon. 

— Hai să vedem ce mai găsim! 

Verific alte mesaje. Unul a fost trimis unei persoane trecute în 
lista de contacte ca RA: Mi s-a defectat sistemul de securitate. 


— Ai idee ce înseamnă asta? o întreb pe Iris, arătându-i 
telefonul. 


Ea clatină din cap. 

— Caută numărul pe Google! îmi sugerează ea. Pare al naibii de 
criptic. 

—Bine gândit. 

Tastez numărul în bara de căutare de pe Google şi dau Enter. 


—Nici măcar un rezultat, spun. 


—Hmmm! murmură ea, adâncită în gânduri. Cred că ar fi putut 
să aibă probleme cu sistemul de alarmă. 


—Mda. 


Mă întorc la lista cu mesajele principale. Recunosc multe 
dintre nume - majoritatea profesoare de la şcoală, printre care 
şi Westmacott. 


—Câh, tocmai am văzut-o pe Westmacott acasă la antrenor, îi 
spun, înfiorată. Pentru binele meu, chiar nu e nevoie să le citesc 
mesajele. Deşi - adaug, citindu-le pe diagonală pe ultimele - 
astea nu sunt legate de sex, ci în genul îmi pare rău că mă 
despart de tine pentru că fiica mea nu te place. Iisuse, ce stil ai, 
domnule antrenor! Să arunci mereu vina pe Brooke. 


— Stai puţin! Westmacott a fost acasă la antrenor? mă întreabă Iris. 
De ce? 

— Ştiu şi eu? Pură întâmplare? A spus că i-a adus nişte lucruri. 

Iris se strâmbă. 


—Ce sincronizare aiurea! Adică tocmai i-a murit fiica. 


— Exact! Asta mi-am spus şi eu, zic, dând din umeri. Dare o 
cucoană ciudată. 


îmi aţintesc din nou privirea în ecran şi citesc alte mesaje. 


— Dumnezeule mare! E o adevărată nebunie. în majoritatea 
mesajelor pe care le-a trimis profelor cu care trebuie să se fi 
întâlnit, antrenorul o foloseşte 


e Br 00ke ca prețext pentru a 

ca ats relațiilor cu ele. 
AET sat agrea pe 
estnacot eet a n i ESI, că ara 


realmente scâr ita 


încep să-i citesc lui Iris câteva dintre mesaje. 


— Nu putem să ne mai vedem. Brooke e prea fragilă. O să-mi fie 
dor de... Bleah, o, Doamne, n-am de gând să-ţi citesc continuarea! Gata, m- 
am lămurit, am văzut destule. 


îndepărtez telefonul, ţinându-l cu două degete. Mulțumită 
mesajelor antrenorului şi filmuleţului făcut de Kennedy, e foarte 
posibil să rămân marcată pe viaţă. 


— Uită-te la poze! îmi spune Iris, încântată. 

Verific ceasul de pe ecran. Au trecut cel puțin treizeci de minute 
de când am plecat de la casa antrenorului. Dacă localizează 
telefonul şi vine după noi? Dacă îl localizează şi vede că e la mine 
acasă? 


— Bine, dar va trebui să scăpăm în curând de telefon, îi 
răspund. Mă şi mir că n-a activat încă aplicaţia Find My iPhone. 
Probabil că Lilian îi face capul calendar. Unde o să-l lăsăm? Crezi 
că ar fi bine să i-l aruncăm în curte? 


Iris clatină vehement din cap. 
— Nu ne putem întoarce la scena crimei, Ogilvie. Da, corect. 


— Bine, o să mă gândesc la o altă variantă, spun în timp 
ce deschid galeria şi mă uit la prima poză apărută pe ecran. E o 
fotografie foarte, foarte, foarte tulburătoare cu domnişoara 
Weaver, profesoara de teatru, care poartă doar un sutien. 


— Câh! Câh! Câh! exclam, aruncându-i telefonul lui Iris, 
care priveşte ecranul îngrozită. Gata, am terminat! Am văzut 
destule. Hai să scăpăm de el, te rog! 


Suntem întrerupte de gălăgia care se aude la uşă. O voce 
masculină, ce seamănă cu cea a lui Neil, spune: 


— Hei, ce faceţi? 

Când îmi ridic privirea, îi văd în prag pe Spike, Neil şi Zora, 
ţinând în mâini câteva cutii de pizza, însoţiţi de Brenda, care 
pare extrem de agitată. 

— îi cunoşti pe copiii ăştia, Alice? mă întreabă ea. 


La naiba, am uitat să-i anunţ că vin! N-am primit prea multe 
vizite în ultimele câteva luni, aşa că probabil se întreabă despre 
ce-i vorba. 


— Ţi-am spus că am fost invitaţi, intervine Zora. 


— Da, scuze, Brenda! Am vrut să-ți spun. Au venit 
pentru... un proiect de la şcoală. 


Sper din tot sufletul să nu mă contrazică vreunul. 
— Da, spune Spike. Pentru un proiect de la şcoală. Neil 


îmi face cu ochiul, închid ochii. Sper să nu regret asta. 


Capitolu 
] 22 IRIS 


7 NOIEMBRIE 18:45 


ZORA ŞI NEIL pun cutiile de pizza pe măsuţa de cafea, în 
timp ce Spike studiază biroul de investigaţii al lui Alice, 
oprindu-se asupra panoului cu suspecți. 


— Dintr-o perspectivă pur practică, sunt de acord cu punerea 
antrenorului pe lista de suspecți. Tată vitreg, moştenire, probabil 
bani din asigurare, întâlnirea în miez de noapte cu acest Kevin. 
Totul pare desprins dintr-un film sordid de pe Lifetime, dar ce aţi 
avut cu Cole Fielding? murmură el, privind panoul, apoi uitându- 
se din nou la noi. Pe bune? 


—Nu mai e suspect; de-aia i-am şi tăiat numele, îi răspunde Alice. 
Era... ăăă... era prins în anumite activităţi lascive cu Kennedy în 
seara aia. Există şi o înregistrare video. Aşa că are alibi. 


—Bine, atunci, spune Spike, roşu la faţă. 


Zora ia o felie de pizza, o îndoaie ca un sandvici şi o 
presară cu nişte parmezan. 


— A avut o relaţie cu Brooke astă-primăvară, Spike. Cum de n-ai 
ştiut asta? Studiază panoul, apoi întreabă: 
—Aţi făcut şi un tabel cronologic? 


—Un tabel cronologic? repet eu. 


încă încerc să fotografiez mesajele de pe telefonul antrenorului, 
dar devine obositor. 


— Da, ştiţi la ce mă refer. Să treceţi într-un tabel unde a 
fost toată lumea în noaptea petrecerii, dar mai ales după. 
Alibiurile trebuie să se potrivească perfect cu intervalele orare. 
Când se presupune că a murit Brooke? N-am văzut nicio 
informaţie la ştiri despre raportul medico-legal. Deci, dacă 
antrenorul are un alibi pentru ora la care cred poliţiştii că ea a 
murit, poate că nu-i el de vină, nu? Are dovezi în acest sens? 


Eu şi Alice ne uităm una la alta. 

— Ajungem şi la asta, îi răspunde ea. Stai să văd ce pot să fac! 

îşi scoate telefonul cu cartelă preplătită. Sursa ei anonimă. Fireşte! 
— Iris, ce pui la cale? mă întreabă Neil, aşezându-se 

lângă mine. îmi ia telefonul din mână. Şi un zâmbet larg îi apare 
pe buze. 

— Iris Adams, cum de-ai pus mâna pe telefonul 
antrenorului? 


Alice i-l smulge în grabă. 

— Evident, a fost o încurcătură. Am mers acolo ca să obţinem 
nişte informaţii şi acum trebuie să i-l returnăm înainte să-i 
observe lipsa. 


— Stai puţin! exclamă Spike. Aţi fost unde, ca să obţineţi ce? Şi 
cum de s-a produs încurcătura asta? 


Alice oftează. 


— Ne-am dus acasă la antrenor, i-am scotocit prin birou, am luat 
câteva lucruri - îi arată testamentul, extrasele de cont şi dosarele 
de pe masă de lângă cutiile de pizza - şi i-am găsit şi telefonul. îi 


fotografiam mesajele. 


—Deci aţi comis cam cincisprezece infracţiuni dintr-un foc, spune 
Zora, 


fluierând, dar vă rog să-mi explicaţi cum de aţi intrat în casa 
antrenorului. Şi cum de i-aţi luat toate astea. Fără ştirea lui. 


Neil ia din nou telefonul de la Alice. 


— Nu e nevoie să faceți poze. Vă ia prea mult timp. 
Trebuie doar să-l clonăm, apoi mă ocup eu de tot. 


Ia telefonul meu, laptopul lui şi mobilul antrenorului şi se aşază 
într-un colţ, unde începe să tasteze iute. 


—Uf! Chiar ştie ce face? întreb eu. 


—Da, îmi răspunde Spike, dând din cap. Dar nu pune întrebări! 
Cu cât ştii mai puţine despre aptitudinile lui Neil, cu atât mai 
bine. Ah, iar panoul ăsta n- are sare şi piper. Ar trebui să avem 
poze cu victima şi cu suspecţii. Aţi făcut o treabă interesantă cu 
sfoara, dar prefer elementele vizuale puternice. Pot s-o folosesc? 
întreabă şi se îndreaptă spre imprimanta de pe biroul din faţa 
şemineului, unde îşi deschide laptopul. 


în câteva secunde, din imprimantă iese o poză cu Brooke. Spike o 
înfige cu o piuneză în panou, chiar deasupra cartonaşului cu 
numele ei. Iat-o acolo, frumoasă şi râzând, pe plajă, cu umerii 
puţin arşi de soare. 


— îmi amintesc ziua aia, spune Alice încet. A fost înainte 
de relaţia mea cu Steve, când eram numai noi două. 


Rămânem cu toţii tăcuţi, cu ochii aţintiţi asupra fotografiei de pe 
panou. 

Spike se apleacă din nou asupra laptopului, printând poze. 

— Fetelor, ştiţi că va dori să-şi recupereze telefonul, nu? 


ne avertizează Zora. Alice îşi drege glasul. 

— L-am făcut knock-out, dar nu e nevoie să ştiţi cum, 
doar că e foarte, foarte năucit. Cred că mai avem timp la 
dispoziţie, dar nu prea mult. 


îşi verifică telefonul şi mă înghionteşte. 


— La mine o să mai dureze. Poţi să-ţi verifici sursa? 


Eu sunt. Avem nevoie de tine. Poti să vii? Avem 


nişte informaţii pentru tine şi ai primit raportul medico-legal? 


Bună, CSR. Spune-mi unde sunteţi şi vreau ceva de mâncare. 


îi trimit lui Ricky adresa şi îmi îndrept atenţia spre colegii din 
cameră. 

—Vine cineva să ne ajute. între timp, iată ceea ce ştim şi ceea ce 
credem că ştim! 


—O clipă! Cine vine? întreabă Spike, ridicându-şi privirea din 
pozele pe care le printează. Câţi oameni sunt implicaţi în 
investigaţie? 


—Ajung şi la asta, îi răspund. în primul rând, l-am vizitat pe 
Steve la închisoare. Pe scurt, susţine că nu-şi aminteşte nimic din 
cele întâmplate după cearta de la petrecere. Susţine că s-a trezit 
confuz în pădure... 


—Dar există o explicaţie pentru asta, mă întrerupe Alice, pentru 
că am aflat mai târziu că Helen Park a pus somnifere în băutura 
lui Brooke ca s-o adoarmă şi să pună mâna pe Steve... 


—Doar că Steve a dat paharul pe gât, completez eu. De-aia nu-şi 
mai aminteşte nimic, în afară de faptul că s-a trezit în pădure şi 
s-a dus apoi la Gogoşăria lui Dotty. 


Zora îşi înclină capul într-o parte. 


—Asta face Helen Park mai nou? Droghează oameni? 


—Da, răspunde Alice. Toată lumea a crezut că Steve s-a îmbătat, 


dar de vină 


a fost o combinaţie de alcool şi 
pastile Ambien. 


—Şi eu care credeam că Helen e o fată atât de drăguță! spune 
Spike. îmi cere mereu creioane cu împrumut la orele de algebră 
şi mi le returnează. Nimeni nu face vreodată asta. 


—Ai standarde extrem de joase pentru drăgălăşenie, Spike, 
intervine Zora. 

—Dar, continui eu, încercând să revin la subiectul care ne 
interesează, poliţiştii susţin că au găsit în pădure atât unul dintre 
adidaşii lui Steve, cât şi urme de paşi în punctul de belvedere, de 
unde a căzut Brooke. însă Dotty susţine că Steve purta ambii 
adidaşi când a venit să-şi ia o cafea, doar că pe unul l-a uitat în 
toaletă, când s-a dus să se spele. L-a dat poliţiştilor în ideea că i-l 
vor returna, iar în clipa următoare... 


— Au spus că l-au găsit în pădure, completează Alice. Le- 
a dat şi înregistrările video de pe camera de luat vederi, care 
dovedeau că Steve purta ambii adidaşi când a intrat în cafenea. 
Dar în dosar nu se pomeneşte nimic de vreo înregistrare. 


Zora se ridică în picioare şi începe să se plimbe de colocolo, 
mâncând o felie de pizza. 


—Hmm. Asta sună a... înscenare, nu vi se pare? Poliţiştii au 
plasat adidasul în pădure? Dar de ce? De ce tocmai Steve? 


—Asta încercăm să înţelegem şi noi, îi răspund. Nu credem că au 
mai considerat pe altcineva suspect. 


Neil se ridică în picioare. 


— Dacă-i adevărat, e curată nebunie. Cu asta se ocupă 
acum poliţiştii din Castle Cove? îi acuză pe nedrept pe jucătorii 
de baschet slabi de înger? Recunosc că nu m-am gândit la asta. 


îmi dă înapoi telefonul şi îl bagă în buzunar pe cel al 
antrenorului, apoi ia de pe masă una dintre cutiile cu pizza. 


— Plec. Mă duc să returnez telefonul antrenorului. îi livrez 
pizza acasă de 


trei ori pe săptămână. Dacă e dat peste cap după orice i-aţi dat, 
n-o să-şi mai aducă aminte că n-a comandat pizza. Mă apreciază. 
îi meditez juma' din jucători. 


Dă să plece exact când apare Ricky în prag. 
— Cine eşti şi de ce pleci cu mâncarea? îl întreabă ea. Mor 
de foame. 

Ricky scrutează camera cu privirea, analizându-ne pe fiecare în 
parte şi studiind dovezile împrăştiate peste tot. 


Să stabilim nişte reguli de bază! în primul rând, sunt 
avocata lui Steve. în al doilea rând, nu vă cunosc pe niciunul 
dintre voi. în afară de Iris. Şi de micuța domnişoară Saci cu bani 
de lângă ea. Nu v-am văzut niciodată, nu m- aţi văzut niciodată. 
De acord? 


— Saci cu bani? repetă Alice. E puţin cam nepoliticos. Chiar e 
necesară porecla? 


—Atât timp cât ăsta-i adevărul, micuță domnişoară Saci cu bani, 
răspunde Ricky. 


—Ador tot secretismul ăsta, spune Zora. Cât mai mult mister! 


—Minunat! răspunde Ricky, luând un loc. Ce informaţii aveţi şi 
ce vreţi să aflaţi? 


Alice se ridică în picioare şi se îndreaptă spre panoul crimei, plin 
acum cu fotografiile printate ale lui Brooke, ale antrenorului, ale 
lui Cole, Kennedy şi Alice. îşi desprinde poza şi o întoarce pe dos, 
astfel că tot ce vedem acum e doar o pagină albă. 


—Ca să nu mai lungim vorba, spune ea, nu mi-am ucis fosta 
cea mai bună prietenă. lar pasul următor, ca să mai eliminăm 
din suspecți, este să aflăm momentul morţii lui Brooke. 
Aproximativ. 


— Trecut în raportul medico-legal, spune Spike, desfăcând o 
sticlă de apă minerală. 


Ricky studiază un dosar din poală. 


— Detectivul Thompson va susține mâine o conferință de 
presă şi Îl va acuza oficial pe Steve Anderson de uciderea lui 
Brooke Donovan. Sper să încadreze fapta la omucidere 
involuntară, ceea ce înseamnă că a fost neintenționată. Ar primi 
între patru şi şase ani de închisoare. Pentru ucidere din culpă ar 
primi cincisprezece ani. Totul depinde de versiunea finală a 
raportului medico- legal. Deocamdată, acuzațiile se bazează doar 
pe constatările inițiale. 

Varianta pe care nimeni nu şi-o doreşte, mai ales în cazul unui 
proces cu juraţi, este încadrarea faptei la omor calificat, 
deoarece... 


— Vorbim de la douăzeci şi cinci de ani în sus sau chiar 
închisoare pe viaţă, completez eu. 
Zora scoate un fluierat. 


Alice schiţează o grimasă, dar îşi revine rapid şi afişează apoi o 
figură complet inexpresivă. Probabil că nu vrea să le dea de 
înţeles colegilor noştri cât de tare o sperie ultima sentinţă. 


— Am constatările iniţiale ale raportului medico-legal. E 
puţin cam neplăcut, aşa că sunteţi pregătiţi, dragii mei? 
încuviinţăm cu toţii din cap. 

Ricky citeşte dintr-un document pe care îl ţine pe genunchi. 


— Brooke Donovan a căzut în apă aproximativ între orele 
23 şi 2 dimineaţa. Pentru că a fost găsită abia două zile mai 
târziu, trupul se afla într-o stare avansată de putrefacție din 
cauza apei sărate, a curenților puternici şi a vieţuitoarelor 
marine. Interesantă aici e cauza morţii. 


Ricky îşi ridică privirea din paginile documentului. 
— Asta-i viaţa reală, dragii mei. Nu vreo carte sau vreun film, aţi 


înţeles? 


— Spune odată! o îndeamnă Zora. Nu suntem copii. 
—Ba exact asta sunteţi, îi răspunde Ricky. A suferit o fractură 


craniană, cel 


mai probabil în urma căderii de pe stânci, înainte să fie 
purtată de valuri. Prezintă zgârieturi pe mâini, genunchi şi 
picioare, probabil în urma rostogolirii pe panta abruptă. 
Stare de descompunere cauzată de timpul petrecut în apă. 
Ora morţii: între miezul nopţii şi 2 dimineaţa. 


Alice îşi ţine degetele strâns împreunate. 


— Nu e... îngrozitor? Adică e îngrozitor că a murit... dar 
se pare că cineva a Împins-o, nu? 

Ricky dă din cap. 

— Sau a căzut în toiul unui conflict între îndrăgostiţi, iar 
presupusul agresor n-a contactat autorităţile. E posibil ca în 
urma raportului final să reiasă faptul că ar fi putut să scape cu 
viaţă dacă cineva ar fi chemat ajutoare. Nu ştim cât ar fi putut să 
reziste. La baza stâncilor. Vestea bună, dacă o puteţi numi aşa, 
constă în faptul că Steve e un cetăţean-model. Un elev silitor şi 
un mentor bun, care n-a dat niciodată de belele. Chipeş şi bine 
îngrijit. Juraţii îşi vor dori să creadă că nu e un criminal. Ar putea 
fi fiul lor. Nu obişnuieşte să bea, deşi se pare că şi-a pierdut 
cunoştinţa în pădure. E perfect posibil să fi băut. Cum 

a ajuns adidasul acolo, după ce a trecut pe la Dotty, e cu totul 
altă poveste. Şi- mi doresc din tot sufletul să-şi amintească ceva. 


— Dar a fost drogat, intervine Alice. E firesc să nu-şi 


amintească nimic! Ricky o priveşte cu compasiune în ochi. 

— Ştiu, Alice. Dar poliţia nu i-a făcut teste antidrog. Deci 
afirmaţia asta n-are niciun fundament în faţa juraţilor. Nu există 
nicio dovadă în acest sens, chiar dacă prietena ta şi-ar 
recunoaşte fapta, deşi îmi plac acţiunile ei â la Riverdale. Ar trezi 
anumite semne de întrebare în mintea juraţilor, dar ar scoate la 
iveală şi... alte aspecte îngrijorătoare. Se ştie că cei care iau 
Ambien manifestă un comportament ciudat şi violent. Asta mă 
duce cu gândul la înregistrările video făcute la petrecere, unde 
Steve, un băiat bine făcut, se poartă grosolan cu prietena lui 
mult mai scundă. După cum v-am spus şi la bar, asta n-ar da bine 
în ochii juraţilor. 


—La naiba! spune Spike. 


—Dar dacă poliţiştii sunt cei care au plasat adidasul la locul 
faptei? întreabă Zora. Cum ar fi să privim lucrurile şi din 
unghiul ăsta? 


Ricky închide dosarul din poală şi ia o felie de pizza. 
— Aveţi nişte bere? Mi s-a făcut poftă de-o bere. 


— Suntem doar nişte copii, îi reaminteşte Alice. 

— Corect, îi răspunde Ricky, făcându-i cu ochiul. Beţi doar la 
petrecerile din pădure, adaugă, privind-o apoi pe Zora. Dacă 
vreţi să-l scoateţi pe Steve ţap ispăşitor, victima unei înscenări 
puse la cale de poliţie, n-aveţi decât, dar am nevoie de dovezi, 
pentru că e... 


Şi schiţează cu un gest al mâinii declanşarea unei explozii. 


— Ricky, spune Alice, cu exasperare în glas, ne-ai 
enumerat toate lucrurile care-l pot trimite pe Steve în spatele 
gratiilor. Dar tu pe ce-ţi construieşti apărarea? Doar asta e 
treaba 


ta. 
Ricky răsuflă lent. 


— Strategia mea de apărare e următoarea... clientul meu 
a avut o altercaţie cu prietena lui, posibil exacerbată de faptul că 
a fost drogat, apoi a leşinat în pădure, motiv pentru care nu 
poate fi făptaşul. Cam asta e. Dacă Îl vor acuza de omucidere 
involuntară, va primi câțiva ani de închisoare. Totul va părea un 
accident. Voi fi dornică să aflu de ce adidasul lui Steve a apărut 
brusc în pădure după înfăptuirea crimei şi voi aduce subiectul în 
discuţie, dar Dotty nu e o martoră prea coerentă. în principal... 


Ezită, apoi continuă: 


— în principal, voi încerca, la fel ca voi, să îndrept 
atenţia juraţilor spre un alt făptaş. Să sădesc în mintea lor 


sămânţa îndoielii. 


O priveşte pe Alice cu subînţeles. 
— încetează! spune ea. 


—Dar are dreptate, intervin eu. Nu că tu ai făcut-o, Alice, dar 
trebuie să le distragă cumva atenţia juraţilor, sădindu-le ideea că 
făptaşul ar putea fi şi altcineva în afară de Steve. Iar tu te 
încadrezi perfect în rol. 


—îmi pare rău, Saci cu bani, spune Ricky. S-ar putea să merg şi 
într-o altă direcţie. Nu ştiu încă. Mai am de citit o grămadă de 
interviuri; trebuie să vorbesc din nou cu Anderson. Poate că 
vinovatul nici nu se află pe panoul vostru. Cine ştie? 


—0O clipă! spune Zora. Interviuri? L-au interogat cumva şi pe 
antrenorul Donovan? Te întreb pentru că ăsta e... 


Ridică nişte hârtii. 


— ... testamentul Victoriei Levy Donovan, conform căruia, odată 
ce Brooke avea să împlinească 18 ani, banii Victoriei urmau să 
fie transferați în conturile ei, iar antrenorul nu avea să mai fie 
administrator fiduciar, ce-o mai fi şi asta... Şi, o, Doamne! 


Alice îi smulge testamentul din mână. 
—O, Doamne! murmură ea. 


—Ce e? întreb eu, sărind în picioare şi uitându-mă peste umărul ei. 
îmi arată un anumit paragraf, pe care îl citeşte cu glas tare, în 
timp ce eu urmăresc rândurile pe pagină: 


Dacă înainte de împlinirea vârstei de 18 ani, 
beneficiara, BROOKE LEVY DONOVAN, va deceda sau 
va suferi vătămări corporale ireparabile, necesitând o 
îngrijire pe termen lung, tutorele ei legal, 


MATTHEW PAUL DONOVAN, va primi o sumă forfetară 
de cinci milioane de dolari, plătibilă în momentul 
renunţării la toate activităţile de îngrijire, la tutela 
legală şi la toate pretenţiile legale privind bunurile lui 


BROOKE LEVY DONOVAN acum şi pentru totdeauna. 


—Hei, oameni buni! strigă Spike, fluturând prin aer extrasele de 
cont. Se pare că antrenorul are o gaură în buzunar de vreo trei 
sute de miare. 


— Aşadar, domnule antrenor, spune Zora, înoţi în ape extrem de 
tulburi. Ai datorii, te întâlneşti cu un tip misterios în noaptea în 
care fiica ta este împinsă de pe o stâncă... 


—Nu răspunde la mesajele trimise de Brooke în seara aia, în 
care îl roagă să vină după ea, continuă Alice. 


—O clipă! spune Ricky, aruncând pe măsuţa de cafea felia de 
pizza doar pe jumătate mâncată. Brooke i-a scris? A specificat în 
interviul acordat iniţial poliţiei că nu avea veşti de la ea. 


Eu şi Alice ne uităm una la alta. 


Alice îi dă lui Ricky telefonul meu, care e acum, mai mult sau 
mai puţin (şi oare pentru cât timp?) şi telefonul antrenorului. 


Ricky îl cercetează scurt, apoi i-l dă înapoi lui Alice. 


— Nici nu vreau să ştiu, spune ea, cum ați pus mâna pe 
el, cum l-aţi clonat şi aşa mai departe. 


Avocata deschide din nou dosarul şi-şi citeşte însemnările. 


— Lucy Hollister, alibiul lui Matt Donovan, confirmă 
faptul că antrenorul a fost la ea acasă între 2 şi 3 dimineaţa, dar 
nu poate să dovedească unde a fost înainte. Susţine că a corectat 
nişte lucrări. Apoi s-a dus acasă şi s-a culcat, convins că Brooke 
era acasă la prietena ei. în afară de datele din telefon, ce alte 
informaţii mai aveţi? Orice altceva e binevenit. 


Şi începem să vorbim cu toţii deodată, relatându-i mesajele 
primite de la Kevin, certurile dintre Brooke şi antrenor şi 
aventurile lui cu profesoarele de la şcoală. 


în toiul acestui vacarm, când nimeni nu mă vede, îi scriu un mesaj 
lui Alice. 


Persoana aia pe care o ştii şi care ştie lucruri. N-ai putea să 
insişti să-ţi dea nişte detalii despre adidasul lui Steve şi anchetă? 
De ce ar plasa poliţiştii adidasul la locul faptei şi de ce ar încerca 
să-i însceneze totul lui Steve? Poate că prietenul tău ar putea afla 
ceva. Poliţişti corupți? 


Cu toate astea, într-un colţişor al minţii, în ciuda unor dovezi 
care par să-l incrimineze pe antrenor, cred că oricine de pe 
panoul nostru poate fi încă făptaşul. Mai ales Autorul necunoscut. 


PANOUL CRIMEI 


Steve Anderson 


Helen Park Rebecca Kennedy Alice Ogilvie Cole Tielding 
Antrenorul Donovan Accident Autor necunoscut 


TABEL CRONOLOGIC 


31 OCTOMBRIE 


ALICE 
21:00 Alice soseşte la petrecere; se ceartă cu Brooke 


şi cu Steve 21:30 Alice pleacă de la petrecere 


IRIS 


21:35 Iris o vede pe Alice în maşină pe Autostrada 7, venind de la 
Castelul Levy 21:45 Iris o vede pe Brooke fugind pe Autostrada 1 
Atunci a fost văzută ultima dată Brooke 


ANTRENORUL DONOVAN 21:00- 22:30 Corectează lucrări? 
22:30 - 02:00 NU SE ŞTIE 

22:30 Primeşte primul mesaj de la Brooke (nu-i 

răspunde) 

22:38 Primeşte al doilea mesaj de la Brooke (nu-i răspunde) 


22:40 Primeşte al treilea mesaj de la Brooke (nu-i răspunde) 
02:00 - 03:00 E acasă la Lucy Hollister 03:00 E acasă (chipurile) 
07:55 Alice îl vede la şcoală 


KENNEDY 


21:00 - 23:00 E la petrecerea de la Castelul Levy 23:30 - ?? 
înregistrare cu Cole Fielding, cu ora afişată 


?? Kennedy se duce acasă. Brooke nu mai apare (îşi dă seama de 
asta abia a doua zi de dimineaţă) 7:52 Alice o vede la şcoală 


COLE 

La fel ca Rebecca Kennedy. STEVE 

20:00 E la petrecere 

21:15 Se ceartă cu Brooke 

22:30 Pleacă de la petrecere 

02:00 - 07:15 (aproximativ) Susţine că a dormit în 
pădure; nu există dovezi 

07:25 A fost văzut la Gogoşăria lui Dotty 


08:00 A fost văzut la şcoală 


BROOKE 

20:00 E la petrecere 21:15 Se ceartă cu Steve 

21:45 Pleacă de la petrecere; Iris Adams o vede pe Autostrada 1 
22:30 îi trimite primul mesaj antrenorului (nu primeşte răspuns) 
22:38 îi trimite al doilea mesaj antrenorului (nu primeşte răspuns) 
22:40 îi trimite al treilea mesaj antrenorului (nu primeşte răspuns) 


Ora aproximativă a morţii: între 00:00 şi 02:00 


Capitolu 


Apare 2 NOIEMBRIE 11:22 


„E ca toţi oamenii tăcuţi care, când îşi pierd firea, o fac la modul 
serios!”* 


- AGATHA CHRISTIE, UCIGAŞUL ABC 


DUPĂ ISTORIE, MĂ DUC LA URMĂTOAREA ORĂ, cu ochii în 
telefon, când mă lovesc de un perete de cărămidă. 


— Ooo! 


Sar înapoi şi scap telefonul din mână. Frecându-mi umărul care 
s-a izbit de zid, mă aplec ca să-mi recuperez telefonul. 


— Bună, Alice, spune o voce joasă de deasupra mea - o 
voce familiară. 


Ridic privirea, stând ghemuită pe vine, şi realizez că nu m-am 
lovit de un perete, ci de o persoană. O persoană foarte, foarte 
înaltă şi foarte, foarte supărată. 


Antrenorul. Stă în faţa mea, cu braţele încrucişate, roşu la faţă şi 
cu ochii scăpărând scântei. Nu l-am văzut niciodată atât de 
furios, nu eu personal, dar în minte mi se furişează iute o 
amintire. Anul trecut, după un meci de baschet jucat în 
deplasare, Steve a venit la mine acasă şi mi-a povestit, în mod 
clar şocat, că antrenorul şi-a pierdut cumpătul în timpul celei de 
a doua reprize şi a fost dat afară de pe teren. Abia acum mi-am 
amintit întâmplarea - mi s-a părut puţin cam exagerată. însă 
acum îmi dau seama că nu a fost deloc aşa. 


Antrenorul e negru de furie. 


O! O, nu! Stomacul mi se întoarce pe dos. E de rău. Mă ridic 
încet, cu telefonul în mână. încep să-i scriu lui Iris - un SOS, 
ceva, ca să-i dau de veste că voi fi ucisă în curând -, dar până să 
tastez vreo literă, antrenorul îmi smulge telefonul din mână. 


— Nu cred că ai nevoie de el acum. 


înghit în sec, schiţând un zâmbet fals ca să-mi împiedic buzele să 
tremure, îmi fac curaj spunându-mi că suntem într-un loc public. 
Holul geme de elevi. E bine că e multă lume. 


— Bună ziua, domnule antrenor. Mă bucur să văd că vă 
simţiţi mai bine, îi răspund, reuşind să-mi menţin tonul neutru, 
chiar dacă mai am puţin şi vomit. 


Dumnezeule, chiar ar trebui să mă fac actriţă! 


— Lasă vrăjeala asta ieftină, Alice! Trebuie să stăm de 
vorbă, îmi spune cu glas scăzut. 


Se uită în jur, părând să observe pentru prima oară câte perechi 
de ochi sunt aţintite asupra noastră. 


— Hai să mergem în biroul meu, te rog! 


Dacă el chiar crede că Îl voi asculta, probabil că mă consideră 
mult mai proastă decât sunt de fapt. Clatin din cap. 


— îmi pare rău, domnule antrenor, dar o să întârzii la 
următoarea oră, dacă nu plec chiar acum. 


Dau să trec pe lângă el, dar îmi blochează imediat calea. La 
naiba! Se mişcă repede pentru un bărbat masiv. 


— Alice, nu e de glumă, îmi spune, coborând şi mai 
mult tonul glasului în timp ce se apleacă spre mine. Ai fost ieri 
la mine acasă..., începe, şi mi-am găsit biroul vraişte. Apoi mă 
trezesc cu un puşti la uşă, care îmi livrează o pizza pe care nu 
am comandat-o şi mă roagă să-l las să se ducă la toaletă. 


După ce-a plecat mi-am găsit telefonul în dulapul cu 
medicamente din baie, deşi sunt convins că nu eu l-am pus 
acolo. Expresia din ochii lui îmi trimite un fior pe şira spinării. 


— Trebuie să-mi spui chiar acum ce s-a întâmplat! 
îmi înclin capul într-o parte şi clipesc, întruchiparea nevinovăţiei. 


— Nu ştiu la ce vă referiți. Am venit la dumneavoastră 
acasă şi am stat de vorbă. Aţi băut... puţin, murmur eu. Ştiu că 
toată povestea asta cu Brooke v-a afectat. Când a venit Lilian, 
am încercat să vă acopăr, dar ştiţi cât de autoritară e... 


Mă opresc, apoi continui: 
— Chiar trebuie să plec... 


—Alice Ogilvie, mă întrerupe el, ştiu că mi-ai făcut ceva când ai 
venit ieri la mine. Şi mai ştiu că nu-mi las niciodată biroul 
vraişte - nici acasă, nici la şcoală. Fotografia lui Brooke de la 
balul debutantelor a dispărut. Nu i-am acordat prea multă 
importanţă până ieri, dar acum..., continuă, mijindu-şi ochii. Şi 
sunt ferm convins... Sunt ferm convins că n-am băut decât o 
bere. O să aflu ce-ai făcut, crede-mă pe cuvânt! 


Se apropie tulburător de mult de mine. Fac un pas înapoi, iar el 
unul în faţă. 

O expresie sălbatică îi schimonoseşte chipul. Şi ridică vocea. 

—Am ştiut mereu că eşti o belea. Ai încurajat-o pe Brooke să 

facă numai prostii. lar după povestea de astă-vară..., spune 

el, afişând un surâs dispreţuitor. Sper că-ţi dai seama că 

nimeni n-o să te creadă, chiar dacă... 


—S-a întâmplat ceva? îl întrerupe o voce din spatele meu. 
Domnule antrenor Donovan, ce căutaţi la şcoală? 


Mă întorc şi o văd pe doamna Westmacott, cu braţele încrucişate 
şi o expresie ciudată pe chip. 


— E totul în ordine, Alice? 


Antrenorul se retrage. Se pare că a înţeles că ideea de a veni la 
şcoală, ca să ia la întrebări o elevă de 17 ani, n-a fost o mişcare 
prea inteligentă. în jurul nostru s-a strâns o mulţime şi câţiva 
colegi ne filmează cu telefoanele. 


— Da, îi răspunde el, dregându-şi vocea. Totul e-n regulă. 
Vorbeam cu Alice despre... mici detalii. Legate de înmormântare. 


îmi returnează telefonul. 


Westmacott se uită când la mine, când la el, cu o privire care îmi 
face pielea de găină, şi încuviinţez din cap. Abia aştept să plec 
dracului de aici şi să-i spun lui Iris ce s-a întâmplat, iar dacă 
singura şansă s-o fac e să-i susţin minciuna antrenorului, atunci 
aşa să fie! Nici că-mi pasă. 


— Mi s-a părut că am auzit... Westmacott ezită, apoi clatină 
din cap. 

— Nu mai contează. Matthew, cred că Alice trebuie să se 
ducă la ore. Te conduc eu. 


Antrenorul şovăie o clipă, apoi dă din cap. Când Westmacott se 
întoarce să plece, însoţită de Donovan, el se mai apleacă o dată 
spre mine şi mârâie: 


— Sper că ştii că încă n-am terminat cu tine, Alice 
Ogilvie! îi zâmbesc cu gura până la urechi şi îmi flutur degetele 


în semn de la revedere. Dar imediat cum dispare după colţ şi 
mulţimea din jur se risipeşte, mă sprijin de un dulap şi, cu mâini 
tremurânde, îi trimit un mesaj lui Iris. 

Tessa Hopkins: Transmit în direct de la Departamentul de Poliţie 
din Castle Cove. Din clipă în clipă, detectivul Thompson, 
anchetatorul care conduce investigaţiile în ancheta Brooke 
Donovan, va anunţa în mod oficial acuzaţiile aduse lui Steve 
Anderson, în vârstă de 18 ani. Ne aşteptăm ca Anderson să fie 
acuzat de omucidere involuntară. 


Detectivul Thompson: Bună seara! Vă comunic declaraţiile 
oficiale, apoivă răspund şi la întrebări. După cum ştiţi, Brooke 
Donovan a dispărut în noaptea de Halloween, după o petrecere 
organizată la Castelul Levy. Am bănuit iniţial că a fugit de acasă, 
bazându-ne pe faptul că o altă adolescentă din Castle Cove a 
dispărut într-un mod similar vara trecută. Respectiva 
adolescentă s-a întors din proprie voinţă. Din păcate, nu aşa s-a 
întâmplat cu domnişoara Donovan. Credem că domnişoara 
Donovan s-a certat cu prietenul ei, domnul Anderson, în seara de 
Halloween, şi a fost văzută pentru ultima oară, după conflict, pe 
Autostrada 1. După anchetarea prietenilor şi a familiei, mai cu 
seamă după discuţiile purtate cu domnul Anderson, a devenit 
evident că acţiunile sale din seara dispariţiei sunt extrem de 
suspecte. Există anumite neconcordanţe tulburătoare în 
discuţiile purtate cu domnul Anderson. în plus, au fost găsite 
obiecte aparţinând suspectului în zona aproximativă unde 
domnişoara Donovan a fost văzută pentru ultima oară în viaţă. 
Conform unui primraport medico-legal, se pare că victima a 
decedat în urma rănilor căpătate în timpul căderii de pe stânci. 
Nu ştim încă dacă a împins-o cineva sau dacă a căzut în urma 
unui conflict. în acest moment, suntem alături, prin gânduri şi 
rugăciuni, de membrii familiei îndoliate a victimei şi vă rugăm să 
le acordaţi intimitatea şi răgazul necesare pentru a-şi plânge 
pierderea în tihnă. Am întreprins o investigaţie amănunţită şi 
bine condusă, pentru care vreau să-i mulţumesc în mod deosebit 


lui Mary Malone, care a venit special să ne ajute 


în desfăşurarea anchetei. în acest moment, Steve Anderson e 
acuzat de omucidere involuntară. în momentul primirii 
raportului final al autopsiei, acuzaţiile s-ar putea schimba 
semnificativ. 


Tessa Hopkins: Domnule detectiv Thompson, ne puteţi spune mai 
multe despre dovezile care îl incriminează pe Steve Anderson de 
moartea lui Brooke Donovan? I-a fost găsit ADN-ul pe trupul 
victimei sau în apropiere de locul crimei? 


Detectivul Thompson: Cadavrul a stat în apă timp de două zile şi, 
după cum bine ştiţi, a fost supus procesului de descompunere din 
cauza sării, reziduurilor şi vieţuitoarelor marine. Testele ADN se 

efectuează pe baza probelor găsite în zona stâncilor, pe cadavrul 
victimei şi în perimetrul pădurii. 


Reporter: Ce alte dovezi incriminatoare mai aveţi, care îl leagă 
pe suspect de moartea victimei? 


Reporter: Ne puteţi spune dacă Brooke a mai trăit după ce-a 
căzut de pe stânci? 


Reporter: A fost abuzată sexual? 


Reporter: Aveţi probe ADN care să stabilească o legătură între 
Anderson şi Donovan? 


Reporter: Unde e telefonul lui Brooke Donovan? 


Detectivul Thompson: Ne aflămîn plin proces de strângere a 
probelor ADN. Nu credem că a fost abuzată sexual. Câţiva 
participanţi la petrecere au filmat o confruntare fizică între 
domnişoara Donovan şi domnul Anderson din seara aceea, care 
ne face să credem că domnul Anderson a plecat ceva mai târziu 
de la petrecere, ca să o caute pe domnişoara Donovan, şi a găsit- 
o în pădure, unde a avut loc un alt conflict. 


Reporter: Au existat şi alţi suspecți în acest caz? 


Reporter: Puteţi să ne spuneţicare e legătura dintre dispariţia lui 
Brooke şi cea a unei alte adolescente din vara trecută? N-au avut 
amândouă o relaţie cu Steve Anderson? Aţi stat de vorbă şi cu 
adolescenta în cauză? 


CNN: Domnule detectiv Thompson, puteţi să ne explicaţi de ce 
aţi aşteptat două zile ca să începeţi căutările? Deşi Brooke 
Donovan avea 17 ani în momentul dispariţiei, departamentul 
dumneavoastră nu a emis o alertă de tip Amber. Nu aţi anchetat 
martorii timp de două zile şi se pare că nici tatăl ei vitreg n-a 
contactat poliţia câteva ore bune după ce a descoperit dispariţia 
fiicei sale. 


Detectivul Thompson: După cum v-am spus deja, am crezut că 
victima copiază dispariţia unei alte adolescente. Nu mă înţelege 
greşit, amice, am făcut tot ce am putut, cu ce am avut la 
dispoziţie în momentul respectiv! Nu am emis o alertă de tip 
Amber pentru că nu am considerat că ne confruntăm cu un caz 
de răpire. Tatăl ei vitreg a declarat că fiica lui avea anumite 
probleme... 


Mary Malone, anchetator: Aş vrea să intervin aici pentru o clipă, 
vă mulţumesc. Departamentul de Poliţie din Castle Cove merită 
toată aprecierea pentru o investigaţie impecabilă privind cazul 
uneifete dificile şicumva instabile psihic. Domnul Anderson este 
o vedetă în lumea sportului, care se confruntă cu foarte multă 
presiune. Provine dintr-un mediu cu totul diferit de cel al 
domnişoarei Donovan, motiv care ne alimentează bănuiala că 
presiunea exercitată de şcoală şi de familie s-a dovedit mult prea 
covârşitoare, făcându-l să cedeze. A avut anumite probleme cu 
violenţa în trecut. Şi a băut în seara cri... 


Tessa Hopkins: Ne puteţi spune care sunt aceste probleme cu 
violenţa din trecut? Şi dacă a băut la petrecere, i s-au recoltat 
probe toxicologice? 


Mary Malone: Nu s-au efectuate teste toxicologice în timpul 
primului interviu; poliţia încă credea că domnişoara Donovan a... 


CNN: Ne confruntăm cu o problemă de decalaj între momentul 
dispariţieivictimeişimomentul demarării operaţiunilor de 
căutare. Aţi putea să... 


(O voce din mulţime): V-am dat adidasul lui! Ce s-a întâmplat cu 
el? Pe-ăsta spuneţi că l-aţi găsit la punctul de belvedere? Pentru 
că... 


Mary Malone: Vă mulţumim pentru timpul acordat. 

COLE FIELDING ÎMI OFERĂ peste tejghea o pereche de role. 
— Ai văzut-o? mă întreabă el, complet uluit. Conferinţa de 
presă? 


— Am văzut-o. 


Chiar o văzusem. Spike mi-a trimis linkul şi am recunoscut şi 
vocea aspră din mulţimea adunată în faţa secţiei de poliţie: era a 
lui Dotty Schumacher. După ce a întrebat ce s-a întâmplat cu 
adidasul lui Steve, iar poliţiştii au întrerupt conferinţa, un fior 
mi-a străbătut şira spinării. Cu siguranţă se petrece ceva ciudat 
aici. Ceva foarte bizar şi sper că sursa lui Alice ne va oferi în 
curând ceva concret, pentru că, dacă vrem să susţinem varianta 
înscenării puse la cale de poliţie, trebuie să ştim cu ce ne 
confruntăm. 


— Aş vrea să-l omor, sincer să fiu, spune Cole. Pe 
ticălosu' ăla. Brooke n-a făcut rău nimănui. Şi-a pierdut controlul 
la sfârşitul petrecerii, e adevărat, dar n-am crezut că ar putea 
face aşa ceva. Dar, când bei, îţi poţi pierde minţile, nu? Steve nu 
e însă genul care să-şi bea minţile. 


Şovăi, apoi decid să dau cărţile pe faţă. 


— S-ar putea să nu fi băut chiar atât de mult... poate că 
cineva i-a pus ceva în băutură. Au fost foarte mulţi oameni la 
petrecere. Poate că cineva a turnat ceva în băutura cuiva şi s-a 
întâmplat ca fix aceea să ajungă la Steve. 


N-am de gând să-i pomenesc numele lui Park. 


— Cam înspăimântător, spune Cole, încruntat, dar, da... ar 
fi o explicaţie 


pentru comportamentul lui ciudat. Dar încă nu-mi vine să cred. 
Că Brooke nu mai e. N-am pierdut nicio fiinţă dragă până acum. 


îşi dă la o parte o şuviţă de păr din ochii ce-i licăresc de tristeţe. 
Cole pare atât de nefericit, iar eu nu reuşesc să-mi desprind 


privirea de pe buzele lui pline şi pielea perfectă. E ceva greşit 
în asta? Da, probabil că e greşit în toate modurile posibile. 


îmi iau rolele, mă îndepărtez de Cole şi mi le pun în picioare. 
Spike, Neil şi Zora îmi fac cu mâna de pe ring. Trebuie să-mi pun 
ordine în gânduri. Rolele mă vor ajuta. întotdeauna mă ajută. 


—Iris! mă strigă Alice, aproape fără suflu, încercând să şteargă 
ştampila de admitere pe ring. E de rău, murmură apoi, udându- 
şi un deget şi frecându-şi cu furie dosul palmei. 


—Alice, spune-mi că sursa ta are nişte informaţii care ne pot fi de 
folos! 


—Se străduieşte, îmi răspunde. Cred că..., şovăie, apoi continuă: 
Cred că trebuie să ne axăm asupra antrenorului. Mi-am stors 
creierii, dar nu văd asupra cui am mai putea arunca vina. Nici 
măcar asupra lui Kennedy, oricât de mult mi-aş dori. 

Privesc rolele, îngândurată. 

—Şi atunci care e următorul pas? I-am oferit lui Ricky toate 
informaţiile legate de antrenor. Vrei să-l urmărim din nou? 
—Mă gândesc, îmi răspunde, ţuguindu-şi buzele. 

—la-ţi nişte role! îi spun, legându-mi şireturile. 


—Mmm, nu! 


— Mmm, ba da! O să te ajute să gândeşti. Bosumflată, 
Alice se duce la Cole ca să împrumute o pereche de role. 


— Nu prea mai ştiu cum să mă dau cu ele, îmi spune când 
se întoarce, ţinând 


rolele în mână cu un gest afectat. Cine le mai foloseşte? Nu 
vreau să iau vreo ciupercă. 


— Pune-le în picioare, Alice! 

Mă învârt într-un cerc mic în jurul băncii. Gândul că antrenorul a 
venit la şcoală ca s-o ia la întrebări pe Alice nu-mi dă pace. Ar 
putea oare să-şi dea seama că i-am clonat telefonul? Şi că toate 
datele sunt acum în telefonul meu? Am deja Creatura pe cap; n- 
am nevoie de alt bărbat violent pe urmele mele. 


Alice se clatină uşor când se ridică. O prind de cot. 
— Te ajut eu. Relaxează-te! Mai ştii cum să te opreşti, 
da? îi arăt cum să încline rola ca să o facă. 


— De trei ani am reuşit să scap de orele de educaţie 
fizică, îmi răspunde, exasperată. Numai asta-mi lipsea acum! 


Pornim spre mijlocul ringului. Spike şi Zora vin la noi. Neil e 
singur de cealaltă parte a ringului. 


— Trebuie s-o ajutăm pe Alice, le spun eu. Şi trebuie să 
venim cu un plan. 

Spike mă ia de braţ, eu o iau pe Alice, iar Zora îşi împleteşte 
brațul de cel stâng al lui Alice. 


—Parcă aş fi un sandvici, oftează Alice. 
—Bun, spun eu. 


Mă simt mai bine odată ce începem să ne mişcăm pe ring. 

—Să analizăm lucrurile certe pe care le cunoaştem. Antrenorul 
are datorii. Urmează să primească cinci milioane de dolari acum, 
că a murit Brooke... 


—Are aventuri cu câteva profesoare şi, după cum reiese din 
extrasele de cont, le oferea cadouri destul de scumpe -, dar asta 
nu-l transformă într-un ucigaş, adaugă Zora. 


—Dacă ţinem cont de ce a zis Kennedy şi de mesajele din 
telefonul lui de la Brooke, s-a despărţit de Westmacott pentru că 
fiica lui era supărată că s-ar putea căsători cu consiliera... 


—Pe de altă parte, spune Alice, pufăind, roşie la faţă de efort, o 
presa pe Brooke să-l facă administrator fiduciar ca să-şi 
primească stipendiul lunar până când Brooke avea să termine 
facultatea. Şi cine e individu’ ăsta, Kevin, care ţinea morţiş să se 
întâlnească cu antrenorul în noaptea de Halloween? 

Am senzaţia că acest Kevin... 

—Da, şi pe mine mă obsedează tipu' ăsta, spune Zora. Dacă 
antrenorul n-a răspuns mesajelor lui Brooke, atunci era cu 
Kevin? Şi de ce? Iar dacă a omorât-o într-adevăr pe Brooke, oare 
acest Kevin l-a ajutat? Apoi, când totul s-a terminat, antrenorul 
se duce acasă la domnişoara Hollister pentru o partidă de amor? 


Spike se desprinde de grupul nostru şi o ia înainte, întorcându-se 
cu faţa la noi. 


— Antrenorul are datorii imense; alibiul lui din seara respectivă e 
şubred. E evident că poliţiştii au făcut o treabă de mântuială 
când l-au investigat. Dacă l-au investigat. Adică eu pe pista asta 
aş fi mers. Iubit, tată... Toţi cei cu care Brooke avea probleme. 


—Să nu uităm nici de mesajul criptic pe care l-a trimis! spune 
Alice. Oare chiar se referea la sistemul de alarmă? Nu-i pot da de 
cap. 


—Tind să cred că poate şi Lilian e implicată în povestea asta, 
intervin eu. Adică orice e posibil. Dacă vrei să ştergi publicitatea 
negativă, găseşti un ţap ispăşitor, bagi pe cineva la puşcărie şi-ţi 
vezi mai departe de viaţă. Poate că a plătit vreun poliţist să pună 
adidasul la locul faptei. Cine ştie? Oamenii bogaţi fac lucruri 
ciudate. Am văzut cândva un serial în care o bunică l-a plătit pe 
nepotul pe care-l plăcea cel mai puţin să-şi asume crima 
înfăptuită de nepotul preferat. 


—Cam aiurea, spune Spike, clătinând din cap şi privind-o pe 
Alice. Ca bogătaşii să arunce vina pe sărăntoci doar ca să evite 


neplăcerile provocate de o crimă. 


—Nu suntem toţi aşa! ripostează Alice. Nu eu v-am marginalizat. 
Oricum, bună încercare, Iris, dar mă îndoiesc că Lilian are vreo 
legătură cu povestea asta. 


—Park e bogată şi a încercat s-o drogheze pe Brooke! strigă 
Zora. Kennedy face filmuleţe porno! Povestea o să ajungă pe 
primele pagini din TMZ, credeţi-mă pe cuvânt! 


—Voi aţi fumat iarbă, spune Alice. 


—Da, dar n-o strecurăm în paharul nimănui, ca s-o zic pe- 
aia dreapta, răspunde Spike. Şi nici nu facem filmuleţe 
porno. Suntem un grup de neprihăniţi. Cu excepţia Zorei. 


Mă desprind de grup şi mă întorc cu faţa spre ei, patinând cu 
spatele lângă Spike. Alice se clatină, dar o susţine Zora. 


—Bun, spun eu. Mâine are loc cea de-a doua audiere a lui Steve. 
Antrenorul pare speriat. A luat-o la întrebări pe Alice la şcoală. 
Practic a ameninţat-o. Asta înseamnă că are multe de ascuns, 
după părerea mea. Trebuie să facem ceva - şi cât mai repede cu 
putinţă. înmormântarea lui Brooke va avea loc vineri. Trebuie să 
fim cu toţii prezenţi şi să stăm cu ochii pe antrenor. înclin să 
cred că el e vinovat. Şi, da, poate că a fost şi ajutat. 


— Corect, spune Zora. Trebuie să-l găsim pe misteriosul Kevin. 
Să aflăm care-i treaba cu el. E o ipoteză interesantă. O tentativă 
ratată de răpire şi răscumpărare. Antrenorul e dator vândut, are 
nevoie de bani, o presează pe Brooke să-i dea mai mulţi, ea 
refuză şi, poate în cârdăşie cu acest Kevin, o răpeşte ca să obţină 
o răscumpărare, dar totul se duce de râpă. 


—N-o să ne spună nimic, intervin eu, frustrată. 


—Ba ar putea s-o facă, spune Alice. Dacă îl convingem că 
antrenorul e cel care îl contactează. Avem numărul lui de 
telefon. îi scriem un mesaj de pe unul din telefoanele cu cartelă 
preplătită, sub pretextul că antrenorul şi-a luat un alt telefon, şi 
îi propunem să ne întâlnim urgent... 


—Sună bine, spune Spike. Dar nu putem să ne facem cu toţii 
apariţia - cinci 


puştani... 


—Lui Alice i se strică maşina, zice Zora. Spike, aranjezi tu ceva la 
ea. Cei de la depanfri auto sunt pe drum. Ajungem mai devreme 
la locul de întâlnire. Dă întâmplător peste noi... 


—Şi încă ceva, intervin eu. Suntem singuri, în mijlocul drumului, 
speriaţi că nu cunoaştem oraşul, nişte bieţi elevi străini, care s- 
au trezit la o şcoală unde bântuie criminalii. Şi îi cerem 
ajutorul... 


îi surprind privirea lui Alice. înţelege foarte bine unde bat. Neil 
ne prinde din urmă, gâfâind. 
—Ce-am pierdut? Ce se petrece aici? 


— Trei ani de franceză îşi vor spune în sfârşit cuvântul. 
Despre asta este vorba, Neil, îi răspunde Alice, încântată. 
Ah putain ga va etre chaud!3 


3 O să fie al naibii de cald! Qb. fr.) (n. t.) 

„Stai cu ochii-n patru! Şi urechile ciulite! Pune-ţi mintea la 
contribuţie dacă ai aşa ceva! Şi, dacă e cazul, treci la acţiune!” 


- AGATHA CHRISTIE, MOARTE PE NIL 


SUNTEM ÎN MAŞINĂ şi luăm curba în viteză pe drumul de 
ieşire din centrul oraşului spre Autostrada 1. 


— lată care-i planul! le spun însoţitorilor mei. Hercule 
Poirot... 


— Cine? murmură Zora din spate. 


Sunt tentată să-mi întorc capul ca să mă uit urât la ea, dar, după 
cum am aflat în răstimpul petrecut în Toscana, acest lucru poate 
fi extrem de periculos. 


— Un detectiv renumit, ripostez, în schimb, cu glas răstit, 
împingându-mi ochelarii de soare pe nas şi virând ca să iau 
curba. 


Partea cea mai dificilă a acestei secţiuni de drum constă în faptul 
că, la apus, soarele te orbeşte la propriu când întorci. Şi acum e 
fix acel moment din zi. 


— Dumnezeule, Alice! strigă Spike de pe bancheta din 
spate. Chiar vrei să ne omori? Tocmai acum, când avem şansa să 
descoperim cine e asasinul? 


— îmi pare rău, îi răspund, deşi nu-mi pare. 


Măcar le-am captat atenţia. 


— Aşadar, după cum spuneam, Poirot - marele detectiv din 
romanele Agathei Christie... 


— Ştie, sper, că e doar un personaj fictiv, nu? o aud pe Zora 
murmurând. 


Fata asta chiar mă calcă pe nervi. 


— Şi, repet eu, nu uitaţi că acțiunea romanelor se petrece 
cam acum o sută de ani! Dar una dintre tehnicile preferate de 
investigaţie ale lui Poirot era să se folosească de disprețul pe 
care englezii îl nutresc faţă de străini, considerându-i inferiori. 
Afişându-şi ostentativ originile franţuzeşti - deşi era, fireşte, 
belgian -, îi determina să-i împărtăşească mai multe informaţii 
decât ar fi făcut-o în mod normal. Şi profita de ideile lor 
preconcepute sau ceva pe acolo. Cred că aşa ar trebui să 
procedăm şi noi ca să ne dăm seama cine e acest Kevin şi ce voia 
de la antrenor. 


Pentru o clipă, în maşină se aşterne tăcerea, apoi Spike spune: 
—Alice, e o idee genială! 

—Da, cred că e un plan foarte bun, spune Iris de pe scaunul din 
dreapta. 


—Atunci să-l punem în aplicare! adaugă şi Neil. 
Trece o secundă, apoi încă una, înainte ca o voce de pe bancheta 
din spate să spună, fără tragere de inimă: 


— în regulă, m-aţi convins, murmură Zora. 


Opresc pe partea împădurită a Autostrăzii 1, la aproape un 
kilometru de locul unde „antrenorul” i-a dat întâlnire lui Kevin. 


— Sunteţi gata să vă puneţi în practică franceza? 


Mă întorc cu faţa spre toţi patru, toată numai un zâmbet. O să fie 
distractiv. 


Descui capota şi ieşim cu toţii din maşină. Spike se duce în faţă 
şi deschide capota, sprijinind-o în bara de metal. Se apleacă şi 
începe să umble prin ce-o fi pe acolo. Motorul, probabil, nu? I se 
alătură şi Neil, care începe să-i dea instrucţiuni. 


—Par-le-vous franceză? mă întreabă Iris, privindu-mă cu 
sprâncenele arcuite şi un zâmbet larg pe buze. Cum sună? 


— Perfect. Atât timp cât tipu’ nu ştie nicio boabă de franceză, 
cred că o să ne descurcăm de minune. 


— Gata, am rezolvat! exclamă Spike, ţinând în mână un obiect 
mic şi negru, cu o expresie triumfătoare pe chip. Oficial, maşina 
are pană. Cel puţin pentru moment. 


Râde şi bagă obiectul în buzunar, apoi începe să ţopăie de colo- 
colo şi să-şi lovească pumnii de-ai lui Neil, ceea ce e chiar 
distractiv. 


Mă uit la Iris, dar are chipul impasibil. Dau să-i potolesc pe cei 
doi, dar am sentimentul că Iris e cu gândurile în altă parte. 


— Când tipu' o să ajungă aici, voi doi o să vă prefaceţi că 
reparaţi maşina, bine? Zora şi Iris o să stea pe lângă voi, 
prefăcându-se îngrijorate. Iris, mânjeşte-te cu ceva pe faţă! Ca să 
arăţi cât mai jalnic cu putinţă. Iar eu o să conduc ostilitățile. De 
acord? 


Toată lumea încuviinţează la unison. 


— Ce ziceţi, el o fi? întreabă Zora, privind o maşină ce se 
apropie pe drum. 


Are un motor puternic, unul dintre acelea pe care le auzi de la un 
kilometru depărtare. 

Neil se uită la ceasul de la mână. 

— Pun pariu că da. Chiar la ţanc. 


îmi scot din buzunar telefonul cu cartelă preplătită ca să văd 
dacă i-a scris vreun mesaj „antrenorului”, dar nu e nimic nou, 

în timp ce maşina se apropie, ne împrăştiem după cum am 
stabilit. Neil şi Spike se bagă cu capetele sub capotă, iar Iris şi 
Zora se plimbă de colo-colo, în spatele lor, cu expresii tulburate 
pe feţe. 


Eu mă duc la marginea drumului şi încep să fac ca nebuna cu 
mâna, încercând să-i atrag atenţia şoferului. Sper din tot sufletul 
că acesta e, într- adevăr, Kevin, altfel ne vom confrunta cu o 
situaţie superstânjenitoare. Maşina încetineşte, iar 
semnalizatorul care începe să licăre îmi dă de înţeles că o să 
oprească. 


întorcându-mă iute spre maşina mea, afişez cea mai neajutorată 
expresie din lume, în timp ce inima îmi bate cu putere în piept. 


—Ce faceţi, copii, aici? întreabă omul de la volan, cu o voce gravă 
şi o mustață neagră şi deasă. Aţi făcut pană? 

—Oui, îi răspund eu. Ăăă... le automobile... s-a stricat şi nu vrea 
să mai porneşte din nou. Nom d'un nom d'un nom! 


Habar n-am dacă ce-am spus are vreun sens, dar îmi amintesc că 
e replica lui Poirot din Moarte pe Nil. Omul mă priveşte îndelung. 
— Sunteţi francezi? 

O, Doamne, ştie că am vorbit în franceză? Dacă... 


—N-o vorbesc, continuă el, iar eu răsuflu uşurată. Dar fiica mea a 
studiat-o la Castle Cove High. 


—Oui! repet eu. Castle Cove High. Noi... cum se spune? învăţăm 
acolo! 
Elevi străini. 


Arăt cu mâna spre noi toţi, iar Spike şi Iris dau vehement din cap. 


— Elevi străini, carevasăzică! S-au petrecut nişte lucruri 
cam triste în ultimul timp la liceul ăla. Povestea cu fata lui 
Donovan. 

Clatină din cap, vorbind în barbă. 

— Donovan are obiceiul să se bage în belele. Sincer să 
fiu, mă mir că n-a sfârșit el la baza stâncilor. 

Mă prefac că nu înțeleg o iotă din ce spune. 

—Oui. Fata moartă, îi răspund, încruntată. Cette pauvre petite! 


—Cred că e puţin înfricoşător pentru voi toţi, continuă el, mai 
mult pentru sine. Să bateţi atâta drum până în Statele Unite, ca 
să vă confruntaţi în final cu o tragedie ca asta! murmură, oftând 
adânc. Hai să văd dacă vă pot ajuta, copii! Am o întâlnire peste 
câteva minute, dar Donovan mai poate să aştepte. Şi el m-a tot 
lăsat să aştept. 


— Merci, mon ami, merci. 

Ţopăi pe loc, bătând din palme, în timp ce bărbatul iese din 
maşină. E perfect. Nu doar că ne oferă informaţii, dar sigur e 
Kevin! 

Se îndreaptă spre Spike. 

—Care e problema? 

—ăăă... pană? răspunde Spike, arătându-i interiorul capotei. 
Eu... oui oui oui! 

îi arată din nou maşina şi face un pas în spate, roşu la față. 
— Scuze, scuze! intervin eu, apropiindu-mă în grabă. 
Engleza lui... foarte proastă. 


îl ţintuiesc cu privirea pe Spike, ca să-i dau de înţeles că ar face 
bine să-şi păstreze cumpătul, şi mă întorc spre Kevin. 


—Ajutorul dumneavoastră e... ăăă... binevenit. Omul izbucneşte în 
râs. 


—îţi apreciez strădania, scumpo. 


Mă crispez. Ce idiot! Măcar crede cu tărie că nu ştim o iotă de 
engleză. 


— Mais oui, îi răspund, fluturăndu-mi genele, sfioasă. Aţi spus... că 
există o întâlnire? Că tu ai? 

îşi desprinde privirea de la motor. 

—N-ai de ce să-ţi faci griji. E-n regulă. Mă întâlnesc cu cineva 
care îmi datorează nişte bani, asta-i tot. 


—Ba... ni? 

Scot o grimasă şi dau din umeri. 

— Qu'est-ce qu'ily a? 

Antrenorul îi datorează bani? Dar cine e individul ăsta? Clatină din 


cap. 
— Habar n-am ce spui, dar sună frumos. O să mă uit 
puţin la motor, dar, mai întâi, trebuie să dau urgent un telefon. 


Ridică un deget. 
— Revin imediat. 
Se îndepărtează câţiva paşi spre liziera pădurii, cu telefonul la 


ureche. 

— Salut, Ernie! îi spune interlocutorului său, fără să se 
deranjeze să coboare glasul. Da. Aproape c-am ajuns. Am tras 
puţin pe dreapta, dar Donovan m-a tot lăsat să aştept banii ăştia; 
nu moare dacă mai aşteaptă şi el puţin. 


Se opreşte, ascultând. 


— Da. Da. Nu, am înţeles. Am înţeles, repetă, trecând de 
la un ton relaxat la unul mânios. Da, ştie că trebuie să mi-i dea, 
căci altfel îl tai în bucăţi... 


Se opreşte, apoi continuă: 


— Da, ştiu că o sută de miare sunt un porcoi de bani... 
Se opreşte din nou, ascultând, tot mai roşu la față. 


— I-am spus că nu mai punem pariuri pe numele lui până 
nu... Ernie, o să-i recuperez. Ai încredere în mine, bine? E totul 
sub control. 


închide telefonul, oftând adânc, cu mâna prin păr. 


— îmi cer scuze, ne spune apoi, revenind la maşina 
noastră. Trebuia să vorbesc cu şefu'. Donovan îşi iubeşte caii. 
Păcat că nu poate să plătească atunci când pierd. 


Băgându-şi din nou capul sub capotă, se uită iar la motor. 


— Voi, copii, sunteți atât de norocoşi! Când eram de 
vârsta voastră, n-aveam nicio grijă. Nici facturi de plătit. Era mai 
uşor pe atunci. Acum am de-a face numai cu ticăloşi, care nu ştiu 
să-şi plătească datoriile, oameni care cred că trebuie păsuiți. M- 
am cam săturat, sincer să fiu. 


Se ridică şi se şterge pe frunte cu dosul braţului, murdărindu-se de 
ulei. 

— Dar trebuia să-mi țin cumva fata la facultate. Nu trăim 
deloc într-o lume ieftină. 


Privirile ni se întâlnesc şi dau din umeri, de parcă nu înţeleg o 
iotă din ce spune. 


— Mi-a făcut plăcere să vorbesc cu voi, copii. E 
reconfortant să nu fii judecat. 


— A, vraiment! îi răspund, doar ca să spun ceva. Schițează 
un zâmbet. 

— Aşa e. Păi, motorul nu pare să aibă nimic. Poate că a 
avut nevoie de o pauză. Ce-ar fi să încercaţi să vedeți dacă 
merge? 


Flutură mâna spre maşină şi îmi sugerează prin gesturi s-o 
pornim. îi surprind privirea lui Spike şi îi dau de înţeles să pună 


înapoi piesa lipsă, cât îi voi distrage atenţia lui Kevin. 


Kevin mă însoţeşte spre scaunul şoferului, iar eu mă urc la volan, 
bolborosind tot felul de expresii în franceză ca să mai trag de 
timp. 


— Le roi est mort - vive le roi! Quellepage? J'ai oublie mes devoirsz» 


Pe ultima am tot folosit-o în anul doi, ceea ce explică de ce m-am 
ales cu nota 8. Am ureche muzicală şi prind repede limbile 
străine, dar nu sunt de acord cu temele pentru acasă. Ţinând 
seama de meditaţiile ieşite din tipar pe care le fac cu Iris, 
amândouă vom avea mai mult de câştigat din această experienţă 
decât din învăţarea pe de rost. 


— încearcă acum! îmi spune Kevin, făcându-mi semn cu 
mâna să pornesc motorul. Sper că Spike a avut suficient timp la 
dispoziţie ca să pună la loc piesa lipsă. întorc cheia şi motorul se 
trezeşte la viaţă. Kevin loveşte cu încântare şi mândrie capota 
maşinii. 

—La naiba! încă mă pricep! 

— Merci, merci! strig eu. 


Iris ni se alătură, bolborosind fără încetare merci, merci. Şarada 
ar fi mers şi mai uşor dacă n-aş fi singura care ştie franceză. 


— Nicio problemă, spune Kevin, scoţându-şi telefonul din 
buzunarul pantalonilor şi uitându-se la ceas. Bine că s-a rezolvat, 
pentru că trebuie să plec. Mă duc să-i cer socoteală unui tip 
pentru un cal. 


Chicoteşte şi, făcându-ne cu mâna, se îndreaptă spre maşina lui, 
apoi porneşte la drum. 


îl privim îndepărtându-se în tăcere. Când virează să ia curba, 
dispărând din raza noastră vizuală, Iris începe să chicotească, 
punându-şi mâinile pe genunchi. 


—A înghiţit povestea! Fantastic! 


—Bine că n-a fost nevoie să repare nimic, spune Spike, fornăind 
pe nas. Habar nu avea ce face. 


— Fireşte că n-avea habar, răspunde Zora, dându-şi ochii peste cap. 


—Oameni buni, intervine Neil, cu o expresie gravă pe chip, 
întrerupându-ne bucuria, ştiţi ce înseamnă asta? Că tipu' e agent 
de pariuri. lar antrenorul îi datorează bani. Şi încă foarte mulţi, 
după câte se pare. Bani pe care nu i-a plătit. A avut termen o 
săptămână? De când? De la Halloween? Altfel ce urma să se 
întâmple? Şi-n noaptea de Halloween, Brooke e ucisă, iar 
antrenorul moşteneşte un porcoi de bani, de care avea disperată 
nevoie. 


Se opreşte, ţintuindu-ne cu privirea pe fiecare dintre noi. 
— Chiar cred că antrenorul Donovan şi-a ucis fiica. 


Un fior îmi străbate şira spinării. Se pare că, undeva pe drum, am 
uitat că toată povestea asta are legătură cu... moartea lui Brooke. 
Simt un nod în gât şi un icnet îmi scapă printre buze. în timp ce 
clipesc de câteva ori ca să alung lacrimile ce mi s-au adunat în 
colţurile ochilor, o mână rece se strecoară într-a mea şi, 
întorcându-mi privirea, o văd pe Iris stând lângă mine, cu o 
expresie tristă pe chip. 


După ce-i ducem acasă pe ceilalţi Excluşi, eu şi Iris rămânem 
singure în maşină. Acum nu mai spunem nimic, după ce bucuria 
stârnită de succesul şaradei noastre s-a spulberat şi ne-am adus 
aminte că am pornit în această misiune pentru că fosta mea cea 
mai bună prietenă a fost ucisă. 


Intru în parcarea din faţa blocului de locuinţe al lui Iris şi opresc 
în apropierea clădirii. Stă tăcută lângă mine. 


— îți scriu mai târziu? o întreb, întorcându-mă spre ea. 
Nu-mi răspunde. Priveşte ceva pe geam. Nu reuşesc să-i 


văd chipul. 


— La ce te uiţi? 


Mă aplec şi-mi dau seama că respiră zgomotos, de parcă se sufocă. 


—Te simţi bine? 

—Ăăă... 

îşi drege vocea, răsuflând sacadat. îşi desprinde ochii de pe 
geam şi se uită la mine, palidă la faţă. Pare îngrozită. 

— Ce-ai păţit? 


Mă aplec din nou, desfăcându-mi centura de siguranță, iar de 
această dată reuşesc să zăresc un bărbat mai în vârstă, care stă 
rezemat de o maşină veche, cu braţele încrucişate pe piept. 


— Cine e tipu' ăla? 

— Probabil..., murmură Iris, plimbându-şi limba pe buze, 
că-i un tip care o caută pe vecina de la 115. Primeşte mulți 
vizitatori. 

Mâinile îi tremură în poală. 

—Vrei să te conduc? Sau să sunăm pe cineva? o întreb, 


întinzându-mă să iau telefonul din consola de la bord. Tipu' nu 
pare să fi venit cu gânduri prea bune, Iris. 


—Nu! Nu! Te rog, nu! O să mă descurc. O iau la fugă până la 
uşă. Ai văzut că sunt iute de picior. Şi o să încui uşa, îţi promit. 
Bine? O să fiu în siguranţă. 


Schiţează un zâmbet vag, menit probabil să mă convingă. însă 
mi se întoarce stomacul pe dos. Ceva nu-i în regulă aici. Dar nu 
vrea să-mi spună despre ce e vorba şi nu pot să-i smulg cuvintele 
cu cleştele din gură, aşa că încuviinţez din cap. 


—Bine. O să aştept să intri. 
—Nu e nevoie..., începe ea, dar o întrerup. 
—O să aştept să intri, Iris, îi spun, cu glas ferm, şi dă din cap. 


Deschide portiera şi o ia la fugă. Bărbatul dă să pornească după ea 


şi atunci 


fac singurul lucru care îmi vine în minte încui uşile şi încep să 
claxonez în neştire. Sunetul răsună în noapte şi câteva lumini se 
aprind în apartamentele de la primul etaj. Bărbatul încremeneşte 
la câţiva metri depărtare şi se întoarce încet spre mine, cu o 
privire amenințătoare. 


Ridicând telefonul, mă aplec spre parbriz şi îi fac nişte poze. Ca 
dovezi, dacă va fi cazul. Probabil că mă vede, pentru că porneşte, 
furios, spre maşina mea. Merde! 


Trebuie să plec de aici. Dau maşina în marşarier, cu o mână 
tremurândă, şi ies din locul în care parcasem. 


Telefonul bâzâie, anunţându-mă că am primit un mesaj de la Iris. 


Am ajuns. Slavă Domnului că e în siguranţă! 

încetinesc în dreptul maşinii bărbatului şi reuşesc să mai fac 
câteva poze, prinzând şi numărul plăcuței de înmatriculare. îi 
trimit în grabă toate pozele sursei mele de informaţii, care pare 
să ştie totul, cu mesajul: Poţi să încerci să verifici plăcuţa asta de 
înmatriculare pentru mine?? 


Aud o bătaie în capota maşinii şi îl zăresc pe bărbat prin oglinda 
retrovizoare. M-a prins din urmă. O, Doamne! 


Apăs cu putere pe pedala de acceleraţie şi pornesc în trombă, cu 
un scrâşnet de roţi. 


20 Regele a murit - trăiască regele! Ce pagină? Mi-am uitat 

19:44 


AO: Vreau doar să ştiu cum te simţi 19:49 


AO: Iris? Eşti acolo? 


19:52 
AO: Sunt puţin îngrijorată IA: Bună 
AO: BUNĂ! Eşti bine IA: Da, bine, dc AO: Oh, ok 


IA: Mă uit la Criminal Investigations. AO: Atât timp cât eşti ok IA: 
Da. Ne vedem mâine. 


AO: OK 


Capitolu 
l 2GiRis 


9 NOIEMBRIE 10:45 


ÎNCERC SĂ MĂ CONCENTREZ, asupra domnişoarei Hollister, pe 
care am văzut-o deja de prea multe ori, în prea multe moduri 
compromiţătoare, pentru că nu reuşesc să-mi desprind gândul de 
la Creatură. De la faptul că stătea, pur şi simplu... acolo. Mă 
aştepta în parcare. Nici nu mai ştiu cum am urcat treptele şi am 
deschis uşa apartamentului. îmi amintesc doar că o spaimă 
cumplită mi s-a cuibărit în suflet. Am împins canapeaua în faţa uşii. 
Am sunat-o pe mama. Am sunat la poliţie. Le-am spus că încălca 
ordinul de restricţie, dar până la venirea autorităţilor, s-a făcut, 
fireşte, nevăzut. Se pricepe de minune să dispară când trebuie s-o 
facă. Dacă nu l-aş uri atât de tare, i-aş cere să mă înveţe şi pe 
mine. 


Şi acum mă simt obosită pentru că m-am culcat târziu. Am rămas 
în urmă cu învățatul din cauza investigaţiilor noastre şi nu-mi pot 
permite să obţin rezultate slabe. Distruge totul. întotdeauna a 
distrus totul. De ce a mai venit? Dacă tot te-ai dat la fund, de ce nu 
rămâi acolo? 


Mi se face pielea de găină. Nu pot să mă gândesc acum la asta, 
aici, la şcoală, locul unde mă simt în siguranţă. Trebuie să mi-l scot 
din minte şi să mă concentrez asupra singurului lucru care m-ar 
putea ajuta să dispar. Scot dosarul anchetei noastre şi încep să fac 
însemnări. 


Antrenorul - dator vândut. Cărţi de credit. Pariuri. Gata să fie tăiat în bucăți, 
îşi presa fata să-l facă administrator fiduciar. Unde e telefonul lui Brooke? De 
ce poliţia n-a cerut investigarea telefonului antrenorului ca să vadă astfel 
mesajele de la Brooke? I-a aruncat oare telefonul în ocean? Eu asta aş face în 
locul lui, nu? Aş scăpa pe loc de telefon. Dar stai puţin - nu poți să afli ultima 
locaţie a telefonului cuiva? A încercat oare poliţia să-l găsească? Şi ar putea 
descoperi mesajele trimise de Brooke? Poate că Alice ar trebui să-şi 


întrebe sursa dacă poliţia a încercat vreodată să localizeze telefonul. Şi de 
ce nu l-ampistonatpe agentul de pariuri în privinţa celeilalte chestiuni ? De 
unde ştim că nu l-a ajutat pe antrenor? L-am lăsat să plece pentru că părea 
amabil, dar... 


Un sunet familiar răzbate din rucsac în timp ce notez aceste 
însemnări. 


O, nu! încerc să desfac cât mai repede cu putinţă fermoarul 
rucsacului ca să închid telefonul. 
Domnişoara Hollister se răsuceşte iute pe călcâie în faţa tablei. 


—De câte ori trebuie să vă spun să vă închideţi telefoanele la orele 
mele? 


—Ai pus-o, tocilaro! spune în şoaptă, în spatele meu, Ashley 
Henderson, exact când îmi închid telefonul. 


—Domnişoară Adams, spune Hollister, viaţa ta personală e mai 
importantă decât polinoamele? 
—Nu, doamnă. îmi cer scuze, îi răspund, cu privirea aţintită în faţă. 


—Fii atentă la oră, domnişoară Adams! închide telefonul! Şi ţine-l 
închis! 
Sau te trimit direct în biroul directoarei Brown! 


Mă prefac că bag telefonul cu cartelă preplătită înapoi în rucsac, 
dar îl ascund, în schimb, sub bluza din flanelă. 


Domnişoara Hollister e prost dispusă. Nici nu e de mirare, de 
vreme ce e singurul alibi al unui criminal. 


Imediat cum se întoarce spre tablă, îmi aţintesc ochii în telefon. 


Bună, 
Cu Sânge Rece. Avem o problemă. 


Clientul meu se pare că s-a hotărât să pledeze vinovat la acuzaţia 
de omucidere involuntară, ca să evite procesul. Nu reuşesc să-l 
conving să se răzgândească. Vorbeşte cu Saci cu bani şi contactaţi- 
mă urgent. 


Inima mi-o ia razna în piept. Ce naiba se întâmplă? Steve îşi 
schimbă acum... pledoaria? 


— Tocilaro, spune Henderson, destul de tare, îţi sună din 
nou telefonul? Domnişoara Hollister se întoarce, iritată. 


— Afară! spune ea. Acum! 


îmi iau rucsacul şi ies pe hol în nici treizeci de secunde. Nu mă duc 
în biroul directoarei. Merg aplecată ca să evit monitorul de pe hol. 


Toată povestea asta devine... tot mai încâlcită. Cine se răzgândeşte 
şi pledează vinovat? 


îi scriu lui Alice. Steve susţine acum că e vinovat. Nu va mai avea 
loc niciun proces. Hai să ne vedem la Groapă! Trebuie să vorbim 
cu Ricky. 


Ce dracu”! îmi scrie Alice. 


Şi o iau spre Groapă. 


Alice intră ca o furtună în Groapă cinci minute mai târziu. îmi pune 
mâna pe braţ. 


— Vrei să vorbim despre cele întâmplate aseară? 


Are glasul tandru, dar îmi străpunge oricum sufletul. Nu pot să-i 
povestesc despre Creatură. Pur şi simplu nu pot. Mi-a lăsat o rană 
adâncă, pe care o voi purta mereu cu mine, dar s-o dezvălui cuiva... 
mi-e cu neputinţă. Pur şi simplu nu pot. Nici măcar lui Alice, a 
cărei atingere pe braţ e mult prea caldă 


şi mult prea prietenoasă. Suntem partenere de anchetă, nu 
prietene. Nu-ţi faci prieteni când ai de gând să dispari. 


— Nu s-a întâmplat nimic, îi răspund iute. A fost exact 
cum mi-am imaginat. A venit la vecina de la 115. 


Alice îşi desprinde mâna de pe braţul meu. 
— Dacă spui tu... 


îmi dau seama că nu mă crede, dar avem lucruri mult mai 
importante la care să ne gândim acum. Am şi accesat deja 
numărul de telefon al lui Ricky de pe mobilul meu obişnuit. Apăs 
pe Apelare şi îl dau pe speaker. Răspunde imediat. 


— Da, aşadar... 
Pare că ronţăie ceva crocant. 


—Ce naiba se petrece, Ricky? întreabă Alice. 


— Steve îşi schimbă pledoaria, copii. Sunt complet siderată. Cea 
mai bună şansă ca să primească cea mai mică pedeapsă e 
procesul. Aş fi făcut pe dracu- n patru ca să sădesc în mintea 
juraţilor sămânţa îndoielii rezonabile. Nu reuşesc să rezonez cu 
puştiu' ăsta. Mi-a spus că s-a răzgândit şi cu asta, basta. Dacă 
aveţi ceva care să dovedească varianta înscenării puse la cale de 
poliţie sau ceva extrem de incriminator pentru Matt Donovan, e 
timpul să folosim acea probă. 


—Antrenorul e autorul, spune Alice, cu disperare. Avem dovezi. 


—Avem ceva, spun şi eu în telefon, în timp ce cuvintele îmi 
ricoşează în toaletă. Ne-am văzut aseară cu tipu' cu care 
antrenorul ar fi trebuit să se întâlnească de Halloween, dar 
căruia i-a tras ţeapă. E agent de pariuri. Antrenorul îi datorează o 
sută de miare. Aşadar, dacă urma să primească cinci milioane de 
dolari după moartea lui Brooke, înseamnă că... 


—V-aţi întâlnit cu un agent de pariuri? întreabă Ricky, vădit 
impresionată. Mmm! N-am crezut că aveţi atâta curaj. Lucrurile 
devin tot mai încâlcite în 


Tace. Mult prea mult. Alice mă priveşte, încruntată. 


— Jocul lui Anderson mă scoate din sărite, spune Ricky, în cele 
din urmă. Trebuie să mă supun, pentru că sunt avocata lui, dar 
cred că e timpul să jucăm murdar. 


—în ce sens? întreb eu. 

— Pasul numărul unu: duceţi-vă la secţie şi spuneţi-le poliţiştilor 
tot ce ştiţi! Vă vor privi ca pe nişte adolescente prostuţe, dar 
sunteţi deja obişnuite. Vizita voastră va fi consemnată în mod 
oficial, va ridica întrebări legate de caz şi va pune sub semnul 
întrebării vinovăția lui Steve Anderson, indicându-l, în schimb, 
ca autor pe antrenor. Vă vor ignora. Dar vor fi nevoiţi să 
consemneze în mod oficial vizita voastră şi discuţia purtată şi să 
pună totul la dosar. 


—Am înţeles, spune Alice. 

— Tare aş vrea să ştiu ce l-a făcut pe puştiul ăla să se 
răzgândească! spune Ricky, îngândurată. Mă tem să nu fie vorba 
de vreo... manipulare. 

Eu şi Alice ne uităm una la alta. 

—Ce vrei să spui mai exact? întreabă Alice. Că cineva l-a mituit 
pe Steve ca să-şi schimbe pledoaria? 


—Bogătaşilor le place să muşamalizeze lucrurile, răspunde Ricky. 
—Ţi-am spus eu! i-am spus eu, Alice! strig triumfătoare. 


—Nu e Lilian, se împotriveşte Alice, cu o grimasă pe chip. 
—Fetelor! strigă Ricky. Concentraţi-vă! Eu doar vă expun nişte 
lucruri. Deocamdată, nu am acces la toate dosarele poliţiei. Nu 


colaborează cu mine. Trebuie să dovedesc faptul că nimeni 
altcineva în afară de Steve n-a mai fost considerat suspect. 
Trebuie să sădesc sămânţa îndoielii. Iar voi trebuie să stârniţi 
nişte valuri. 


Mă uit la Alice. Ridică din umeri. 


— Vrei s-o facem acum? întreb eu. Practic, ar trebui să 
fiu la ora de algebră în momentul ăsta. 


Se aşterne tăcerea la celălalt capăt al firului. Apoi Ricky oftează 
adânc. 

— Fetelor, spune ea, vă rog să mă credeți că nu veți mai 
avea nevoie niciodată în viaţa voastră de ecuaţiile de algebră 
după ce veți termina liceul. Nici măcar o dată! Dar, dacă vă 
duceţi acum la secția de poliţie, e posibil să vă salvați prietenul 
închis pentru o crimă pe care s-ar putea să n-o fi comis. 

„Este curajul, insistența, forţa necruțătoare a tinereţii.”2! 
- AGATHA CHRISTIE, CEI CINCI PULCELUŞI 


AM AJUNS LA SECŢIA DE POLIŢIE cât am putut de repede şi ne- 
am înregistrat la biroul din faţă, apoi ne-am pus pe aşteptat. Şi 
tot aşteptăm de vreo oră bună să ne bage cineva în seamă, până 
când mă satur. 

— Mă scuzaţi! îi strig funcţionarei din spatele biroului, dar mă 
ignoră. Mă scuzaţi! repet, ridicându-mă în picioare şi ducându- 
mă la ea. Aşteptăm de o mie de ani să vorbim cu cineva. l-aţi 
transmis domnului detectiv Thompson că suntem aici? 

Oftează iritată. 

—După cum v-am spus deja, domnul detectiv Thompson e ocupat 
cu treburi importante. Sunt... 

—lată-l! strig eu, zărindu-l în spatele ei, în celălalt capăt al holului. 
Nu mai aştept să-mi răspundă. Trec pe lângă biroul ei, ţipând: 


—Domnule detectiv! Domnule detectiv! Staţi puţin! 


—Domnişoară! strigă femeia în spatele meu, dar o ignor. 
Thompson se uită pe hol, mă vede apropiindu-mă şi îşi lasă capul 
în pământ, de parcă nu m-ar vedea şi nici eu nu l-aş vedea. 

— Scuzaţi-mă! 


Grăbesc pasul şi reuşesc să ajung la Thompson înainte să intre pe o 
uşă. 

— Domnule detectiv Thompson, trebuie să vorbesc cu 
dumneavoastră! strig eu. 


Se întoarce spre mine, cu o cană aburindă de cafea în mână. E 
evident că nu e în toane bune. 


— Trebuie să vorbim despre cazul Brooke Donovan. Am 
nişte informații care v-ar putea interesa, spun eu. 
Femeia de la biroul din față mă prinde din urmă. 


— îmi pare rău, domnule, spune ea, gâfâind. A trecut pe 
lângă mine şi... 


— E-n regulă, Bertie. Ştiu cât de alunecoasă e Alice 
Ogilvie. Oh! Bădărănia e la ordinea zilei! 

îi ignor comentariul. N-am de gând să-l las să mă calce pe nervi. 
— Am spus că trebuie să stăm de vorbă, repet eu. 

O alungă pe Bertie cu un gest al mâinii şi ia o înghiţitură de 
cafea înainte să răspundă: 

— A, serios? 


— Da, îi răspund, cu o mână în şold. Am nişte informaţii. 
Informaţii care ar putea redeschide cazul, îi răspund. 


Brusc, nu mă mai simt ca personajele Agathei Christie, ci 
mai degrabă precum cele din serialul CSI. 


— Ei bine, Alice, e prea târziu. Cazul e închis. Am prins 
făptaşul. Ştii, probabil, că Steve Anderson pledează vinovat, nu? 
Dacă mă-ntrebi pe mine, e un caz clar. 


începe să se îndepărteze, dar îl prind de mâneca de la costum 
fără să mă gândesc ce fac. Se opreşte pe loc şi se uită la mânecă, 
apoi din nou la mine, cu o privire uşor amenințătoare. 


— îmi cer scuze, îi spun, retrăgându-mi mâna. Dar e 
foarte important. La urma urmei, sunteţi detectiv. N-ar trebui să 
detectaţi anumite lucruri? Ca, de exemplu, faptul că Steve nu era 
beat în seara aia? Ci drogat? 


Thompson mă cântăreşte îndelung. 
—Drogat? 


—Da! Cineva i-a pus ceva în băutură. 


—Şi cum ai aflat asta mai exact? Şovăi. 
— Am sursele mele. îşi freacă vârful nasului. 


— Sunt convins, Alice. 

Ştiu ce gândeşte despre mine şi despre ce am făcut astăvară, dar 
tot ce-i spun acum e cât se poate de real. Steve nu e vinovat, iar 
adevăratul făptaş umblă liber pe străzi. 


— Ştiţi că n-am de gând să plec de aici până nu mă 
ascultați, îi spun apoi, aşa că poate ar fi bine să nu mai pierdem 
timpul. 


Oftează adânc. 


—Alice, sunt prea obosit pentru asta. N-am dormit toată 
noaptea pentru că mi-a plâns un bebeluş în cap. Ai două 
minute. Dă-i drumu'! 


—în regulă. Să începem aşadar cu adidaşii, spun eu. Aţi vorbit cu 
Dotty de la Gogoşăria lui Dotty şi ştiţi că Steve a fost la cafenea 
în dimineaţa aceea. 

Dotty l-a văzut la ora 7:25 - încălţat cu ambii adidaşi - ca apoi, 
când a plecat, să-şi uite unul în toaletă. L-a dat poliţiei ceva mai 
târziu în aceeaşi zi, împreună cu înregistrările video de pe 
camera de luat vederi. Cum e posibil, aşadar, ca adidasul din 
pădure să fie al lui? Doar dacă nu l-a plasat acolo vreunul din 
oamenii dumneavoastră. 


îl privesc cu subînţeles, dar mă ignoră. 


— Nu înţeleg cum de treceţi cu vederea acest aspect. Ca 
să nu mai vorbesc de faptul că nu există nicio consemnare 
oficială a discuţiei cu Dotty. Ce s-a întâmplat cu înregistrările 
video de la cafenea? Dotty susţine că le-au luat oamenii 
dumneavoastră, dar s-au evaporat... pur şi simplu? E extrem de 
ciudat, nu vi se pare, domnule detectiv? 


— Alice..., începe Thompson, dar vorbesc peste el. 


— De asemenea, după cum v-am spus deja, am informaţii 
de la o sursă de încredere că Steve n-a băut prea mult în 
noaptea de Halloween - ci a fost drogat. Dar nu aveţi dovezi nici 
că era beat, nici că era drogat pentru simplul fapt că nu i-aţi 
făcut teste toxicologice imediat după arestare. Nu-i aşa? Ba aşa 
e! Apoi vine rândul antrenorului Donovan - tatăl lui Brooke. L-aţi 
investigat? Aţi mai considerat şi pe altcineva suspect în afară de 
Steve? Ştiaţi că antrenorul e dator sute de mii de dolari? Şi că 
beneficiază financiar de moartea lui Brooke? într-un mod 
considerabil. Ştiaţi, de asemenea, că, înainte de moartea ei, nu 
se înțelegeau deloc? Se certau - din cauza banilor, după câte am 
aflat. Iar în dimineaţa dispariţiei ei, antrenorul s-a purtat extrem 
de ciudat la şcoală. Părea că nici nu avea de gând să vă 
contacteze până când... 


Mă opresc. Nu e nevoie să-i spun că eu am luat legătura cu Lilian. 


— în concluzie, dacă aş fi în locul dumneavoastră, m-aş 
uita cu mai multă atenţie prin propriul departament. Căci, după 
părerea mea, oamenii dumneavoastră fac o treabă de mântuială 
în rezolvarea acestui caz. 


Termin şi mă uit la Thompson. Păstrează un timp tăcerea, apoi 
mijeşte ochii şi schiţează un rânjet în colţul gurii, cu o expresie 
care trece de la oboseală la răutate. 


— în primul rând, Alice, îmi răspunde, mârâind, nu că ți- 
aş datora ţie, o adolescentă, vreo explicaţie privind desfăşurarea 
anchetei noastre, dar, da, am vorbit cu Dotty Schumacher despre 
adidas. Dar Dotty Schumacher nu este o martoră de încredere. 
Habar n-ai de câte ori ne sună ca să ne spună tot felul de 
bazaconii. Adidasul a fost găsit în pădure de doi dintre oamenii 
mei şi i s- au efectuat teste. Avea amprentele lui Anderson pe el. 
Nu există nicio consemnare oficială a faptului că Dotty le-a dat 
adidasul pentru simplul fapt că acest lucru nu s-a întâmplat 
niciodată. Din păcate, memoria îi cam joacă feste lui Dotty în 
ultimul timp. Lucru dovedit şi de calitatea îndoielnică a 
produselor ei, murmură apoi. în al doilea rând, Matthew 
Donovan e un membru respectat şi admirat în comunitatea din 
Castle Cove, care a adus victoria echipei noastre de baschet timp 
de trei ani consecutiv. Când am vorbit cu el după dispariţia fiicei 
sale, a izbucnit în lacrimi. De ce ar face asta, dacă el ar fi autorul 
crimei? 


— A..., încep eu, dar Thompson ridică un deget. 


— Şi în al treilea rând, şi cel mai important, Steve şi-a 
recunoscut acum fapta. 


— Dar acum... 


— Uite care-i treaba! continuă Thompson, cu glas tot mai 
aspru. Povestea asta nu e o melodramă de la şcoală. E cruda 
realitate. Vorbim de un caz de crimă, în care autorul şi-a 
recunoscut fapta. Aşa că te sfătuiesc să-ţi aşterni teoriile pe 
hârtie şi să scrii poveşti â la Veronica Mars. Şi să laşi chestiunile 
poliţieneşti în grija poliţiei. 


îmi încleştez maxilarul. Ştiam, de cum am venit aici, că asta va fi 
reacţia. Ricky ne-a avertizat că aşa se va întâmpla, dar poliţiştii 
ăştia pur şi simplu nu vor să asculte. 


E timpul să pleci, domnişoară Ogilvie. 


Face un semn cuiva din spatele meu şi Bertie reapare lângă mine. 


— îţi mulţumesc pentru interesul acordat acestui caz, 
dar e treaba noastră. îţi sugerez cu tărie să nu-ţi mai bagi nasul 
unde nu-ţi fierbe oala, dacă ştii ce-i bine pentru tine. 


Bertie îmi face semn s-o urmez, dar rămân fermă pe poziţie. 

— E timpul să pleci, Alice, repetă Thompson, ţintuindu-mă 
cu ochii. 

Îl privesc printre gene. Ticălosul... ăsta se crede atotputernic 

doar pentru că e ofițer de poliție? E evident că munca lor n-are 
nicio valoare, ţinând cont de cum fuşeresc cazul. 


— Ştiţi ceva, domnule ofiţer Thompson, îi spun, cu un glas pe cât 
de mieros, pe atât de ameninţător. Poate mă consideraţi doar o 
adolescentă prostuţă, dar o să aveţi parte de un şoc atunci când 
vom redeschide cazul şi vom dovedi că e ceva putred în acest 
oraş. Şi să fiţi sigur că întreaga responsabilitate va cădea pe 
umerii dumneavoastră! Puteţi să vă luaţi adio de la pensie. 


— Gata, destul! îmi pare rău, domnule ofiţer Thompson, spune 
Bertie. 


Mă apucă de cot şi mă împinge pe hol. E mult mai puternică 
decât mi-am imaginat, căci, indiferent cât mă zbat să scap din 
strânsoarea ei, nu reuşesc. 


Când ajungem la biroul de la intrare, trecem pe lângă Iris şi 
ieşim pe uşă, unde mă izbeşte aerul rece din Castle Cove. 


— Termină cu povestea asta, domnişoară Ogilvie, ai 
înţeles? Altfel..., spune, printre buzele încleştate. 
Intră apoi în clădire când Iris iese afară. 


—Alice, se pare că tocmai ai fost dată afară dintr-o secţie de 
poliţie! E foarte tare! exclamă ea. 


—Of! îi răspund, frecându-mi braţul. Poliţiştii ăştia sunt realmente 
nebuni. 


Nu vor să mă asculte. lar Bertie aia - pe cuvântu' meu dacă nu 
m-a ameninţat ceva mai devreme! 

Mă aşez pe marginea trotuarului şi îmi sprijin capul în mâini. 

— Şi acum ce ne mai rămâne de făcut? Doar să lăsăm un 
nevinovat să intre În puşcărie... 


— Linişteşte-te! spune Iris, cu glas domol, dar ferm. 
Respiră adânc, Alice! Şi relaxează-te! Am un plan. 


21 Traducere de Gina Frâncu si loana Bârleanu. editura RAO. 
Bucureşti. 2007 fn.t.Î. 

ŞTIAM CĂ ALICE VA FI ÎNCÂNTATĂ de planul meu, căci viața lui 
Alice Ogilvie e numai bârfe, manipulări şi minciuni. Dar nu o 
judec pentru asta. E seva care îi curge prin vene. Acum însă, 
această sevă se va dovedi salutară. 


în timp ce Alice se străduia să-l convingă pe detectivul Thompson 
s-o asculte, fără să-i expună delictele noastre, i-am scris lui Ricky 
Randall, care mi-a prezentat pasul numărul trei - influențarea 
opiniei publice. 


Trebuie să stârniți puțină vâlvă, mi-a scris ea. E singura voastră şansă în 
momentul de faţă. Trebuie să le spuneţi oamenilor că poliţia ascunde ceva. 
Că investigația e manipulată grosolan. 


Şi mi-a venit o idee. 


în timp ce Alice mă asculta în parcarea Departamentului de 
Poliţie din Castle Cove, zâmbetul ei devenea la fel de larg şi de 
frumos ca oceanul într-o zi senină. 


— Trebuie să folosim metodele cele mai potrivite ca să încingem 
spiritele, îi spun eu. Unde îşi expun oamenii părerile despre 
lucruri pe care nu le cunosc? Unde îşi iau doza necesară din 
teoriile conspirative? 


—Pe internet, fireşte! răspunde Alice, râzând. 


—Exact, îi spun, încuviinţând din cap. Trebuie să ajungem la 
adulţi şi la stimaţii noştri colegi acolo unde îşi pierd vremea cel 
mai mult. Adulții, pe 


Facebook; colegii noştri îşi varsă sufletele pe TikTok şi pe 
Instagram. 

Ne ia doar zece minute să ajungem la Gogoşăria lui Dotty. Alice 
intră în parcare şi opreşte într-un loc de unde o putem vedea pe 
Dotty Schumacher mişcându-se în spatele tejghelei, unde şterge 
blatul şi aranjează gogoşile pe o tavă de lângă casa de marcat. 


— Să demarăm operaţiunea Corupţia din Castle Cove! spun eu, 
deschizând portiera. 


Dacă nu putem convinge poliţia să-l investigheze pe antrenor, 
atunci va trebui să exercităm mai multă presiune. Autorităţilor nu 
le place publicitatea negativă. 


Clopoţelul de deasupra uşii clincăne vesel când intrăm. 
Dotty îşi ridică privirea şi se strâmbă. 


—O! Iar voi două! 

—Da! Am revenit! Nu ne mai săturăm de delicatesele dumitale 
dulci! o anunţă Alice. Două cafeluţe, vă rugăm! Şi nişte gogoşi cu 
jeleu, mulţumim! 


îi zâmbeşte amabil şi apoi se întoarce spre mine. 


—Nu-mi vine să cred. Am inima frântă, spune Alice, în timp ce 
vocea îi tremură convingător. 


—E realmente dezgustător, îi răspund, cu glas lin. Dar poliţiştii-s 
poliţişti, nu? 


Dotty, care-i punea lui Alice gogoaşa într-o punguţă de hârtie, se 
opreşte. 

— Adică, deşi ştiu cine e adevăratul făptaş, îl lasă pe nefericitul 
ăla să înfunde puşcăria. Nu-mi vine să cred. Doar au dovezi că 
altcineva e autorul, spune Alice, oftând adânc. 


— Ştii foarte bine cum funcţionează lucrurile în oraş. Doar săracii 
plătesc oalele sparte, niciodată ăia bogaţi. Probabil că antrenorul 
Donovan are nişte 


prieteni la poliţie, îi răspund, cu indiferenţă în glas. 

Dotty îşi ridică ochii, plimbându-şi privirea de la mine la Alice. 
—Vorbiţi de jucătorul de baschet? Ştiţi ceva legat de antrenor? 
—Păi..., murmur eu. 


Alice îşi pune nişte frişcă în cafea. 

— Sunt multe lucruri în ceaţă legate de antrenor, ca să 
fiu sinceră. Cine e, la urma urmei? Nu s-a născut aici, ca mine şi 
ca tine. Şi, ca să fiu sinceră pe deplin, am fost prietenă cu fata lui. 
Cu Brooke. Cu victima. De-aţi şti ce se petrecea în casa aia... 


Dotty cască gura mare. 


— Ce anume? Nu pot spune că mi-a inspirat vreodată 
încredere. Părea un tip de treabă, dar, cum ai spus şi tu, nu e de 
prin părțile astea. 


Alice ia o înghiţitură de cafea. 


— între noi fie vorba, după moartea mamei lui Brooke, 
antrenorul o presa mereu pe Brooke să-i dea bani, pentru că 
familia ei îi stabilise o sumă modică pe lună pentru creşterea 
fetei. Asta până când Brooke avea să împlinească 18 ani. Apoi 
toată averea urma să fie a ei. El nu primea nimic. Dar... 


O întrerup pe Alice. Nu putem dezvălui prea mult, căci atunci am 
putea păşi pe nisipuri mişcătoare. 


—E suficient să spunem, Dotty, că e dator vândut multor oameni 
şi singura cale de ieşire din acest impas a fost... cred eu... poate... 


—O, Doamne! exclamă Dotty, cu ochii cât cepele. Da. Aşa se 
întâmplă mereu în filme. Banii de asigurare? Şi poate conacul în 
care stau. Am o prietenă care a lucrat acolo ca menajeră, dar a 
concediat-o. După moartea soţiei sale. Spunea de el că nu-şi 
poate ţine mâinile unde trebuie. 


Se strâmbă. 


— A avut aventuri cu jumătate din profesoarele de la 
şcoală, spune Alice. Vă vine să credeți? 


Dotty clatină din cap. 


—Mi se rupe sufletul, sinceră să fiu, când aud că cineva le face 
aşa ceva celor dragi. Dar nu sunt aici de ieri, de azi... Am văzut 
destule la viaţa mea şi am citit mult pe internet ca să ştiu că 
banii... 


—îi determină pe oameni să facă lucruri foarte, foarte rele, 
conchid eu în locul ei. Se pare că poliția... a fost... poate... 
compromisă? Iar Anderson? Părerea mea e că... se dă bătut. Cine 
ştie? Poate o fi fost şi el plătit, ca poliţiştii care au plasat la locul 
faptei adidasul pe care l-ai găsit. 


Dotty umple din nou cafetiera. Pare adâncită în gânduri. 


—Am încercat să le spun la conferinţa de presă. De adidas. Am 
strigat cât am putut. Dar m-au dat afară şi mi-au spus să-mi ţin 
gura. 


—Am văzut şi-mi pare atât de rău. Aţi încercat să vă faceţi auzită, 
murmură Alice, clătinând din cap. 


Dotty se uită de jur împrejur, de parcă s-ar fi temut că ar putea s- 
o audă cineva, deşi cafeneaua e goală. 


— Şi apoi, amenzile de parcare primite de fratele meu au 
dispărut ca prin minune. 


— Pe bune? o întreb, fără suflare. Dă din cap şi coboară glasul. 


— L-au sfătuit pe fratele meu să nu pună întrebări şi să 
fie recunoscător. Iar, în final, i-au spus - rețineți asta! - „tine-o pe 
sor-ta în frâu!”. 


Alice mă priveşte, ridicând din sprâncene. 


— Asta sună a ameninţare, îi spun lui Dotty. 


—Nu-i aşa? M-au cam speriat, răspunde ea. 


— Ştiţi ce-am auzit? spune Alice, pe un ton conspirativ, aplecându- 
se spre Dotty. Că familia nu vrea să se işte vreun scandal. E 
adevărat, au avut parte de scandaluri cât pentru o viaţă întreagă, 
dar vă vine să credeţi? 


— Aşa e de când lumea şi pământul, încuviințează Dotty. 
Oamenii bogaţi scapă mereu basma curată. Iar oalele sparte le 
plătim noi, restu’. 


Clatină, mânioasă, din cap în timp ce ne face nota de plată. Alice 
îi oferă douăzeci de dolari. 


— Aş vrea să-l pot ajuta cumva pe puştiu' ăla, spune ea. 
Dar ştiţi cum e poliția. Şi ce-ai mai putea face, acum când declară 
că e vinovat? Cauza i-o susţine un avocat din oficiu. Ăştia nu sunt 
niciodată buni de nimic. 


Prefer să-i ignor comentariul. 

— O, ştiu, draga mea! Aş vrea să pot face ceva pentru el, 
spune Dotty. 

Alice ridică, fermecătoare, din umeri. 

—Şi eu. Tu nu, Iris? 

—Ba da, fireşte, îi răspund şi îmi scot, cu nonşalanţă, telefonul. 


Dotty se încruntă. 
Se gândeşte. îi mai trebuie doar un bobârnac. Continui să mă uit 
pe telefon, privind-o pe furiş. îi întinde restul lui Alice. 


— O, nu, nu, păstraţi-l! Vă rog! insistă ea. îmi pare atât 
de rău că nimeni nu vă ascultă varianta legată de adidas. Sunteţi 
singura care cunoaşte adevărul, dar... nimănui nu-i pasă. Dacă 
oamenii v-ar acorda atenţie, i-aţi putea face dreptate lui Brooke. 


Dotty se încruntă, adâncită în gânduri. Bingo! 


— Ştii ceva? spun eu, având grijă să mă adresez lui Alice, 
nu direct lui Dotty. Uite, am uitat să-ți spun, ocupată cum am fost 
cu învăţatu', dar oamenii ăştia... - mijesc ochii în telefon au 
alcătuit un grup de protest. Ca să vină în 


ajutorul lui Steve. Uite! Hashtagul 4CastleCoveCorrupt. 


înclin telefonul spre Alice, iar ea îi priveşte ecranul. 
— Uau, sunt o grămadă de postări! Ați văzut? 


Apleacă telefonul spre Dotty, iar ea priveşte cu atenție toate 
postările de pe Facebook ale celor care folosesc 
#CastleCoveCorrupt. 


—O, da, văd! spune ea. Foarte bine. O să le citesc mai târziu. 
Poate adaug şi eu un comentariu, nu? 


—Da, absolut, răspunde Alice. Ar trebui să vă faceţi auzită. Aşa 
cum am spus deja. 


Dotty continuă să citească postările, dar îmi retrag uşor telefonul. 


— Vă urez noapte bună acum, spun eu. Trebuie să ne 
ducem să învăţăm pentru testul de engleză. îmi pare rău că v-am 
reținut de la treabă. 


O înghiontesc pe Alice şi ieşim pe uşa de la intrare. 


Când ne urcăm în maşină, ne prefacem că bem din cafelele acum 
călduțe, privind-o pe furiş pe Dotty. 


Şterge tejgheaua. Aruncă nişte gogoşi mai vechi, apoi încuie uşa 
şi întoarce plăcuţa pe care scrie „închis”. Se întoarce în spatele 
tejghelei şi stinge luminile din vitrină. Apoi rămâne pe loc, 
adâncită în gânduri. 

Şi îşi scoate telefonul din buzunar. 

—Hai să plecăm! îi spun lui Alice. Parchează pe o străduţă 
lăturalnică! 


—Cred că o să meargă, îmi răspunde ea, cu glas şoptit, ieşind din 


parcare. 


Până parchează maşina la câteva străzi depărtare, o şi caut pe 
Dotty Schumacher pe Facebook, locul unde oamenii în vârstă 
stau de vorbă şi îşi 


spun of urile. 


Pagina ei are o activitate modestă. E plină de poze cu gogoşi, 
nepoți şi o vacanţă la Disneyland, unde Dotty poartă nişte 
urechi negre, de Mickey Mouse, şi mănâncă un corn dog 
indecent de lung. 


Alice se apleacă peste umărul meu. Un hohot de râs îi scapă 
printre buze şi bănuiesc că a văzut postarea. 


22.00 


Mă simt cumplit. Mă gândesc cum oraşul ne înghite pe toţi în 
vâltoarea lui şi cum încercăm cu toţii să ne vedem de-ale noastre. 
Mă gândesc la jucătorul de baschet de la liceu. Am auzit că 
poliţia n-a mai căutat niciun alt suspect - au pus ochii pe el şi cu 
asta, basta. Problema e că purta ambii adidaşi când a intrat în 
cafenea. Şi-a uitat unul în toaletă şi l-am predat poliţiştilor, dar 
au spus că l-au găsit în pădure??? Să fim serioşi! Au luat până şi 
înregistrările video de pe camera de luat vederi, unde se vede că 
purta ambii adidaşi!! Ceva pute în departamentul ăla de poliţie! 
Cum rămâne cu tatăl victimei? 

Bogătaşu' naibii! Părea de treabă la început, dar nu e de prin 
părţile astea. Nu s-a născut în Castle Cove. Probabil că o să 
moştenească acum un porcoi de bani. Mi-e silă de toate astea, 
sinceră să fiu. Aş vrea să-l ajut cumva pe puştiu' ăla sărman. S-o 
fi dat bătut şi s-a hotărât să-şi schimbe pledoaria. 


Randy Boolen: L-au investigat pe tatăl victimei? 


Sarah Carter: Au vreo dovadă împotriva puştiului? N-a spus că 
a leşinat în pădure? Poate că poliţiştii l-au presat cumva. Aştia 
mint tot timpul ca să te facă să spui ce vor. 


Denise Donrik: Ce naiba e povestea asta cu adidasul? 


Lila Canarsie: Poliţiştii din Castle Cove! Fireşte că dau vina pe 
amărâtu' ăla! Aşa funcţionează lucrurile în nenorocitu' ăsta de 
oraş! Să vă spun ce a păţit fratele meu... 


— Bun, Alice, îi spun eu. Treci la acţiune! 

Alice accesează profilul fals pe care l-am creat cât timp am 
aşteptat-o la secţia de poliţie. Am găsit pe internet nişte poze cu o 
femeie drăguță, între două vârste, pe care am botezat-o Annie 
Devlin. Dotty i-a acceptat cererea de prietenie cam cu zece 
minute înainte să intrăm în cafenea. Era firesc să i-o accepte. 
Toată lumea vrea prieteni, mulţi prieteni, şi ce proprietar de 
cafenea şi de gogoşărie nu s-ar împrieteni cu Annie Devlin, „o 
iubitoare de gogoşi”? 


Alice, sub numele de Annie Devlin, răspunde postării lui Dotty: 


După părerea mea, toată povestea asta e cusută cu aţă albă. Mă 
consider un soi de detectiv amator - nu că vreau să mă laud -, dar 
în poveşti ca astea, unde e vorba de bani, vinovaţisunt aproape 
ÎNTOTDEAUNA MEMBRII FAMILIEI. SAU POLIŢIŞTII. Subiectul 
a stârnit vâlvă. Uitaţi-vă pe 4CastleCoveCorrupt! 


— Nu-ţi bate inima mai repede? o întreb pe Alice. 
—Ba da, îmi răspunde. Dar sunt pregătită pentru ce va urma. îmi 


bâzâie telefonul. Spike. REZOLVAT, îmi scrie. 


00:30 


Când ajung acasă, încep să mă uit peste postările afişate după 
comentariul lui Spike şi nu mă mai opresc. Nici el, nici Zora n-au 
stat de pomană. 


Parcă ar fi o maşină fără frâne. 4CastleCoveCorrupt. Peste tot. 
Instagram. Twitter. Facebook. TikTok. Spike, Zora şi Neil au 
creat numeroase conturi false, cu sute de poze şi profiluri scurte 
şi au dat naştere unui monstru. Oamenii s-au năpustit să 
comenteze subiectul. 


Bongwater420: Am crezut că justiţia e pentru toată lumea. Nu şi 
în Castle Cove, probabil. 


Instagraham: Puştiu' ăla a avut măcar un avocat când l-au arestat 
prima dată? Niciun avocat nu l-ar lăsa să-şi schimbe pledoaria de 
la nevinovat la vinovat. Trebuie să lupţi! 


MillieHenson: A avut loc MĂCAR vreo investigaţie? 


Jeffboyardee: Te doare mintea ce se spune despre antrenorul ăla 


SarahMart: N-a mai avut şi ALŢI IUBIȚI care ar putea fi 
consideraţi suspecți? 


StitchBitch22: E realmente dubios că puştiu' ăla şi-a schimbat 
brusc pledoaria. 


În.Cog.Nito: Familia bogată i-o fi cumpărat pe poliţişti sau poate 
l-a mituit pe puşti ca să evite un scandal. 


FrancesFarley: Am auzit că antrenorul vindea droguri 


GerbersDilemma: URMA SĂ MOŞTENEASCĂ NIŞTE BANI 
DUPĂ MOARTEA EI? 


LouFletcher: La un moment dat, antrenoru' ăla şi-a pierdut 
cumpătul în clasă şi a răsturnat o bancă. Eram acolo. Am crezut 
că o s-o ia razna de tot. 


BettyBonkerBooks: Poliţia a spus ce dovezi are împotriva puştiului? 


AntonioBolano: Da, un adidas găsit în pădure, dar patroana 
gogoşăriei susţine că puştiu' l-a uitat în cafenea, iar ea l-a predat 
poliţiei. Şi, bingo, poliţiştii „l-au găsit” în pădure. 


FrankPalazzolo: Dacă i-au găsit fibre de haine sau fire de păr 
în pădure, normal că arată că ar fi fost acolo şi nici nu e de 
mirare, doar a dormit în pădure. I-au luat probe de sub 
unghii pentru identificarea ADN-ului victimei? 


Alanlver: Să nu uităm de cazul Remy Jackson pe care l-au băgat 
şi pe ăla sub preş şi nu l-au găsit niciodată pe vinovat 


SolerSystem: Am auzit de alte 3 cazuri în nord, adolescente 
dispărute, poate e un criminal în serie 


AshleySmashley: Nu ştiţi nici juma” din ce se întâmplă la CC 
High. V-aş putea spune o grămadă 


SqueakyPete: A fost încurcat cu juma’ din profesoarele de la 
liceu, toată lumea ştia 


CharmedLifeSteve: mi-a salvat pielea o dată la şcoală, e un tip 
decent 


PoorTony: E prost ca noaptea, dar nu e ucigaş. De ce-o fi spus că e 
vinovat? 


KB Marino: Are nevoie de un avocat bun, dar dacă n-ai bani, adio 


iubire Justice4Steve: Poliţia dă vina mereu vina pe oamenii săraci 


HankKilgore: Cineva tb să înfunde puşcăria dar nu Steve 


Şi aşa mai departe. Toate postările sunt însoţite de 
4 CastleCoveCorrupt. Mi-e puţin greață. 


Greaţă pentru că... asta am vrut să facem, e adevărat, şi avem 
nişte lucruri convingătoare care trebuie investigate, cum ar fi 
testamentul, mesajele de pe telefonul antrenorului în care i se 
spune să plătească sau cele trimise de Brooke. Faptul că o 
ameninţase pe Alice pe holurile şcolii. 


Dar toate astea echivalează oare cu o crimă? Un glas îmi spune că 
da. Altul e 


evaziv. 


Dar cred cu toată fiinţa mea că Steve Anderson nu a ucis-o 
pe Brooke Donovan. 


Sunetul cheilor în broască mă face să tresar şi mă ridic în capul 
oaselor pe canapea, frecându-mă la ochi. 


— Nu te-ai culcat încă? spune mama, părând obosită. Am 
crezut că dormi. N- ai mâine un test? 


îşi scoate şorţul de la bar şi îl pune pe măsuţa de cafea din fața 
mea, iar din buzunar se aude zăngănitul monedelor. Se aşază 
lângă mine pe canapea şi se lasă pe spate. 


— învăţam, îi răspund. 

Scot bancnotele din buzunarul şorţului şi le îndrept, aşezându-le 
în grămăjoare de câte un dolar, de cinci şi apoi de zece. Adoram 
să fac asta când eram mică. Să fac grămăjoare. Şi am aflat în 
curând ce repede se duceau pe apa sâmbetei. în buzunarul 
Creaturii. 


— Dotty a trecut în seara asta pe la bar, murmură mama. 
A tot vorbit de Steve Anderson şi de corupţia din poliţie. Crede că 
e ceva putred acolo. 


— Serios? spun eu, cu grijă. 


— O, Doamne, da! Tot bălmăjea ceva de tatăl fetei. Tată 
vitreg? Nu ţi-a fost profesor? 


— Ba da, de istorie, în anul întâi, îi răspund. Folosea tot 
felul de metafore din sport. 


Dar mama nu mă mai ascultă, pentru că a adormit, cu capul 
rezemat de spatele canapelei şi gura căscată. O învelesc cu o 
pătură. Duc bancnotele şi şorţul în bucătărie şi pun banii în 
puşculiţă, separând cu grijă monedele şi depunându-le în 
borcănaşul lor. 


Punem deoparte tot ce avem. 


Mă uit din nou în telefon. 


BurberryGirl: Antrenorul ăla n-a oferit cumva o recompensă, 
haha, dacă el e autorul! 


LoverOfClouds: Merită să înfunzi şi puşcăria pentru nişte bani, 
frumos 


ShaysAnatomy: Bunica e cea care oferă recompensa 


Mă uit la mama care doarme pe canapea. 


Indiferent ce se va întâmpla, antrenorul îşi va angaja un avocat. 
Şi încă unul scump, cu toată vâlva creată de media în jurul 
statutului său de moştenitor al unei averi impresionante. Am mai 
văzut asta în documentarul Forensic Files. Un tip frumuşel, care 
miroase a bani, e acuzat de crimă; un altul, la fel de frumuşel, 
îmbrăcat într-un costum scump, cu o maşină strălucitoare şi un 
discurs perfect, îi sare în ajutor. 


Antrenorul se va descurca. Dar eu şi Steve ce vom face? Nimănui 
nu-i pasă de noi, nu-i aşa? 


Vreau banii ăia de recompensă. 
îmi bâzâie telefonul cu cartelă. 


Ricky Randall. 


Bravo! Pasul numărul 4 în curând! 


GAZETA CASILE COVE 


10 NOIEMBRIE 


PROTEST PUBLIC ÎN CAZUL LUI STEVE ANDERSON 


Dacă nu cumva trăiţi într-o peşteră, atunci sunteţi la 
curent cu faptul că Brooke Donovan, moştenitoarea 
imperiului Levy Cosmetics, a fost ucisă în noaptea de 
Halloween, iar cadavrul i-a fost descoperit pe coasta 
din Castle Cove. Câteva zile mai târziu, prietenul ei, 
Steve Anderson, starul echipei de baschet a liceului, a 
fost arestat pentru uciderea ei şi avea să pledeze 
vinovat la acuzaţia de omucidere involuntară. Membrii 
elitei din Castle Cove au răsuflat uşuraţi. Cazul era 
astfel rezolvat... nu-i aşa? 


»»» 


Dar, peste noapte, s-a declanşat o mişcare sub 
hashtagul 4CastleCoveCorrupt, care susţine că poliţia 
din Castle Cove a făcut o treabă de mântuială în cazul 
anchetei. într-o postare de pe Facebook, Dotty 
Schumacher, de la Gogoşăria lui Dotty, a acuzat 
departamentul de tăinuirea informaţiilor şi chiar de 
plasarea dovezilor la locul faptei. 


Unele dintre cele mai nimicitoare postări văzute pe 
internet merg şi mai departe, susţinând că motivul 
pentru care Anderson şi-a schimbat pledoaria ar putea 
fi şi mai sinistru - a fost plătit ca să joace rolul de ţap 
ispăşitor. 


Au început, de asemenea, să circule zvonuri şi 


despre profesorul Matt Donovan, tatăl adoptiv al lui 
Brooke, cu privire la moştenirea pe care acesta ar 
putea s-o primească după moartea fiicei sale. 


Deocamdată încercăm să aflăm cum a apărut această 
mişcare, dar de miercuri seară a explodat pe toate 
reţelele de socializare, trecând dincolo de graniţele 
oraşului. Ieri căpăta amploare pe Twitter. 


Capitolu 
l 2 QLICE 


10 NOIEMBRIE 12:34 


„Când soarele străluceşte, nu poți vedea luna, spuse el. Dar, când 
soarele dispare, ah, când soarele dispare...”* - AGATHA CHRISTIE, 
MOARTE PE 
NIL 


BRENDA AVEA ASTĂZI NIŞTE ÎNTÂLNIRI la Los Angeles şi, în 
lipsa ei, am decis că, în loc să mă duc la şcoală, mai bine îmi 
dedic dimineaţa investigaţiilor noastre, în speranţa că voi reuşi 
să dovedesc vinovăția antrenorului. Trebuie să acord atenţie 
priorităţilor. Opinia publică e binevenită şi salutară, dar, dacă 
poliţia e implicată în povestea asta, avem nevoie de mai mult de 
atât ca să-l trimitem pe adevăratul făptaş în spatele gratiilor. M- 
am gândit în treacăt să-i scriu lui Lilian - are buzunarele pline şi 
cunoştinţe care s-au confruntat cu asemenea situaţii, sunt 
convinsă de asta -, dar cuvintele lui Iris îmi stau pe creier. Nu 
cred că Lilian are vreun rol în toată tărăşenia asta - căci nici nu 
ştiu cum s-o numesc -, dar... dacă mă înşel? Nu pot să risc. 


Trec prin noile comentarii făcute de oameni pe Facebook despre 
antrenor şi Steve, devenind tot mai frustrată odată cu trecerea 
timpului, când telefonul îmi vibrează, anunţându-mă că am 
primit un mesaj. E de la numărul acela, cel care continuă să-mi 
trimită chestii despre caz. îmi îndrept spatele şi citesc. 


Tot ce spune e: Du-te la Joe's Diner! La 13:15 


Putem să ne întâlnim, în sfârşit? 


Nu. îţi las nişte dosare. în separeul 3b din spatele sălii. Le 
găseşti lipite sub canapeaua cu vedere spre nord. Şi alice nu 
veni mai devreme. Dacă te văd prin preajmă, plec cu dosare cu 
tot 


La naiba! Cum de mi-a ghicit gândurile? 


Bine. Dar nu înţeleg de ce nu vrei să-mi spui cine eşti. 


Se aşterne tăcerea şi mă tem că l-am speriat. încep să-i scriu un 
alt mesaj când răspunsul îmi apare, în sfârşit, pe ecran. 


Toate la timpul lor, Ogilvie 


Patruzeci de minute mai târziu, stau în parcarea din spatele 
localului Joe's Diner, adâncită în scaunul de la volan. Am ajuns 
doar cu un minut mai devreme, dar nu vreau să risc să-mi 
surprind sursa. 


Localul e aici dintotdeauna - încă din anii 1980 - şi, pe cât pot 
să-mi dau seama, n-a suferit mari modificări de atunci. Pe 
acoperişul clădirii se află o firmă imensă, de neon, pe care scrie 
Joe's cu litere cursive. Pe Dumnezeul meu că oamenii care 
locuiesc în centrul oraşului au tot dreptul să se plângă că nu pot 
dormi noaptea din cauza luminii lui! îl vezi de pe autostradă. 
Interiorul restaurantului e scăldat în nuanţe strălucitoare de roz, 


galben şi albastru. Iar personalul poartă - pe bune! - uniforme 
din spandex. Aşa prost-gust mai rar. Conform spuselor lui 
Kennedy, tatăl ei a lucrat aici când era mai tânăr, 


înainte să plece la facultațe,. 
e unde s-a Intors cu I1plomă 
de dolări- fr. Slapătat niste" 
poze cu el îmbracat intr ùn 
costum de spandex, de.un $ 
ortoca ns iar dacă nu 


Po m ceru 26 te vad. 


La 13:15 fix, sar din maşină şi mă îndrept spre intrarea din spate a 
localului. 

E linişte înăuntru. Singurul client stă într-un separeu de lângă 
intrare - un bărbat mai în vârstă, care soarbe dintr-o supă. Nu 
poate fi sursa mea anonimă... nu-i aşa? îl scrutez îndelung până 
când înalţă capul şi mă priveşte cu uimire. Mă urnesc din loc. 
Revino-ţi, Ogilvie! 


Mă îndrept, cu capul în jos, spre capătul restaurantului şi mă 
strecor în separeul descris de sursa mea, încercând să fiu cât mai 
discretă cu putinţă ca să nu atrag atenţia. 


— Alo! murmur, în eventualitatea că cineva mă ascultă. 
Singurul răspuns pe care îl primesc e zumzetul sistemului de 
încălzire de deasupra. 


Mă aşez pe canapea şi pipăi marginea de lemn până când 
degetele ating ceva de hârtie. Iată-1! încerc să-l desprind, dar nu 
stau în unghiul potrivit. 


La naiba! Cred că trebuie să... Alunec uşor-uşor între masă şi 
canapea, apoi mă aşez pe vine. lată-l - un plic mare, lipit cu 
bandă adezivă sub locul pe care stau. Nu e de mirare că nu l-am 
putut lua stând pe bancă; e lipit cu jumătate de rolă! Am de lucru 
ca să-l desprind. 


Sunt cât pe ce să-l iau când aud o voce nazală deasupra. 


— Pot să vă ajut cu ceva? 


îmi strecor capul între masă şi canapea şi dau cu ochii de ospătar. 


— Ce... 
Se opreşte, căci probabil mă recunoaşte. Am devenit celebră în 
ultimul timp. 


— Alice Ogilvie? 


Mda, am avut dreptate! 


îmi duc degetul la gură, smulg plicul de sub bancă şi, 
strecurându-mă pe sub masă, mă aşez din nou pe canapea. 
Clipesc drăguţ de câteva ori. 


—O, bună! 
—Ce făceai... 


Pare că nu ştie dacă să termine sau nu întrebarea. Sar în 
picioare, cu plicul în mână. 


— Prefă-te că nu m-ai văzut niciodată, bine? 

Dau să plec când realizez că ar putea să-mi ofere nişte informaţii 
importante. 

—De fapt... ai putea să mă ajuţi cu ceva. 


—Eu? mă întreabă, arătând spre el, cu nedumerire în ochi. 


—Da, tu. Eşti aici de la prânz? Ai văzut pe cineva intrând în local 
şi aşezându-se în separeul ăsta? îl întreb, arătându-i-l cu mâna. 


Clatină din cap. 
—Nu. Am venit doar de vreo cinci minute. Tocmai s-a schimbat 
tura. 


— Colegul tău din cealaltă tură mai e aici? 


Mă uit în spatele restaurantului, de parcă aş putea să surprind 
pe cineva cu privirea. 


— Nu. June a plecat. Cred că e în drum spre Santa 
Barbara, unde urmează să petreacă weekendul Împreună cu 
familia ei. 

Se opreşte, apoi mă întreabă: 

—Vrei ceva? O cafea? Altceva... Clatin din cap. 


—Nu, îi răspund brusc. îţi mulţumesc, dar trebuie să plec. Trec 
pe lângă el şi mă îndrept din nou spre uşa din spate, ţinând plicul 
strâns în mână. 


îl desfac în maşină şi îi golesc conţinutul în poală. înăuntru, se 
află două dosare neetichetate. 


în primul, găsesc o fotografie - cea cu maşina veche din faţa 
clădirii lui Iris. Cea cu individul care i-a stârnit o spaimă 
cumplită. Despre care a refuzat să vorbească. Alături de 
fotografie sunt şi câteva pagini - rapoarte legate de nişte 
incidente comise de un individ al cărui nume este, în mod ciudat, 
Adams. La fel precum cel al lui Iris. E mai în vârstă, ar putea să-i 
fie tată... doar că Iris mi-a spus că tatăl ei a murit. Răsfoiesc iute 
paginile. A fost arestat de multe ori. în principal, pentru violenţă 
domestică. Şi se pare că există un ordin de restricţie împotriva 
lui. Cerut, nici mai mult, nici mai puţin, de mama lui Iris. Ce 
naiba se întâmplă? 


Ce căuta individul ăsta acasă la Iris? M-a minţit când mi-a spus 
că tatăl ei a murit? N-ar face aşa ceva... nu? Are vreo legătură cu 
locul acela numit Whispering Pines? Mă gândesc să-i dau un 
mesaj s-o întreb, dar îmi amintesc expresia de pe chipul ei în 
dimineaţa când i-am cerut mai multe detalii, tăcerea 
încăpăţânată cu care mi-a răspuns. Nu mi s-a întâmplat de multe 
ori în viaţă să fiu precaută, dar am sentimentul că acum aşa 
trebuie să mă comport. 


Pun, aşadar, deoparte dosarul pentru mai târziu şi îl deschid pe 
cel de-al doilea. 


Care e o adevărată mină de aur. 
— Uau! exclam în şoaptă, privind singura pagină dinăuntru. 
Lista cu vizitatorii de la închisoare. Lista vizitatorilor lui Steve. 


O listă cu nume. E scurtă. Se pare că Steve n-a primit prea multe 


vizite. Marcus Anderson Maryann Anderson 
Părinţii lui Steve. Se pare că i-au făcut mai multe vizite de când e 


la 


închisoare, căci numele lor apar 
de câteva ori pe listă. 
Ricky Randall Alice Ogilvie Iris Adams Dusty 


Anderson 

Mă mir să văd numele surorii lui. N-au fost niciodată prea 
apropiaţi, dar trăiesc, probabil, nişte vremuri disperate. Dau apoi 
de un nume pe care nu-l recunosc. Rutham Bollinger Rutham 
Bollinger? 


Caut numele pe Google. Şi găsesc o sumedenie de rezultate. Le 
accesez la nimereală. 


Ruthann Bollinger de la Bradford Media Corporation le-a vorbit ieri 
jurnaliştilor despre fuziunea globală care urmează să aibă loc între 
compania LMC şi... 


Bine, în regulă. Şi casc, plictisită. Ăsta e genul de lucru despre 
care vorbeşte tata mereu - fuziuni globale şi achiziţii - şi, de câte 
ori face asta, gândurile îmi zboară aiurea. Mă opresc din citit şi 
răsfoiesc articolul până la final, unde găsesc o fotografie cu un 
grup de bărbaţi şi femei în vârstă, toţi îmbrăcaţi la patru ace, 
purtând pe buze zâmbete rigide. Doamne, ce viaţă plictisitoare 
au adulţii! 


Sub fotografie e scris: De la Bradford Media Corporation 
Ruthann Bollinger, Greta Bradford şi Sandy Ackerman, alături de 
Leslie Leifer, Daniel Ahuja şi Deepash Patel de la India Media 
Group. 


Mă încrunt. Nu fac legătura cu Steve. Numele de Bradford mi-e 
însă familiar, îl caut pe Google şi înţeleg motivul: Greta Bradford 
e cea mai bogată femeie din Statele Unite. I-am auzit pe părinţii 


mei vorbind despre ea, deoarece se 


află în fiecare an în topul miliardarilor Forbes. 


Dar tot nu înţeleg. Ştiu că Iris a pomenit faptul că Steve ar fi 
putut fi mituit în închisoare, schimbându-şi pledoaria din acest 
motiv, dar care-i legătura? De ce şi-ar bate capul o persoană 
care lucrează pentru o corporație media, cu Steve, Brooke şi 
Castle Cove? O cunoştea pe Brooke? Sau cunoaşte familia Levy? 


Habar n-am ce caut - nu încă -, dar am convingerea fermă că, 
dacă vom descâlci misterul, vom înţelege de ce antrenorul 
Donovan nu se află în spatele gratiilor. 

° BREAKING NEWS e 


Ben Perez: îmi pare rău că trebuie să vă întrerup 
programul de dimineaţă, dar printr-o turnură 
uluitoare de evenimente survenită în cazul uciderii lui 
Brooke Donovan, noi detalii ies la iveală referitoare la 
modul în care a murit. Reporteriţa Tessa Hopkins se 
află la Departamentul de Poliţie din Castle Cove, unde 
urmează să înceapă o conferinţă de presă. 


Tessa Hopkins: Mulţumesc, Ben. Transmitem în direct 
de la secţia de poliţie, unde domnul detectiv 
Thompson este aşteptat să sosească în orice clipă ca 
să anunţe rezultatele raportului medico-legal şi noile 
acuzaţii aduse presupusului asasin al lui Brooke 
Donovan, iubitul ei, Steve Anderson. Anderson urma să 
pledeze vinovat la acuzaţia de omucidere involuntară 
şi să primească... Gata, începe conferinţa! 

Detectivul Thompson: Vă mulţumesc, doamnelor şi 
domnilor, pentru răbdarea acordată anchetei noastre. 
în acest moment, îl acuzăm pe Steve Anderson de 
omor calificat în cazul morţii lui Brooke Donovan. îi 
dau acum cuvântul domnului doctor Tavi Henry. 
Domnul Henry vă va prezenta rezultatele autopsiei. 


Doctorul Henry: Vă mulţumesc. Analizele preliminare 
au indicat faptul că domnişoara Donovan a murit în 


urma rănilor suferite în timpul 

Reporter: Cum adică „sub greutatea unei forţe”...? 


dico-legale, 


-i provoace căderea. După 


în urma examinării me 
tindem să credem că presupusul asasin a călcat-o 


âini ca să 
impactul cu solul, a suferit alte leziuni craniene. Cu 


toate acestea, credem că... 


Doctorul Henry: 
deliberat pe m 


dă? Cam de câte ori şi cu ce 


te să ca 


Tessa Hopkins: Vreţi să spuneţi că Steve Anderson a 
-o înain 


lovit 


anume? 


Reporter: Ar fi supravieţuit dacă n-ar fi căzut de pe 
stânci? 


Doctorul Henry: E posibil să fi scăpat cu viaţă dacă n- 
ar fi căzut. E posibil, de asemenea, ca fractura 
craniană să nu fi fost principala cauză a mo... 


Reporter: Amprentele de pe mâinile ei se potrivesc cu 
urmele adidaşilor lui Anderson? Ce spun testele 
ADN...? 


Reporter: Ce ne puteţi spune despre obiectul 
contondent? A fost găsit? 


Detectivul Thompson: Mă scuzaţi că intervin, domnule 
doctor Henry. N- am găsit încă obiectul cu care 
domnişoara Donovan a fost lovită. în acest moment, 
credem că amprentele de pe mâini se potrivesc cu 
urmele lăsate de adidaşii lui Steve Anderson. Aşchiile 
de metal înfipte în craniu ne fac să credem că a fost 
lovită cu un soi de trofeu. în ziua aceea, domnului 
Anderson i s-a decernat premiul Youth Basketball 
Mentor Award din partea YMCA. Credem că a luat 
obiectul din maşină şi a lovit-o pe domnişoara 
Donovan în timpul conflictului din pădure sau de pe 
stânci. 


Tessa Hopkins: Puteţi să comentaţi îndoielile 
publicului larg cu privire la modul de desfăşurare a 
anchetei, domnule detectiv Thompson? Mulţi cetăţeni 
din Castle Cove consideră că poliţia e responsabilă 
pentru plasarea adidasului domnului Anderson la... 


Detectivul Thompson: Aceste zvonuri sunt complet 
nefondate şi constituie un stigmat asupra reputației 
neştirbite a forţelor de poliţie. Domnul Anderson a 
acceptat să pledeze vinovat la acuzaţia de omucidere 
involuntară, doamnă. Nu faci asta dacă nu eşti 
vinovat. în acest moment, acuzaţiile aduse domnului 
Anderson au fost schimbate în concordanţă cu noile 
dovezi. Va fi acuzat de omor calificat, pentru care va 
primi închisoare pe viaţă fără posibilitatea eliberării 
condiţionate. Vă mulţumesc. 


Reporter: Unde e telefonul lui Brooke Donovan? 


Tessa Hopkins: Cine sunt poliţiştii care susţin că au 
găsit adidasul în 


pădure? 
Reporter: Unde căutaţi obiectul contondent? 


Voci din mulţime: Castle Cove Corrupt, Castle Cove 
Corrupt. 

E de rău. Respiră adânc! Ne vedem în curând. 


ÎNCHID OCHII. Nici nu vreau să văd mesajul lui Ricky. Imediat 
după încheierea conferinţei de presă, şcoala a luat parcă foc. 
Nimeni n-a mai fost atent la ore. Toată lumea părea s-o fi luat 
razna. 


Steve! închisoare pe viaţă. Obiect contondent. 
Spike se uită la mine. Stătuse cu ochii lipiţi de telefon. 


— Cu un trofeu, Iris? Dai cuiva în cap cu un trofeu şi apoi îi dai 
vânt de pe stânci? Asta arată... ură. Asta e personal. Mi se face 
rău. 


Şi mie. îi tot scriu lui Alice de vreo cinci minute de când s-a 
terminat conferinţa, dar nu-mi răspunde. încep să-mi fac 


9riji- 

Iar mama îmi tot aruncă priviri cu subînţeles încă de când am 
ajuns la bar. Priviri de genul O, ce drăguţ! Fata mea se întâlneşte 
cu cineva. O ignor. Spike e Spike şi nici prin cap nu-mi trece să 
renunţ la planurile mele pentru un băiat. Şi hei! Steve Anderson 
o să înfunde puşcăria pe viaţă! 


Pocnesc cu încheieturile degetelor pe masa din separeu. E de rău. 


—îţi vine să crezi? Postările astea se răspândesc cu iuţeala 
fulgerului, spune Spike. Mişcarea Castle Cove Corrupt e la fel de 
puternică, în ciuda... noilor 


probe. 


—Da, îi răspund, cu gândurile aiurea. Ai văzut-o astăzi pe Alice? 
Trebuia să ne întâlnim aici şi întârzie. 


— Poate s-o fi dus să-şi facă părul sau ceva de genul. 


—E mai serioasă decât îţi imaginezi, Spike. Nu cred că s-ar duce 
la coafor când fostul ei iubit e pe cale să înfunde puşcăria pe 
viaţă. 


—Rămâne încă la latitudinea juraţilor dacă se va întâmpla asta 
sau nu. Aşadar care e următorul nostru pas? 


— Ricky. Vine să ne spună ultimele noutăţi. 


Adâncită în gânduri, continui să bat darabana cu degetele pe 
masa lipicioasă. Nu-i stă în fire lui Alice să dispară pur şi simplu. 
Cel puţin, nu acum. 


—Hei, Iris! spune Spike, lăsând telefonul deoparte. Mă gândeam 
că poate, după toate astea, am putea să mergem la un film? 


—Da, sună bine, îi răspund, întinzându-mi gâtul ca s-o zăresc pe 
Ricky. Hai să ne adunăm toţi! Ar trebui s-o invităm şi pe Alice - 
sunt convinsă că i-ar face plăcere. 


— Nu, mă refeream... să mergem... numai noi doi. Spike, 
drăguţ şi bun, cu părul încâlcit şi lung până la umeri, 


îşi împinge, nervos, ochelarii pe nas. Inima începe să-mi bată cu 
putere în piept, dar se potoleşte la fel de repede. Un întreg 
univers e acum în ochii lui Spike: filme, mâini împletite, floricele 
mâncate împreună şi tot tacâmul. 


Dar toate astea nu sunt pentru mine. Nu acum. Pentru că sunt 
doar pe jumătate aici. Cealaltă jumătate vrea să dispară. Ar fi 
trebuit s-o întreb pe Alice cum să procedez. Cum refuzi pe cineva 
cu eleganţă? Oare ştie răspunsul? Ar trebui să-l ştie. Alice pare 
exact genul de persoană care ştie aceste lucruri. La naiba! Sunt 
prietenă cu ea? 


Spike, murmur eu. Uite ce e! 


Dar, înainte de a apuca să spun mai mult, la marginea separeului 
nostru apare Ricky, îmbrăcată într-o ţinută business cum nu o 
mai văzusem vreodată: un costum negru şi sobru, cu o cămaşă 
albă şi un lanţ de aur la gât. Şi, Dumnezeule mare, şi-a aranjat 
părul? 


Mama îi şi pregătise băutura la bar, iar Ricky o ia şi se îndreptă 
spre separeul nostru. Se aşază lângă mine. 


—Unde e micuța Saci cu bani? mă întreabă, în şoaptă, sorbind din 
pahar. 

—Nu ştiu unde e în momentul de faţă. Cred că mai avem puţin şi 
murim cu toţii, sinceră să fiu. Ce naiba se petrece? 


— Prima regulă în munca de detectiv e să nu-ţi pierzi niciodată 
partenerul din ochi, Iris, spune Ricky. La fel ca în cazul 
suspecţilor, trebuie să ştii unde e şi ce face în fiecare secundă. 


—Ca şi când ar putea fi agent dublu? întreabă Spike, îndesându- 
şi în gură un pumn de cartofi prăjiţi. 


îl privesc înghiţindu-i. Chiar de-ar fi să fiu vreodată cu cineva, aş 
prefera să nu bage deodată în gură treizeci şi şase de cartofi 
prăjiţi. Patru, cel mult. 


— Să zicem că nu e tocmai sincer cu partenerul, îi 
răspunde Ricky, cu un zâmbet pe buze. Sau e compromis. 
într-o zi o să vă dau nişte lecţii despre munca de detectiv, dar 
nu astăzi. 


îşi deschide servieta şi scoate nişte hârtii. 


— Ce zi nebună, nu-i aşa? Mă întorc la secția de poliție 
ceva mai târziu. Pe scurt, nu au niciun obiect contondent, aşadar 
nu dețin arma crimei cu amprentele lui Steve. Au ca probă 
adidasul, dar raportul autopsiei referitor la amprentele lăsate de 
talpa pantofului pe mâinile lui Brooke susține că acestea sunt 
superficiale şi ar fi putut fi compromise de perioada petrecută în 
apă. Da, probabil că cineva a călcat-o ca s-o facă să-şi desprindă 
mâinile de pe stânci, e adevărat. Dar vor reuşi oare să 


dovedească faptul că aceste urme superficiale provin de la 
adidaşii lui Steve? Cine ştie? Dar dă bine la televizor. 


—Ai vorbit cu Steve? o întreb eu. Ce părere are... acum? 


—îţi mulţumesc că ai adus subiectul în discuţie, Iris. Clientul 
meu e în prezent sub efectul sedativelor. Pe tărâmul viselor. 
Când i-am spus vestea, a devenit de-a dreptul isteric la gândul că 
o să stea toată viaţa la puşcărie şi a făcut o criză. Spunea fără 
încetare că nu aşa trebuia să se întâmple. Mă duc mai târziu să 
văd ce face. Cred că, după ce o să-şi revină, o să aibă multe de 
spus. Nimeni nu vrea să stea o viaţă întreagă la închisoare, te 
asigur de asta. Şi e foarte bine. Vrem un proces. E cel mai bun 
scenariu pentru noi. 


—Cum rămâne cu cealaltă chestie? întreabă Spike. Cu varianta 
mituirii? 

Ricky soarbe cu poftă din băutură. 

— Asta sper că o să-mi spună când o să-şi revină. Că o să 
dea dovadă de puţină bona fide”, pentru că n-am nicio dovadă în 
sensul ăsta. Tu ai? Dar tu, Iris? 


Eu şi Spike clătinăm amândoi din cap. 

— E timpul pentru pasul numărul patru, spune Ricky. Îmi 
scot dosarul cu însemnări şi scotocesc în rucsac după 

un pix. 


— Sunt gata. 


Ricky Randall bate darabana cu degetele pe dosarul meu. 

— Am destule informații despre Donovan, asta-i sigur. 
Suficiente, cel puțin, pentru o investigație. Am exact ce-mi 
trebuie? Un obiect contondent, care ar putea fi un trofeu? Nu. 
Am ceva mult mai concret? Nu. 


— Şi atunci... ce facem? o întreb eu. 


— Trebuie să distrag atenția publicului de la Steve şi s-o 
îndrept spre poliție şi Matt Donovan. Nu pot să-i ofer 
procurorului informațiile voastre despre Donovan, pentru că le- 
aţi obţinut ilegal. Trebuie să le oferiţi, aşadar, singurei persoane 


interesate numai de poveste, nu şi de detaliile legale, ca 
scurgerea 


de are vao StA resă, 

Dă băutura pe gât dintr-o singură înghiţitură, se ridică în 
picioare, îşi ia servieta şi pune o carte de vizită pe masă între 
mine şi Spike. 

Tessa Hopkins. 

Când ne ridicăm privirile, Ricky Randall dispăruse. 


— La naiba! spune Spike. Nebuna aia de reporteriţă de la 


— Exact! 


îi scriu din nou lui Alice. Şi aştept. Nimic. Aud zgomotul pe care 
îl scoate paiul lui Spike atingând fundul paharului în timp ce îl 
goleşte. Mă scoate din sărite şi vreau să înceteze. 


— Dă-mi paharul! murmur eu. 


Mi-l împinge şi mă duc cu el la bar, unde mă aşez între o femeie 
în vârstă, care mâzgăleşte cu cerneală neagră un şerveţel de 
cocktail, şi un bărbat care joacă Angry Birds pe telefon. Mama e 
în celălalt capăt al barului, unde vorbeşte cu blândeţe cu o 
femeie care plânge. Oftez adânc. 


— Pari cam tânără pentru un loc ca ăsta. Mă uit la stânga. 


Şi simt cum inima îmi stă în loc, apoi îmi sare din piept şi se 
rostogoleşte pe podeaua lipicioasă a barului. 


Lilian Levy stă cocoţată pe scaunul de la bar de lângă mine, 
plimbând de jur împrejur paiul roşu din pahar cu vârfurile 
degetelor ale căror unghii sunt date 


cu o ojă rafinată. Nuanţa roşie a paiului se asortează cu ramele 
ochelarilor ei. 

Obrajii îmi iau foc. Ce n-aş da ca Alice să fie acum aici! Ar şti 
exact ce să facă. 


—Ăăă... mama lucrează aici. Uitaţi-o acolo! Adolescenţii au acces 
în bar înainte de ora şapte, dar nu mai târziu. 


—Mmm, murmură ea. Tata obişnuia să mă aducă aici când eram 
mică. îmi comanda câte un Shirley Temple, deşi acum prefer, 
fireşte, ceva mai tare. N- aş putea spune că s-a schimbat prea 
mult. Dar îi plăcea să vină aici. Spunea că e un loc adevărat. Cred 
că voiam să-mi amintesc asta acum. Ce e adevărat. 


Tace, cu o privire care pare îndepărtată. Aş vrea să cred că eo 
zgripţuroaică bătrână şi rea, dar nu pot. Acum, e doar o bunică 
ce şi-a pierdut nepoata. 


— Am... cunoscut-o, îi spun, în cele din urmă. Pe nepoata 
dumneavoastră. Pe Brooke. Am învăţat împreună la aceeaşi 
şcoală. îmi pare nespus de rău. 


Privirea îi zboară spre mine. 

— Drăguţ din partea ta. I-am pierdut pe toţi cei dragi 
acum. Fiicele. Nepoata. Am avut şi un soţ odată şi l-am pierdut, 
dar de data asta pare diferit. Golul ăsta din mine. 


Inelul imens cu safir pe care îl poartă pe deget captează lumina 
de deasupra barului. Râde uşor când îmi vede ochii pironiţi 
asupra lui. 


— Nu înseamnă nimic. E frumos, dar nu-ţi vindecă inima 
frântă. Se spune că banii aduc fericirea. Nu e adevărat. Doar îţi 
fac durerea mai confortabilă. 


Mama vine la noi şi schimbă o privire cu Lilian Levy. Femeia dă 
domol din cap şi mama îi umple paharul gol. 


— Ai o fată încântătoare, spune ea. Foarte inteligentă. Şi 


agilă. 
— Vă mulţumesc, îi răspunde mama. 
îmi aruncă o privire stranie şi nici nu e de mirare. Căci stau de 


vorbă într-o 


tavernă cu o femeie în vârstă şi 
bogată. Dar stai puţin! 


— îmi cer scuze, dar cred că n-am auzit bine, îi spun, în 
timp ce sângele îmi îngheaţă prin vene. 


Inteligentă? Agilă? Dar nu mă cunoaşte. Lilian Levy începe să 
chicotească. 

— Iris Adams - ultima persoană... penultima care a văzut- 
o pe Brooke în viață. Nu e cazul să pari atât de uimită. Crezi că n- 
am frunzărit interviurile poliției? Cunosc fiecare actor din 
această tragedie. 


Se răsuceşte pe scaun ca să se uite direct la mine. Are fața 
întinsă, fardată, cu genele acoperite perfect de mascara. 


— i-a fost teamă când ai sărit de la balconul nepoatei mele? Să 
nu-ţi imaginezi că n-am ştiut că eşti acolo! V-am auzit pe tine şi 
pe Alice foşnind ca nişte şoricei prin camerele de la etaj când am 
intrat. Dar i-am făcut jocul lui Alice. Ca să văd cât de departe o 
să meargă. Am fost... impresionată când am închis uşile de la 
balconul lui Brooke. Impresionată să văd o gâgâlice care fugea 
pe deal îmbrăcată cu o cămaşă de tăietor de lemne exact ca 
aceea pe care o porţi acum. 


—Ăăă... 

Am rămas fără grai. M-a văzut? Ce altceva mai ştie? Pe de altă 
parte, cămaşa mea e din flanelă. Tăietorii de lemne poartă 
cămăşi de lână. 

— Hai, Iris Adams, dă-i drumul! Tu şi zvăpăiata de Alice, 


Dumnezeu s-o aibă în pază, aveţi un as ascuns în mânecă. Nu 
credeţi că puştiu' ăla e vinovat. 


Mă ţintuieşte cu ochii. Nu pot să-mi desprind privirea. Pentru că 
citesc ceva în ei. Tristeţe, durere, dar şi... un licăr de interes. 


Dacă nu voi spune ceva acum, voi pierde momentul. Şi nu pot să-l 
ratez. 

— Nu, nu credem că e vinovat, îi răspund, în cele din 
urmă. De fapt, credem că cineva l-a plătit ca să ia vina asupra sa. 
Nu cumva... dumneavoastră? Aţi putea să-mi spuneţi. Şi aşa n-am 
cum s-o dovedesc. Vreau doar să ştiu. 


începe să râdă cu atâta poftă că îi apar lacrimi în colţurile ochilor 
şi ia un şerveţel ca să-i şteargă. 


— O, Doamne! spune apoi, mototolind şerveţelul şi 
punându-l pe tejghea lângă celălalt mâzgălit. 


E plin de stele, de inimioare şi de soare. Desene pe care numai o 
fetiţă le-ar face. 


— Interesant! Draga mea, dacă aş crede că puştiu' ăla 
mi-a ucis nepoata, aş rezolva repede problema. 


Un fior îmi străbate trupul din cap până în picioare. Aş rezolva 
repede problema. 


Ochii nu-i mai oglindesc râsul. 


— Nu l-am plătit pe amărâtv’ ăla. Dacă vrea să pledeze 
vinovat, n-are decât. Dacă vrea să înfunde puşcăria pe viață, 
acum, după noile dezvăluiri, fără să fie vinovat, n-are decât. N-ai 
înțeles? Nu mă interesează cine e autorul. Oricum am pierdut 
deja totul. Nu-mi voi mai regăsi niciodată liniştea sufletească. 
Vreau doar să-mi îngrop nepoata şi să plec acasă. Nu mă mai 
simt acasă în Castle Cove. 


— Dar cineva..., bâigui eu. Dacă nu Lilian, atunci cine? 


— Cineva l-a plătit, nu-i aşa? Asta credem şi mai credem 
că... 

Să îndrăznesc să-i pomenesc numele antrenorului Donovan? 
Alice susţine că Lilian îl urăşte. Poate că şi ea îl consideră 
vinovat, dar, după cum mi-a spus deja, nu mai are nicio 
importanţă. 


îşi ia din nou stiloul. Are umerii căzuţi, de parcă toată viaţa s-a 


dus din ea. Desenează pe şerveţel o stea, o inimioară, un soare. 


— Probabil că n-o duceţi deloc bine, cu cât câştigă mama 
ta aici. Dar îmi imaginez că vă descurcaţi cumva. îmi aduc 
aminte cum munceam şi eu pe 

Ia din poşetă un portofel subţire, din piele, şi scoate din el două 
bancnote de câte douăzeci de dolari, pe care le înfăşoară în 
şerveţelul mâzgălit. 


— Bănuiesc că interesul tău față de moartea nepoatei 
mele are legătură cu recompensa. Nu-i aşa, Iris Adams? 


Tac, ruşinată. 

— Nu da înapoi, draga mea! Dar trebuie să munceşti pe 
brânci pentru ce-ţi doreşti. Aşa e lumea când n-ai nimic. Te face 
să lupţi din greu. Eu am luptat. Poţi şi tu. Dar nu strică niciodată 
puţin ajutor, nu-i aşa? 


Telefonul îi vibrează şi se ridică încet. îşi pune mâna presărată 
cu riduri şi inele pe umărul meu şi se apleacă spre mine, 
şoptindu-mi la ureche: 


— îmi plac misterele. Abia aştept să văd rezolvarea 


acestuia. 
Lilian Levy îmi face cu ochiul. 


— Mă aşteaptă maşina. Multă baftă, Iris Adams! 


O privesc cum iese din bar, rezemându-se în baston. Mama vine 
la mine şi ia paharul gol împreună cu şerveţelele mototolite. 


—Ce-a fost asta? mă întreabă ea. Clatin din cap. 

—Nu ştiu. 

Din celălalt capăt al barului, Spike mă întreabă din gesturi ce se 
întâmplă. 

— Mama, o strig eu când se îndepărtează, bacşişul tău! Iau 


şerveţelul 


= împăturit şi presărat cu 
stele, inimioare şi 


soare. îl desfac şi îi dau mamei bancnotele de douăzeci de dolari. 


înăuntru, printre inimioare şi stele, văd scris cu litere subţiri un 
nume: Penny Jefferson. Mă întorc la Spike. Penny Jefferson? Ce-o 
fi fost în capul ţicnitei ăleia bătrâne? Poate o fi băut cam mult şi 
şi-a adus aminte de viaţa dusă cândva în Castle Cove. 


Intru în separeu şi mă aşez pe canapeaua din faţa lui Spike, apoi 
pun şerveţelul între noi. 


— Aia era Lilian Levy, îi spun, recunoscătoare să-mi 
distrag atenţia de la interesul făţiş manifestat de Spike pentru 
mine. 


Spike cască ochii mari cât cepele. 

— Poftim? 

—Ha, ha! Stai fără grijă, am întrebat-o dacă l-a plătit pe Steve şi 
mi-a mărturisit că, dacă ar crede că el e autorul, nu l-ar mitui, l- 
ar omori de-a binelea. înspăimântător, da! Apoi a zis că trebuie 
să răzbesc. Ce-o fi vrut să spună cu asta, numai ea ştie. 

Spike priveşte şerveţelul. 

— Şi ai păstrat un suvenir în amintirea pălăvrăgelilor ei? 
Ridic din umeri. Trebuie să răzbat. Mulţumesc, doamna 

bogată! De mare folos sfatul tău, n-am ce zice, de parcă n-aş şti 
asta deja! 

— Iris! 

Asta e tot ce fac, încerc să răzbat. Şi cine dracu' se crede 


cucoana asta, care e impresionată să mă vadă alergând pe 
dealuri? Ce e aşa de impresionant? 


—Iris! mă strigă Spike, lovind cu pumnul în masă. 


—Ce e? strig şi eu. 


— Penny Jefferson, îmi spune, roşu la faţă, împroşcând cu puţină 


salivă, îmi întinde telefonul. 

Mă uit cu ochii mijiţi. Şi văd fotografia unei femei tinere şi 
surâzătoare, cu păr castaniu, alături de un tânăr chipeş, care o 
ţine cu braţul de umeri. Ceva îmi pare cunoscut la el, modul în 
care ţintuieşte cu ochii aparatul de fotografiat. Părul blond şi 
răvăşit... Un alt tip fermecător. 


Penny Jefferson, soţia miliardarului Paul Bradford, dată dispărută. 


—îţi mulţumesc, Spike, pentru că-mi arăţi povestea unei alte fete 
dispărute. De parcă n-am avea destule pe aici, îi răspund. 


—Uită-te mai bine, prostuţo! Uită-te mai bine la Paul Bradford! 
insistă el, îndesându-mi telefonul sub ochi. 


Articolul e vechi de mai bine de 20 de ani. Dau mai jos şi găsesc 
alte fotografii color. Şi-mi pică fisa. Recunosc ochii albaştri, care 
mă priveau tăioşi ca oţelul când îi dădeam răspunsuri greşite 
despre Napoleon la orele de istorie din anul întâi. 


— Dumnezeule! murmur eu. E... 
—Ele! 


Ochii ăia albaştri precum cerul, care au pus pe jar inima multor 
profesoare de la liceul Castle Cove. Nasul e puţin diferit acum, 
iar maxilarul nu mai pare atât de proeminent, parcă e mai puţin 
ascuţit acum. 


— Ăsta e antrenorul. Matt Donovan e Paul Bradford... 


— Iar fata aia a dispărut şi ea..., spune Spike. îi las 
telefonul pe masă şi mi-l scot pe al meu. Alice! scriu eu. Alice! 
ALICE! 


îi trimit linkul cu articolul despre Penny Jefferson. 


ANTRENORUL DONOVAN E PAUL BRADFORD. PENNY 
JEFFERSON, ALICE! Caută pe Google Penny Jefferson + Paul 
Bradford! Sunt la tine într-un sfert de oră. 


SANTA CRUZ TIMES 23 APRILIE 1997 


DISPARIŢIA UNEI LOCALNICE - 


UN MISTER PENTRU POLITIA DIN SANTA CRUZ 


Duminica trecută, în timp ce se afla într-o excursie cu cortul, 
împreună cu soţul ei, Paul Bradford, în Munţii Santa Cruz, Penny 
Jefferson, în vârstă de 23 de ani, a dispărut. Bradford susţine că 
Jefferson i-a spus că vrea să se ducă singură să vadă o cascadă 
din apropiere cât timp el avea să ridice tabăra. După aproape o 
oră, când n-a mai primit nicio veste de la ea, a început să-şi facă 
griji şi a plecat s-o caute. Negăsind nici urmă de ea nici pe 
drumul spre cascadă, nici la cascadă, Bradford a alertat 
autorităţile. El le-a spus că Jefferson se lupta, de câteva luni, atât 
cu abuzul de medicamente, cât şi cu o depresie gravă. Poliţia din 
Santa Cruz a trimis o echipă la faţa locului şi, în scurt timp, au 
fost demarate operaţiunile de căutare. 


Trei zile mai târziu, Jefferson e încă dispărută, în ciuda 
eforturilor disperate depuse de autorităţile locale. Bradford e fiul 
mogulului media Peter Ford Bradford al 


Sub articol găsesc alte titluri de ziare şi fotografii. Mă uit peste ele. 


17 MAI 1997 


ÎN CONTINUARE NICIO PISTĂ ÎN CAZUL DISPARIŢIEI 


LUI JEFFERSON 


SOŢUL, PAUL BRADFORD, ÎNFRUNTĂ CRITICI 


ACERBE 5 AUGUST 1997 


RĂMĂŞIŢE DESCOPERITE ÎN MUNŢII SANTA CRUZ - AR 
PUTEA APARȚINE LOCALNICEI DISPĂRUTE 8AUGUST 
1997 COMUNITATEA DIN SANTA CRUZ SE RALIAZĂ CU 


FAMILIA JEFFERSON 


RĂMĂŞIŢELE DESCOPERITE NU APARŢIN FIICEI 
DISPĂRUTE, PENNY JEFFERSON 


23 AUGUST 1997 


MOŞTENITORUL IMPERIULUI MEDIA RĂSPUNDE 
ACUZAŢIILOR PRIVIND IMPLICAREA ÎN DISPARIŢIA SOŢIEI 


SALE 


23 OCTOMBRIE 1997 


AU TRECUT ŞASE LUNI DE LA DISPARIŢIA LUI PENNY 
JELLERSON. IATĂ LAPTELE CERTE PE CARE LE CUNOAŞTEM! 


20 APRILIE 1998 


PENNY JEFFERSON E DECLARATĂ OFICIAL MOARTĂ DE 
CĂTRE FAMILIE LA UN AN DE LA DISPARIŢIE 


SOŢUL, PAUL BRADFORD, PĂRĂSEŞTE ORAŞUL SUB VIZORUL 
PUBLIC 


— E fantastic! exclamă Spike. 


Am un nod în gât. Abia mai reuşesc să respir. Mintea mea 
încâlcită încearcă cu disperare să pună lucrurile cap la cap. 
Matthew Donovan a fost cândva Paul Bradford Matt Donovan era 
ultrabogat pe când era Paul Bradford. Soţia lui Paul Bradford a 
dispărut şi n-a mai fost găsită niciodată. 


Oamenii bogaţi pot face orice. Pot şterge vieţi. Pot crea altele noi. 
Exact asta voia Ricky Randall. 


Când l-am căutat pe Google pe Matt Donovan, n-am găsit nimic 
compromiţător - doar informaţii legate de baschet, de 
evenimentele caritabile din comunitate, de liceul Castle Cove, de 
Victoria Levy şi de milioane de alţi Matt Donovan care îşi duc 
viaţa sub propria identitate. 


Şi asta pentru că... Matt Donovan nu e Matt Donovan. 


22 Bună-credinţă Qb. latină) fn. O. 

10 NOIEMBRIE 18:10 
„Foarte puţini dintre noi suntem ce părem a fi.”?3 


- AGATHA CHRISTIE, PARTENERI CONTRA CRIMEI 


MĂ PLIMB DE COLO-COLO prin seră, sorbind dintr-o cană de 
ceai, cu gândul la turnura pe care au luat-o evenimentele. Steve 
ar putea fi acuzat de omor calificat şi riscă închisoarea pe viaţă? 
Antrenorul Donovan ar putea fi Paul Bradford. Iar Paul Bradford 
ar putea fi antrenorul Donovan. Antrenorul Donovan ar putea fi 
miliardar? Tipul care a venit la şcoală o săptămână întreagă 
purtând aceeaşi pereche jalnică de pantaloni de trening până 
când Brooke s-a văzut nevoită să intervină în cele din urmă? 


Ca să nu mai pomenesc de faptul că cineva de la Bradford 
Corporation i-a făcut o vizită pur întâmplătoare lui Steve la 
închisoare? 


Prin ferestrele camerei, aud vuietul înăbuşit al valurilor ce se 
sparg de poalele stâncilor. Bate un vânt aprig în seara asta, 
lovind crengile de sequoia de acoperişul casei. E o atmosferă 
realmente înfricoşătoare. 


Uşa camerei se deschide larg şi în prag se ivesc Iris şi Spike. 


—Iris, eşti un geniu! Am luat-o razna! E o nebunie ce se 
întâmplă! le spun în loc de salut, oprindu-mă o clipă pe loc. 
Povestea seamănă din ce în ce mai 


mult cu romanele Agathei Christie! Multe dintre personajele ei se 
ascund sub identități false ca să scape basma curată. Ca, de 
pildă... - şi încep să număr pe degete - în O crimă anunţată, 
Crimă în Orient Express, Crimă în Mesopotamia... 


— Nu-mi vine să cred că antrenorul Donovan ar putea fi cu totul 
altcineva, spune Spike, aşezându-se pe canapea, cu un picior sub 
el. 


Iris se cocoaţă pe braţul fotoliului albastru, cu un aer relaxat, de 
parcă n-ar fi detonat o bombă. 


— Unde ai găsit informaţiile astea? o întreb eu. E realmente 
fantastic! 

Iris se îmbujorează la faţă. 

—îţi mulţumesc. De fapt... am dat de Lilian Levy. La bar. 


—La Moon Landing? o întreb, uluită. 

—Da, îmi răspunde Iris. După ce mi-a ţinut o prelegere despre 
cum să munceşti pe brânci ca să obţii ce-ţi doreşti lucru care m-a 
cam scos din sărite la început, pentru că îi vine uşor să 
vorbească, miliardară cum e -, mi-a lăsat un şerveţel... 


—Pe care a scris Penny Jefferson! exclamă Spike, gata, parcă, să 
explodeze. 

— Nu-mi vine să cred că te-ai întreţinut cu Lilian Levy! spun eu, 
clătinând din cap, cu un zâmbet pe buze. Bun, acum să vă spun 
ce-am făcut şi eu! Am primit un alt mesaj de la sursa mea 
anonimă, care mi-a spus să mă duc la Joe's Diner. Acolo am găsit 
un dosar - fiţi atenţi! - cu lista celor care l-au vizitat pe Steve la 
închisoare. 


—Scuză-mă, intervine Spike, dar cine e sursa asta? 


—Nu ştim deocamdată, îi răspund, pe un ton afectat. Oricum, nici 
nu e important. Important e un nume de pe listă pe care nu-l 


ştiam, aşa că l-am căutat pe Google. Şi am descoperit că 
persoana respectivă lucrează la Bradford Corporation. 


Iris cască ochii mari cât cepele. 

—Vrei să spui că... 

—Da! exclam eu. Am intuit că e ceva important, dar n-am înţeles 
până nu mi- ai trimis mesajul. Paul Bradford e fiul... 


—Miliardarei Greta Bradford! conchide Iris, sărind în picioare. Şi 
numele de pe listă... 


—Ruthann Bollinger, îi răspund eu. 
—O clipă! Ai spus Ruthann? 
Se repede la agenda cu însemnările noastre şi începe să-i 


răsfoiască paginile. 
— Aşa cred Uite! RA - Ruthann. Crezi că ei i-a scris 
antrenorul în dimineaţa când a aflat de dispariţia lui Brooke? 


Casc gura mare. 
— Sfinte... 


— Mesajul ăla straniu, spune Iris, adâncită în gânduri. în care 
antrenorul spune că are probleme cu sistemul de securitate. Ar 
putea fi un soi de... 


—Cod, o întrerup eu. în care cere ajutor. Sunt convinsă că ai lui i- 
au impus un cod de comunicare pe care să-l folosească la nevoie. 


— Şi-a dat seama că... dacă toată povestea asta va ieşi la iveală, 
spune Iris, va fi rău pentru el. Toate lucrurile alea ar fi ieşit la 
iveală. 


Dau din cap, în timp ce inima îmi bubuie în piept. 

— Da. Şi ai lui i-au şi sărit în ajutor. Am găsit câteva fotografii în 
care Ruthann şi Greta apar împreună. Articole care vorbeau despre 
colaborarea strânsă dintre ele. Ruthann nu eo oarecare în firma aia. E 
mâna dreaptă a Gretei. 


Iris trage adânc aer în piept. 

— Mi se învârte capul. Prima soţie a antrenorului a 
dispărut. Ucisă, poate? 

De mâna antrenorului? A plecat apoi din oraş şi şi-a schimbat 
numele? Şi a suferit o intervenţie estetică? Suntem cumva într-o 
telenovelă la care se uita bunica? 


— Prima lui soție a căzut de pe stânci, spune Spike. în 
împrejurări ultradubioase. Nu e deloc o idee proastă să fugi din 
oraş şi să-ți iei o identitate nouă. Sunt convins că ai lui au fost 
mai mult decât fericiți să muşamalizeze treaba. 


Iris clatină din cap. 


— Nu înțeleg un lucru. De ce-a lăsat-o Lilian pe fiica ei să 
se mărite cu individul ăsta? Credeţi că a ştiut încă de la bun 
început că antrenorul e Paul Bradford? Şi, mai mult decât atât, 
mama lui Brooke a ştiut adevărul? 


Mă opresc pe loc, cântărind spusele lui Iris. A ştiut oare Victoria 
adevărul? Au fost căsătoriţi timp de zece ani. Iar el i-a adoptat 
fetiţa. 


— Dumnezeule! Nici măcar nu m-am gândit la asta. 
Victoria şi antrenorul au trăit o poveste nebună de dragoste - 
Brooke mi-a spus la un moment dat că bunica ei a aflat de relația 
lor abia după ce s-au căsătorit. Poate că Lilian a aflat adevărul 
ulterior, dar era prea târziu. E înspăimântător, spun, înfiorată, 
când te gândeşti că nimeni nu l-a cunoscut cu adevărat pe 
antrenor În toți aceşti ani. 


Spike se sprijină de pernele canapelei, frecându-şi obrazul cu 
mâna. 
— Dar antrenorul are o grămadă de datorii. Cărți de 
credit, pariuri, jocuri de noroc, tot tacâmul. De ce nu le-a cerut 
bani alor lui? Dacă tot sunt atât de putred de bogați? 

Clatin din cap. 

—Bănuiesc că au stabilit să ia legătura numai în caz de urgență. 


Cum s-a întâmplat acum. 


—Mmm, murmură Spike. Da, pare logic. Au vrut să-şi şteargă 
cumva urmele. Şi şterse să rămână, dacă se putea. Credem 
aşadar... că, în momentul în care mama antrenorului - a lui Paul 
- a aflat de toată povestea asta, a trimis pe cineva să-l mituiască 
pe Steve? Ca să ia asupra lui vina pentru o crimă comisă de 
antrenor/Paul? 


Clatin din nou din cap. 


—Nu ştiu să spun sigur, dar faptul că această Ruthann l-a vizitat 
pe Steve la închisoare reprezintă o coincidenţă foarte stranie, nu 
vi se pare? Şi mesajul dat de antrenor unei anumite RA în 
dimineaţa când a aflat de dispariţia lui Brooke... După părerea 
mea, toate astea sunt nişte coincidenţe al naibii de ciudate. 


—De acord, spune Iris, scotocind prin buzunarul din faţă al 
rucsacului şi ţinând apoi printre degete o carte de vizită. Ricky 
mi-a dat cartea asta de vizită - Spike îşi drege glasul şi ea îşi dă 
ochii peste cap -, ne-a dat cartea asta de vizită ceva mai 
devreme. Uită-te puţin pe ea! 


Mă duc la Iris şi i-o iau dintre degete. Pe ea e scris un nume: 


TESSA HOPKINS JURNALIST/REPORIER KWB 


— Ricky vrea să-i dăm informaţiile pe care le avem, continuă 
Iris. Acestei jurnaliste. Cea care s-a aflat la faţa locului în 
noaptea în care tru... 


Se opreşte, apoi continuă: 


—...în noaptea în care a fost găsită Brooke. Ai ţipat la ea, îţi mai 
aminteşti? Ricky crede că o să ne ajute. 


—Da. O cunosc pe Tessa, îi răspund eu. Nu doar că s-a dovedit o 
mare Belea în seara aia pe stânci, dar m-a şi hărțuit după 
povestea de astă-vară. Nu voia nici în ruptul capului să mă lase-n 


pace. Nu ştiu ce să zic... 


—E perfectă atunci, spune Iris. E hotărâtă, trebuie să 
recunoşti. Cine altcineva ar fi mai bun ca să ne ajute să-l 
demascăm pe antrenor? 


Oftez adânc. Implicarea Tessei mi se pare o aventură riscantă, 
dar ce altceva ne mai rămâne de făcut? Aceasta e singura 
noastră şansă ca să influenţăm cu adevărat opinia publică şi să 
dovedim că poliţia a făcut o treabă de mântuială în rezolvarea 
cazului. Iar Iris are dreptate, Tessa e mai mult decât insistentă, 
lucru cumplit de enervant când m-a luat pe mine în vizor, dar, 
probabil, exact ce ne trebuie pentru rezolvarea cazului. 


Mă îndrept spre panoul crimei şi le arăt noile adăugiri. 


— Am printat lista vizitatorilor la închisoare, primită de 
la sursa mea, şi câteva dintre articolele din ziare care urmăresc 
traseul anchetei în cazul lui Penny Jefferson din momentul 
dispariţiei sale până în momentul în care a fost declarată moartă, 
le spun, arătându-le partea din dreapta de sus a panoului. Şi 
nişte fotografii cu Paul Bradford şi cu cel pe care noi îl 
cunoaştem drept antrenorul Matthew Donovan. 


Spike se ridică în picioare şi se îndreaptă spre panou, scrutând 
cele două fotografii. 


—Măi să fie, pozele astea cu Paul şi antrenorul puse una lângă 
alta... îmi dau fiori. 


—Pe bune că ai dreptate, spune Iris, ducându-se şi ea la panou 


lângă Spike. Studiază amândoi imaginile. 

— Are aceiaşi ochi albaştri. Bărbia e puţin mai subţire, 
iar nasul uşor diferit... E uşor să modifici lucrurile astea - nu, 
Alice? mă întreabă Iris, scrutându-mă cu privirea. 

— Scuză-mă, de unde să ştiu? îi răspund. 

Nasul meu este foarte mult al meu, mulţumesc frumos. 


Iris se întoarce la canapea şi ia un dosar de pe măsuţa de cafea. 
E etichetat Antrenorul şi conţine toate articolele printate şi 


strânse de-a lungul timpului 


despre el, împreună cu testamentul şi alte materiale găsite în 
biroul lui. 


Se aşază apoi pe o pernă. 


— Bun, hai să vedem ce trebuie să facem înainte s-o 
sunăm pe Tessa! Ricky susţine că trebuie să punem toate 
documentele într-un singur dosar, pe care să i-l dăm apoi Tessei 
- copii după mesajele antrenorului, după testament etc. Un dosar 
cu toate dovezile, inclusiv cu chestiile noi. Mai ales, cu chestiile 
noi, spune, arătându-ne panoul. Sunt convinsă că Tessa o să facă 
alte săpături în trecutul familiei Bradford şi o să scoată la iveală 
şi mai multe informaţii despre Paul. 


— N-am găsit nimic mai mult când am căutat pe Google, 
dar cine ştie? 


Şovăi şi mă gândesc o clipă. 
— Poate că Greta are resursele ei ca să şteargă anumite 
poveşti din trecutul dragului de Paul. 


Iris ridică dosarul. 

— Spike, fă copii după tot ce conține! 

Pare atât de autoritară. Mă face să zâmbesc. El o salută 
milităreşte şi îi ia dosarul din mână, apoi se îndreaptă spre 
xeroxul pe care l-am mutat din biroul tatei. 


— între timp... 

Iris scoate agenda cu însemnări din rucsac şi o deschide la o 
pagină goală. 

— Trebuie să concepem dosarul pentru Tessa. 

Şi începe să scrie. Mă aşez lângă ea şi îi citesc rândurile peste 


umăr. 


Suspectul: Matthew Donovan 


Adevăratul nume: Paul Bradford din familia Bradford. Una dintre 
cele mai bogate familii din lume. Bănuit că şi-a omorât prima 
soţie, după care a dispărut şi a reapărut după mai bine de zece 
ani, cu o nouă înfăţişare, în Castle Cove, CA. Câţiva ani mai 
târziu, s-a căsătorit cu Victoria Levy, moştenitoarea imperiului 
Levy Cosmetics. 


31 octombrie 


1. Nu are un alibi pentru răstimpul dintre orele 22:30 şi 
02:00. 
2. Mesajele de pe telefon dezvăluie propunerile de 


întâlnire făcute de Kevin (agentul de pariuri) la miezul nopţii pe 
31 octombrie: întâlnirea n-a avut loc. 


îi datorează LOARTE mulţi bani agentului de pariuri 
tioo. 000 de dolari). 


4. Extrasele de cont de pe cărțile de credit dezvăluie 
datorii de 300 000 de dolari. 


5. Dispune doar de un stipendiu lunar pentru creşterea lui 
BD. 


6. Acest stipendiu se suspendă în ziua în care BD ar fi 
împlinit 18 ani. 


7. Testamentul stipulează încasarea a cinci milioane de 
dolari în cazul morţii lui BD înainte să împlinească 18 ani. 


8. Mesajele de pe telefon dezvăluie o relaţie tensionată 
cu BD din motive financiare. 


9.0 ameninţă verbal pe AO pe holurile liceului, sub privirile 
consilierei şcolare. 


1O.îi ignoră mesajele lui Brooke primite în noaptea dispariţiei 
sale şi o minte pe Alice în legătură cu asta. 


Termină de scris şi rămânem amândouă tăcute, recitind 
însemnările. 


—Uau! exclam eu. Situaţia n-arată prea bine pentru antrenor. 
—Nu, chiar deloc, răspunde Iris, cu un zâmbet în colţul gurii, apoi 
se întoarce spre mine. Oamenii pot ascunde atât de multe lucruri. 


Ştiu că se referă la mine şi la dispariţia mea, dar gândul îmi zboară 
la bărbatul din faţa clădirii ei. La individul ce i-ar putea fi tată; 
persoană despre care susţine că a murit. Deschid gura să spun 
ceva, dar Spike se întoarce la noi, cu un vraf de hârtii în mână. 


—Gata? Pot s-o fac eu? Vă rog! ne spune, încântat, punând hârtiile 
pe măsuţa din faţa noastră. 

—Nu! îi răspundem, într-un glas. 

Mă uit la Iris; ea se uită la mine. Ţine cartea de vizită în aşa fel 
încât să văd numărul de telefon. 


Tastez numărul pe telefonul cu cartelă preplătită, apăs pe speaker 
şi îl ţin astfel încât să auzim cu toţii. 

Sună. Şi tot sună. 

—Ce-i spunem când răspunde? Cum trebuie să procedăm? întreabă 
Iris, fâţâindu-se pe canapea lângă mine. 


—V-am zis să mă lăsaţi pe mine! spune Spike şi îşi schimbă vocea, 
imprimându-i un timbru mai grav: Am nişte informaţii pe care s-ar 
putea să le consideraţi impor... 


Ridic mâna. 
„ Sunt Tessa Hopkins, de la KWB News. Dacă vreţi să lăsaţi un mesaj legat de 


un subiect de ştiri, apăsați tasta unu! Pentru informații confidenţiale, apăsaţi 
tasta doi!” 


Iris şi Spike mă ţintuiesc amândoi cu privirea. 


Apăs tasta doi cu degetul tremurând. 


Am putea să distrugem viaţa cuiva prin ceea ce vrem să facem. 
Gândul îmi zboară la dimineţile când antrenorul ne făcea gofre, 
râzând şi jucându-se cu Victoria prin bucătărie. La orele noastre 
de dans din şcoala generală de la care nu lipsea niciodată. Apoi 
însă îmi amintesc cuvintele Agathei Christie, care a spus cândva 
că „oamenii foarte buni pot fi la fel de bine şi foarte răi”. Şi, 
Dumnezeule mare, cine îşi schimbă identitatea? Cine suferă 
intervenţii estetice ca să-şi poată schimba identitatea? 


Numai cineva care a făcut lucruri foarte rele. 

— Tessa Hopkins, nu mă cunoşti, dar voi lua legătura cu 
tine mâine la înmormântarea lui Brooke Donovan. Nu mă ignora! 
Ştiu ce s-a întâmplat cu Brooke şi am şi dovezi. 

închid şi îmi ridic privirea. 

— Frumooos! spune Spike, dând din cap şi ridicând mâna 


ca să batem palma. Ridic şi eu mâna fără tragere de inimă. 

„— De ce să-ți faci sânge rău privind partea neplăcută a lucrurilor? 
— Pentru că, uneori, e necesar.” ”* 


- AGATHA CHRISTIE, CHIPAROSUL TRIST 


A DOUA ZI DIMINEAȚĂ, Iris mă aşteaptă în parcarea cimitirului. 
— Eşti pregătită? 

Poartă nişte ochelari de soare negri, model retro, cu pietricele 
strălucitoare în colțuri, care-i vin surprinzător de bine. Nu ştiu 


dacă se referă la înmormântare, la Tessa sau la cu totul altceva, 
dar încuviinţez din cap. Sunt pregătită pentru toate astea. 


De jur împrejur, participanţii la funeralii, îmbrăcaţi cu toţii în 
negru, ies din maşini şi se îndreaptă în grupuri spre cimitir. Pe 
unii dintre ei îi recunosc de la şcoală - câţiva profesori, printre 
care şi doamna Westmacott, palidă la faţă, merg înaintea noastră 
-, dar sunt şi mulţi de vârsta noastră pe care nu-i cunosc. 


îmi îndes adânc mâinile în buzunarele hainei. 


— Cine sunt toți oamenii ăştia? o întreb pe Iris. Ar trebui 
să-mi recunosc colegii de la şcoală. Doar n-am probleme cu 
memoria, nu? 


Iris se strâmbă. 


— Fără supărare, Alice, dar s-ar putea să ai. Mergem la 
aceeaşi şcoală de zece ani, dar habar nu aveai cum mă cheamă. 
Deşi, sinceră să fiu, copiii ăştia nu cred că sunt de la liceul 
nostru. 


îmi arată cu capul un grup de adolescenţi din dreapta noastră, 
care poartă cu toţii tricouri negre pe care scrie, cu litere albe, 
+CastleCoveCorrupt. 


Unul dintre băieţii din grup îmi surprinde privirea. 
— Poliţişti corupți! strigă el, agitându-şi pumnul prin aer. Rămân 
cu gura căscată. 


—O, Doamne! murmură Iris, în barbă. 


Inima mi-o ia razna în piept. Ştiam că mişcarea căpătase tot mai 
multă amploare. Aseară, Alee Downey, cel care postează pe 
TikTok diverse lucruri despre nedreptăţile sociale, a preluat 
hashtagul şi l-a promovat pe pagina lui de TikTok. Postarea are 
deja peste 500 000 de vizualizări şi 150 000 de distribuiri. 


Secţia de comentarii e plină de mesaje despre scindarea toxică 
dintre bogaţi şi săraci din Castle Cove, iar unele vin şi cu alte 
exemple de lucruri dubioase făcute de poliţişti în trecut. Mai 
erau şi oameni care propuneau organizarea de proteste, dar nu 
credeam că îşi vor face apariţia, mai ales la înmormântare. 


Funcţionează! 


în celălalt capăt al parcării, se află maşinile canalelor de ştiri, iar 
reporterii se agită de colo-colo, încercând să obţină interviuri. E 
o nebunie. 


Iris mă înghionteşte. 
— Uite-o pe Tessa! 


Şi Îmi arată cu capul maşina canalului KWB, unde Tessa îi dă 
ordine aceluiaşi cameraman obosit din seara când ne-au abordat 
la punctul de belvedere. 


—Nu trebuie s-o scăpăm din ochi - ca nu cumva să plece înainte 
să vorbim cu ea. 


—Mă îndoiesc că asta va fi o problemă, îi răspund, trăgându-mi 
nasul. După câte o cunosc pe Tessa, moare, probabil, de 
nerăbdare să ştie cine i-a lăsat aseară mesajul. Pun pariu că o să 
mai zăbovească pe aici după înmormântare, ca să vadă dacă 
autorul mesajului o va contacta. 


Suntem cât pe ce să intrăm în cimitir când aud pe cineva 
strigându-mă. Când mă întorc, îl văd pe Rafael Ramirez venind în 
fugă spre noi, în timp ce ne face cu mâna. Inima îmi bate cu 
putere în piept. Ultima dată când l-am văzut pe Raf a fost... cu 
câtva timp în urmă... în timpul unei experienţe pe cât de 
frumoase, pe atât de urâte. 

—Cine e? mă întreabă Iris, în şoaptă, înghiontindu-mă. îl cunoşti? 
—Mmm... da, îi răspund. E Raf. Ramirez? A terminat CCHS acum 
câţiva ani. A jucat baschet cu Steve. 

Clatină din cap. 

— Se pare că nu sunt singura care nu-şi cunoaşte toți 
colegii de liceu, o tachinez eu. 

îşi dă ochii peste cap. 

— Bună, Alice! spune Raf, fără suflare, când ne prinde 
din urmă. Ce faci? Toată po... 

Se opreşte, observând-o pe Iris. 

— O, îmi cer scuze! Eu sunt Raf. 

întinde mâna cum fac adulţii. Tipic pentru Raf. Iris i-o strânge într- 
a sa. 


— Iris, îi răspunde ea. 
—Bună, Iris! 


Raf îşi duce mâna la ochi ca să se ferească de soarele 
dogoritor al amiezii, privind printre gene mulţimea de oameni 
din cimitir. 


— Ce faci, Alice? 

— Sunt bine, îi răspund, pe un ton vesel. Sunt bine, 
mulţumesc. 

El mă priveşte îndelung. 

—Eşti sigură? 

—Da! îi răspund. încetează să mă tot întrebi asta! 


—Alice, aş vrea să te ajut, cum... 
Clipesc de câteva ori. Ultimul lucru pe care mi-l doresc e să-şi 
ducă gândul la bun sfârşit. 


—Drăguţ din partea ta că ai venit! 
— Voiam doar..., începe, dar îl întrerup din nou. 


—Mă bucur să te revăd, dar trebuie să plecăm. O iau pe Iris de 
braţ şi o târăsc după mine. 


—Ce-a fost asta? susură ea. 


— Nimic, un fost coleg de liceu, ţi-am mai spus. Prieten cu Steve. 
O ştia şi pe Brooke, doar din vedere, de-aia i-am şi zis că a fost 
drăguţ din partea lui să vină astăzi aici. Acum să ne întoarcem la 
lucrurile importante - cum ar fi, de pildă, antrenorul, adaug, 
făcându-i semn cu capul în faţă. 


înaintea noastră sunt câteva rânduri de scaune albe, pliabile, 
destinate familiei. Lilian Levy, îmbrăcată elegant, o ţine de mână 
pe sora ei, Caroline, care plânge în hohote. Antrenorul Donovan 
stă pe primul scaun, chiar la căpătâiul mormântului. Are gura 


încleştată şi poartă ochelari de soare şi un costum negru, boţit. 
Niciunul dintre ceilalţi membri ai familiei nu vorbeşte cu 


el. 
Nările îmi freamătă de furie. Nu merită să stea pe scaunul ăla. 


Ne apropiem de mormânt. Vedem o groapă săpată în pământ şi 
un morman alături. Mâinile încep să-mi tremure, aşa că mi le 
îndes în buzunare când ne apropiem. Trag adânc aer în piept. O 
să rezist. Ne aflăm aici din motive profesionale şi, ca s-o citez pe 
Agatha Christie, nu voi amesteca sentimentele cu raţiunea. 


îi găsim pe Spike, pe Zora şi pe Neil în spatele mulţimii şi ne 
aşezăm lângă ei. Se pare că au venit toţi colegii de la liceu. Le 
zăresc pe Park şi pe Kennedy alături de alţi membri ai Elitelor. 
Băieţii se înghiontesc şi râd de parcă ar fi la o petrecere. 


în timp ce aşteptăm să înceapă ceremonia, surprind şoapte de jur 
împrejur. 

Am auzit că ar fi împins-o de pe stânci, pentru că, în momentul în care ar fi 
împlinit 18 ani, el avea să-şi piardă sursa de venit. 


Arată, fără îndoială, ca un criminal. 


La naiba! Sărmana Brooke, nu i-o fi fost deloc uşor să locuiască singură cu 
el atâţia ani! 


înghit în sec. Ştiu că asta am vrut, dar speculaţiile unor oameni 
complet străini legate de antrenor, de Brooke şi de moartea ei... 
îmi sfâşie sufletul cum nu mi-am imaginat că s-ar putea întâmpla 
vreodată. 


Mulțimea din faţă se depărtează şi se aşterne tăcerea când se 
iveşte preotul. Face câţiva paşi şi se opreşte la căpătâiul 
mormântului, iar priveliştea îmi frânge inima. 


— Nu pot să stau aici, şoptesc eu şi încep să mă retrag printre 
oamenii din jur. Vă rog să-mi faceţi loc! le spun, croindu-mi drum 
printre ei, cu glas scăzut, pentru că nu vreau să provoc o scenă, 
dar, dacă nu-mi fac loc să trec, o să-mi pierd cumpătul. 


Răsuflu abia când ajung la marginea mulţimii. Mă îndrept spre cel 
mai 


apropiat palmier şi mă prăbuşesc la baza lui, în timp ce nodul din 
piept începe uşor-uşor să se mai descâlcească. 


— Alice! mă strigă Iris, gâfâind, căci venise în fugă după 
mine. Te simţi bine? 


îmi frec ochii şi îmi dau seama că sunt umezi. Plâng. 

— Da, îi răspund, deşi e evident că mint. 

îmi trag zgomotos nasul. Nu fac prea frumos când plâng. Mama 
îmi spunea mereu când eram mică Alice, eşti mult mai 
atrăgătoare când zâmbeşti, aşa că am încetat să mai plâng. 

— Sunt bine. 


— Ştii..., spune Iris, scoţându-şi ochelarii negri şi mijind 
ochii în bătaia soarelui californian. E-n regulă. E firesc... ştii... să 
nu te simţi bine. Doar aţi fost prietene. 


Simt din nou un nod în gât, dar parcă nu mai e chiar atât de 
înăbuşitor. Se aşază lângă mine şi mă ia de mână, împletindu-şi 
degetele cu ale mele, şi privim amândouă ceremonia de la 
depărtare. 


O oră mai târziu, majoritatea oamenilor au plecat. Reporterii au 
început să-şi strângă echipamentele. De la baza palmierului, Iris 
mă înghionteşte uşor. 

— E încă aici. 

Mi-o arată cu capul pe Tessa Hopkins, care stă cu ochii pironiţi în 
telefon în timp ce cameramanul strânge aparatura. Dau din cap. 
— Hai la treabă! 


Iris scoate din rucsac dosarul cu informaţii şi pornim amândouă 
spre maşină, Îmi dreg glasul. 


— Mă scuzaţi! Mă ignoră. 

îmi pun mâna în şold şi îmi dreg din nou glasul, ceva mai tare 
de această dată. 

— Mă scuzaţi! 

Tessa îşi ridică, în sfârşit, privirea. îşi arcuieşte o sprânceană 
perfect creionată, spunând: 


— Alice Ogilvie? Cu ce pot să te ajut? Dacă te-ai hotărât 
în sfârşit să profiţi de momentul tău de glorie, îmi pare rău să-ţi 
spun, dar povestea ta e de domeniul trecutului. Asta le 
captează acum interesul oamenilor, continuă, arătându-mi 
împrejurimile cu mâna. A şters cu buretele dispariţia ta. 


Mă uit urât la ea şi deschid gura să ripostez, dar Iris mă 
înghionteşte cu cotul, clătinând din cap. Abţine-te! şopteşte, 
aproape imperceptibil. Apoi se întoarce spre Tessa. 


— Avem nişte informaţii care cred că v-ar putea 
interesa. Despre asta, adaugă, arătând şi ea împrejurimile cu 
mâna şi întinzându-i dosarul Tessei, care îl priveşte vădit 
dezinteresată. 


— Un dosar? 

Iris clatină din cap. 

—Se pare că nu înţelegeţi. Noi suntem. Tessa ne priveşte printre 
gene. 


—Care noi? 


Dumnezeule, femeia asta mă scoate din ţâţâni! Arăt cu mâna 
spre Iris, apoi din nou spre mine. 


— Noi! Noi suntem! 


Tessa mă priveşte o clipă, apoi îşi freacă vârful nasului. 


— Copiii din ziua de azi vorbesc numai în şarade, pe 


cuvântul meu! 


Pocneşte din degete spre cameraman. 
— N-am timp de pierdut. Trebuie să intrăm în direct 


peste o oră. îşi pune geanta pe umăr şi dă să plece. 

— O clipă! strigă Iris. Alice Încearcă să vă spună că noi 
suntem cele care v- am sunat. Aseară. Pe linia destinată 
ponturilor. Ricky Randall ne-a trimis. 


Tessa se opreşte pe loc şi se întoarce spre noi. 
— Serios? Interesant. Voi două? îşi arcuieşte o sprânceană. 


—Să vă vând un pont, fetelor! Prima regulă ca să fiţi o sursă 
de informaţii este să vă lăsaţi numele şi numărul de telefon ca 
să vă pot suna. Totul este confidenţial în lumea ştirilor. 


— Uitaţi ce e! spune Iris, frustrată. Luaţi dosarul şi nu ne mai ţineţi 
prelegeri! 

1-1 întinde din nou. De data asta, Tessa îl ia cu degetele ei cu 
manichiură perfectă şi îl deschide. în timp ce citeşte însemnările 
noastre, expresia de pe chipul ei trece de la condescendenţă la 
curiozitate şi apoi... la şoc. 


îşi ridică privirea din paginile dosarului şi se holbează la noi cu 
ochii mari cât cepele, palidă la faţă. 


—Vreţi să spuneţi că Matt Donovan ar putea fi... Paul Bradford? 
Fiul soţilor Bradford, pe care nimeni nu l-a mai văzut de mai bine 
de două decenii? Iisuse Hristoase! Aveţi idee... vă imaginaţi 
peste ce aţi dat? Dacă e adevărat? Ar putea fi ştirea secolului! 
Cum aţi aflat asta? 


—Nu ne putem dezvălui sursele, îi răspund. Dar suntem aproape 
sigure că totul e adevărat. 
Un zâmbet maliţios îi apare Tessei în colţul gurii. 


— Spuneţi că v-a trimis Ricky Randall? Cum de v-aţi încurcat voi 
două cu un personaj ca Ricky? 


—Mi-a fost bonă, răspunde Iris. 
Tessa Hopkins pufneşte în râs şi închide dosarul cu 


zgomot. — Treceţi în maşină! Mergem la plimbare. 


24 Traducere de Doina Topor si Lidia Grădinaru. 

ALICE SE FÂŢÂIE pe fotoliul albastru şi confortabil din seră. 
Stăm cu ochii aţintiţi pe ecranul plat şi imens de deasupra 
şemineului şi aşteptăm cu sufletul la gură. 


—Când? întreabă Alice. Când? 


—Ssst! îi răspund. Nu te-au învăţat ai tăi să ai răbdare? Alice mă 
priveşte cu chipul lipsit de expresie. 


—Nu. Face cineva chestia asta? 


Pe ecran, reporterul promite să revină cu noutăţi despre cazul 
Steve Anderson. Tessa ne-a spus în maşină, în timp ce răsfoia 
dosarul investigaţiilor noastre, că va mai dura ceva până va 
dezvălui noile informaţii pe post, deoarece trebuia să verifice 
totul. 


—Nu sunt o tâmpită, ne-a spus ea. Nu pot să risc să-mi pierd 
postul sau să fiu dată în judecată, dar nici nu mă dau în lături să 
mă arunc uneori cu capu' înainte. Trebuie, de asemenea, să le 
comunic informaţiile pe care le deţin poliţiştilor care se ocupă de 
caz şi să le dau timp să reacționeze... sau nu. 


—Ce anume să faceţi? a întrebat Alice, indignată, stând ca un 
sandvici printre echipamentele de filmare, ventilatoarele şi 
cablurile din maşină. 


—Dacă povestea asta e adevărată, chiar şi pe jumătate, i-a 
răspuns Tessa, înseamnă că poliţia nu l-a investigat cum trebuie 
pe Matt Donovan. Asta, unu la mână. Doi la mână, dacă se 
dovedeşte că există o legătură între telefonul pe care l-a dat la 
Bradford Corp. şi încercarea de mituire a lui Steve, prin 


intermediul acelei Bollinger, ca să-l determine să-şi asume vina... 
ei bine, în acest caz, ar fi un boom pentru cariera mea şi nu pot 
să dau greş în această privinţă. Şi trei la mână... dacă 
descoperim că poliţiştii sunt, într-adevăr, pe anumite state de 
plată, atunci, uau, asta e... 


Clatină din cap, complet uluită de amploarea situaţiei. 


—Muşamalizarea cazului din Castle Cove! a strigat cameramanul 
de la volan, cu glas tărăgănat. 


—Mai taci din gură! i-a răspuns Tessa. Ai două responsabilităţi: 
să mă faci să arăt bine pe sticlă şi să conduci. 


—Eh! ripostează el. Doar ştii foarte bine că poliţiştilor din oraşul 
ăsta nu le curge sânge albastru prin vene, ci verde. 


—Şi atunci, ce se întâmplă mai departe? am întrebat eu. Cât 
aşteptăm? 

— Câteva ore, a răspuns Tessa, răsfoind documentele din dosar. 
Poate până mâine. Staţi cu urechile ciulite! 


—N-o să..., am îngăimat eu, şovăitoare. Promiteţi că nu ne veţi 
dezvălui numele? 


Numai asta-mi mai lipseşte. Să ajung pe toate canalele de ştiri 
când încerc să fiu cât mai invizibilă cu putinţă. 


— Nu, sursele anonime sunt protejate. Nimeni nu mă 
poate obliga să vă dezvălui identitatea, nici măcar în faţa unui 
tribunal. La naiba, dacă jurnaliştii ar trebui să-şi dezvăluie 
sursele, n-am mai avea ce să difuzăm la ştiri! 


Cameramanul a fornăit pe nas. 


Tessa ne-a privit când pe mine, când pe Alice, cu un zâmbet larg 
pe buzele-i date cu un ruj strălucitor, dezvăluindu-şi dinţii albi şi 
costisitori. 


— Bănuiesc că toate informaţiile astea nu le-aţi obţinut 
pe căi legale. Am dreptate? 


—îmi pare rău, dar nu vă putem dezvălui asta în momentul de 
faţă, i-a răspuns Alice, pe un ton vesel. 


— Evazive. îmi place, a spus Tessa. Faceţi pe detectivii, nu? Sunt 
impresionată. 


îmi îndrept din nou atenţia spre televizor când se termină pauza 
publicitară şi pe ecran apare, cu o expresie gravă pe chip, Ben 
Perez, prezentatorul de ştiri, care a relatat mai devreme despre 
magazinul Etsy cu suvenire făcute din scoici, deţinut de o 
localnică. 


„Breaking news în investigația privind moartea lui Brooke Donovan. 
Mergem în direct la Departamentul de Poliţie din Castle Cove, unde se află 
Tessa Hopkins. ” 


— O, Doamne! murmură Alice. 


Simt un nod în stomac. Primesc un mesaj de la Spike: ZARURILE 
AU FOST ARUNCATE. 


„Mulţumesc, Ben”, spune Tessa Hopkins, trecându-şi mâna prin păr, cu 
ochii aţintiţi în camera de luat vederi. 


— E momentul ei de glorie, spune Alice, cu entuziasm. 
Vezi? Radiază de încântare. 


Da, radiază de încântare prin toţi porii şi asta îmi provoacă o 
uşoară stare de nelinişte. Pe fundal se aud nişte zgomote. 
Scandări? 


„ Castle Cove Corrupt! Castle Cove Corrupt! ” 


„Mă aflu la Departamentul de Poliţie din Castle Cove, unde, cu doar câteva 
zile în urmă, Steve Anderson se pregătea să pledeze vinovat pentru 
uciderea lui Brooke Donovan. Dar în urma raportului medico-legal, care 
atestă faptul că Brooke Donovan a fost lovită cu un obiect contondent 
înainte de căderea de pe stânci, acuzaţia iniţială de omucidere involuntară 
s-a transformat în omor calificat. ” 


Tessa Hopkins face câţiva paşi, aşezându-se în faţa mulţimii care 
continuă să 


scandeze. 


„Printr-o turnură şocantă a evenimentelor, Anderson refuză acum să-şi mai 
recunoască vinovăția. Şi, deşi poliţia declară în continuare cu fermitate că 
dovezile îl plasează pe Anderson la locul crimei din seara aceea, jurnaliştii 
KWB au intrat recent în posesia unor detalii explozive, care pun sub semnul 


întrebării întreaga investigaţie asupra morţii lui Brooke Donovan. 


Trage adânc aer în piept. Acum e momentul ei de glorie. 


„Surse anonime au dezvăluit faptul că Matthew Donovan, tatăl vitreg al lui 
Brooke Donovan, a fost, de asemenea, considerat suspect în cazul dispariţiei 
primei sale soţii, Penny Jefferson, în 1997, pe când purta numele de Paul 
Bradford. Poate că numele vi se pare cunoscut. Și asta pentru că familia 
Bradford deţine cea mai mare companie media din lume. Practic, e cea mai 
bogată familie din America. Trupul lui Penny Jefferson n-a fost niciodată 
găsit. Familia ei a declarat-o oficial moartă un an mai târziu. La scurt timp, 


Paul Bradford a dispărut în mod misterios din viaţa publică. 


Pe ecran, apar două fotografii. Una îl înfăţişează pe Paul 
Bradford, chipeş şi fericit, cu maxilarul proeminent şi ochii de un 
albastru pătrunzător. Cealaltă îl surprinde pe Matt Donovan, la 
fel de chipeş, dar ceva mai în vârstă, cu părul negru, bătând spre 
gri, cu nasul puţin mai ascuţit şi maxilarul nu atât de 
proeminent. 


Dar are ochii la fel de albaştri şi de sfredelitori. 

— Uau! murmur eu. E uluitor să vezi pozele astea atât de 
mari, una lângă alta. 

— La naiba! şopteşte Alice. 

Chipul Tessei apare din nou pe ecran. 


„Informaţiile pe care le avem arată că Paul Bradford a încetat să mai existe 
la un an după dispariţia lui Penny Jefferson. Matt Donovan apare în Castle 
Cove câţiva ani mai târziu, acceptând funcţia de profesor de istorie şi 
antrenor de baschet la liceul Castle Cove. Probabil că acum vă puneţi o 

Face o pauză, apoi continuă: 


„Ne punem acum întrebarea: Ce ştia Departamentul de Poliţie din Castle 
Cove despre MattDonovan în momentul dispariţiei lui Brooke? Este familia 
lui Paul Bradford... implicată în pledoaria iniţială a lui Steve Anderson? 
Sunt multe întrebări la care autorităţile trebuie să răspundă în săptămânile 
viitoare şi, după cum puteţi vedea, mulţi oameni vor răspunsuri. ” 


Camera de filmat îşi mută obiectivul spre stânga. 


— O, Doamne! spune Alice. 


Vedem o mulţime de oameni, îmbrăcaţi cu toţii în tricouri negre 
cu 4CastleCoveCorrupt, ca la înmormântarea lui Brooke, 
scandând fără încetare. Au şi pancarte acum, pe care scrie: 
Poliţia din Castle Cove e coruptă. CastleCoveCorrupt. Vrem 


adevărul. La închisoare cu Donovan! 


Bun, aprobă o parte din mine. Aşa-i trebuie acelui detectiv oribil. 


Tessa Hopkins se mută acum spre dreapta şi o vedem deodată pe 
Ricky Randall, cu o mină gravă pe chip, îmbrăcată în acelaşi 
costum negru pe care îl purta la bar. Pare mai tânără afară, în 
bătaia soarelui. Arată mult mai îmbătrânită în atmosfera 
întunecată de la Moon Landing. 


„O am alături pe Ricky Randall, avocata lui Steve Anderson. Domnişoară 
Randall, ce-mi puteţi spune despre noile informaţii-bombă din acest caz?” 


Ricky trage adânc aer în piept înainte să vorbească. Mă întreb 
dacă are 


ozle. 


„Nutresc convingerea că mai mulţi potenţiali suspecți nu au fost investigaţi 
cu minuţiozitate la începutul anchetei, printre care şi domnul Donovan. 
Deşi nu pot să dezvălui anumite informaţii cu privire la dovezile împotriva 
domnului Donovan, pot să declar cu tărie că sunt ferm convinsă de 
nevinovăția clientului meu, Steve Anderson. Cred că pledoaria sa inițială 
este rezultatul direct al unei manipulări financiare bazate pe complicitate. 
Cred că Departamentul de Poliţie din Castle Cove este responsabil pentru 
această situaţie, iar eu le voi face dreptate lui Brooke Donovan şi lui Steve 
Anderson. ” 


ati ita Burget. 270086808 FStd 


Tessa Hopkins se uită din nou la camera de filmat. 


„Ben, după câte vezi, acesta e doar începutul. Când l-am întrebat pe 
detectivul Thompson, cel care conduce ancheta cazului, dacă Matt Donovan 
sau alți suspecți au fost investigați cu minuțiozitate înainte ca Steve 
Anderson să facă o mărturisire - credem noi - forțată, răspunsul lui a fost: 
Fără comentarii. Când ne-am dus astăzi acasă la domnul Donovan, nu ne-a 
răspuns la uşă. Purtătorul de cuvânt al familiei Bradford a refuzat, de 
asemenea, să comenteze situaţia. Nu ştim deocamdată dacă Donovan a 
apelat la serviciile unui avocat. Vă ţinem la curent cu desfăşurarea acestei 
poveşti. ” 


Alice dă televizorul pe mut şi scoate un țipăt. 


— E fantastic! strigă ea, încântată, dansând prin faţa mea pe 
covoraşul de pluş. 


îmi vibrează telefonul. îl scot. Nu recunosc numărul. 
Mi-e dor de tine şi de mama ta. 


Inima îmi stă în loc. 


— Iris? 
Vocea lui Alice pare un pumnal ascuţit. 
— Iris, ce s-a întâmplat? 


Telefonul îmi vibrează din nou. îl verific, cu mâini tremurânde. 
Dă, Doamne, să nu fie el! Nu e. E Spike. Răsuflu uşurată. 


LA DRACU’ TE UIŢI LA ASTA? PE CANALUL 10, ACUM 


îmi ridic privirea. Alice stă pironită cu ochii în ecranul 
televizorului în timp ce canalul KWB prezintă imagini în direct 
cu un SUV negru, care goneşte pe autostradă, urmărit de câteva 
maşini de poliţie. 


Presupus suspect dintr-un caz de crimă surprins în timp ce încearcă să fugă 
de autorităţi, scrie pe burtiera de pe ecran. Antrenor de liceu, anchetat 
pentru moartea fiicei sale... veşti legate de dispariţia primei sale soții... 
posibilă schimbare de identitate... 


— O, Doamne! murmură Alice. Dumnezeule mare! E... 


— Antrenorul, îi spun, încercând să-mi păstrez tonul calm 
al vocii. 

Bag telefonul în rucsac şi îmi îndes mâinile sub coapse ca să nu 
mi le vadă tremurând. A FUGIT!!! scrie Spike. 


— Ei bine, spune Alice, pe un ton neutru, lucrurile 
escaladează, nu-i aşa? 


— Da, îi răspund, cu glas pierit. Fără îndoială. Blochez 
numărul Creaturii. 

TRANSCRIEREA INTERVIULUI CU MATTHEW DONOVAN 
CAZUL 42987A 


INTERVIU ÎNREGISTRAT, 12 NOIEMBRIE 


LOCUL: DEPARTAMENTUL DE POLIŢIE DIN CASTLE 


COVE 


CONDUS DE OFIȚERUL M. THOMPSON & OFIȚERUL J. METZ 


21:47 


Thompson: Ei bine... 


Thompson: lată-ne ajunşi şi aici! Nu pot să spun că ne- 
am aşteptat la asta. 

Thompson: Ce-ar fi să-mi spui ce nume să folosesc - 
Matt Donovan sau Paul Bradford? 


[pauză] 


Thompson: Am nevoie de un 

răspuns, R 

Matthew Donovan: Numele meu în acte e Matthew 
Donovan. 


Metz: Ţi-ai luat acest nume după dispariţia 
primei soţii, Penny Jefferson? 


Donovan: Da. 


Thompson: Avocatul tău, Aaron Mathison, e prezent, 
corect? 

Aaron Mathison: Corect. 

Thompson: De ce ai fugit, Matt? 

[şoapte imperceptibile] 

Thompson: Te rog să vorbeşti în microfon. 

Donovan: Voi n-aţi fi fugit? 


Metz: Răspunde la întrebare, te rog! 


Donovan: Pentru că mă consideraţi vinovat. Credeţi că 
mi-am ucis fata, dar nu e adevărat. Nu mi-am ucis nici 
prima soţie. Dar după povestea aia... de ce n-aş fugi? 
Am fost nevoit să-mi schimb complet viaţa. N-aveţi 
nicio dovadă împotriva mea. 


Mathison: Matt, te rog! 


Thompson: Unde ai fost între 22:30 şi 02:00, în noaptea 
de 31 octombrie? 


Donovan: Am corectat nişte lucrări. V-am spus deja. 
Apoi am fost la cineva. La o prietenă. 


Metz: Fiica ta ţi-a scris trei mesaje, Matt. Nu i-ai 
răspuns la niciunul. De ce? 


Donovan: Corectam lucrările. Eram ocupat. Ne 
certaserăm. Aveam amândoi nevoie de puţin timp. 
Thompson: V-aţi certat din cauza banilor? Mathison: îl 
sfătuiesc pe clientul meu să nu răspundă. 


Thompson: Notat. Matt, trebuie să-ţi spun că eşti într- 
o mare belea. O să fiu cât se poate de sincer. Un tip 
bogat, suspect în cazul de dispariţie al primei soţii. 
Trupul ei n-a fost găsit niciodată. Un an mai târziu, 
dispare şi el de pe faţa pământului. Apoi reapare, sub 
un alt nume, cu o nouă viaţă, o altă soţie şi mulţi bani. 
Dar nu atât de mulţi pe cât ţi-ai fi dorit, corect? 
Victoria ţinea cam strâns baierele pungii, nu? 


Donovan: Am iubit-o. Nu m-au interesat banii ei. Am 
acceptat toate deciziile financiare ale mamei sale. 


Thompson: Ai spus că te-ai certat cu Brooke. Erai 
îndeajuns de furios ca s-o omori? Aveai nevoie de banii 


Mathison: îl sfătuiesc pe clientul meu să 


nu răspundă. 
din testament? 


Donovan: Sunteţi de milioane, pe cuvântul meu! 
Mathison: îl sfătuiesc pe clientul meu să păstreze 
tăcerea. 


Donovan: N-aveţi nicio dovadă împotriva mea. E doar o... 


Thompson: Matt, eşti un antrenor extraordinar, nu? 
îmi plac meciurile! N-am pierdut niciunul. 


Donovan: îmi iubesc profesia. 


Thompson: Multe premii, trofee, avantaje acordate de 
oamenii de afaceri din zonă. Adidaşi primiţi gratis de 
la compania Foot Locker. Go, Cougars! 


Metz: Go, Cougars! 


Thompson: Matt, în vară, ai primit trofeul Youth 
Basketball Coach Award din partea YMCA, corect? în 
jur de 30 august, nu? 


Donovan: Corect. 


Mathison: îl sfătuiesc pe clientul meu să 


u răspundă. poA F 
Thompson: Probabil că ai petrecut o noapte pe cinste. 


Cum te-ai distrat? 


Donovan: Nu-mi aduc aminte. A avut loc o ceremonie. 
Am luat masa cu iubita mea, acasă la ea... 


Metz: Care dintre ele? 
Donovan: Carol Westmacott. 
Thompson: E greu, probabil, să le mai ţii şirul. 


[tăcere] 


Thompson: Matt, poţi să-mi spui de ce astăzi, când ți- 
am percheziţionat casa ceva mai devreme, am găsit 
trofeul Youth Basketball Coach Award pătat de sânge 
uscat? Am mai găsit şi un adidas a cărui talpă pare să 
se potrivească cu urmele descoperite în pădure şi la 
punctul de belvedere. 


Donovan: Poftim? O, nu! Nu. Nu se poate! 


Mathison: îl sfătuiesc pe clientul meu să nu mai 
răspundă la alte întrebări. 


Donovan: Nu-mi vine să cred că mi se întâmplă aşa 
ceva! Că-mi faceţi una ca asta! Nu vreau să mai trec 
încă o dată prin aşa ceva. Nu ştiţi cu cine vă puneţi... 
Mathison: Domnule Donovan, vă rog! 


Metz: Familia ta ar face orice pentru tine, nu-i aşa, 
domnule Donovan? Dragostea unei mame face minuni. 


Donovan: Sunteţi de-a dreptul odioşi. Credeţi că nu 
cunosc miza din spatele acestui joc? Dacă pic, vă trag 
după mine, să fiţi siguri de asta! 


Thompson: în acest moment, domnule Donovan, vă 
arestez pentru uciderea lui Brooke Levy Donovan. 

„Adevărul e rareori învăluit în romantism.”2% 


- AGATHA CHRISTIE, E UŞOR SĂ UCIZI 


STEVE A DEVENIT CELEBRU. A fost eliberat din închisoare şi 
toată lumea vorbeşte despre el pe internet de parcă ar fi un Jean 
Valjean din Castle Cove. Dispus să-şi asume vina pentru o crimă 
pe care n-a comis-o doar ca să-şi întreţină familia. Ca să asigure 
viitorul surorii lui. Şi-a câştigat practic 100 000 de urmăritori pe 
TikTok de săptămâna trecută, lucru realmente uluitor dacă ne 
gândim la faptul că n-a postat niciodată nimic pe canalul lui. 
Ultima oară când am auzit despre el, zbura la Chicago cu un 
avion privat, pentru un interviu la CNN cu Jefferson King. Fireşte 
că va avea probleme, în final, deoarece e posibil să fi acceptat să 
fie mituit, dar deocamdată nimeni nu pare interesat de acest 
subiect. Toată lumea îl vede ca pe un erou. 


Bipăitul telefonului mă anunţă că am primit o nouă alertă, de 
data asta privind ancheta internă efectuată în Departamentul de 
Poliţie din Castle Cove. Au trimis deja câţiva oameni în concediu 
administrativ - printre care şi pe Bertie, poliţista care m-a dat 
afară, fără menajamente, din secţie doar cu câteva săptămâni în 
urmă - şi mass-media crede că vor urma şi alte concedieri. Mi- 
am imaginat că Thompson avea să fie printre primii plecaţi, dar, 
conform 


spuselor lui Ricky, a fost reabilitat - se pare că nu e un poliţist 
corupt. Doar un ticălos. lar Greta Bradford se află acum sub 
anchetă judiciară pentru influențarea şi mituirea unui martor, 
lucru care nu reprezintă numai un subiect de interes naţional, ci 
a ajuns şi în presa internaţională. Ricky a acordat ieri un interviu 
pentru BBC. 


La început, mi-a plăcut să primesc aceste actualizări, dar acum 
încep să mă scoată din sărite. Toate aceste discuţii despre Ricky, 
Tessa şi ticălosul de Thompson, fără ca nimeni să pomenească 
ceva despre rolul nostru. Şi asta din cauza lui Iris, care a insistat 
să rămânem surse anonime. Am fost de acord iniţial, căci nu 
voiam ca cei din familia Bradford - sau Thompson - să se 
răzbune pe noi, dar acum... pe bune! Am rezolvat cazul şi am 
salvat de la închisoare un om nevinovat, dar nimeni nu ştie nimic 
despre asta. 


Trântesc uşa dulapului şi pornesc pe hol cu un gust amar în 
gură. După rezolvarea unui caz, Hercule Poirot era ridicat în 
slăvi. Toată lumea îi spunea că e cel mai mare detectiv din lume! 
Oamenii îl priveau cu venerație. Nu am nevoie de toate astea, 
dar ar fi frumos ca meritele să ne fie recunoscute. Mă bucur că 
se va face dreptate odată cu arestarea antrenorului şi trimiterea 
sa în judecată, dar am avut şi eu contribuţia mea. Şi chiar 
substanţială. Pentru prima oară în viaţă, am făcut ceva cu 
adevărat important. Şi nu ştie nimeni. 


Mă îndrept spre bibliotecă, unde urmează să mă întâlnesc cu 
Iris, un loc în care n-am fost niciodată. Sinceră să fiu, nici n-am 
ştiut că şcoala noastră are o bibliotecă până nu mi-a propus Iris 
să ne întâlnim acolo. 


împing uşile mari şi duble şi o găsesc stând la una dintre mesele 
lungi din mijlocul sălii, cu laptopul în faţă. E singura de aici, cu 
excepţia bibliotecarei, care stă în picioare la biroul din faţă şi îşi 
face de lucru cu un vraf de cărţi. Apreciez tăcerea. E plăcut. 
Calm. O să vin aici mai des, îmi spun în gând. Poate că... o să şi 
studiez. 


Iris îmi face cu mâna când mă vede apropiindu-mă. 
—Bună! 
—Bună! îi răspund şi mă strecor pe scaunul de alături. Ai auzit 


ultimele veşti despre Steve? De interviul de la CNN? Adică, ce 
pana mea! Cum rămâne cu 


i care au rezolvat cazul? îmi 
ace, că, oaţe merite i] revin 
isa, a aa aejeat, sa 
nformati Ye ahi Site de noi. 
19 ma alle 


Mă opresc când realizez că Iris mă scrutează cu privirea. 
—Ce e? o întreb pe un ton răstit. 

—Alice! 

Pare supărată. Oftează adânc, cu ochii pironiţi în tastatura 
laptopului. 

—Nimic. Nu contează. 


—Ce anume nu contează? 


Ştiu că sunt în toane proaste, dar credeam că ea, dintre toţi 
ceilalţi, o să mă înţeleagă. 


— Ăăă... N-am făcut-o pentru glorie, nu, Alice? Am făcut- 
o de dragul lui Brooke. 


îşi înclină capul într-o parte, cercetându-mă îndelung. îmi încleştez 
maxilarul. 

— Nu. Dar... e singurul lucru pe care l-am făcut bine în 
viață. Speram că, după povestea de astă-vară, toată lumea din 
oraşul ăsta blestemat o să mă vadă cu alți ochi. Că poate părinții 
mei se vor simți mândri de mine. Că poate vor sta cu mine mai 
mult de câteva secunde. Vreau puțină recunoaştere cer prea 

mult? 


Lovesc, tare, masa cu pumnul şi Iris încremeneşte, cu ochii ațintiți 
asupra lui. 


— Scuze! murmur. Am... nu contează. E-n regulă. înghit 


în sec. Doamne, îmi pierd cumpătul! De când ţin 


discursuri emoţionale? îmi dau părul la o parte de pe faţă şi îmi îndrept 
umerii. 


— Nu contează. Gata, m-am liniştit! Mi-am spus oful. E 
timpul să merg mai departe. 


îmi flutur mâna prin aer. 
Iris îmi scrutează chipul cu privirea, apoi dă din cap. 


— în regulă. Dacă spui tu... Alice, sunt aici... dacă vrei să 
stăm de vorbă. Despre cele petrecute astă-vară. Despre 
părinţii tăi. Sau despre ce vrei tu. Bine? Asta înseamnă să ai 
prieteni. 


înghit în sec. Cu siguranţă, nu asta însemna să ai prieteni în 
cazul Elitelor - cel puţin nu de anul trecut când legătura mea cu 
Brooke a început să scârţâie. Totul era numai remarci sarcastice 
şi complimente false. Poate că aş putea totuşi să am încredere în 
Iris cu lucrurile care contează. Ar fi frumos să am o prietenă, pe 
cineva cu care să pot vorbi cum făceam cândva cu Brooke. 


— Trebuie să mă duc la baie, spune Iris, ridicându-se în picioare. 
Mă întorc repede, adaugă, uitându-se în jos la mine. E-n regulă 
dacă te las puţin singură aici? 


—Fireşte, îi răspund, cu un zâmbet pe buze, fluturându-mi 
degetele prin aer în semn de rlmas-bun. 


Telefonul îmi bipăie din nou. La un moment dat, săptămâna 
trecută, am ajuns pe grupul ăsta cu Park şi cu Kennedy, unde 
cele două vorbesc în principal despre băieţi - Kennedy 
pomeneşte mereu de noaptea de Halloween petrecută în braţele 
lui Cole, ceea ce e greţos, dar, datorită acestor discuţii, am 
realizat că eu şi Iris - eu, mai bine zis - am dat un mic rateu în 
ancheta noastră. Nu mai are nicio importanţă acum, fireşte, dar 
se pare că, în noaptea aceea, Cole a părăsit-o pe Kennedy în 
jurul orei 00:30. N-au petrecut toată noaptea împreună, cum mi- 
am imaginat. Practic, cunosc mult prea multe detalii despre 
seara aceea. 


Acum, Kennedy şi Park vorbesc încântate despre un producător 
de la Lifetime Channel, care l-a contactat pe tatăl lui Kennedy în 
ideea de a transpune pe ecran povestea petrecută în Castle 
Cove. Kennedy e convinsă că, în rolul ei, va fi distribuită o actriţă 
uluitoare. 


Le citesc un timp discuţiile, fără prea mult interes, până să-mi 
dau seama că Iris stă cam mult la baie şi că mă plictisesc. Cum 
laptopul ei a rămas deschis 


Lângă mine, imi vine. ideea să , 
ac nişte cumparaturi online cat 
op O agte te a gregațesc să 
accesez Google când rg&alizez ce 
vad pe ecran. 


Pensiunea Whispering Pines. 


De ce tot caută Iris locul ăsta? Mă uit pe site, dar pare să fie doar 
un motel ieftin undeva în nord. Nu-i înţeleg obsesia pentru o 
pensiune de doi bani. 


Apoi, în colţul din dreapta de sus al laptopului, apare un e-mail. 
De la pensiunea Whispering Pines. îl accesez, fără să mă 
gândesc. 


Dragă Iris, 


îţi mulţumesc pentru interesul acordat. Da, oferim reduceri 
pentru închirierea lunară a camerelor. Din câte înţeleg, ai vrea 
să vii la noi la sfârşitul lunii şi să stai o perioadă mai lungă. în 
general, de sărbători, suntem destul de aglomeraţi, aşa că îţi 
sugerez să faci rezervare din timp, imediat cum ţi-ai concretizat 
planurile. 


Cu drag, 


Rosalind White, manager & proprietar 


Citesc e-mailul de câteva ori, în timp ce inima îmi bate tot mai 


frenetic în piept. De ce vrea Iris să închirieze o cameră într-o 
pensiune din nord? Vrea să plece din oraş? Poate că tatăl ei nu e 
un tip prea cumsecade, dar cum să facă una ca asta după tot ce 
s-a întâmplat? După tot ce-am făcut împreună? După discursul pe 
care abia mi l-a ţinut? 


Tocmai începeam să cred că pot să am încredere în ea, că amo 
prietenă adevărată pe care pot conta pentru prima dată de la 
Brooke, dar e evident că îmi ascunde lucruri extrem de 
importante. Mâinile încep să-mi tremure. Trebuie să plec de aici. 


Fără să-mi mai bat capul să închid e-mailul, îmi iau geanta de pe 
podea şi mă pregătesc să-mi iau tălpăşiţa cât mai departe de 
mincinoasa asta, când aud o voce în spate. 


— Alice, unde pleci? 
Mă întorc, cu ochii scăpărând scântei, şi o văd pe Iris în spatele 
meu, cu o expresie perplexă pe chip. 


Priveşte laptopul, cu e-mailul încă deschis pe ecran, apoi se uită 
din nou la mine. 


— Te-ai uitat prin laptopul meu? N-ai niciun drept să-ţi bagi nasul 
în lucrurile mele, Alice. 


—Ce e în Whispering Pines? o întreb eu. 


Poate că există o explicaţie logică. Poate că există un motiv 
pentru care mă respinge de fiecare dată când îi pun o întrebare 
despre viaţa ei personală, despre tatăl ei sau despre locul ăsta. 


Mă priveşte tăcută, cu mâna încleştată pe spătarul scaunului pe 
care am stat doar cu câteva clipe în urmă. 


— Ce e în Whispering Pines? repet eu. 

Buzele-i tremură o clipă şi mă gândesc că o să-mi răspundă. îşi 
lasă apoi capul în pământ, clipind de câteva ori, dar când şi-l 
ridică din nou şi-mi întâlneşte privirea, ochii îi scapără scântei. 
—Cine te crezi de-mi scotoceşti prin lucruri? Nu eşti buricul 
pământului, Alice Ogilvie! 


—Ce aveai de gând să faci, Iris? Să te muţi într-un motel dintr-un 
loc uitat de 


lume? Aveai măcar de gând să-mi spui înainte să pleci? Am 
crezut că suntem prietene. 


Vocea îmi tremură. Iris mijeşte ochii. 


— Crezi că suntem prietene? mă întreabă, râzând 
sardonic. Asta-i chiar amuzant! Nu ştii absolut nimic despre 
mine. Ştiu că eşti obişnuită ca prieteniile tale să fie de suprafață, 
dar să-ți spun ceva, Alice, asta nu e o prietenie adevărată. 


Iris îşi încleştează buzele. 


— Ce e în laptopul meu nu e treaba ta. Asta e marea ta 
problemă, ştii? Crezi că totul se învârte în jurul tău. îţi imaginezi 
că moartea lui Brooke îţi oferă ocazia să-ţi răscumperi greşelile. 
Dar nu despre tine e vorba. 


Rămân cu gura căscată. Frustrarea şi tristeţea ce mi se 
cuibăriseră mai devreme în suflet dispar ca prin minune, lăsând 
locul unei stăpâniri de sine aproape letale. Iris îşi închipuie că 
mă cunoaşte? Crede că a văzut adevărata faţă a lui Alice Ogilvie? 
Nu, nu mă cunoaşte deloc. 


—Cine eşti? o întreb, în timp ce totul devine clar ca lumina zilei. 
— Poftim? îmi răspunde Iris, încruntată. Ce vrei să spui? 


—Cine eşti cu adevărat? repet, ridicând glasul. O ratată, care a 
primit sarcina să-mi dea meditații? Crezi că ceva din toate astea 
are legătură cu tine? N-ai vrut decât banii. Onorariul pentru 
meditații şi recompensa pentru descoperirea celui care a ucis-o 
pe Brooke. 


La auzul cuvântului bani, îi pică faţa şi ştiu că mi-am atins ţinta. 


— De ce-ai nevoie de banii ăştia? în afară, fireşte, de 
motivele evidente. Interesant că vorbim tot timpul despre mine, 
adaug, fluturându-mi mâna prin aer. Dar tu, Iris, ce poveste 
ascunzi? Singura dată când am fost la tine acasă, erai un car de 
nervi. Şi ce relaţii ai cu bărbatul din parcare? Ştiu că e tatăl tău... 


Iris trage adânc aer în piept, cu o grimasă în colţul gurii, şi şovăi 


uşor, căci 


VENE rul spune ca am mers prea 


în sală se aşterne o tăcere apăsătoare, care mă sufocă. Pe de o 
parte, aş vrea să mă retrag - să-mi cer iertare şi s-o rog pe Iris să 
uite tot ce-am spus -, dar cuvintele ei îmi răsună prin minte. 
Crezi că totul se învârte în jurul tău. Dar nu despre tine e vorba. 
îşi imaginează oare că singurul motiv pentru care m- am implicat 
în povestea asta e propria-mi glorie? Da, fireşte, am fost puţin 
supărată că n-am primit mulţumirile pe care le meritam, dar am 
făcut totul de dragul lui Brooke. Pentru că, indiferent ce cred 
ceilalţi, am ţinut la ea. Şi îi duc dorul. Simt un nod în gât. 


Iris deschide gura să spună ceva, dar până s-o facă, suntem 
întrerupte de o voce. Bibliotecara, care stătuse până atunci într- 
un colţ, se află acum lângă noi. 


— Scuzaţi-mă, fetelor! spune ea, uitându-se când la mine, 
când la Iris. Nu ştiu dacă vă daţi seama de asta, dar acesta e un 
loc în care trebuie să fie linişte. îmi pare rău că vă certaţi, dar 
trebuie să vă rog s-o faceţi în altă parte. 


îmi plimb limba pe buze şi îi dăruiesc un zâmbet fermecător. 


— Ne cerem scuze. E-n regulă. Tocmai plecam. 
încuviințează din cap şi se întoarce la biroul ei. 


Dau să plec, dar înainte s-o fac, mă aplec spre Iris şi îi şoptesc 
printre dinţi: 

— Elementul-surpriză, Iris: dacă o să încaseze cineva 
recompensa, eu sunt aia. Eu am anunţat dispariţia lui Brooke. Iar 
Brooke a fost cea mai bună prietenă a mea. Practic, fac parte din 
familia ei. Tu eşti un nimeni. N-o să vezi nicio centimă din banii 
ăia. Şi mai ştii ceva? Eşti concediată. S-a terminat cu meditaţiile 
tale. Le-am încheiat. Dar am şi o veste bună - plata pentru ele te 
aşteaptă în biroul lui Westmacott. De vreme ce, oricum, numai 
asta te interesează. Pe curând, ratato! 


îmi arunc geanta pe umăr şi mă îndepărtez. 


25 de Doina Topor. Simina Andreea Sprinţeroiu si 
Miruna-Luiza _ Sprinţeroiu. editura  Excelsior-Multi Press. 


Bucureşti in. t.). 

NU-MI VINE SĂ CRED că am fost atât de proastă. M-a făcut ratată. 


Străbat holurile cu paşi repezi, în drum spre biroul lui 
Westmacott, ciocnindu-mă practic cu toți cei pe care îi întâlnesc 
în cale. O urăsc acum pe Alice Ogilvie cu o fervoare mistuitoare. 
Cu fiecare fibră din trup. Cum a aflat de tata? Ce făcea pe la 
spatele meu? Dacă voia să ştie, ar fi putut să mă întrebe direct, 
nu să pretindă că sunt un alt puzzle de dezlegat, la fel ca Brooke. 
Nu că i-aş fi spus totul - i-aş fi spus, poate, câte ceva -, dar ar fi 
putut, cel puţin, să mă întrebe direct dacă voia atât de mult să 
ştie. 


Deşi, sinceră să fiu, ce i-aş fi spus la urma urmei? Cum ai putea 
să-i dezvălui unei să zicem prietene faptul că tatăl tău te loveşte 
- şi pe tine, şi pe mama ta? Nici măcar poliţia nu se sinchiseşte. 


Mama mă-sii! Iisuse Hristoase, plâng pe holurile şcolii, lucru pe care nu-l 
vezi prea des. Fetele alea idioate din clanul Elitelor, Kennedy şi Park, trec 
pe lângă mine şi încep să şoptească. S-o ia dracu’ pe Kennedy! Mâine o să 
cer să fac cu altcineva orele de laborator de la biologie. S-o care altcineva 
în spate! Copiii ăştia, cu privilegiile lor. Mi se face greață. Trec prin viaţă 
îngropați în puf. 


Cum am fost atât de proastă? Alice are dreptate. Nu aveam cum 
să pun mâna pe banii ăia. Lilian doar s-a jucat cu mine, nu-i aşa? 
Mi-a spus de Penny Jefferson doar ca să-i fac treburile murdare. 
Sau poate ca să se distreze, să vadă cât de departe va merge fata 
săracă pentru bani, ce ar fi dispusă să facă. Şi eu care mă 
credeam mare detectivă! Ştiam că n-ar fi trebuit niciodată să mă 
încurc cu una ca Alice Ogilvie. Notele mele au avut de suferit. 
Am început să chiulesc de la ore. Am sărit de la un balcon. 


Lilian Levy s-a înşelat la Moon Landing. Nu sunt inteligentă. Nu 
sunt inteligentă. A fost tot timpul acolo, în faţa mea, dar am 
refuzat să văd. Faptul că nu voi obţine niciodată recompensa 
dacă antrenorul era făptaşul 


La fel cum am refuzat să văd şi adevăratul chip al lui Alice. 
Latura ei manipulatoare şi urâtă. Faptul că singurul lucru pe 
care şi l-a dorit a fost celebritatea. Şi ca lumea să o placă din 
nou. 


M-am lăsat prinsă în mreje, imaginându-mi că ea e altfel. Mi-am 
permis să mă deschid puţin şi uite ce s-a întâmplat, pentru că 
asta păţeşti când laşi garda jos. Oamenii scot pumnalele. Şi te 
înjunghie pe la spate. 


Ciudato, murmură cineva. Du-te să plângi în baie, tocilaro! 
Mă opresc în faţa uşii de la biroul lui Westmacott şi îmi şterg 


lacrimile cu furie. 


Mă urăsc. Pentru că am fost atât de proastă încât n-am plănuit 
cum trebuie treaba cu banii. Şi pentru că semăn... cu Alice. 


Alice voia recunoaştere. Eu am vrut bani. Amândouă am pierdut. 
Amândouă suntem nişte mincinoase. 
Urăsc Casde Cove. 


Dau să bat la uşă, dar vocea lui Westmacott răzbate deodată 
dincolo de ea. 


— Nu, vreau doar să-i las un mesaj. E permis, nu? De ce 
e atât de greu de înţeles? Nu poate să primească telefoane? 

îmi retrag mâna de la uşă. 

— Da, ştiu că poate să mă sune dacă vrea, dar trebuie să- 
i las un mesaj. Nu puteţi să-l notaţi? 


Vorbeşte pe un ton strident şi, sinceră să fiu, puţin 
înspăimântător. Aud apoi receptorul trântit în telefon şi vocea 
îndurerată a lui Westmacott. 


Voiam doar să-l ajut. 


Dau să plec, căci e evident că Westmacott are o oarecare 
problemă, când Cole Fielding trece prin preajmă, cu părul 
răvăşit pe faţă ca de obicei, de o frumuseţe aproape sublimă. 


îmi zâmbeşte. Mi-e ruşine de mine când îi zâmbesc şi eu, dar 
arată realmente de milioane şi nu mă pot abţine. Am făcut o 
pasiune pentru el. Nu sunt tâmpită. Mai e şi Spike, dar... 


Dacă n-ar fi atât de pornit s-o facă pe băiatul rău de liceu, cu 
motor şi geacă de piele, ar fi un tip aproape decent. Doar că azi 
poartă altceva, un soi de haină sport, de la un magazin second- 
hand, cu tot cu petice pe coate. 


Din păcate, asta îl face şi mai atrăgător. 


— Nu fi timidă, Adams, toată lumea are nevoie de câte o 
şedinţă în fotoliul- puf. 


întinde mâna şi bate în uşa biroului lui Westmacott, apoi râde. 
—Imediat! strigă ea dinăuntru. O clipă! 


— Mulţumesc, Fielding. 
— îmi place să glumesc cu tine, Iris. Radiezi de încântare 
şi eşti de-a dreptul strălucitoare. 


Chiar dacă inima mi se rupe în două şi aş vrea să dau foc 
liceului, mă îmbujorez toată. 


— Asta e, vezi? Ha! Tre’ s-o tai. Intru în tură la Seaside 
Skate. Poate ne vedem acolo, îmi spune şi îmi zâmbeşte din nou. 


— Poate, îi răspund. 
— Grozav! Pe curând, Adams! Şi se îndepărtează pe hol. Uşa se 
deschide. 


— Iris, intră, te rog! îmi cer scuze, dar... nu mă simt prea 


bine. 
Westmacott pare tulburată când se îndreaptă spre fereastră, 


uitându-se afară. 


— Scuze, spun eu. Pot să vin altă dată. 


—Nu, nu. E-n regulă. Am fost atât de zăpăcită în ultimul timp... 
Aveam programată o întâlnire şi am uitat cumva de ea? 


—Nu, voiam doar... 
Cât mă urăsc pentru că mă bâlbâi! Adună-te, Iris! 
—Alice Ogilvie a renunţat la meditații. 


— Poftim? întreabă doamna Westmacott, încruntată. 

—M-a concediat, îi răspund. Nu vreau să intru în detalii. Nici 
nu mai contează. Dar mi-a spus că banii sunt aici. E adevărat? 
Pot să-i iau? 


Westmacott scotoceşte prin birou. 


— Da, iată-i! Mama ei pleacă adesea din oraş, astfel că 
face plăţile în avans. A obţinut note mai bune la sfârşitul 
semestrului, semn că ţi-ai făcut bine treaba, dar sunt cam 
îngrijorată în momentul de faţă. V-aţi certat? Am crezut că v-aţi 
împrietenit. 


Ţine plicul în mână, departe de mine. Nu mai are unghiile atât de 
îngrijite ca altădată. Oja pare că se descojeşte. 


— V-aţi înşelat, îi răspund. 
Doamna Westmacott dă să-mi ofere plicul, apoi şovăie, oprindu- 
se cu mâinile în aer. 


Trei mii de dolari. E ceva, alături de celelalte economii pe care 

am reuşit să le pun deoparte. Un total de 5 422 de dolari. Poate 
voi reuşi s-o conving pe mama. Poate se va dovedi suficient. Ca 
să ajungem undeva. 


— E totul în regulă, Iris? Ştiu că apele s-au cam tulburat 
în ultimul timp. Lucrurile au luat o turnură cu totul neașteptată, 
nu-i aşa? 


— Îmi vreau banii. Sunt ai mei. I-am câştigat. Ce zici de 
asta, Lilian Levy? 


Doamna Westmacott dă din cap. 
— Bine, Iris. 


îmi întinde plicul şi i-l smulg practic din mână. 
—Dacă nu mai e nimic altceva de discutat, data viitoare când ne 
vom vedea, aş vrea să vorbim despre facultăţi şi burse. 


—în regulă. 


Nimic nu mi-ar plăcea mai tare decât să-i spun că nu vom purta 
nicio discuţie despre facultăţi şi burse, deoarece, cu banii ăştia şi 
cu ceilalţi puşi deoparte, o s-o conving pe mama să ne urcăm în 
maşină şi să plecăm unde-om vedea cu ochii, pentru că aici nu 
mă mai aşteaptă nimic. Absolut nimic. 


Dar n-o fac. îndes plicul în buzunarul hainei şi dau să plec. 


— în regulă, doamnă Westmacott. Pe curând! 

SPIKE, ZORA ŞI NEIL stau răsfiraţi prin sufrageria lui Spike. Eu 
stau pe fotoliu, cu picioarele la piept, şi am un gol în stomac. N- 
am vrut să vin. Voiam doar să mă ascund în camera mea, sinceră 
să fiu, dar m-a convins Spike: „Nu vrei să pierzi asta! Lucrurile 
devin tot mai interesante. Şi nu uita că am avut cu toţii o mică 
contribuţie în toată povestea asta! E grozav, într-un fel.” 


Zora îşi ridică ochii din telefon. 

—Vine şi prietena ta? 

—Nu, îi răspund, încruntată. 

—Eraţi nedespărţite. Ce s-a întâmplat? 

— Ne-am certat. 

Spike ridică din sprâncene. 

—Voi două? Păreaţi lipite una de cealaltă. Nu e în regulă. Te simţi 
bine? 


— Bătaie între fete, bătaie între fete, murmură Neil. 
—Hai, frate, mai taci odată! îl mustră Zora, aplecându-se spre 
mine. Ce s-a întâmplat? 


Nu prea ştiu cum să-i descriu cearta cu Alice. Cum să-i explic că 
ne-am certat 


pentru că Alice spera ca la final să primească laude? Că mi-a 
aruncat în faţă lucruri pe care încerc să le ţin ascunse? 


Nici ei nu-i place să vorbească despre viaţa sa şi n-am reuşit să 
aflu toată povestea ei, dar fata asta... ar putea fi chiar mai singură 
decât mine. Unde sunt părinţii ei? Prietenele ei sunt nişte snoabe 
superficiale, care încearcă să se drogheze una pe alta ca să-şi fure 
iubiții. Cea mai bună prietenă a ei a fost ucisă. Şi a urât-o (pe bună 
dreptate) pentru că i-a suflat iubitul de sub nas, apoi prietena ei... 
a murit. Gândul mă face să mă înfior. Ultimul sentiment pentru un 
prieten înainte să moară a fost ura. Toate astea... se pot dovedi 
copleşitoare. 


Dar n-am insistat niciodată să-mi spună mai mult. Poate ar fi 
trebuit s-o fac. 

Mă simt copleşită de tristeţe. Pentru că, în ciuda faptului că sunt 
supărată pe ea, ştiu, în adâncul sufletului, că tot ce şi-a dorit Alice 
până la urmă a fost dragostea celor din jur. Nu se ştie pe unde 
sunt părinţii ei, iar ea a crescut într-o casă megaimensă şi 
frumoasă, e adevărat, dar pustie, alături de o femeie cumsecade, 
dar... cine o iubeşte pe Alice cu adevărat? Unde sunt cu toţii? Da, l- 
a tratat, cel mai probabil, pe Steve ca pe un obiect, iar el a părăsit- 
o şi s-a îndrăgostit de altcineva. Atunci Alice se hotărăşte să 
dispară pentru ca celor din jur să le fie dor de ea. 


Cât de trist e asta? 
Apoi îşi imaginează că poate să repare lucrurile şi să-şi recapete 
viaţa de odinioară, de parcă nu s-ar fi întâmplat nimic. 


Prefăcându-se că dispariţia ei nu s-a petrecut niciodată. Fata asta 
are o latură întunecată... să plece pur şi simplu în felul ăsta. 
Dar asta e ceva ce înţeleg. 


Cum să-i explic însă Zorei că m-am certat cu Alice şi pentru că 
eram supărată la gândul că nu voi primi banii de recompensă? Asta 
n-ar da bine deloc. 


— Ă, arăţi de parcă ţi-ar trece prin minte o grămadă de lucruri 


interesante! 
spune Zora. Nu vrei să ni le împărtăşeşti şi nouă? 


Am lacrimi în ochi. Oare Zora mi le vede? Mă uit repede în jos, la 
telefon, unde aş vrea să văd un mesaj de la Alice, dar nu e nimic. 


La naiba! Mi-e dor de Alice Ogilvie. 


Ăsta-i adevărul. Am văzut-o la şcoală săptămâna trecută şi n-am 
fost deloc încântată. Am crezut că o să treacă din nou în tabăra 
Elitelor, dar m-am înşelat. Stătea singură în cantină şi se uita 
prin telefon. 


— Parcă eşti Westmacott, Zora, spune Neil, râzând. Hai 
să ne împărtăşim gândurile! Nu vrei să te aşezi în fotoliul-puf? o 
imită el pe consiliera şcolii. 


Zora pufneşte. 


— Aţi văzut că au demarat o anchetă? în Departamentul 
de Poliţie din Castle Cove? Pentru abuz în serviciu? 


— Anchetă, spune Neil, chicotind. 
— O, Doamne, mai taci din gură! Ai 17 ani, nu 7! strigă 
Zora. 


— Sst! spune Spike. începe. 
Ne ridicăm cu toţii privirile. Tessa Hopkins se află într-un studio 
frumos luminat, cu faţa spre patru femei vădit stânjenite. 


Westmacott, Sharon Yang de la cantină, care pentru noi va 
rămâne veşnic Madam Prânz, domnişoara Hollister, profesoara 
de algebră, şi Patty Hansen, profesoara de istorie. 


— Huooo! strigă Neil. Huooo, Patty, pentru nota proastă 
pe care mi-ai dat-o la testul cu Henric al VUl-lea! 


„Mă aflu aici alături de patru dintre femeile care au avut o relaţie cu 
Matthew Donovan, acuzat acum de crimă. Săptămâna trecută a ieşit la 
iveală faptul că Donovan a purtat în trecut numele de Paul Bradford, fiind 
moştenitorul imperiului financiar al familiei Bradford. Sub această 


identitate, a fost considerat suspect în cazul dispariţiei primei sale soții, 
Penny Jefferson, cu mai bine de 20 de ani în urmă. Bradford şi-a schimbat 

Camera video se retrage în aşa fel încât să le putem vedea pe 
toate cinci. Westmacott stă în stânga, Madam Prânz Yang e în 
mijloc, iar alături se află domnişoara Hollister şi domnişoara 
Hansen. 


— Sper s-o întrebe pe Madam Prânz de ce a fost anulat 
meniul cu taco de marţi, spune Spike. Asta da breaking news! 


Tessa Hopkins îşi trece mâna prin păr, gest care a devenit 
aproape o carte de vizită. 


„ Ce ne puteţi spune despre omul pe care l-aţi cunoscut drept Matt 
Donovan?” 


Se aşterne o tăcere apăsătoare, până când domnişoara Hansen 
se hotărăşte s-o rupă în cele din urmă. 


„Putea fi extrem de fermecător. Avea - are - nişte ochi izbitori. Părea să te 
vadă cu adevărat. Să te înţeleagă. ” 


— Sau poate, spune Spike, pe un ton grav, încerca să-şi 
dea seama cum să te împingă de pe stânci. Pare să fie un modus 
operandi în cazul lui. 


„0, da!”, intervine Madam Prânz. „Te tratafoartefrumos. ” 


„Şi ce cadouri îţi făcea!”, spune domnişoara Hansen, plimbându-şi degetele 
pe gâtul gol, acolo unde trona cândva un colier scump de perle, după cum 
am văzut din pozele postate pe Facebook, şi care se află acum, conform 
spuselor lui Ricky Randall, în custodia poliţiei. 


„Da, bijuteriile”, spune Tessa Hopkins. „Sau călătoriile făcute în weekend la 
Santa Barbara. Dar nu v-aţi întrebat cum de-şi permitea toate acestea? 
Dintr-un salariu de profesor şi antrenor?” 


Madam Prânz şi domnişoara Hansen se uită una la cealaltă. 


„Ei bine... avea bani. Mi-am imaginat că... Nu ştiu... Acum, că stau bine să 
mă gândesc, am crezut... ce zice lumea acum... Că folosea banii lui Brooke”, 
spune domnişoara Hansen, cu ochii în lacrimi. 


„Minţea de îngheţau apele”, intervine deodată Westmacott. „O ştim acum 
prea bine. Dar îl credeai, pentru că bărbaţii drăguţi sunt o raritate. Dai 
numai de jigodii până ai şansa să întâlneştipe cineva cumsecade. îi eram 
atât de recunoscătoare! ” 


îşi lasă ochii în pământ, cu buzele tremurând. 


— Uf, Westmacott! spune Spike. îmi rupi inima, fetiţo. 
„Nu vezi anumite lucruri când eşti îndrăgostit”, spune 
domnişoara Hollister, dând din cap. 


Westmacott îşi aţinteşte privirea spre Hollister. Nu-i mai 
tremură buzele, dar ochii îi trădează... o durere copleşitoare. 


— E complet aiurea, murmură Zora. Să stea toate 
laolaltă şi să vorbească despre un tip pe care, poate, l-au iubit 
toate cu disperare. Apropo, are voie să facă emisiunea asta 
înainte ca antrenorul să ajungă la proces? 


— Paul, spune Neil. îl cheamă Paul Bradford. 
—Ne-a fost antrenor, răspunde Zora. 


—Nu cred că aspectul ăsta face parte din codul etic al Tessei 
Hopkins, îi spun eu Zorei. Dar sunt convinsă că nu pot vorbi 
despre anumite dovezi specifice. 


—Pe nimeni nu interesează acum codul etic, intervine Neil, 
întinzându-se cât e de lung pe podea. Anderson a fost invitat la 


Oprah. Credeam că n-ai voie să profiţi de pe urma unei crime. 


—N-a comis el crima, îi răspund. Aşa că poate să dea câte 
interviuri vrea şi să facă şi bani din asta. 


— Apropo, Iris, spune Zora, avocata aia a ta cam zurlie nu ţi-a 
spus dacă Steve nu e şi el acuzat de ceva? La urma urmei, a 
declarat că e vinovat, apoi a retractat. Nu poate fi considerat 
sperjur? Doar s-a lăsat mituit şi a minţit în declaraţii. 


Degetele-mi zăbovesc deasupra telefonului. 
— Poftim? Nu, nu ştiu. Nu mi-a spus nimic despre asta. 
Scrie-i odată, aud un glas în minte. Scrie-i un mesaj lui 


Alice! Ar trebui să fie şi ea aici. I-am putea fi prieteni. Bine, nu 
eu, nu pentru mult timp, dar Spike, Zora şi Neil ar putea s-o 
integreze în cercul lor. Vor avea grijă de ea. 


— S-a descurcat tipu', spune Neil. Cum de femeile astea 
n-au aflat una de alta? 


„Hai să vorbim de... celelalte aspecte!”, spune Tessa, cu glas domol. 
„Povestea a început sub auspicii romantice, cu trandafiri, lumânări şi băi cu 
spumă. Ce s-a întâmplat apoi?” 


„l-am propus să ne căsătorim”, răspunde domnişoara Hansen, cu glas 
ferm. „Şi a dat înapoi. A spus că asta nu se va întâmpla niciodată, că încă 
suferă după pierderea soţiei. Şi că nu vrea s-o supere pe... Brooke. ” 


Westmacott are practic mâinile albe de cât de tare le ţine împletite 
în poală. 


„A doua soţie”, intervine Madam Prânz. „Deprima n-a ştiut nimeni. Cel 
puțin, eu n-am ştiut. ” 


„Nici eu”, răspunde domnişoara Hansen. 
„Şi pentru mine a fost o surpriză”, spune Westmacott, cu glas domol. 


Se face roşie la faţă ca racul. 


„ Cred că îl interesau doar femeile bogate ”, spune Madam Prânz. „N-avea 
de gând să se însoare cu noi dacă n-aveam bani. Era evaziv în privinţa asta. 
Se tot plângea că...” 


Domnişoara Hollister încuviinţează din cap. 


„„„. Că nu-i ajung banii pe care îi primea lunar pentru creşterea lui Brooke. 
Şi că atunci când ea avea să împlinească 18 ani... ” 

„ Urma să piardă accesul la ei. Ea îşi primea banii, iar el rămânea de 
izbelişte. ” 


„Exact”, spune domnişoara Hansen, pufnind. „Acum am aflat de cele cinci 


milioane. ” 

„Apoi mi s-a părut ciudat că a venit la mine atât de târziu în noaptea aia. 
Noaptea în care s-a întâmplat”, spune domnişoara Hollister, răsucindu-şi 
printre degete o şuviţă de păr. „în mod normal, venea mai devreme, apoi 
pleca. Dar, în seara aia, dormeam deja când a venit la mine şi părea... 


nervos. 


„Rezista ore-ntregi, dacă știți ce vreau să spun”, intervine, râzând, 
domnişoara Hansen. 


—Opa! Devine scârbos, spune Zora. Trebuie să-mi clătesc mintea 
cu clor. 

—Par cam... nepăsătoare, murmură Spike. La urma urmei, o fată 
şi-a pierdut viaţa, iar ele se întâlneau cu un criminal. 


—Nu şi Westmacott, subliniez eu. Uitaţi-vă la ea! Abia mai 
reuşeşte să-şi ţină cumpătul. 


Westmacott răsuflă sacadat, roşie în zona gâtului, vădit iritată. 
îmi pare rău pentru ea. S-au despărţit de curând şi acum trebuie 
să asculte descrierile altor femei referitoare la performanţele 
antrenorului... în pat. Dureros, probabil. Şi singura cu care vreau 
să vorbesc despre toate astea e Alice Ogilvie, care ar face 
comentarii răutăcioase despre Westmacott şi celelalte femei, 
presărate, probabil, cu catralioane de citate din romanele 
Agathei Christie, pe care 


numai ea le înţelege... în stilu-i caracteristic. Complicat şi 
fermecător, misterios şi enervant. 


O să-i duc dorul. 

„Senzaţionalul moare repede - teama e longevivă.” 
- AGATHA CHRISTIE, MOARTE ÎN NORI 


MAMA A VENIT ACASĂ de Ziua Recunoștinței. Tata n-a putut - 
trebuia să încheie o afacere în China. Ziua Recunoştinţei e o 
sărbătoare americană, Alice, mi-a spus el când am vorbit acum 
câteva zile pentru prima dată după săptămâni întregi. în restul 
lumii viaţa continuă ca de obicei. 


La început, am crezut că mama a înţeles, în sfârşit, că mi-ar 
prinde bine compania ei, ţinând cont de cele întâmplate. Dar nici 
n-a ajuns bine acasă că m-a şi anunţat că îşi făcuse programare 
la un renumit salon de coafură din Los Angeles pentru vineri 
dimineaţă, programare pe care nu putea s-o rateze. E vorba de 
Alfredo Dominguez, Alice, mi-a spus ea. Hairstilistul lui Reese 
Witherspoon. Trebuie să mă înţelegi. 


Am încuviinţat din cap, spunându-mi în gând: Măcar o să fie aici 
de Ziua Recunoştinţei şi o să petrecem împreună sărbătorile, ca 
să aflu în secunda următoare că avea să plece chiar de Ziua 
Recunoştinţei ca să ajungă la timp la Los Angeles şi să se cazeze 
la hotel. Doar nu putea să-l lase să aştepte pe Alfredo. 


Casa e, aşadar, din nou goală. Mă plimb dintr-o cameră într-alta, 
de parcă m- aş aştepta să găsesc pe cineva acolo, dar ştiu prea 
bine că nu e aşa. Când a aflat că mama avea să vină acasă, 
Brenda şi-a făcut planuri să se ducă la San Diego ca să-şi viziteze 
fiica. A plecat aseară, după ce mi-a lăsat suficientă mâncare 
pentru câteva zile, asigurându-se că totul o să fie în regulă. Mi-a 
spus că putea să rămână cu mine dacă voiam. Că putea să-şi 
anuleze planurile. Dar i-am spus să plece. O să mă descurc. 


Şi chiar mă descurc. Am stat de multe ori singură, nici nu mai 
ştiu de câte ori, deşi în trecut găseam mereu pe cineva care să- 
mi ţină companie. Steve, Brooke, Kennedy, Park... cineva care să 
îndulcească, prin prezenţa sa, pustietatea apăsătoare din casă. 


Când mama a plecat acum câteva ore, m-am întins după 
telefon, dar am realizat că n-am pe cine să mai sun. 


Pe cer încep să se adune nori negri. Când intru în salonul unde 
se ia masa de obicei, văd pe peretele camerei umbre stranii, 
aruncate de armura ciudată luată de tata din Italia acum câţiva 
ani, şi mi se face pielea de găină. Nu pot să rămân aici. 


Mă duc iute în holul de la intrare, îmi iau haina şi geanta şi ies ca 
o furtună pe uşă. 


Zece minute mai târziu stau în maşină în faţa unei clădiri de 
apartamente. Nu ştiu ce caut aici. N-am mai vorbit cu Iris de la 
incidentul din bibliotecă. Deşi m-am gândit să-i scriu de 
nenumărate ori, nu ştiu ce să-i spun. 


Nu mi s-a întâmplat niciodată ca o ceartă să lase urme atât 
de adânci în sufletul meu, iar prietenia să rămână intactă. 


Cu o cutie cu plăcintă la subraţ şi cu palmele tot mai transpirate 
cu fiecare pas pe care îl fac, urc treptele spre apartamentul lui 
Iris. Tot drumul până aici mi- am conceput tot felul de discursuri 
- îmi pare rău. Nu trebuie să-mi spui nimic despre Whispering 
Pines sau despre tatăl tău dacă nu vrei. Am putea să ne vedem 
din nou? -, dar, în timp ce mă apropii de etajul ei, totul mi se 

pare aberant. Doamne, clm3Oşesc oamenii să facă asta? Să-ţi 
ceri scuze e de căcat! 


Când ajung la etajul al treilea, se aude un strigăt puternic de 
undeva de sus. Sărbătorile mereu scot tot ce-i mai bun din 
oameni. 


în faţa apartamentului 317 îmi şterg palmele pe cămaşă, trag 
adânc aer în piept şi bat la uşă. Un alt strigăt spulberă tăcerea. O 
clipă! Se aude ca şi cum ar veni din apartamentul lui Iris. 


Bat din nou, mai tare de această dată. 


De cealaltă parte a uşii se aude un târşâit de paşi, urmat de 
scârţâitul încuietorii, apoi uşa se întredeschide câţiva centimetri. 
în prag apare chipul şovăitor al lui Iris. 


— Am adus o plăcintă, îi spun eu, oferindu-i-o ca pe o 
ofrandă de pace. îmi pare atât de... 


— Alice, n-ai ce căuta aici. 

Din spatele ei, se aude un zgomot şi o văd tresărind. 
— Trebuie să pleci. 

—Stai o clipă!... 


Dar, până să apuc să mai spun ceva, îmi trânteşte uşa în nas. 


27 Traducere de Doina Topor. Lidia Grădinaru si Simina-Andreea 
Sprinţeroiu. editura Excelsior-Multi Press. Bucureşti. 1997 (n. t.). 

FIREŞTE CĂ AR FI TREBUIT SĂ PLECĂM. Cum m-am întors acasă 
cu banii pentru meditații, ar fi trebuit să plecăm. Fără să mai 
întârziem vreo clipă. Dar viaţa reală îţi dă mereu planurile peste 
cap. Nimic nu merge cum ai plănuit. Ar fi trebuit să învăţ asta 
până acum. 


Viaţa reală înseamnă să-ţi petreci două zile încercând să-ţi 
convingi mama că puteţi pleca în sfârşit, că aveţi bani, şi Te 
implor, mama, hai să plecăm, hai să nu ratăm şansa asta! Dar 
Castle Cove e casa ei, e singurul loc în care a trăit. Marea, Moon 
Landing, cimitirul unde sunt îngropaţi părinţii ei. 


Să laşi în urmă ceea ce ştii e înspăimântător. Să o iei de la capăte 
înspăimântător. 


Dar am reuşit în cele din urmă. Am convins-o. l-am arătat banii. I- 
am arătat confirmarea rezervării unei cămăruţe la motelul din 
Whispering Pines. Putem sta acolo până găsim ceva în altă parte. E 
nevoie de barmaniţe peste tot. E o profesie mobilă. Şefa ei de la 
Moon Landing cunoaşte pe cineva, care cunoaşte la rândul său pe 
altcineva, care are nevoie de o barmaniţă acolo. Neam împachetat 
numai lucrurile strict necesare. Am îndesat mâncarea într-o ladă 
frigorifică. O puteam simţi. îi puteam simţi gustul pe limbă. 
Libertate. Aerul rece care pătrundea pe geamul deschis în timp ce 
străbăteam autostrada în puterea nopţii. îmi şi imaginam cum avea 
să fie când vom fi departe de el. Atât de departe, că nici nu ne vom 
mai gândi la el. 


Dar n-am reuşit să plecăm la timp. Am fost proastă. Am crezut că 
va petrece Ziua Recunoştinţei cu noua lui familie, pentru că acolo 
stă de obicei. 


Când am auzit bătaia în uşă, mi-am imaginat că e Spike sau chiar 
Alice, 


oricât de ciudat ar suna. 


Dar, când deschid uşa, dau de El. în carne şi oase. 


— Salut, fetelor! ne spune în prag. 


îmi îndeasă degetul sub bărbie, cum face de obicei. Pare mai 
slab de când nu l-am mai văzut. Sângele îmi îngheaţă în vene. 


—Jeff, murmură mama, cu glas pierit, în spatele meu. 


— Pleci undeva, Patsy? întreabă tata. Ai haina pe tine. 


Se furişează înăuntru. Trece pe lângă mine şi închide uşa. 
Atinge în treacăt veioza din preajmă. Aceasta se clatină, gata 
să cadă. O aşază cu blândeţe la loc. 


— E frig afară. Doar nu vreţi să răciţi casa. 

E greu să descrii cum îţi simţi corpul când ţi-e frică, cu adevărat 
frică, de durere. Toate momentele în care ai simţit durere 
înainte ţi se învălmăşesc în minte, amorţindu-ţi simţurile. 
Durerea nu mai pare atât de copleşitoare când ai simţurile 
amorţite. 


încheietura ruptă astă-vară n-a fost primul incident. A fost doar 
primul vizibil pentru cei din jur. 


Tata scrutează cu privirea sufrageria înghesuită, zăbovind 
asupra mamei, îmbrăcată în palton, cu capul în pământ, asupra 
celor două geamantane împachetate în grabă, a lăzii frigorifice 
şi a celor trei pungi de cumpărături îndesate cu lucrurile de care 
credeam că avem nevoie. 


— Ce se petrece aici? întreabă el 
Are vocea tăioasă ca pumnalul. Ascuţită şi stridentă. Mama înghite 
în sec. 


— Patsy? 

Curajul îi piere cu fiecare clipă, se scurge din ea. 


—Iris, ce se petrece aici? 


—N-ar trebui să fii aici, spune mama, cu glas monoton. Avem 
ordinul de restricţie. 


— Plecăm, îi răspund. Departe. Cât mai departe de tine. 
Nu ştiu de unde vin cuvintele. N-aş putea să vă spun. îmi 


scapă, pur şi simplu, printre buze. îmi ţin o mână îndesată în 
buzunarul hainei, cu degetele încleştate pe plicul înţesat cu bani. 


Porneşte apoi spre mama, rostind cuvintele cu glas tunător. 

O altă bătaie se aude atunci în uşă. O întredeschid uşor. 

Alice. Cu o plăcintă în mână într-o cutie de cositor. 

— Am adus o plăcintă, spune ea, şovăitoare. îmi pare 
atât de... 

—Alice, n-ai ce căuta aici, îi răspund. Pe un ton neutru. Măsurat. 
— Trebuie să pleci. Mă priveşte confuză. 


—Stai puţin!... 

îi trântesc uşa în nas. îmi strecor mâna liberă pe piciorul veiozei. 
Şi privesc cum totul începe să se mişte cu încetinitorul, ca într- 
un vis. 

LAS PLĂCINTA JOS, în faţa uşii de la apartament. Dacă o 
iau cu mine acasă, Brenda o să mă întrebe mâine ce s-a 
întâmplat şi nu ştiu cum să-i explic. îmi dau seama că ceva 
nu e în regulă, dar... 


Gândul îmi e întrerupt de un alt strigăt din apartamentul lui Iris. 
încremenesc pe loc. 


Să bat din nou la uşă? Iris mi-a spus foarte clar că vrea să plec, 
dar nu mi se pare normal ce se petrece. Trebuie să fac ceva. îmi 
scot telefonul din buzunar şi văd un mesaj de la sursa mea 
anonimă. 


Noutăţi: cei de la laborator au găsit probe ADN neidentificabile 
pe hainele lui Brooke 


Scriu un răspuns cu degete tremurânde. 


Am nevoie de ajutor Eşti bine? 


Unde eşti? 


Acasă la prietena mea mi-e frică sunt zgomote - cred că se 
întâmplă ceva ar putea să aibă probleme Unde anume 


Clădirea de apartamente de la malul mării Sună la 911. Sunt acolo 
în 1 


Cu inima bubuind în piept, sun la 911 şi le spun ce se petrece. 
Nici nu termin bine discuţia că din apartamentul lui Iris se aude 
un zgomot şi mai puternic şi, o clipă mai târziu, uşa se deschide 
larg. Tresar speriată şi fug spre scări cât mă ţin picioarele. Aud 
în spate nişte paşi care se apropie cu iuţeală. 


Când ajung în capul scărilor, îmi întorc privirea şi văd un bărbat 
slab, cu chipul aspru, care aleargă spre mine. Acelaşi bărbat din 
raportul trimis de sursa mea anonimă. 


Tatăl lui Iris. 


Simt un ghem de spaimă în stomac şi sunt tentată s-o iau la fugă 
înainte să mă prindă din urmă. Asta aş fi făcut acum o lună. Aş fi 
fugit de problemele altora şi m-aş fi întors în casa mea imensă şi 
pustie, ferecând uşa în urma mea şi prefăcându-mă că n-am fost 
niciodată aici. Aşa am făcut mereu cu Brooke şi cu celelalte fete 
şi poate, dacă n-aş fi făcut aşa, dacă ne-ar fi păsat fiecăreia puţin 
mai mult de cealaltă, Brooke ar fi aici cu noi în loc să fie... 
moartă. 


Teama se înteţeşte şi apoi se aprinde în ceva cu totul diferit. 
Furie. Sunt Alice Ogilvie, la naiba, şi n-am rezolvat un caz de 
crimă ca să dau bir cu fugiţii din calea unui ticălos, care în mod 
clar îi face viaţa un iad prietenei mele. 


E în capul scărilor acum, la câţiva paşi distanţă de mine, 
coborând câte două trepte deodată. Mă izbeşte un miros 
puternic de bere şi văd că are chipul brăzdat de o dâră de sânge. 


Bravo, Iris! 


Când trece pe lângă mine, întind piciorul şi îi pun piedică. 


Icneşte, cu braţele zvâcnind prin aer, şi îşi pierde echilibrul, apoi 
se prăbuşeşte pe scări şi se rostogoleşte până se loveşte cu 
putere de peretele de la baza treptelor. 


Se ghemuieşte de durere, cu braţele încleştate de jur împrejurul 
picioarelor, apoi îşi întoarce uşor, atât de uşor, capul - jur că 
timpul s-a oprit în loc - şi mă străfulgera cu o privire ucigătoare. 
Tremur ca varga din cap până în picioare. Trebuie s-o iau la fugă 
înainte să se ridice. 


Fug. Când trec pe lângă el, întinde mâna şi mă apucă de glezne, 
dar mă răsucesc şi sar trepte după trepte până ajung 


jos. 
Nu ştiu ce să fac. Dacă se va ridica în picioare - şi o va face fără 


doar şi poate -, o să mă urmărească şi e mult, mult mai mare 
decât mine. Am nevoie de dovezi. De un dosar al existenţei sale. 


în parcare, scrutez cu disperare maşinile, căutând-o pe a lui. O 
zăresc în colţul cel mai îndepărtat şi mă îndrept în fugă spre ea, 
uitându-mă înăuntru pe geamuri. Sub scaunul de lângă cel al 
şoferului, văd, pe jumătate ascunsă, o rangă de fier. Dumnezeule 
mare, are o armă? Nu ştiu ce să fac, dar ştiu că nu- 1 pot lăsa pe 
individul ăsta să le mai facă viaţa un iad lui Iris şi mamei ei. 


încep să fotografiez. Plăcuța de înmatriculare. Ranga de fier. Tot 
ce mi se pare util pentru identificarea lui. Tot ce l-ar putea plasa 
în spatele gratiilor. 


Aud un zgomot în spatele meu. Mă întorc, cu inima cât un purice, 
dar nu văd nimic, apoi un geamăt puternic străpunge tăcerea. O 
clipă mai târziu, aud altul. Se ridică? Dacă se întoarce la ele? 
Trebuie să-l împiedic. 


Deschid portbagajul maşinii mele şi iau primul lucru pe care îl 
văd - o frânghie care face parte din harnaşamentul calului dăruit 
de părinţii mei. Habar n-am ce o să fac cu ea, dar îmi conferă un 
sentiment minim de siguranţă în timp ce mă întorc iute spre 


trepte. De unde mă aflu, văd locul unde căzuse. E gol. 


Spaima mi se cuibăreşte în suflet. Unde s-a dus? 


Aud apoi un târşâit de paşi. Venind spre mine. Un glas îmi strigă 
prin minte: Urcă-te în maşină, Alice! Pleacă de aici! Dar nu pot 
s-o fac. Nu pot s-o las singură pe Iris cu omul ăsta. Strâng cu 
putere frânghia în pumni şi rămân pe loc. 


O clipă mai târziu îl zăresc la baza scărilor. Doamne, ce fac? Are 
cu cel puţin 45 de kilograme mai mult decât mine. N-am cum să- 
l dobor. E cel mai prost plan pe care l-am conceput vreodată. 


Şi atunci se petrec două lucruri simultan: tatăl lui Iris se 
îndepărtează de scări, venind spre mine cu paşi împleticiţi şi o 
expresie sălbatică pe chip, iar în depărtare se aude sirena unei 
maşini. Zgomotul îi distrage, pentru o clipă, atenţia; se află cam 
la trei metri distanţă de mine acum şi strâng şi mai tare frânghia 
în mâini, gândindu-mă că, poate, asta e ocazia să trec la acţiune. 
Să-l opresc cumva. Se întoarce apoi spre mine şi ne încleştăm 
privirile în timp ce fiori reci de spaimă îmi străbat şira spinării. 


Merde! 


Un zâmbet malefic îi apare pe buze şi realizez atunci de ce era 
Iris atât de disperată să plece din oraş. 


— Stai pe loc! îi strig eu, dar pufneşte în râs şi simt cum mi se 
întoarce stomacul pe dos şi porneşte spre mine, întinde mâna, 
când o altă maşina intră în trombă în parcare, o maşină civilă, 
dar cu un şofer pe care l-aş recunoaşte oricând. 


Rafael Ramirez. 


Fireşte. îşi face stagiul la secţia de poliţie ca student în primul 
an la Castle Cove Community College. Mi-a spus asta vara 
trecută, când am fugit de acasă şi m-a găsit pe marginea 
drumului cu o maşină distrusă şi o durere de cap cruntă şi şi-a 
petrecut cinci zile cu mine, ajutându-mă, dar am uitat. E cât se 
poate de firesc să facă asta. Remy Jackson a fost verişoara lui. 

MAMA MĂ ŢINE ÎN BRAŢE. Mă simt cam ameţită după lovitura 
primită. Stăm pe podea. Are haina ruptă, cu nasturii împrăştiaţi 
pe covor de jur împrejur. Nu spunem nimic, pentru că ce e mai e 
de spus? Am fost de multe ori în situaţia asta. 


— Iris? mă strigă Alice, cu voce tremurândă. Am chemat 
poliţia. Sunt aici şi... 

Nu vreau să mă vadă în halul ăsta. Nu vreau să vadă nimic din 
toate astea. Vreau să dispară pur şi simplu. 

—Te rog să pleci, îi spun. 

—Iris, tipu’ ăla... 


— Te-am rugat să pleci. 


—Iris, intervine mama, încet. E prietena ta. 

— Pleacă! îi spun, cu glas răstit. întoarce-te la casa ta imensă şi 
la toţi banii tăi şi la toţi prietenii tăi bogaţi! N-ai ce căuta aici, 
nu înţelegi? Unii oameni nu pot fi salvaţi. 


O privesc crispându-se. Ezită, apoi se întoarce şi o ia la fugă spre 
uşă, lovindu-se de un tip care intră în cameră. O apucă de braţ, 
dar se smulge din strânsoarea lui şi dispare pe palier. 


— Lasă-mă să văd! îmi spune, aplecându-se spre mine. 
Trebuie să văd dacă ai nevoie de îngrijiri medicale. Bănuiesc că e 
opera tipului încătuşat din 


parcare, nu? 


îmi pare cunoscut, dar nu ştiu de unde să-l iau. Abia reuşesc să- 
mi adun gândurile. De ce e atât de tânăr? Poliţiştii nu pot fi atât 
de tineri. Şi nu poartă uniformă albastră. 


îmi pipăie faţa, cu blândeţe. 


—O să te alegi cu un ochi învineţit, murmură el. Dar nici 
individul nu arată mai bine. Care dintre voi l-a pocnit? 


—Eu, îi răspund. 
— Poliţia o să vină în curând. Ce s-a întâmplat? o întreabă pe 
mama. Vă sfătuiesc să cereţi ordin de restricţie. 


—Am făcut-o deja. Anul trecut, în august, îi răspunde ea. Ne 
pregăteam să plecăm. De tot. Când şi-a făcut apariţia aici. E 
numai vina mea. Dar tu cine eşti? Nu eşti poliţist. 


— Sunt... student. La criminalistică. îmi fac stagiul în poliţie. E 
complicat. 
Dar puteţi să aveţi încredere în mine. Spuneţi mai departe! 


—Mama... 
—A început să mă lovească şi fiica mea a sărit să mă apere, 


continuă mama, întrerupându-mă. L-a lovit cu veioza. Apoi a 
atacat-o, iar banii... 


—Ce bani? 


Se uită de jur împrejur, la dezordinea din apartament, la hainele 
împrăştiate peste tot pe podea, la conţinutul sacoşelor de 
cumpărături împrăştiat peste tot, la agenda cu însemnări din 
anchetă. Am vrut s-o iau cu mine. 


Ceva nu-mi dă pace când îi privesc trăsăturile atât de tinere. Aş 
vrea să am mintea limpede. 


—A dat meditații unei colege de la şcoală. Banii erau plata ei şi 
plicul i-a ieşit din buzunar... 


—Aşa l-am făcut să plece. I-am dat banii şi i-am spus să ne 
lase în pace, adaug eu. 


Băiatul ia agenda de pe jos. Şi o deschide. Se uită la mine cu o 
expresie uluită pe chip. Mai multe beculeţe mi se aprind în 
minte. îl revăd cum o apucă pe Alice de braţ la uşă. E tânăr. Şi 
chipeş... cu o atitudine uşor nonşalantă. 


Astăzi nu poartă ochelari de soare ca atunci, la înmormântare. 
Rafael Ramirez. 

Şi în clipa aceea... 

—Tu eşti, spun eu. Tu eşti sursa anonimă a lui Alice, nu-i aşa? 


—Da, îmi răspunde. lar tu eşti partenera de investigaţii a lui Alice. 


Capitolu 
au 4 kormere 15:33 


„— Dragostea poate fi uneori înspăimântătoare. 


— De aceea majoritatea marilor poveşti de dragoste sunt 
tragice.”* 


- AGATHA CHRISTIE, MOARTE PE NIL 


SUNT DIN NOU ACASĂ. în casa asta imensă şi pustie, singură. 
Stau în maşină, pe alee, pentru că nu-mi vine să intru. Spaima şi 
adrenalina îmi curg încă prin vene, iar prin faţa ochilor îl revăd 
pe tatăl lui Iris cu ochii scăpărând de furie. Dacă Raf n-ar fi 
ajuns la timp... Clatin din cap. Nu mă pot gândi la asta. 


Mă sprijin de spătarul scaunului şi închid ochii, procesând tot ce 
s-a întâmplat în ultima lună, şi amploarea evenimentelor mă 
izbeşte cu puterea valurilor de la baza stâncilor. Raf a fost sursa 
mea anonimă de informaţii. Brooke e moartă. Ucisă de tatăl ei. 
Tăcerea din maşină devine tot mai răsunătoare, aşa că pornesc 
motorul ca să ascult nişte muzică. Mi-e dor de Brenda. 


Bună, îi scriu eu. 
îmi răspunde imediat. 
Mi-e dor de tine. 


îmi tremură buzele. 


Şi mie mi-e dor de tine. Eşti bine? 
Da. Doar că... e prea multă linişte aici. 


Urmează o pauză, apoi începe să scrie: îmi pare atât de rău. 
Mă întorc în curând. 


Ştiu, îi răspund. Nu vreau să se simtă vinovată pentru că a plecat să-şi 
viziteze fiica. Mă descurc. 


Ştiu că oamenii sunt ocupați azi... Ce-ar fi să faci o vizită pe la 
grajduri? Să vezi ce face Fulg-de-Nea? N-ai mai trecut pe acolo 
de vreo câteva luni bune. 


îmi dau ochii peste cap. Să-mi văd calul? Apoi o imagine îmi 
trece deodată prin faţa ochilor, cu calul meu stupid, singur, într- 
o boxă stupidă. Ca mine. 


Poate mă duc. Te iubesc. 


Şi eu. 


Las telefonul în compartimentul pentru căni din consola de 
mijloc. Cred că o să mă duc să-mi văd calul stupid. 


Grajdurile Frontoanelor Verzi se află pe dealurile cu vedere spre 
Castle Cove. Am fost acolo doar de câteva ori după ce l-am primit 
în dar pe Fulg-de-Nea şi, cum nu există semnal în zonă, îmi ia 
ceva până găsesc, în sfârşit, locul. 


Intru în parcare stârnind un nor de praf. E pustie; doar o singură 
maşină e parcată vizavi, dar n-ar trebui să mă mire. Cine vine 
aici de Ziua Recunoștinței? 


Rataţii, aud, pe neaşteptate, un glas în minte. lată cine, Alice! Rataţii! Simt 
un nod în gât. Mai taci odată! Trântesc portiera şi mă îndrept prin praf spre 
grajdurile goale. Cam pe la jumătatea rândului, îl găsesc pe Fulg-de-Nea 
mâncând nişte fân. Rămân o clipă pe loc, privindu-l cum îşi ia masa. Ce fac 
oamenii cu caii? îi dezmiardă ca pe nişte animale de companie? Habar nu 
am. 


Intru în boxă şi Fulg-de-Nea nechează uşor. Ne privim un timp şi, 
jur, mă străbate deodată ceva. Un calm absolut. Brenda îmi 
spune mereu că echitaţia e ca o terapie, dar n-am crezut-o 
niciodată. Poate n-ar fi rău s-o încerc şi eu. 


Iau şaua de pe jos şi reuşesc s-o prind pe spinarea calului, apoi îi 
pun şi frâul. 

Sunt gata să-l scot din boxă când aud pe cineva intrând în 
grajduri, apoi tăcerea e spulberată de tropăitul altor copite de 
cal. Mă crispez din cap până în picioare. Nu vreau să dau peste 
un alt iubitor de cai şi să mă trezesc angrenată într-o discuţie 
fără sfârşit despre echitație. Trebuie să plec de aici. 


îi şoptesc lui Fulg-de-Nea că îmi pare rău şi încep să-i desfac în 
tăcere căpăstrul când aud o voce. 


— Măcar pe tine o să te am mereu, Oliver. 
Cum să numeşti aşa un cal? Oliver? Stupid, dar ciudat de familiar... 


Numele îmi tot bântuie prin minte. De ce mi-e cunoscut? îl 
mângâi încă o dată pe Fulg-de-Nea şi ies pe coridorul care 
întretaie boxele, pornind încet spre locul de unde am auzit 
vocea. Trebuie să descâlcesc misterul. 


în timp ce mă apropii, persoana vorbeşte din nou cu glas 
tărăgănat: 

— N-am vrut niciodată să se întâmple nimic din toate 
astea. A fost o greşeală. Matthew n-ar fi trebuit să ajungă la 
închisoare. Dar lucrurile urmează uneori un făgaş cu totul 
neaşteptat, nu-i aşa? 


Rumeg cuvintele în timp ce îmi arunc ochii dincolo de boxă. 
Despre ce vorbeşte? Despre antrenorul Donovan, despre 
închisoare, şi pielea mi se face deodată de găină când îmi 
amintesc mesajul pe care mi l-a trimis Raf ceva mai devreme. Cel 
despre descoperirea altor probe ADN. 


Inima mi-o ia razna în piept. Trebuie să plec cât mai repede de 
aici. Şi să-l sun pe Raf. îmi scot telefonul din buzunar, dând să 
plec cât mai iute, dar, când mă răsucesc pe călcâie, piciorul mi 
se împiedică de pământul denivelat şi mă prăbuşesc pe podea. 
Telefonul aterizează cu zgomot la câţiva paşi depărtare. 


— Alice? spune vocea. Ce cauţi aici? 


Iat-o - privindu-mă de sus, cu tunica ei urâtă, presărată de jur 
împrejurul gâtului cu tot felul de pătrăţele şi steluțe. Doar că una 
dintre steluțe lipseşte. 


O, Doamne! O steluţă din denim. îmi bag mâna în buzunarul gecii 
şi o ating cu vârful degetelor. Steluţa pe care am găsit-o în 
pădure în noaptea în care am pornit pe urmele lui Brooke. 

Ea e făptaşul. 

Doamna Westmacott. 

MAMA DĂ O DECLARAŢIE în sufragerie în timp ce eu vorbesc, 
în dormitor, cu o polițistă. Un alt ofiţer îmi fotografiază ochiul 
vânăt şi umflat. 


— Tatăl tău o ameninţa fizic pe mama ta când l-ai lovit cu veioza? 
întreabă poliţista, cu glas domol şi ochi blânzi. 

—Da, îi răspund. 

Rafael Ramirez stă pe un scaun de răchită din colţul camerei şi 
îmi răsfoieşte agenda cu însemnări. 

—lar după altercaţie i-ai dat banii ca să plece? 

—Nu, intervine Raf, ridicându-şi capul. Ţi-a luat banii cu forţa. 
Corect? Cred că aşa mi-ai spus. Practic, i-a furat. 

—Ăăă... 

Nu, nu aşa s-a întâmplat. Dar cum oare? închid ochii, încercând 
să-mi aduc aminte. 


—Ştiu că e greu, draga mea, dar încearcă să-ţi aminteşti! Şi 
deschide ochii, te rog, pentru mai multe fotografii! 


—Mi-a spus că i-a furat, continuă Raf. Asta e încă o acuzaţie. Pe 
lângă lovire şi alte violenţe. Dacă mi-amintesc bine lecţia. 


Schimbă o privire cu poliţista. 


Cea care îmi ia declaraţia vorbeşte pe acelaşi ton domol: 

— Uneori e greu să construieşti cazurile de violenţă domestică, 
aşa că ne-ar ajuta orice-ţi aminteşti. 

Clic. Bliţ. 

încearcă să-mi spună că aş putea să-l arunc, măcar pentru un 
timp, în spatele gratiilor. Poate. înghit în sec. 


—E confuz totul. M-a lovit. Şi haina... îmi pipăi buzunarul rupt. 
—A luat plicul, spunând că ia banii ca să nu putem pleca. îmi ţin 


răsuflarea. Poliţista notează tot ce spun. 


Mama face nişte ceai. 


— Cu asta mă ocup, spune ea, cu tristeţe în glas. Le ofer 
ceva de băut oamenilor aflaţi în vremuri de cumpănă. Nu înţeleg 
nimic din tot ce s-a întâmplat, cu atât mai puţin asta. 


Şi arată spre agenda mea. Raf o ţine deschisă pe masa din 
bucătărie. Poliţiştii au plecat. Va trebui să ne ducem la secţie 
peste câteva ore pentru alte interogatorii. 


— Ar fi trebuit să-mi spui, continuă mama. E atât de... 
periculos. Dar ce e straniu e că mă simt şi mândră de tine. 
Pentru că n-ai stat cu mâinile-n sân. Pentru că ai încercat să 
rezolvi cazul. De dragul lui Brooke. 


Pune ceştile de ceai în faţa noastră. Şi priveşte dezordinea din 
cameră. 


— Cred că trebuie să fac puţină curăţenie. 

Raf o priveşte strângând hârtiile şi mâncarea împrăştiată din lada 
frigorifică. 

—Alice a vorbit cu tine despre ce i-am spus? mă întreabă, cu glas 


scăzut. 


—în cazul în care n-ai observat, n-am prea vorbit cu Alice în 
ultimul timp, îi răspund, în timp ce capul îmi zvâcneşte de 
durere. Şi ştii ceva? Am şi eu nişte întrebări pentru tine. Ca, de 
pildă, cum v-aţi cunoscut? Ai vreo legătură cu dispariţia ei de 
astă-vară? Ştiu că n-a fost singură. O ştiu pur şi simplu. Şi dacă e 
ceva între voi? Să ştii că are 17 ani şi e o tâmpe... 


— Iris, mă întrerupe Raf, cu glas ferm. Am 19 ani. Am 
învăţat la CC High. îl cunosc pe Steve. îmi aduc aminte chiar şi 
de tine. în anul întâi ai participat la olimpiada de matematică, nu- 
i aşa? 


încuviinţez din cap. 


— Aş vrea să-ţi spun povestea lui Alice, dar nu pot, 
continuă, oftând. Pentru că e povestea ei, nu a mea. Şi nu e nimic 
din ce-ţi imaginezi. Nici pe departe. Tot ce-ţi pot spune e că Alice 
Ogilvie, cea pe care crezi că o cunoşti, nu e adevărata Alice 
Ogilvie. 


Sorb prea repede din ceai şi îmi ard gura. Spumeg de furie, mă 
doare capul, ochii mă înţeapă şi simt spasme de durere din cap 
până în picioare. Ochii îmi înoată în lacrimi. Aş vrea să-i răspund: 
O ştiu mai bine decât crezi, Raf, dar n-o fac. 


—Tu şi Alice aţi făcut o treabă de milioane cu investigația 
voastră, Iris. Ştiu că nu v-am fost de prea mult ajutor. Sunt 
realmente uimit de ce aţi făcut voi două, dar trebuie să-ţi spun că 
am nişte îndoieli. Asta încerc să-ţi spun acum şi asta am încercat 
să-i spun şi lui Alice când i-am scris aseară, dar a refuzat să mă 


asculte. 


—Alice e bună când vine vorba să nu... 


—lIris! Poliţia a descoperit urme de ADN pe geaca de piele 
purtată de Brooke când au găsit-o. Foarte vagi, din cauza 
timpului petrecut în apă. Două seturi. 


Care nu se potrivesc cu profilurile ADN din sistem. 
Las ceaşca jos. Capul mi se învârte ameţitor. 


— Stai, ce? 
—Două seturi. Ar trebui investigate cu mai multă atenţie, mai 
ales acum, dar detectivii de la secţie nu... 


— Stai puţin! îl întrerup, ridicând mâna. 
Mi se aprinde un beculeţ în minte, dar nu reuşesc să-mi dau seama 
ce e. 


— Stai o clipă! A fost găsită într-o geacă de piele? 

în seara când i-am descoperit trupul în apă, am aruncat doar o 
privire de pe stânci. Cât să-i văd picioarele şi fusta. Avea părul 
prins printre crăpăturile stâncilor bătute de valuri. Totul era ca 
într-o ceață, pentru că zăcea acolo, moartă. Şi nu-mi amintesc să 
fi văzut vreo geacă de piele. 


— Da. I-am scris lui Alice aseară, dar nu mi-a răspuns. îşi 
ia laptopul şi accesează un site. 


— Vreau să te uiţi la nişte fotografii. îmi pare rău pentru 
ce o să vezi. N-o să fie uşor, o ştiu prea bine. Sunt poze cu 
Brooke. După ce a fost scoasă din apă. 


înghit cu dificultate. 
Are faţa umflată. Părul plin de alge. Şi pielea cadaverică. Ceva 
nu-mi dă pace. Ceva nu e în regulă cu felul în care arată. 


—Iris, în timpul discuţiei cu Thompson, te-a întrebat cu ce era 
îmbrăcată şi n- ai spus că era într-o geacă de piele când ai văzut- 
o pe autostradă. 


—Dar nu purta nicio geacă de piele. Doar costumul de 
Halloween. Cel de majoretă. Asta înseamnă că... 


îmi iau telefonul, cu mâinile tremurânde, şi îi accesez pagina de 
Instagram, scrutând poză după poză. în niciuna dintre ele nu 
apare purtând vreo geacă de 


iele. şi nu e e fra macar genul 
e geac e car r purt Š 
veche şi onosi pu cup a cum 
ar fI ävut ea. ête e ça Broọ 3 
n-ar purta în veci geci de piele 


ca asta. 


Raf răsuflă adânc, privindu-i pagina de Instagram. 
— L-ai văzut vreodată pe antrenor purtând vreo geacă de 
piele, Iris? Gândeşte-te bine! 


— Nu, îi răspund, clătinând din cap. Niciodată. Nu e 
genul lui. Şi nici al lui Steve. 


E un gest frumos să-i dai geaca de piele unei fete, care plânge, 
singură şi înfrigurată, în pădure. Ca să-i țină de cald. 


Sângele îmi îngheaţă în vene, privind trupul fără viață al lui 
Brooke în geaca de piele. 


Trebuie să iubeşti pe cineva ca să faci asta. Sau măcar imaginea 
persoanei respective. 


Autor necunoscut îmi apar în minte cele două cuvinte de pe panoul nostru. 


— Nu antrenorul e făptaşul, strig eu. Nu e antrenorul! 


Capitolu 
l A ALICE 


24 NOIEMBRIE 16:20 


„Chipul omenesc nu e decât o mască, la urma urmei.”2 - 
AGATHA CHRISTIE, CHIPAROSUL TRIST 


O ÎNTÂMPIN PE DOAMNA WESTMACOTT de pe jos, cu un 
zâmbet fals întins pe toată faţa, chiar dacă glezna îmi zvâcneşte 
de durere. 

— O, bună ziua! 

Pare că nu ştie cum să reacționeze, nefiind sigură dacă i-am 
auzit sau nu spusele. 

Bun. Trebuie să-i menţin incertitudinea. 

— Ce ciudat să vă întâlnesc aici! continui, râzând cu 
nonşalanţă, în timp ce mă ridic cu greu de jos. 

Trebuie să-mi recuperez telefonul. 

Odată în picioare, cuvintele mi se revarsă în cascadă de pe buze. 
— Vă mai amintiţi că v-am spus cu ceva timp în urmă că 
îmi ţin calul aici? Şi dumneavoastră mi-aţi spus că aveți un cal. 
Ce coincidenţă, nu-i aşa? Cine s-ar fi gândit că ne vom întâlni aici 
tocmai azi, de Ziua Recunoştinţei? Ce straniu! 


Mă apropii, uşor-uşor, de claia de fân unde mi-a căzut telefonul, 
dar, de 


fiecare dată când îmi sprijin greutatea corpului pe gleznă, 
durerea mă lasă aproape fără suflare. 


— Tocmai mi-a dat mama mesaj că masa e gata şi mă 
aşteaptă, aşa că trebuie să plec acum, dar ne vedem săptămâna 
viitoare la şcoală, nu? în regulă, atunci. Toate cele bune! 


— O clipă, Alice! 


Vorbeşte cu glas calm, mult prea calm, dar ceva în tonul ei îmi 
stârneşte fiori pe şira spinării. 


— O! îi răspund. 

Ajung la claia de fân şi scotocesc prin ea, ignorând înţepăturile 
de pe braţ. Dau de ceva tare şi îmi încleştez degetele pe obiectul 
respectiv. 


— Aş vrea să mai rămân, dar chiar trebuie să plec. Sunt 
convinsă că mă înţelegeţi... 


Vine deodată spre mine, cu paşi repezi. 
— Am spus să stai o clipă, Alice! 


De data asta cuvintele ei nu mai sună aşa de plăcut. De data asta 
sună ca un mârâit ameninţător şi ştiu că ştie. Ştie că am auzit-o. 


Trebuie să plec cât mai repede cu putinţă. îmi bag telefonul în 
buzunar şi mă răsucesc pe călcâie, dar o mână mă apucă cu 
putere de braţ şi mă trage înapoi, încerc să mă smulg din 
strânsoarea ei, dar mă ţine ca într-o menghină, înfigându-mi 
unghiile în carne. 


— Au! Daţi-mi drumu’! 

Mă zbat să scap, dar nu reuşesc. Mă împiedic şi cad în fund, 
simțind cum durerea de gleznă îmi goleşte plămânii de aer. Se 
prăbuşeşte şi ea în genunchi, slăbind uşor strânsoarea în timp ce 
încearcă să-şi recapete echilibrul. 


Mă ridic, împleticită, în picioare şi apuc primul lucru de lângă 
mine, care se dovedeşte a fi un mop. Minunat! 


— Nu vă apropiați! strig eu, ținând mopul îndreptat spre ea 
ca pe o sabie. 

—Alice! Îmi spune, râzând uşor. Te porți aiurea, adaugă, făcând 

un pas spre mine. 


—Nici vorbă! îi ripostez, lovind aerul cu mopul, şi o fac să se 
retragă. Rămâneţi pe loc! 


Habar n-am ce fac. Vreau s-o iau la fugă, dar mi-e teamă că o să 
mă prindă din urmă la fel ca prima dată. N-aş putea spune că 
sunt o alergătoare redutabilă şi mă tem că am glezna scrântită. 


— Am auzit ce ați spus mai devreme. Am auzit 
confesiunea făcută calului. Despre Brooke! Despre antrenor. De 
ce aţi făcut una ca asta? Hmm? Brooke nu v-a greşit cu nimic 
niciodată. 


îmi dau seama că am obrajii brăzdaţi de lacrimi. 

— De ce? repet, cu glas frânt. Mă priveşte cu ochii mijiți. 
— Ştiam eu că m-ai auzit, Alice Ogilvie. Mereu îţi bagi 
nasul unde nu-ţi fierbe oala. Tu şi amărâta aia de Iris - Doamne, 
ce n-aş da să nu o fi pus să te mediteze, ai fost o influenţă rea 
pentru ea încă din prima zi - dându-vă drept Nancy Drew”, gata 
să dezlegaţi mistere. Brooke nu mi-a greşit niciodată cu nimic? 
Mi-a făcut exact ce ţi-a făcut şi ţie. S-a băgat între mine şi omul 
pe care îl iubeam. în seara aia, când am văzut-o pe marginea 
drumului, am vrut doar să stau de vorbă cu ea. S-o fac să 
înţeleagă. Dar era mult prea supărată şi beată... 


Face un pas înainte şi lovesc din nou aerul cu mopul. 
—Rămâneţi pe loc! 


—Bine, bine, îmi răspunde, ridicându-şi mâinile în aer, şi se 
opreşte imediat. Ce nu înţelegi tu, Alice, ce nu înţelege nimeni, e 
că Matthew urma să mă ia de soţie. Ne iubeam. Ne-am despărţit 


din cauza lui Brooke. Se pare că nu mă 


considera destul de bună pentru el. 
Gura i se schimonoseşte într-o grimasă de furie. 


— Eram acolo în noaptea aia, cu o cutie plină cu lucrurile 
lui Matthew - voiam să le arunc în hău, pentru că o terminasem 
cu el. Apoi am auzit-o pe Brooke peste drum, plângând singură în 
pădure, şi am ştiut că trebuie s-o ajut. Şi poate după aceea avea 
să-i spună şi ea tatălui ei că ar trebui să se căsătorească cu mine. 


Clatină din cap, apoi continuă: 


— Mi-am pus nişte adidaşi vechi de-ai lui Matthew, 
pentru că era noroi şi eu purtam pantofi cu toc... apoi am 
traversat drumul ca să văd dacă e bine. Ar fi trebuit să ştiu că 
eforturile mele aveau să fie în zadar. Săraca fată bogată! Nu era 
chiar atât de angelică cum îşi imaginează toţi, dacă mă întrebi pe 
mine. S- a purtat groaznic de cum m-a văzut; mi-a spus că el nu 
se va însura niciodată cu mine. Că nu m-a iubit niciodată. Se 
purta de parcă era vina mea, de parcă nu încercam s-o ajut când 
era evident că prietenilor ei nu le păsa. A început să ţipe şi am 
încercat s-o opresc. E posibil s-o fi plesnit. Nu mai ştiu. Tot ce 
ştiu e că am văzut-o traversând drumul în fugă spre stânci. 


O umbră îi învăluie chipul şi ridică din umeri. 


— Am prins-o din urmă acolo - am participat la 
concursuri de alergare în facultate, ştiai? La un moment dat s-a 
împiedicat de ceva. A căzut la pământ. Trebuia s-o opresc şi s-o 
fac să mă asculte, aşa că am făcut ce ar fi făcut oricine. Am luat 
unul dintre trofeele de baschet ale lui Matthew din cutia cu 
lucrurile sale şi am lovit-o. Trebuia s-o fac să mă asculte. Atâta 
tot. S-a ridicat apoi în picioare şi... a alunecat. Nu ştiu cum s-a 
întâmplat. Am încercat s-o prind, dar era mult prea departe. 
Când m-am apropiat, sărmana de ea stătea agăţată de stânci, cu 
capul plin de sânge şi încheieturile degetelor albe. Carol, mi-a 
spus, Carol, ajută-mă, te rog! 


îşi înclină capul într-o parte, adâncită în gânduri, în timp ce o 
spaimă cumplită mi se cuibăreşte în suflet. 


— M-am gândit un timp. Pe bune, chiar m-am gândit. Dar 
am realizat în final 


că, fără ea, Matthew va fi liber. Şi am putea fi 


împreună, îmi zâmbeşte, de parcă am fi la fel. 

— Ar trebui să înţelegi asta, Alice, mai bine decât oricine 
altcineva. Faptul că dragostea te împinge uneori să faci greşeli. 
Dar Brooke era o adevărată pacoste. Şi acum, că nu mai e, e mai 
bine pentru amândouă, crede-mă! 


Face un pas înainte, întinzând mâna. 
—Dă-mi mopul, te rog! 


—Brooke era prietena mea, ticăloasă ce eşti! 


O lovesc peste mână cu capătul mopului şi se retrage, frecându- 
şi-o cu o expresie rănită pe chip. 


Nu suntem la fel. Am încercat să-l ajut pe Steve când a 
avut probleme. Nu i-am omorât prietena, ce dracu’! 


N-am folosit niciodată invective în faţa unui profesor, dar am 
sentimentul că eu şi Westmacott nu ne vom mai întâlni pe 
coridoarele aceluiaşi liceu. Una dintre noi nu se va mai putea 
întoarce după episodul ăsta şi nu eu voi fi aceea. De data asta nu 
mai şovăi - arunc mopul spre ea cu toată puterea, apoi mă întorc 
şi o iau la fugă cât de repede pot. 


Ceea ce nu e suficient de repede, se pare. 


Cam pe la jumătatea drumului spre ieşire, aud paşi în urmă şi o 
clipă mai târziu cineva îmi sare în spate. Mă prăbuşesc, cât sunt 
de lungă, pe podeaua grajdului, cu gura şi gâtul pline de praf. 
Mă târăsc în faţă, încercând să mă îndepărtez, dar mă apucă de 
glezna rănită şi mă strânge ca într-o menghină, smucind-o cu 
putere. Aud un trosnet, dar îl ignor. Trebuie să plec de aici. 

Dau cu disperare din celălalt picior, reuşind să mă eliberez, şi 
mă ridic de jos, dar piciorul rănit cedează sub greutatea 
corpului. Şi mă prăbuşesc din nou pe podea. 


Westmacott se târăşte spre mine, cu părul răvăşit şi faţa 


murdară de praf, spumegând de furie. 


— De ce n-ai lăsat-o baltă, Alice? mă întreabă, cu glas furibund. 
N-am vrut să fac rău nimănui. Am vrut doar puţină dragoste. 


O văd cu coada ochiului luând ceva de jos, dar până să-mi dau 
seama despre ce e vorba, mă izbeşte, tare, cu iuţeala fulgerului, 
iar lumea se prăbuşeşte în întuneric. 


28 Traducere de Doina Topor si Lidia Grădinaru. editura 


Excelsior-Multi Press. 


Bucureşti, 1996. 
29 Personaj din cărţi, filme si seriale polițiste pentru 


adolescenţi (n. t.). 

RAF CONDUCE MAI REPEDE decât ar trebui, dar cui îi mai 
pasă? E polițist. Sau, cel puțin, stagiar în poliție. Ce fac, la 
urma urmei, stagiarii la criminalistică? 


—Iris, Îmi spune. Eşti sigură? 
—Uite! îi răspund şi îi întind telefonul. 


îi arăt pagina de TikTok a lui Cole Fielding. Şi pe cea de 
Instagram. Izbitor în geaca de piele, ciufulit şi parcă neîngrijit, 
cu părul în ochi. Cum de nu mi-am dat seama? Cum de m-am 
lăsat orbită de farmecul lui? 


— Cole Fielding, Raf! A avut o relație cu Brooke. N-a fost 
o poveste de dragoste, ci o aventură pasageră. Apoi fiecare şi-a 
văzut de drumul lui, iar ea s-a cuplat cu Steve. Nu cunosc detalii, 
nu urmăresc poveştile astea la şcoală... 


— Treci la subiect, Iris! 


— E geaca lui de piele. Geaca în care a fost găsită 
Brooke. Iar alaltăieri, când ne-am întâlnit în fața biroului lui 
Westmacott, nu mai era îmbrăcat cu ea. O poartă din anul întâi, 
Raf. E o carte de vizită pentru el. Iar povestea cu Kennedy... 


Raf clatină din cap. 


— Nu eşti coerentă. 


— Kennedy. Una dintre Elite. Nu contează. A spus că au 
fost Împreună după petrecerea de Halloween, dar s-a întâmplat 
mai devreme şi asta Înseamnă că 


Fielding a avut timp s-o găsească pe Brooke după povestea cu 
Kennedy şi... Mă opresc. 


—S-a petrecut ceva între ei. Poate s-au certat. Nu ştiu. Poate că 
era gelos pe Steve. Şi-mi vine să urlu, pentru că l-am pus pe 
panoul suspecţilor, Raf. Dar l-am eliminat din cauza filmuleţului 
făcut de Kennedy. 


—Cum rămâne cu trofeul? întreabă Raf. Cel găsit acasă la 
antrenor? 


—Nu ştiu! Poate l-a furat când era cu Brooke? E un tip destul de 
alunecos şi suficient de chipeş cât să te facă să uiţi asta. Poate l- 
a furat ca să-l vândă mai târziu? N-am de unde să ştiu. Dar asta e 
geaca lui. 


—în regulă, îmi spune, în cele din urmă. Uite ce-o să facem! 
Mergem la ring şi o să ne purtăm cât mai firesc cu putinţă. Lasă- 
mă pe mine să conduc ostilitățile, bine? Avem nevoie doar de o 
probă ADN şi de câteva răspunsuri. Mă ocup eu. 


Tastez cu furie pe telefon. 


Alice. Cole Fielding e 


Alice Unde naiba eşti 


Intrăm în parcarea de la Seaside Skate. 
—Al naibii de mulţi oameni pentru o zi de sărbă... 


— Oamenii duc o viaţă mizerabilă, Raf, ripostez, ţipând practic la 
el. Nu toţi vor să mănânce friptură de curcan cu oameni pe care 
nici măcar nu-i plac. Preferă să se ducă la film, să se dea cu 
rolele sau să se afle oriunde în altă parte, dar nu acasă. 


Raf încuviinţează din cap. 


— Corect. Hei, stai puţin!... 

Dar am şi ieşit din maşină şi o iau la fugă spre intrare. Mă prinde 
din urmă înăuntru. Scotocesc prin buzunare ca să plătesc taxa de 
intrare. 


— Nu pot să vă las să intraţi fără să plătiţi, spune Lizzy 
Mancini, fata de la tejghea, elevă şi ea la liceul Castle Cove. 
Douăzeci de dolari pentru două persoane. 


îl privesc pe Raf cu subînţeles. 

— Banii mi-au fost furaţi ceva mai devreme, Raf. 

îi dă cei douăzeci de dolari, iar ea ne aplică pe ambele mâini 
ştampila de acces. 


înăuntru e o atmosferă încinsă şi sufocantă, iar muzica disco 
răsună asurzitor. Lumini multicolore scaldă ringul în nuanțe de 
roz, stacojiu, roşu şi albastru. Cole Fielding stă la biroul de 
închiriere a rolelor. 


Chiar dacă Raf mi-a spus să-l las să conducă ostilitățile, nu pot 
să-l ascult. M- am săturat de povestea asta. Vreau să se termine 
o dată pentru totdeauna. 


— O, bună, Eyeeerriiis! Mă bucur să te văd aici. 


Clatin din cap ca să-mi limpezesc gândurile, pentru că, 
Dumnezeule mare, pe cât e de frumos, pe atât e de posibil să fie 
un criminal, iar asta e extrem de dezamăgitor. 


îi întind telefonul şi îi arăt fotografia lui Brooke, zăcând fără 
suflare la pământ. 


— Cole, asta e nenorocita ta de geacă? Unde ai fost în 
noaptea în care Brooke a murit, după partida de amor cu 
Kennedy? 

îl aud pe Raf mormăind lângă mine: 

— Cole, vrem doar să... 


Cole se face alb ca varul. Gura începe să-i tremure. 


— O, Doamne! Ia asta de aici, Iris! Ce dracu’ tot spui 
acolo? E dezgustător. N-aş face nicio... Am iubit-o. Numai că ştii 
cum e, nu eram la nivelul ei. L-a preferat pe Steve-O. 


Pe faţă îi apare o expresie care-mi stârneşte deopotrivă 
compasiunea şi mânia. 

—Uită-te bine la poza aia, Cole! Şi spune-mi adevărul! Te-ai 

dus după ea. Erai furios. S-a întâmplat ceva între voi. E geaca 

ta! 


—E... O, Doamne!... Nu eu sunt făptaşul, Iris. Fac ce teste vreţi. 
De sânge, de ce vreţi, dar n-am fost acolo. Da, e geaca mea, dar 
nu ştiu cum a ajuns la ea. Nu... 


Neil şi Spike vin la noi pe role, în timp ce Zora îi urmează, cu paşi 
împleticiţi. 

— Bună, Iris! Vrei să te dai cu rolele? întreabă Spike, cu 
speranţă în glas. 

îl ignor, concentrându-mă asupra lui Cole. Cei trei - Zora, Neil 

şi Spike - se învârt în jurul nostru. 


— Unde ţi-e geaca, Cole? N-o purtai când ne-am întâlnit 
în fața biroului lui Westmacott. N-ai purtat-o nici mai târziu. 
Unde e? 


Nu ştiu ce m-a apucat. Ridic glasul. Nu aud nici măcar ce 
încearcă Raf să-mi spună de alături. 


— Westmacott? Nu mai ştiu. Adică nu-mi mai aduc 
aminte. M-a dus cu maşina acasă după detenţia de Halloween şi 
atunci mi-am văzut pentru ultima oară geaca. Eram cam fumat, 
ca să fiu sincer, şi m-a pus să-i car la maşină nişte cutii cu 
pantofi, trofee şi alte chestii în schimbul drumului cu maşina. M- 
am încălzit, mi-am scos geaca... 


Trofee? 


Gândurile mi-o iau în altă direcţie. Apoi în alta. Se învârt. Nu 
mai pot să respir. 


Trofeul pătat de sânge din casa antrenorului. Cutia cu lucrurile lui din colțul 
biroului lui Westmacott. 


— O, Doamne! spunem, într-un glas, eu, Spike, Zora şi Neil. 


Alice, răspunde-mi Alice unde eşti 


ALICE WESTMACOTT ESTE 

„Omul întreg nu-l ştim niciodată, deşi uneori, în scăpări 
rapide, cunoaştem omul adevărat.”% 


- AGATHA CHRISTIE, O AUTOBIOGRAFIE 


MĂ TREZESC PE O SUPRAFAŢĂ DURĂ ŞI în spate mă înţeapă 
ceva ascuţit. îmi răsucesc mâna şi apuc obiectul care mă 
deranjează. Un pai. Ce nai... 


Apoi gândurile îmi năvălesc deodată în capul care îmi pulsează 
dureros. îmi aduc aminte de ce sunt aici. Ce s-a întâmplat. La 
dracu’! Oare de cât timp zac aici? 


Mă ridic cu greu de jos şi totul în jurul meu se învârte. îmi ating 
fruntea cu mâna şi dau de ceva umed şi roşu. Sânge. Trebuie s-o 
opresc. Pe Westmacott. Mi-a ucis prietena. 


Odată în picioare, simt cum glezna şi capul îmi zvâcnesc de 
durere, dar reuşesc să fac câţiva paşi. les din grajduri în 
amurgul soarelui şi o văd pe Westmacott urcându-se în 
maşină. Se pare că nu mi-am pierdut cunoştinţa prea mult 
timp. Pot s-o prind din urmă. 


Mă îndrept spre maşina mea, târând piciorul, dar când ajung în 
dreptul ei îmi dau seama de ce Westmacott mai e încă aici. De ce 
i-a luat atât să plece. 


Ticăloasa mi-a tăiat cauciucurile. 


Aud, în spate, o portieră trântită şi mă întorc. Westmacott e la 
volanul maşinii ei, cu motorul pornit, şi vine direct spre mine. 
Sfinte... 


Nici măcar nu mai gândesc. Mânată de instinct, mă arunc spre 
dreapta şi aterizez cu toată greutatea pe un petic de pământ 
acoperit cu iarbă şi pietriş de lângă maşina mea. Westmacott îmi 
loveşte, cu putere, portbagajul cu botul maşinii sale, rotindu-se 
apoi pe loc şi oprindu-se în mijlocul parcării, cu motorul 
fumegând. 


Mă doare fiecare fibră din corp. Un geamăt îmi scapă printre 
buze când încerc să mă ridic în picioare. Mijind ochii prin 
întunericul care începe să se lase, abia îi mai desluşesc silueta 
lui Westmacott, aflată încă la volan. Mă întreb dacă nu cumva s-o 
fi rănit în coliziunea cu maşina mea. 


Trebuie să plec de aici. Şi să cer ajutor. Telefonul! îl scot din 
buzunarul de la spate. Are ecranul spart, dar încă merge. Slavă 
Domnului! 


Dar n-are semnal. Simt o strângere de inimă. De ce nu m-am 
gândit la asta? Suntem pe deal şi se ştie că semnalul se pierde 
cu uşurinţă în zona asta. 


Mă uit de jur împrejurul parcării, dar e complet pustie, cu 
excepţia maşinii mele, inutile acum. Cu ce să plec de aici? 
Trebuie să găsesc o cale. 


Şi atunci îmi pică fisa. 
Calul! 


Va trebui să mă urc în şa şi să călăresc repede ca să cer ajutor. 
Mă întorc, cu paşi împleticiţi, în grajd, încercând să merg mult 
prea repede pentru glezna mea. Bine că i-am pus 
harnaşamentul înainte să fiu întreruptă atât de brutal. încerc 
să-mi amintesc de lecţiile de călărie pe care le-am luat când 


eram mică. 


Când intru în boxă, apuc frâiele şi animalul mă urmează 
ascultător, lucru pentru care îi sunt recunoscătoare, căci nu ştiu 
ce aş face dacă nu m-ar asculta. Habar n-am ce fac. 


în parcare, îmi dau seama că m-am mişcat prea încet. 
Westmacott şi-a revenit. O văd prin oglinda retrovizoare a 
maşinii ei, frecându-şi capul şi privind năucă de jur împrejur, 
apoi mă zăreşte ţinând de căpăstrul lui Fulg- de-Nea şi se 
încruntă. 


O clipă mai târziu, motorul se trezeşte la viaţă. 


Ne încleştăm privirile şi un fior îmi străbate şira spinării. Trebuie 
să mă urc în şa înainte să dea din nou cu maşina peste mine. E 
evident că nu pune preţ pe viaţa oamenilor, dar sunt convinsă că 
n-ar face niciodată rău unui cal. 


Fulg-de-Nea nechează lângă mine, de parcă mi-ar simţi temerile. 
— Gata, gata! îl liniştesc eu. 


îi mângâi grumazul şi îmi pun piciorul în scăriţă, apoi mă urc în 
şa, ignorând durerea de gleznă, ignorând tremurul mâinilor şi 
imaginea fetei accidentate în timpul paradei de călărie, care 
ameninţă să iasă la iveală din ungherele minţii mele. 


Maşina lui Westmacott porneşte cu viteză spre ieşirea din 
parcare şi o ia apoi în trombă pe drumul de ţară. 


Trebuie s-o prind din urmă. N-o să scape basma curată. Mi-a ucis 
prietena. Cea mai bună prietenă. 


îi dau pinteni lui Fulg-de-Nea şi pornim în galop, în timp ce 
strâng frâiele în mâini, cu răsuflarea întretăiată. La ieşirea din 
parcare, o luăm spre dreapta, în direcţia în care a luat-o maşina 
lui Westmacott. începe să plouă. 


Oare un cal poate să meargă la fel de repede ca o maşină? Habar 
nu am. Dar trebuie să încerc. 


Bate vântul aici, pe crestele dealurilor, drumul e îngust, străjuit 
cu arbuşti de o parte şi de alta şi total neluminat, iar cerul tot 
mai întunecat şi ploaia tot mai deasă îmi înceţoşează vederea, 
astfel că e tot mai greu să văd ceva. 


La o intersecţie în formă de V, Fulg-de-Nea încetineşte, 
aşteptându-mi 


instrucţiunile şi îmi ciulesc urechile ca să aud zgomotul 
motorului. îl surprind, în cele din urmă, venind din stânga. 


Dau din nou pinteni calului şi pornim iar la drum. Fulgde-Nea 
aleargă în galop, răsuflând din greu, şi zăresc deodată, în faţa 
noastră, maşina lui Westmacott. O prindem din urmă. îl îndrum 
pe Fulg-de-Nea spre mijlocul drumului, în timp ce inima îmi bate 
frenetic în piept şi mă rog Cerului să nu întâlnim în cale altă 
maşină, pentru că atunci s-a zis cu noi. 


Ne apropiem. Suntem atât de aproape că, dacă m-aş apleca, aş 
putea, probabil, să ating partea din spate a maşinii. 


— DĂ-I BĂTAIE! îi strig lui Fulg-de-Nea. 

Pare să mă înţeleagă, pentru că prinde viteză şi galopăm acum 
pe lângă maşină. Mişc frâiele, îndrumându-l s-o ia spre dreapta, 
şi asta face şi Westmacott. Ştiam eu că n-o să facă rău unui cal. 


Repet figura, determinând-o pe Westmacott să facă la fel, doar 
că, de data asta, a tras, probabil, prea brusc de volan, iar maşina 
îi scapă de sub control. Trag de frâie şi Fulg-de-Nea încetineşte, 
privind cum maşina din faţa noastră depăşeşte marginea 
drumului, scrâşnind din roţi. 


O bubuitură asurzitoare răsună printre dealuri în clipa în care se 
ciocneşte de trunchiul imens al unui sequoia, zdrobind capota. 
Fulg-de-Nea se ridică pe picioarele din spate la auzul zgomotului 
şi ţin tare de căpăstru, şoptindu-i cu glas domol, în timp ce îi 
mângâi coama: 


— Gata, gata! 


Se linişteşte. O tăcere stranie se aşterne pe drumul dintre 
dealuri, spulberată doar de zumzetul motorului stricat şi de 
ropotul picăturilor de ploaie. Câteva clipe mai târziu, o dâră de 
fum începe să iasă din capotă şi îmi dau seama că trebuie s-o 
scot, probabil, pe Westmacott din maşină, pentru că s-ar putea 
să sară în aer. 


Cobor din şa şi îi scot frâul lui Fulg-de-Nea. 


— Bravo! îi şoptesc eu. Stai pe loc! 


Din maşină răzbate un şuierat puternic. La naiba! Trebuie să mă 
grăbesc. 

O iau la fugă spre portiera şoferului şi o găsesc pe Westmacott 
prăbuşită peste volan, cu o rană sângerândă la cap. Nu-mi dau 
seama dacă mai trăieşte sau nu. Deschid brusc uşa, o apuc de 
braţ şi tresare. 


— Dă-mi drumu’! scânceşte ea. Lasă-mă aici! Viaţa mea 
e oricum distrusă, nu vezi? 


Cred că plânge. 


— Ar fi trebuit să te gândeşti la asta înainte să-mi ucizi 
prietena, îi răspund, luând-o de subsuori şi trăgând-o, cu toată 
puterea, afară. 


Ne prăbuşim amândouă la pământ, ea deasupra mea. O clipă mai 
târziu, începe să se târască în patru labe. O prind de gleznă şi o 
ţin cu putere, în timp ce se zbate să se elibereze. 


— Au! ţipă când auzim un trosnet de oase. 


Ne prăbuşim pe spate, cu răsuflările întretăiate. Trebuie să mă 
asigur că nu va mai încerca să fugă din nou. Mă târăsc ca un 
soldat în tranşee şi mă aşez peste ea. 


—Dă-te la o parte! îmi spune. Alice Ogilvie, îţi aduc la cunoştinţă 
faptul că atacarea unui profesor e considerată faptă penală, 
pentru care ţi se va întocmi dosar penal! Să faci aşa ceva... nu 
credeam... 


—la mai taci, te rog! îi spun, smulgându-mi bentiţa din păr şi 
îndesându-i-o în gură. 


I-am ascultat destul prostiile. 


îi înfăşor braţele cu frâul şi i le imobilizez la spate, legându-i- 
le cu un nod marinăresc pe care am învăţat să-l fac în taberele 
de echitație. Cine şi-ar fi imaginat că îmi vor fi cândva de 
folos? 


Fulg-de-Nea priveşte spectacolul de pe drumul pavat cu pietre. 
Când îmi termin treaba, fornăie aprobator şi prin minte îmi 
răsună cuvintele Agathei Christie: Nişte fiinţe minunate, caii! Nu 
ştii niciodată ce au de gând să facă. 


Avea dreptate. 


30 Traducere de Adina M. Arsenescu. editura Univers. Bucureşti. 

DE PE BANCHETA DIN SPATE, vocea lui Spike pare puţin cam 
speriată. 

Suntem în maşina lui Raf, încă în parcarea de la Seaside 
Skate. 


Raf scrâşneşte din dinţi. 
Nu sunt poliţist şi nici nu mă bucur să vă am pe toţi în 
maşină. Şi, da, o să sun la poliţie chiar acum. 


Coboară şi îşi scoate telefonul. 

—Ce e cu plăcinta asta aici? întreabă Zora. 

—A adus-o Alice. La mine acasă. Pe post de scuze. Mama i-a dat-o 
lui Raf. —E făcută în casă? întreabă Spike. 


îl ignor. Mă gândesc la două lucruri deodată. La Alice şi la trofeu. 
Trofeul se află acasă la antrenor pentru că Westmacott i-a 
înapoiat lucrurile în ziua în care s-a întâlnit cu Alice. Dacă a dat 
cumva peste Brooke în noaptea de Halloween, e firesc ca Brooke 
să fi stat de vorbă cu ea. Doar e consiliera şcolii; şi fosta iubită a 
tatălui ei... şi e cât se poate de normal să... 


— Brooke ar fi avut încredere în ea, spune Zora, de 
parcă mi-ar fi ghicit gândurile. Avea nevoie de cineva care s- 
o ducă acasă. Cutia cu lucrurile antrenorului se află în 
maşină. La fel ca geaca lui Cole. Lui Brooke îi e frig. 


lar Westmacott îi dă geaca pentru a-i câştiga încrederea. Spike 
încuviinţează din cap. 


—Dar o urăşti şi vrei să dispară din viaţa ta, îi răspund, privindu- 
i pe amândoi în oglinda retrovizoare. 


—Cu atât mai mult dacă stă între tine şi omul pe care îl iubeşti, 
adaugă Spike. 


—O, Doamne! spune Neil încet. Am pus tipul greşit în spatele 
gratiilor. 


încep să-mi fac griji serioase pentru Alice. N-ar fi trebuit s-o 
tratez aşa când a venit la mine acasă. De ce nu-mi scrie să mă 
trimită, eventual, la dracu'? Aş vrea să facă asta acum, pentru că 
simt un nod în stomac la gândul că ceva... nu e în regulă! 

—Iris! mă strigă Spike. 

—Ce e? îi răspund, întorcându-mă spre el. Scuze pentru tonul 
răstit! Sunt puţin cam neliniştită acum. 

— Nicio problemă, îmi răspunde cu glas domol. Ce-ai păţit la ochi? 
Mă uit din nou în telefon. 


— Nimic. Am căzut, atâta tot. 


Stai! Alice mi-a spus la un moment dat că Brenda îi instalase pe 
telefon un program de urmărire. îi scriu Brendei. 


Ştii ceva de Alice? îmi cer scuze, dar nu reuşesc să dau de ea. 


— Nu e adevărat, spune Zora, pe un ton egal. 


Stau toţi trei înghesuiți pe bancheta din spate, Neil, Zora şi 
Spike, cu rolele încă în picioare. Am plecat atât de repede că nu 
şi-au mai bătut capul să şi le 


scoată. 
încremenesc. 
— Toată lumea ştie... ce se întâmplă, spune Spike încet. A revenit, 


nu-i aşa? —Taci! îi şoptesc eu. 

—Nu suntem proşti, adaugă Zora. Astă-vară, încheietura. Iar în 
clasa a opta, la absolvire? L-am văzut cum te ţinea cu mâna de 
gât şi te îmbrâncea. 

—Opriţi-vă, vă rog! 


Parcă simt din nou totul, degetele lui care mă apasă tare, mi se 
înfig în piele. 


— Iris, spune Spike, e un ticălos. Şi dacă simți nevoia să 
vorbeşti, suntem aici. N-ar trebui să-l laşi să-ți facă rău. 


— Acum vreau doar s-o găsim pe Alice, bine? îi răspund. 
Urăsc că vocea mi- e atât de pierdută. Că toată lumea ştia ce 


se întâmplă, deşi am încercat atât de mult să ascund tot. 
— Şi pe Westmacott. 


îmi bâzâie telefonul. Brenda. 


Bună, Iris! l-am sugerat lui Alice să se ducă la grajduri, dar se 
pare că nu mai e acolo acum. E undeva pe Ridgeview Road, 
County 6. Cunoaşte pe cineva acolo? Uite adresa! S-a întâmplat 
ceva? 


Ce dracu' caută acolo? Ce e pe Ridgeview Road? Mă aplec peste 
scaun spre geamul şoferului şi îi fac semn cu mâna lui 


Raf. 


Nu trebuie să-ţi pierzi niciodată partenerul din ochi, îmi răsună prin minte 
cuvintele lui Ricky. Dacă nu ştii nimic de soarta lui, înseamnă că e în 
pericol. 

Raf se urcă în maşină. 

—Un echipaj de poliţie se îndreaptă acum spre apartamentul lui 
Westmacott. Pe cine duc primul acasă? 

—Pe nimeni, îi răspund. Trebuie s-o găsim mai întâi pe Alice. îmi 
fac griji pentru ea. 


—Ar fi minunat dacă am şti şi unde este, spune Raf. 
—Ştiu eu, oarecum, îi răspund şi îi arăt telefonul. Undeva pe aici. 


Porneşte motorul, oftând adânc. 


— Bine, să-i dăm drumul, atunci! Parcă aş fi din nou la liceul 
Castle Cove, cu o gaşcă de colegi în maşină. Sper doar că nu e 
niciunul fumat şi nu vi se face foame pe drum. 


îl văd în oglinda retrovizoare pe Neil ridicând, timid, mâna. 
—Eu sunt, puţin. Şi mi-e cam foame, aşa că nu m-ar deranja 
să oprim pe drum ca să-mi iau ceva de... 

—Mănâncă plăcinta! strigă Raf. 


îi întâlnesc privirea lui Spike în oglindă. Tandreţea pe care i-o 
citesc în ochi mă face să vreau să plâng, aşa că îi evit privirea şi 
mă uit în faţă, la drum. 


— Mergi repede! spun apoi. 
—Merg cât de repede pot, dar a început să plouă, dacă n-ai 
observat, şi nu vreau să murim, îmi răspunde Raf. 


—Deci Westmacott? murmură Zora. Nu m-am gândit la asta, 
trebuie să recunosc. De ce nu ne-am gândit măcar la 
iubitele antrenorului? 


—Nu ştiu, chiar nu ştiu, îi răspund. Poate că nu suntem chiar atât 
de buni la dezlegat mistere. 

—Eu zic că ne-am descurcat de minune, spune Neil, cu gura plină. 
— Stai! intervin eu. 

E greu să vezi ceva. Ştergătoarele abia fac faţă la viteza cu care 
ploaia izbeşte parbrizul 


— Ce e acolo? Un accident de maşină? 


în faţa noastră, pe marginea drumului, e o maşină cu botul zdrobit 
de trunchiul unui copac şi portiera şoferului deschisă. Pe jos zac 
nişte trupuri şi... 


— Ăla e un cal? întreabă Neil. Sau sunt eu praf de-a binelea? 
— Sunaţi la 911! spune Raf, încetinind. Spuneţi că a avut 
loc un accident pe Ridgeview, în County 6! Rămâneţi înăuntru! 
Opreşte maşina pe marginea drumului şi coboară iute. 


Neil sună la 911, dar nimeni nu-l ascultă pe Raf, pentru că 
sărim cu toții afară. Rolele le alunecă celorlalți sub picioare 
de cum ating pământul şi ploaia ne face leoarcă instantaneu. 


Pe jos e întins un trup, în timp ce o altă persoană e ghemuită şi 
udă, cu părul blond şi lucios lipit de geacă. în arbuştii din preajmă, 
calul începe să necheze. 


Alice! 


Mă las în genunchi lângă ea. Se leagănă de colo-colo. în apropiere, 
Westmacott începe să se agite pe loc. E legată la mâini şi are un 
căluş în gură. 


— Ea a fost, spune Alice cu voce pierită. Ea a fost. Am 
dovezi. Am tot. Pe telefon. Ia-1! 


Şi îi întinde telefonul lui Raf, cu o mână tremurătoare. 


— Mi-a mărturisit totul. La grajduri. Apoi... am crezut că 
o să mă omoare. A încercat literalmente să mă omoare. 


Dâre de sânge i se preling prin păr, diluate de ploaie, şi îi 
pătează gluga de la hanorac. 


—Dar am reuşit, Iris. Nu m-am dat bătută. Ştii, am vrut să fac 
ceva corect, măcar o dată în viață. 


— Ştiu, îi răspund, mângâindu-i părul cu blândeţe. Şi ai reuşit. 
—Am minţit, Iris. Sunt o mincinoasă. 


—Nu, îi răspund. 

—Ba da, sunt. Vara trecută? Am vrut să plec. N-a fost doar un 
impuls de moment. Am spart vaza aia stupidă. Mi-am lăsat 
intenţionat telefonul şi toate lucrurile acasă. Tu râzi de mine, de 
faza mea cu Agatha Christie, dar ăsta a fost singurul lucru care 
m-a ajutat să merg mai departe în vara aia. M-a ajutat să trec 
peste toate. Ştiai că şi-a planificat propria dispariţie? Ca să i-o 
plătească soţului ei. El o înşela, aşa că ea a plecat, şi-a distrus 
maşina şi s-a cazat la un hotel sub numele amantei lui. Asta am 
făcut şi eu. Şi ştii ceva? A fost bine. Ridică vocea. 


— Cred că ar trebui să ştii asta despre mine. Ai 
bănuit, de fapt, de la bun început că am făcut totul deliberat. 
De ciudă. Dar ar trebui să ştii că mi-a plăcut să ştiu că toți îşi 
fac griji. 

Se ridică, împleticindu-se, în picioare. O susțin de cot. Din păr i 
se preling stropi de ploaie. 


— Oamenii îmi duceau, în sfârşit, dorul. Şi am crezut că 
lucrurile se vor schimba, continuă ea. Că mama avea să stea mai 
mult pe acasă. Că tata va suna mai des. Că Steve se va întoarce 
la mine. Dar nu s-a schimbat nimic. Pe nimeni nu interesa unde 
am fost. Şi de ce-am plecat. în afară de el. 


îi zâmbeşte lui Raf. 


—Nu vă gândiţi la prostii! le spune Zorei şi lui Neil, care se uită cu 
subînţeles 


unul la altul. Nu e nimic din tot ce vă imaginaţi. Am lovit 
maşina. Şi nu aveam telefonul la mine... 


—Eram în drum spre cabana părinţilor mei, intervine Raf. Şi am 
dat de ea pe marginea drumului. Ce era să fac, s-o ignor şi să 
merg mai departe? 


—L-am convins să lăsăm maşina unde era. M-a luat cu el la 
cabană. Am jucat Clue timp de cinci zile, am mâncat Cheetos şi 
ne-am uitat la seriale pe casete video, la Murder, She Wrotet, 
povesteşte Alice. Mi-a spus să uit de Steve. Să uit de părinţii mei. 
Şi să merg mai departe. Pentru că, într-o bună zi, se va întâmpla 
ceva - ceva ce va da un scop existenţei mele. A fost cea mai 
frumoasă perioadă din viaţa mea. Până astăzi. Până la povestea 
de acum. 


Mă priveşte îndelung. 

— Am reuşit, murmură apoi. Am reuşit împreună. Şi mă 
înghionteşte uşor în braţ. 

— Se aud nişte sirene, spune Spike. Vin ajutoare. 

în depărtare, prin perdeaua de ploaie, se ivesc o ambulanţă şi 
maşini de poliţie. 

— Sunt foarte obosită, spune Alice, oftând adânc. 

îi scrutează din cap până în picioare pe Neil, pe Zora şi pe Spike, 
clipind de câteva ori. 


— Aveţi..., murmură apoi, cu glas istovit. Aveţi role în 
picioare? 


4 Verdict crimă, serial american de televiziune difuzat între 1984 
si 1996. cu Angela Lansburv în rolul principal. 


Epilog 


IRIS 


DETECTIVUL THOMPSON NU PARE ÎN LARGUL LUI, dar 
încearcă din greu să n-o arate. Are în faţă o grămadă de 
microfoane şi de camere de luat vederi. 


„Mă aflu în seara asta în faţa dumneavoastră ca să vă anunţ că am arestat 
persoana responsabilă pentru moartea lui Brooke Donovan. A fost o 
investigaţie complicată încă de la bun început. în această după-amiază, 
Carol Westmacott, consilieră la liceul Castle Cove, a ajuns în arestul 
poliţiei. Doamna Westmacott şi-a recunoscut fapta. Deşi nu vă pot împărtăşi 
toate detaliile în momentul de faţă, vor fi date publicităţii. Matthew 
Donovan a fost eliberat şi nu mai este considerat suspect în acest caz. Vă 
rugăm să aveţi răbdare până la finalizarea anchetei, dar pot să vă spun că 
avem dovezi solide împotriva domnişoarei Westmacott. Principalele capete 
de acuzare în cazul morţii lui Brooke Donovan sunt atragerea în cursă şi 
ucidere din culpă. Vor fi formulate şi alte capete de acuzare împotriva 
domnişoarei Westmacott în legătură cu un alt aspect al cazului, printre 
care tentativă de omor, atac şi agresiune, urmărire...” 


Camera video se mută de la Thompson la Tessa Hopkins, în 
studioul de la KWB. 


„Domnul detectiv Thompson ne-a adus ultimele veşti legate de cazul Brooke 
Donovan, caz ce a luat, de-a lungul timpului, mai multe turnuri neaşteptate. 
Dacă, iniţial, acuzat de crimă a fost Steve Anderson, acesta şi-a schimbat 
ulterior pledoaria de la nevinovat la vinovat, drept urmare a unei presupuse 
mituiri din partea familiei Bradford. Vă voi ţine la curent cu desfăşurarea 
anchetei, dar aş vrea să vă spun acum că pistele în cazul morţii lui Brooke 
Donovan nu reprezintă doar acţiunea Departamentului de Poliţie din Castle 
Cove. Unele dintre ele mi-au parvenit prin intermediul liniei destinate 
informațiilor confidenţiale din partea unor membri preocupaţi de acest caz 


din comynita ea noas efè; Deşi nu 
se Pe mă ud eSt pen fu S 
imp icare 15 r. A Tie închide 
elevizorul. 


Spike ia nişte pături şi lada frigorifică, Neil adună cutiile cu 
pizza şi ieşim cu toţii afară, străbătând poteca spre plajă, unde 
Raf a aprins un foc de tabără. Cum e frig afară, căldura focului e 
binevenită. în depărtare, iahturile se leagănă pe apă. Mâine are 
loc balul regatelor de la Clubul de Iahting. Muncitorii instalează 
luminiţe. Seamănă cu nişte mici aştri de pe cer. 


Alice întinde o pătură şi se aşază, chicotind de încântare: 


—Mă bucur că cineva a pomenit rolul nostru, chiar dacă sub 
protecţia anonimatului. 


—Şi eu, îi răspund, aşezându-mă pe pătura mea. Până la urmă, ai 
primit o oarecare recunoaştere pentru strădania ta. 


Ricky Randall scoate un mormăit când se aşază pe nisip şi 
deschide lada frigorifică. îşi desface apoi o bere. 


— Hai, mâncaţi pizzele, copii! Doar nu le-am luat ca să le arunc, 


înclină sticla de bere spre mine. 
— Noroc, micuță Iris! Şi ţie, Saci cu bani! Felicitări pentru 
dezlegarea misterului! 


—Să fim serioşi! intervine Zora, trăgându-şi pe urechi căciula 
tricotată. Au avut nevoie de ajutor. Puteam să facem o tonă de 
lucruri şi să rezolvăm cazul mult mai repede. Au trimis în spatele 
gratiilor un om nevinovat, apoi au aruncat vina pe Cole Fielding! 
Ăsta e doar un armăsar, nu un asasin. 


— Mulţi oameni nevinovaţi ajung la închisoare, îi răspunde Ricky. 
Mai mulţi decât îţi imaginezi. 


—încă nu înţeleg, intervine Neil, de vizavi, înfăşurat într-o 


pătură de lână. încă nu mi-e clar cum a procedat Westmacott şi 
de ce. 


—Să vedem dacă pot să te luminez, Neil, îi răspunde Alice, oftând. 
Brooke s 


— Westmacott a trecut pe acolo ceva mai târziu, intervine Zora, 
şi, văzând-o pe Brooke, opreşte maşina. Era frig, aşa că ia geaca 
de piele a lui Cole Fielding... 


—Geacă pe care Cole o lăsase în maşină după ce l-a condus 
acasă, continuă Raf, stând rezemat în coate pe nisip, cu chipul 
luminat de flăcări. A ajutat-o, de asemenea, să care o cutie cu 
adidaşi, DVD-uri, trofee şi alte lucruri aparţinând antrenorului. 
Voia să i le returneze acestuia, apoi s-a hotărât să le arunce de 
pe stâncile de la punctul de belvedere. Atunci a văzut-o pe 
Brooke peste drum. Pentru că purta nişte pantofi eleganţi, şi-a 
pus o pereche de adidaşi de-ai antrenorului, nişte Nike Zoom, 
cum are şi Steve. I-a oferit geaca lui Brooke ca să-i ţină de cald... 


—încerca să fie drăguță, bănuiesc, spune Alice. Apoi însă s-au 
luat la ceartă, pentru că Brooke era beată şi nu putea s-o sufere 
pe Westmacott. I-a spus că nu-i va deveni niciodată mamă 
vitregă, iar antrenorul n-o va lua niciodată de soţie... 


—Brooke a luat-o apoi la fugă pe Autostrada 1, intervin eu, spre 
partea cu stânci, unde se afla maşina lui Westmacott, iar aceasta 
s-a luat după ea. A urmat o altă ceartă. Westmacott ia un trofeu 
din cutia de pe jos şi o loveşte cu putere. Brooke alunecă şi 
rămâne agăţată de stânci. 


—E rândul meu acum, spune Ricky. în loc s-o ajute, Westmacott 
o calcă pe mâini până i le desprinde de pe stânci şi Brooke cade 
în hău. 


— Pentru că e nebună de legat, spune Spike. Nu cred că şi-a 
conceput un plan de la bun început, dar a profitat de ocazie şi a 
mers până la capăt. 


Raf ia o felie de pizza dintr-o cutie. 


—Adidaşii cu care Westmacott a călcat-o pe mâini au fost găsiţi 
în biroul antrenorului, unde i-a plasat cu bună-ştiinţă, la fel cum 
s-a hotărât să-i returneze şi lucrurile după moartea lui Brooke, 
pentru ca trofeul să fie găsit la el acasă. 


—Cum rămâne cu Steve? întreabă Neil. 


— Steve s-a dus într-adevăr în pădure ca s-o caute pe Brooke, îi 
răspund. Dar a leşinat. Iar adidasul găsit de Dotty în cafenea... ei 
bine, acesta a ajuns la poliţie, iar poliţiştii l-au plasat în pădure, 
deoarece... 


—Aparent, intervine Ricky, când familia antrenorului, clanul Bradford, a 
aflat ce s-a întâmplat, a tras nişte sfori ca să distragă atenţia publicului de 
la antrenor, care s-a mai aflat o dată în vizorul autorităţilor după dispariţia 
primei soţii. Spun aparent, deoarece ancheta e încă în desfăşurare. 


— Ancheta..., murmură Neil, iar Zora mormăie în barbă. 


— Totul s-a rezolvat cu bine în cele din urmă, spun eu. 
Deşi mă simt uşor vinovată din cauza antrenorului. Pe de 


altă parte, care sunt şansele ca două dintre femeile din familia 
lui să aibă parte de o soartă atât de stranie? Ce vină am eu? 
Ceva e în neregulă cu tipu' ăsta. 


— Nici nu ştiu ce să spun, intervine Raf, râzând. Sunt de- 
a dreptul năucit, ca să fiu sincer. Nu mi-aş fi imaginat-o vreodată 
pe Alice Ogilvie alergând călare să prindă o criminală ca apoi s-o 
imobilizeze în mijlocul drumului. E realmente incredibil. 


Alice îşi înclină capul într-o parte şi îi răspunde cu glas tărăgănat: 
— Sunt realmente uluitoare. 


Spike se ridică în picioare şi se aşază lângă mine pe pătură. 
—N-ai primit niciun ban, murmură el. Ca recompensă. Ce-ai fi 
făcut, până la urmă, cu ei? 


— Tehnic vorbind, ea e cea care a rezolvat cazul, spune Zora. Dar 
chiar credeai că doamna Levy îi va da banii? Doar l-a trimis după 
gratii pe ginerele ei. 


Simt privirea lui Alice aţintită asupra mea. Ştiu că regretă 
cuvintele pe care 


mi le-a aruncat când ne-am certat, cele referitoare la faptul că 
Lilian nu-mi va da banii de recompensă. A spus-o doar ca să mă 
rănească. lar Zora nu ştie ce ştim noi două despre Lilian şi 
despre sentimentele pe care le nutreşte faţă de antrenor. 


Dar am un secret şi e ascuns între copertele frumoase şi scumpe 
ale unei ilustrate aflate în buzunarul hainei. 


Dragă Iris, 


Prin ce vâltoare ai trecut! Dar ştiam că vei ajunge cu bine la liman. Am aflat 
multe despre tine în ultimele zile. Despre viaţa ta. Ştiu că în sufletul tău 
arde un foc mocnit. L-am simţit arzând. La fel ca în cazul lui Alice, deşi te 
rog să nu-i spui că am zis asta! E deja suficient de plină de ea. Ai făcut o 
treabă de milioane. Repet ce ţi-am spus şi în seara în care ne-am cunoscut 


— nu se poate face dreptate unei vieţi răpite. Alinarea e o himeră. Dar sunt 
convinsă că vinovatul se află acum în spatele gratiilor. îţi sunt datoare, 
aşadar, pe veci. Te rog să accepți mulțumirile mele eterne. Aştept cu 
nerăbdare să ne revedem. Am sentimentul că ne va fi dat să ne întâlnim din 
nou. 


Cu drag, Lilian Levy 


O să le spun. Jur că o s-o fac. La urma urmei, n-am rezolvat 
singură cazul. Suntem cinci şi fiecare îşi va primi partea care i se 
cuvine. 


Acum însă mă bucur în tihnă de sentimentul pe care mi-l oferă 
cecul de 50 000 de dolari. Pentru că cine ştie când îmi va mai fi 
dat să trăiesc o experienţă atât de uluitoare? 


— Suturile ţi se vindecă frumos, Alice, spune Raf. Probabil că 
vei rămâne doar cu o mică cicatrice. 


Alice îşi atinge fruntea cu blândeţe. 
—Mama o să mă oblige, probabil, să consult vreun chirurg 
plastician. 


— Las-o aşa! spune Zora. îţi conferă caracter. 

—Fără îndoială, intervine şi Ricky Randall. Va trebui să ai o 
înfăţişare cât mai dură pentru următorul caz la care veţi lucra 
voi două. 


—Ce caz? întreb eu. Nu, mulţumesc. Nu mai lucrăm la niciun 
caz. Am prea multe pe cap acum. Teste, examene, înscrieri la 
facultate. 


—Şi eu am agenda plină, spune Alice, cu glas ferm. Manichiură, 
balul de absolvire, de vreme ce pierd balul regatelor, lecţii... 
Mda, învățatul e ceva nou pentru mine. Şi n-aş mai vrea să dau 
piept din nou cu cineva dornic să mă omoare. 


—Mie mi-a plăcut să sar pe trambulină, spun apoi, încet. Adică, 
privind lucrurile retrospectiv, a fost fain. 


Alice îmi zâmbeşte. 

—Ar mai fi cazul Remy Jackson, murmură Zora. A rămas 
nerezolvat. Şi cel al Monei Moody, starleta care şi-a găsit 
sfârşitul la Castelul Levy, dacă ar fi să căutăm strălucire şi 
opulenţă. 


—Să căutăm? Noi? Care noi? spune Alice. 


—Am senzaţia că talentele noastre n-au fost folosite la 
capacitatea lor de această dată, Alice. Sunt dornică să lucrez mai 
mult cu voi, îi răspunde Zora. 


— Deocamdată, hai să mâncăm pizza, bine? spune Raf, luând altă 
felie. 


—Hmm, murmură Alice. Remy Jackson. Şi o starletă de cinema 
care cade de pe o terasă. 


îşi scoate telefonul şi începe să caute pe Google, cu chipul 
scăldat în lumina ecranului. 

—Alice! spune Raf. 

—Raf! îi răspunde ea. 

Nu mă pot abţine. Mă aplec şi mă uit în telefonul lui Alice. O fată 
de 14 ani, descoperită moartă în oraşul de pe coastă; 
anchetatorii n-au găsit nicio pistă... Misterioasa şi fermecătoarea 
Mona Moody... 

îmi desprind privirea din telefon. Şi scrutez marea. Respiră adânc! 
— Hai, Iris! îmi spune apoi. Ce zici? 

Ricky îmi zâmbeşte. Şi prin minte îmi răsună cuvintele pe care 
mi le-a spus la bar - Nu-ţi scăpa niciodată partenerul din ochi! 


îmi bâzâie telefonul. îl verific. 


Te iert pentru că m-ai considerat suspect de crimă dacă accepţi 
să ne dăm împreună cu rolele, Adams. 


O, Doamne! Simt că ameţesc. Cole Fielding. Ce se petrece oare 
cu viaţa mea? De ce nu poate să meargă pe un făgaş normal? 


Poate că e adevărat ce mi-a spus detectivul Thompson. Poate că 
necazurile mă pândesc la tot pasul. Cu siguranţă nu o ocolesc pe 
Alice Ogilvie. 


Poate n-ar fi rău să stârnim nişte valuri împreună. 


Mulţumiri 


LIZ: Bună, Kathleen! Cum te simţi astăzi? 


KATHLEEN: Bună, Liz! Nu-mi vine să cred că romanul 
nostru a văzut lumina tiparului! Iar pentru asta avem o 
listă lungă de mulţumiri. 

LIZ: Categoric! în primul şi-n primul rând, vrem să-i 
mulţumim Kristei Marino, editorul nostru de excepţie. 
Când i-am prezentat Kristei proiectul nostru, l-a 
îmbrăţişat cu entuziasm, făcându-l şi mai incitant. 
Krista, fără vigilenţa cu care descoperi lacunele unei 
intrigi şi motivaţia pe care o conferi personajelor, 
cartea noastră n-ar fi fost nici pe jumătate atât de 
bună. Ne bucurăm că le iubeşti pe Iris şi pe Alice la fel 
de mult ca noi. 


KATHLEEN: Krista este o persoană de milioane, care 
ne-a salvat de multe ori. Editura Delacorte se bucură 
de o echipă realmente uluitoare, care a muncit pe 
brânci ca să dea viaţă acestei poveşti despre două 
detective adolescente. Vrem să le mulţumim din tot 
sufletul Lydiei Gregovic, lui Beverly Horowitz, Barbarei 
Marcus, lui Alison Impey, Tamar Schwartz, Colleen 
Fellingham, Kathy Dunn, Kelly McGauley şi lui Jenn 
Inzetta. Nu putem să le uităm nici pe impresarele 
noastre, Andrea Morrison şi Julie Stevenson. Le-am 
oferit doar o schiţă şi o foaie de calcul şi am început să 
scriem în secret (ups!), dezvăluindu-le proiectul nostru 
numai în momentul în care am fost sigure că e incitant 
şi fascinant, iar susţinerea lor şi - surpriză! - 
încurajările lor s-au dovedit inestimabile. îmi amintesc 


că i-am arătat Juliei manuscrisul numai după ce l-am 
conceput aproape în întregime, iar reacţia ei a fost: 
„Kathleen, 


potoleşte-te!” întotdeauna îmi spui să mă potolesc. 
Avem un parteneriat cam de genul celui dintre Alice şi 
Iris... 


LIZ: O, Kathleen! Trebuie să-ţi fac şi eu o mărturisire. 
I-am dezvăluit Andreei proiectul nostru încă dinainte 
de a începe 


să-l aşternem pe hârtie. ŞI ASTA PENTRU CĂ NICI EU NU 


STAU BINE LA CAPITOLUL. RĂBDARE. Dar sunt de acord că 
avem nişte impresare de milioane, care ne-au fost de foarte mare 
ajutor de-a lungul întregului proces. Vrem să le mulţumim, de 
asemenea, impresarelor noastre din lumea cinematografică, 
Hilary Zaitz Michael şi Olivia Burgher de la WME, pentru 
entuziasmul manifestat faţă de acest proiect; este o plăcere să 
lucrăm cu voi două! 


KATHLEEN: Nerăbdarea ta şi convingerea că putem 
face imposibilul ne transformă pe amândouă în 
personajele cărţii - tu în rolul lui Alice, iar eu în rolul 
lui Iris. Aşa că vreau să-ţi mulţumesc pentru mesajele 
pe care mi le-ai trimis în fiecare zi de-a lungul unei 
veri pandemice, în care m- am simţit mult prea izolată 
şi deprimată ca să vorbesc despre proiecte literare. Ne- 
am împărtăşit, în schimb, pasiunea reciprocă pentru 
mistere şi crime, lucru care a culminat cu mesaje de 
genul: „Dacă aş scrie o poveste polițistă, aş face 
ASTA”/,,lar eu aş face ASTA”, ca, în final, să spunem 
amândouă: „Ce-ar fi să facem ASTA şi să purtăm 
intriga INTR- ACOLO?” Şi aşa au luat naştere o schiţă, 
o foaie de calcul şi cele două personaje de pe coastele 
opuse din Castle Cove... 


KATHLEEN: Trebuie să-i mulţumesc fiului meu, care a 
fost extrem de încântat de ideea cărţii şi ne-a atras 
atenţia că numele oraşului nostru este exact numele 
oraşului unde trăiesc personajele din serialul de 


animaţie Scooby-Doo. 


LIZ: DA! O informaţie extrem de prețioasă, pentru care 
îi mulţumesc din tot sufletul. Şi eu aş vrea să-ţi 
mulţumesc, Kathleen... (vă atragem atenţia, oameni 
buni, că o să devenim cam „siropoase” aici)... pentru 
că ai acceptat să scriem împreună această carte. O 
fată din bucăţi a fost una dintre primele cărţi pe care 
le-am citit când am început să scriu literatură Young 
Adult şi m-a impresionat în numeroase moduri; iar 
când am aflat că avem acelaşi editor, era cât pe ce să 
mor de încântare. lar acum am scris o carte 
împreună!!! încă nu-mi vine să cred! Aşa că-ţi 
mulţumesc. Iar cititorilor cu aspirații literare vreau să 
le spun să-şi urmeze visurile, oricât de fanteziste ar 
părea, căci, într-o bună zi, s-ar putea împlini. (Gata cu 
momentele siropoase!) 


KATHLEEN: Stai! Te-ai oprit cumva ca să postezi ceva 
pe Twitter? Liz! Entuziasmul debordant pe care l-ai 
manifestat pentru fiecare aspect al proiectului nostru 
(manuscrise, editare, corecturi, ajustări, marketing) 
m-a lăsat fără grai! Aşa că IŢI MULŢUMESC din nou. 
Ţi-am spus, încă de la prima întâlnire, că, după ce-am 
citit The Lucky Ones (care mi-a plăcut foarte mult), 
am descoperit că avem multe în comun şi acest lucru 
s-a dovedit de bun augur când am început acest 
proiect. 


KATHLEEN: Hai să vorbim puţin despre colaborarea 
noastră realizată din locuri diferite cu fusuri orare 
diferite. îţi mulţumesc că mi-ai scris în fiecare 
dimineaţă ca să mă trezeşti şi să-mi scriu capitolele. 


x 


LIZ: Kathleen, sunt „dependentă” de reţelele de 
socializare. Asta e! Dar sunt încântată să vorbesc 
despre colaborarea noastră. Mulţi oameni m- au 
întrebat cum a decurs această colaborare de la 
distanţă şi le-am răspuns că a decurs frumos. După 
cum ai aflat deja, nu sunt o pasăre de noapte, aşa că 
fusul orar s-a dovedit un lucru pozitiv până la urmă. 


KATHLEEN: Ca nu cumva oamenii să creadă că totul a 
mers ca pe roate, Liz, să nu uităm că au fost şi 
momente tensionate de creaţie când mi-ai aruncat cu 
telefonul în cap. 


LIZ: Totul în favoarea INTRIGII, desigur. Şi, dacă tot 
vorbim de intrigă, ar trebui să mulţumim câtorva 
experţi, care ne-au ajutat să descriem în mod corect 
„hăţişurile” sistemului legislativ. Amy Salley s-a 
dovedit, în mod deosebit, o sursă inestimabilă de 
informaţii (precum şi o persoană extrem de dragă), 
care ne-a tolerat cu răbdare în timp ce am bombardat- 
o cu întrebări legate de sistemul legislativ şi de modul 
în care funcţionează în realitate. K. J. Brower ne-a 
fost, de asemenea, de un ajutor imens, dornic mereu 
să ne răspundă chiar şi la cele mai ciudate întrebări. 


KATHLEEN: Aş vrea să le mulţumesc realizatorilor 
documentarului Forensic Files şi poveştilor polițiste 
care m-au inspirat să-i trimit mesaje lui Liz de genul: 
„Liz, mi-a venit o idee...” cu vreo patru zile înainte să 
trimitem un manuscris editorilor noştri. Aţi cam avut 
de furcă cu mine. Trebuie să-i mulţumesc, de 
asemenea, domnului doctor Justin Cetas pentru 
răspunsurile oferite privind procesul de 
descompunere a cadavrelor în apa mării. 


LIZ: Şi, dacă tot suntem la capitolul mulţumiri, aş da 
dovadă de neglijenţă dacă nu i-aş mulţumi Annei Elisa 
Mackowiak, al cărei ajutor privind limba franceză m-a 
ajutat să scriu capitolul unde Alice şi prietenii ei 
păcălesc un agent de pariuri (copii, nu încercaţi asta 
acasă!). Aş vrea, de asemenea, să le mulţumesc 


prietenilor mei: Jeff Bishop (eşti cel mai bun; Jeff, îţi 
mulţumesc pentru tot; sper că ştii că voi continua să-ţi 
trimit cel puţin 20 de filmuleţe video pe TikTok până 
îmi voi da ultima suflare), Suzanne Park, Alex 
Richards, Rocky Callen, Kyrie 


McCauley, Nora Carpenter, Mike Lasagna, Eva V. 
Gibson, Jenny Howe, Jessica Goodman, Hannah Sawyer 
şi toţi oamenii minunaţi pe care i-am cunoscut de la 
debutul meu literar. Vă mulţumesc tuturor pentru că 
mi- aţi tolerat, la un moment dat, dramoletele inspirate 
de actul artistic. îi mulţumesc, în mod deosebit, lui 
Dante Medema. Eşti un nemesis pe care toate fetele 
visează să-l găsească într-o bună zi. 


LIZ: Vreau, de asemenea, să le mulţumesc prietenilor 
mei din Los Angeles, de care mi-e foarte dor. îi sunt 
recunoscătoare în mod deosebit Brendei del Cid pentru 
că m-a inspirat să-i confer numele ei personajului din 
carte. îţi ducem dorul în fiecare zi! 


KATHLEEN: Sper că Jeff Bishop apreciază „osanalele” 
pe care i le aduc în această carte. Activitatea 
scriitoricească te condamnă adesea la singurătate (deşi 
nu în totalitate, de această dată, deoarece contribuţia 
mea a fost doar de cincizeci la sută; luaţi-vă un 
colaborator, oameni buni!) şi, când ieşi afară să iei aer, 
oamenii te readuc la realitate în cele mai frumoase 
moduri. Vreau să adresez mulţumirile mele lui Janet 
McNally, Karen McManus, Lygiei Day Penaflor, 
Shannon Parker, Beth Wankel, Jeff Giles, Holly 
Vanderhaar, Elizabeth Noii, Juliei Schumacher şi 
poştaşului meu, care mă întreabă necontenit: „Lucraţi 
la vreo carte incitantă astăzi?” încurajările primite 
zilnic m-au ajutat să mă întorc mereu la biroul de 
scris, astfel că, într-o bună zi, am reuşit să spun: „DA”. 


LIZ: Vreau să le mulţumesc din toată inima membrilor 
familiei mele. Părinților, care mi-au încurajat mereu 


pasiunea pentru scris; vă mulţumesc pentru că m-aţi 
împins să merg mai departe când singurul lucru pe 
care mi-l doream era să renunţ. Lui Tori şi Nick, care 
locuiesc acum doar la o azvârlitură de băț de mine - e 
minunat să stăm atât de aproape de voi şi de copiii 
voştri şi mă bucur că am reuşit, în sfârşit, să facem 
asta (singurul lucru pozitiv din toată nebunia 
pandemiei). Lui 


Joel, Kate şi familiei lor - vă mulţumesc pentru că aţi 
cumpărat aproape cincisprezece exemplare din The 
Lucky Ones, cât şi pentru susţinerea dăruită de-a 
lungul anilor. Le mulţumesc, de asemenea, socrilor 
mei, pentru sprijinul acordat cărţii mele de debut, 
pentru că aţi promovat-o tuturor cunoscuţilor şi 
pentru că sunteţi nişte oameni minunaţi - am fost 
norocoasă să pătrund în familia voastră. 


KATHLEEN: Am nevoie urgent ca Joel şi Kate să ridice 
miza şi să cumpere cel puţin cincizeci de exemplare 
din Agathele, Liz. Fă o magie! 


KATHLEEN: Liz, te-ai întors iar la filmuleţele de pe 
TikTok? Cred că ar trebui să încheiem capitolul. 


LIZ: Joel şi Kate au trecut la acţiune. Iar TikTokul e 
viaţa mea, Kathleen. N-am ce face. în concluzie şi nu 
în ultimul rând, vreau să le mulţumesc soţului şi fiului 
meu, the Kowit Boys, care sunt sufletul meu. Vă iubesc 
pe amândoi la nebunie. 


KATHLEEN: Le mulţumesc copiilor mei, care au 
trecut de la „Ai terminat?” la „E timpul să termini, 
mami!” Sunteţi viaţa mea. 


LIZ & KATHLEEN: Vrem să adresăm toate 
mulţumirile noastre fiecărui cititor care contribuie 
la împlinirea visului unui scriitor. Nu încetaţi 
niciodată să citiţi! Nu renunţaţi niciodată la visurile 


voastre! 


KATHLEEN: Trebuie să încheiem. Căci s-ar putea să 
mă apuce plânsul şi trebuie să-mi iau copilul de la 
şedinţa de echitație. Ultimele cuvinte, 


Liz? 


LIZ: Aş vrea să închei cu un citat din Agatha Christie: 
„Dacă micile celule cenuşii nu sunt puse la treabă, 
ruginesc”.5 Nu uitaţi să vă puneţi la treabă micile 
celule cenuşii, prieteni! Şi sperăm să le iubiţi pe Alice 
şi pe Iris la fel de mult ca noi. 


5 sul ABC, traducere de Manuela Zipisi. editura RAO. 2006 in. t.). 

